# verses

text:
Okasino koye oka mono ndje, noka peguka ndje lutatu. Ando oka li inaake shi ninga, ando nde ku dhipaga, ihe ando ko onde ka etha ka kale ke na omwenyo.”


text:
Bileam okwa yamukula a ti: “Onda yona. Inandi shi tseya kutya omo u li mondjila to keelele ndje, ihe ngashingeyi ngele ino hala ndi tsikile nondjila yandje, otandi shuna kegumbo.”


text:
Omuyengeli okwa ti: “Inda ngaa naalumentu mbaka, ihe popya ashike shoka tandi ku lombwele u shi popye.” Bileam nokwa yi naantu yaBalak.


text:
Balak sho ku uvu kutya Bileam ote ya, okwa yi e ke mu tsakaneke puAr, oshilando shi li pomulonga Arnon pongamba yaMoab.


text:
Balak okwa ti kuBileam: “Omolwashike inoo ya, sho nde ku tuminine lwotango? Oto dhiladhila kutya ite vulu oku ku futa ondjambi ya gwana?”


text:
Bileam okwa yamukula a ti: “Ngashingeyi onde ya, ihe ondi na oonkondo dhashike? Ote vulu owala okupopya shoka Kalunga ta lombwele ndje ndi shi popye.”


text:
Ongula sho kwa shi, Balak okwa kutha Bileam e te mu fala kondungu yondundu Bamot Baal pombanda, mpoka ta vulu okumona ombinga yimwe yAaisraeli.


text:
Bileam okwa lombwele Balak a ti: “Tungila ndje mpaka iiyambelo iheyali ngoye u etele ndje oongombe heyali noonzi oondumentu heyali.”


text:
Balak okwa ningi, ngaashi a lombwelwa, oye naBileam noya yamba ongombe nonzi ondumentu poshiyambelo kehe.


text:
Opo ihe Bileam okwa ti kuBalak: “Kala mpaka pefikilondjambo lyoye, manga tandi ka tala, pamwe Omuwa ta tsakaneke ndje. Otandi ya ndi ku lombwele, ngele okwi ihololele ndje.” Okwa londo koshikulundundu shimwe,


text:
naKalunga okwe mu tsakaneke. Bileam okwa ti kuye: “Onda tungu iiyambelo iheyali nonda yambele ongombe nonzi ondumentu koshiyambelo kehe.”


text:
Omuwa okwa lombwele Bileam shoka e na oku shi popya e te mu tumu kuBalak, opo e mu lombwele elaka lye.


text:
Bileam okwa totomona ehunganeko lye e ta ti: “Balak okwi ile ndje muAram, omukwaniilwa gwaMoab okoondundu dhokuuzilo, a ti: ‘Ila, u lile ndje Jakob muumpulile; ila, u tikilile ndje Israel.’


text:
Opombanda mpaka nde mu tala, okiikulundundu tandi mu ligamene. Tala, oshigwana shi iyoololelwa sho itaashi yalulilwa maantu yalwe.


text:
Olye ta vulu okuyalula oluvalo lwaJakob, nenge okuyeleka omwaalu gwaIsrael? Nandi se eso lyaayuuki, ndi tokoke ndi na ombili, ngaashi aantu yaKalunga!”


text:
Balak okwa ti kuBileam: “Owa ningi ndje ngiini? Onde ku ithana, u ye u lile ndje aatondi yandje muumpulile, ihe owe ya laleke nuuyamba.”


text:
Balak okwa lombwele Bileam a ti: “Ila, tu ye kehala lilwe nkoka to vulu okutala ombinga onkwawo yAaisraeli, ngoye u ya lile ndje muumpulile.”


text:
Okwe mu fala kelundu lyaZofim kondungu yondundu Pisga. Okwa tungile ko iiyambelo iheyali e ta yambele ongombe nonzi ondumentu koshiyambelo kehe.


text:
Bileam okwa ti kuBalak: “Kala mpaka pefikilondjambo lyoye, manga tandi ka tsakaneka Kalunga hwiyaka.”


text:
Omuwa okwa tsakaneke Bileam e te mu lombwele shoka e na okupopya, nokwe mu shunitha kuBalak, e mu faalele elaka.


text:
Okwa shuna e ta adha Balak a thikama pefikilondjambo lye, pamwe naawiliki yaMoab. Balak okwa pula shoka Omuwa a ti,


text:
naBileam okwa totomona ehunganeko lye a ti: “Thikama, Balak, u pulakene! Omuna gwaZippor, pulakena ndje!


text:
Kalunga hamuntu a popye iifundja, Ye hamuna gwomuntu i idhiladhilulule. A uvaneke sha ye kee shi gwanithe; a popye sha ye kee shi ninge.


text:
Omuntu ka mono omukundu muJakob nenge okundhindhilika oshiponga muIsrael. Omuwa, Kalunga kawo, oku li puyo, nesimano lyomukwaniilwa tali ligolelwa mokati kawo.


text:
Kaku na uumpulile tau li Jakob, kaku na uulodhi tau logo Israel. Ngashingeyi aantu taa popi Jakob naIsrael taa ti: ‘Tala shoka Kalunga a ningi!’


text:
Oshigwana shaIsrael osha thikama sha fa onkoshi onyali. Ongaashi onime otashi iyelutha po, itashi ka lala, manga inaashi lya shoka she shi yugu, manga inaashi nwa ombinzi yoshihakanwa shasho she shi dhipaga.”


text:
Bileam okwa yamukula a ti: “Inandi ku lombwela nani kutya otandi ningi ashike shoka Omuwa ta lombwele ndje?”


text:
Balak okwa ti: “Ila, tu ye ndi ku fale kehala lilwe. Pamwe Kalunga ota ka pitika, u ya lile ndje muumpulile nkoka.”


text:
Bileam okwe mu lombwele e ta ti: “Tungila ndje iiyambelo iheyali mpaka e to etele ndje oongombe heyali noonzi oondumentu heyali.”


text:
Ngashingeyi Bileam sho a ndhindhilike kutya Omuwa nani okwe mu hala a yambeke Aaisraeli, ina anekela we, ngaashi ha ningi shito. Okwa pungululile oshipala she kombuga


text:
Ndika ehunganeko lyomuuvi gwoohapu dhaKalunga, lyanakumona omamoniko gOmunankondoawike nolyomukakuki ngoka e na omeho ga tonata:


text:
Odha andjalala dha fa omalusilu gomeya, odha fa iitsambe pooha dhomulonga, odha fa omandombo ga tsikwa kOmuwa nenge omisedeli pooha dhomeya.


text:
Omeya otaga kungulukile miiyuma yawo. Otaa kunu oombuto dhawo momapya ga tosima. Omukwaniilwa gwawo omunene e vule Agag, nelelo lye olya taandela nolya yeluka.


text:
Kalunga okwe ya tembudha muEgipiti; oku ya lile po a fa ooniga dhonyati. Otaa ka nyanyagula aatondi yawo, taye ya teyagula omasipa notaye ya yaha niikuti.


text:
Otaa hundjunine notaa ka lala ya fa onkoshi, ongonime onyali; olye te ya pendutha? Ngoka te ku yambeke, Israel, ota yambekwa, ihe ngoka te ku thingi, ota thingwa.”


text:
Nena Balak okwa geele Bileam. Okwa dhenge iikaha ye kumwe e ta lombwele Bileam ta ti: “Onde ku ithana u ye u lile ndje aatondi yandje muumpulile, ihe peha lyasho owe ya laleke nuuyamba lutatu nokuli.


text:
nando u pe ndje iisiliveli ayihe niingoli ayihe yu udha egumbo lyoye, itandi pandakana noshipango shOmuwa, ndi ninge sha mungame mwene. Otandi popi owala shoka Omuwa ta lombwele ndje, ndi shi popye.”


text:
Bileam okwa ti kuBalak: “Ngashingeyi otandi shuna koyaandjetu, ihe manga inaandi ya, otandi ku lombwele shoka Aaisraeli taa ka ningila aantu yoye monakuyiwa.”


text:
Ndika ehunganeko lyomuuvi gwoohapu dhaKalunga, lyanakutseya uunongo waanguka Gwokombandambanda, nolyaangoka ha mono omamoniko gOmunankondoadhihe:


text:
Ondi mu wete, ihe hangashingeyi, otandi mu ligamene, ihe hapopepi. Onyothi otayi piti muJakob, ondhimbo yuukwaniilwa otayi yeluka muIsrael. Oye ta nyanyagula po aawiliki yaMoab, nota kombo po oluvalo aluhe lwaSet.


text:
Bileam okwa mono wo Amalek nokwa totomona ehunganeko lye a ti: “Amalek oye oshigwana oshinankondo shotango, ihe ehulilo lyasho olyo ekano lyasho.”


text:
Sho a mono Aakeni, okwa totomona ehunganeko lye a ti: “Oonkalelo dhoye odha gamenwa, odhi li puule pemanya ngoshihandhila shontsa.


text:
Bileam okwa tsikile okutotomona kwe a ti: “Yayee, akwetse, olye ta kala nomwenyo, Kalunga ngele ta gwanitha mbika?


text:
Aayendifuta otaa zi kombinga yaKipro. Otaa teya po Assur naEber, ihe nayo wo otaa ka yonuka po thilu.”


text:
mboka ye ya hiya kiituthi yomasaagelo. Aaisraeli oya li iikulya yawo noyi inyongamene kiikalunga yawo.


text:
e ta ti kuMoses: “Kutha aawiliki yAaisraeli ayehe, u ya tule kohake montaneho yaantu, opo ondjahi yOmuwa yokugeela Israel yi lote.”


text:
Moses okwa lombwele aatokolihapu yaIsrael a ti: “Kehe gumwe gwomune oku na okudhipaga omuntu ngoka a ningi omulongeli gwaBaal Peor.”


text:
Omulumentu gumwe Omuisraeli okwa kutha omufuko Omumidiana e te mu fala ketsali lye montaneho yaMoses negongalo alihe lyaIsrael, manga ya li taa lilile posheelo shetsalihangano.


text:
Omuyambi Pinehas yaEleasar, omutekulu gwaAaron, sho e shi mono, okwa thikama a zi moshigongi. Okwa kutha egonga


text:
e ta landula omulumentu ngoka e na omufuko sigo ometsali e te ya tsu negonga ayehe yaali, Omuisraeli nomufuko Omumidiana. Pahedhi ndjika elega ndyoka lya yono po Aaisraeli, olya kodha,


text:
“Molwoshinima shoka sha ningwa kuPinehas, itandi kala we nda geela Aaisraeli. Okwa tindi okwiidhidhimikila okusimaneka iikalunga, nomolwashoka inandi ya yonagula po ayehe.


text:
Oye noluvalo lwe tandi ya langeke ya ninge aayambi sigo aluhe, molwashoka okwa kodhilile esimano lyaKalunga ke e te etele aantu edhimopo lyomayono gawo.”


text:
Edhina lyOmuisraeli ngoka a dhipagelwa pamwe nomufuko Omumidiana, oSimri yaSalu, omukuluntu gwegumbo mezimo lyaSimeon.


text:
omoluuwinayi mboka ye mu ningile, sho ye mu kotokele puPeor nomolwaKosbi, ngoka a dhipagwa pethimbo lyelega puPegor.”


text:
e ta ti: “Yaluleni omwaalu gwegongalo alihe lyaIsrael pamazimo, aalumentu ayehe yepipi lyomimvo omilongo mbali naamboka ye vule po ya gwana okuhinga iita.”


text:
“Naa holoke ayehe mboka yomimvo omilongo mbali naamboka ye vule po, ngaashi Omuwa a lombwele Moses.” Aaisraeli mboka ya tembuka muEgipiti, oyo mbaka


text:
noyana Nemuel, Datan naAbiram. (Datan naAbiram oyo mbeyaka ya li ya hogololwa kegongalo. Oyi itumbile Moses naAaron e tayi itula maalanduli yaKora, sho ya li ya tsu ondumbo nOmuwa.


text:
Evi olya makuka e tali ya nina po, noya sile pamwe naKora naalanduli ye, omulilo sho gwa lungunitha po aalumentu 250; oya ningi elondodho koshigwana.


text:
Ezimo lyaJuda: omaludhi gaShela, Perez, Sera, Hezron naHamul. (Aana yaJuda yaali aamati, Er naOnan oya sile mevi lyaKaanan.)


text:
Ezimo lyaManasse: Makir gaManasse okwa li he yaGilead, nomaludhi taga landula oga zi muhekulu Gilead:


text:
Zelofhad yaHefer ka li e na aanona aamati, ihe aakadhona ayeke; omadhina gawo ogo Mahla, Noa, Hogla, Milka naTirza.


text:
Oshilongo oto shi topola mokuumba iihogololitho e to gandja oshitendelwa oshinene kezimo enene noshishona kezimo eshona.”


text:
ngoka a hokanene omuna gwaLevi omukadhona Jokebed, ngoka a valelwa muEgipiti. Jokebed okwa valele Amram aamati yaali, Aaron naMoses, nomukadhona Miriam.


text:
Aalevi aalumentu mboka ya li ye na omwedhi gumwe nenge ye vule po, omwaalu gwawo 23 000. Oya li ya yoololwa mAaisraeli, oshoka inaa pewa oshitendelwa muIsrael.


text:
Omaludhi agehe ngaka oga li ga yalulwa kuMoses nomuyambi Eleasar, sho ya yalula Aaisraeli molushandja lwaMoab pomulonga Jordan ontega naJeriko.


text:
Maalumentu mbaka kamwa li nando ogumwe gwaambeyaka ya yalulilwe kuMoses nomuyambi Aaron mombuga Sinai.


text:
Omuwa okwe ya lombwelele kutya otaa ka sila mombuga. Muyo inamu hupa nando ogumwe, kakele kaKaleb kaJefunne naJosua yaNun.


text:
Mahla, Noa, Hogla, Milka naTirza oya li aakadhona aana yaZelofhad yaHefer yaGilead yaMakir gaManasse gaJosef


text:
Oya yi noya thikama koshipala shaMoses nomuyambi Eleasar naawiliki negongalo alihe posheelo shetsalihangano e taa ti:


text:
“Tate okwa sile mombuga ye ina thiga po aamati. Ka li nando mokati kaalanduli yaKora, mboka ya tsu ondumbo nOmuwa; okwa sile uulunde we mwene.


text:
Molwashoka ka li e na aanona aamati, edhina lye otali kana mo muIsrael. Tu pa oshitendelwa shevi mokati kaamwayina yatate!”


text:
“Shoka sha pulwa kaana yaZelofhad, oshi li mondjila, ya pa oshitendelwa mokati kaamwayina yahe. Ya pa oshitendelwa shahe.


text:
Lombwela Aaisraeli kutya ngele oku na omuntu ta si ye ke na aanona aamati, omwana omukadhona na thigulule eliko lye.


text:
Ngele ke na aamwayina nenge oohegona, nena omukwawo ngoka e mu li popepi, ne mu thigulule, opo eliko li ninge lye. Aaisraeli oye na okugwanitha eutho ndika Omuwa a lombwele Moses.”


text:
oshoka ne amuhe yaali omwa tsile ondumbo noshipango shandje mombuga Zin. Egongalo alihe sho lya ngungutulile ndje pomeya gaMeriba, omwa tindi okwiinekela oonkondo dhandje oondjapuki montaneho yalyo.” (Meriba olwo oluthithiya puKadesh mombuga Zin.)


text:
Omuwa okwa lombwele Moses e ta ti: “Kutha Josua yaNun, omulumentu ependa, u mu tenteke iikaha yoye komutse.


text:
Mu thikameka montaneho yomuyambi Eleasar negongalo alihe, nomontaneho yawo oto mu langeke a ninge omulanduli gwoye.


text:
Na thikame koshipala shomuyambi Eleasar, ngoka ta koneke ehalo lyandje mokulongitha Urim naTummim. Pahedhi ndjika Eleasar ota wilike Josua negongalo alihe lyaIsrael miinima yawo ayihe.”


text:
Moses okwa ningi, ngaashi Omuwa e mu lombwele. Okwa thikameke Josua montaneho yomuyambi Eleasar negongalo alihe.


text:
Moses okwa tenteke iikaha ye komutse gwaJosua, ngaashi Omuwa e mu lombwele e te mu langeke a ninge omulanduli gwe.


text:
Ya lombwela kutya ondjambo ndjoka ye na okweetela Omuwa, oyo ndjika: oonzigona mbali oondumentu dhomumvo gumwe dhaa na oshipo nadhi ninge efikilondjambo lyesiku kehe.


text:
Ndika olyo efikilondjambo lyesiku kehe lya yambelwa lwotango pondundu Sinai, li gandje ezimba lya nika nawa lyo opalela Omuwa.


text:
Ongulohi otaku yambwa onzigona, ngaashi naanaa pwa ningilwe ongula, pamwe nondjambo yiikunuwa, yi gandje ezimba lya nika nawa lyo opalela Omuwa.”


text:
“Mesiku lyEsabati otamu yambwa oonzigona mbali dhomumvo gumwe dhaa na oshipo, pamwe niikulyandjambo yuusila womunziya woolita ne netata wa pilulilwa momagadhi gooholivi, nondjambo yomaviinu.


text:
Efikilondjambo ndika oli na okuyambwa Esabati kehe, mwa gwedhwa efikilondjambo lyoshito nondjambo yalyo yomaviinu.”


text:
“Yambeleni Omuwa efikilondjambo petameko lyomwedhi kehe: oonzigona mbali oondumentu, onzi yimwe ondumentu noonzigona heyali oondumentu dhomumvo gumwe dhaa na oshipo.


text:
Pamwe nongombe ondumentu kehe yamba ondjambo yiikulya yuusila womunziya woograma hamano netata wa pilulilwa momagadhi gooholivi; pamwe nonzi ondumentu yamba uusila womunziya woograma ne netata wa pilulilwa momagadhi gooholivi,


text:
nokonzigona kehe oograma mbali dhuusila womunziya wa pilulilwa momagadhi gooholivi. Ndika olyo efikilondjambo li na ezimba lya nika nawa lyo opalela Omuwa.


text:
Kongombe ondumentu kehe oku na okukala ondjambo yomaviinu goolita mbali, konzi ondumentu olita yimwe noshititano nokonzigona kehe olita yimwe. Ndika olyo efikilondjambo lyomwedhi omupe kehe momumvo.


text:
Kakele kefikilondjambo lyesiku kehe noshinuwandjambo shalyo yamba ondjondjambo yoshikombo shimwe oshilumentu.”


text:
Mesiku etimulongo netitano oshituthi otashi tameke tashi kala omasiku gaheyali; momasiku ngoka otamu liwa iikwiila inaayi tulwa efulika.


text:
Yambeleni Omuwa efikilondjambo lyoongombe mbali oondumentu, onzi ondumentu noonzigona heyali oondumentu dhomumvo gumwe dhaa na oshipo.


text:
Yambeni ondjambo yiikulya yuusila womunziya woograma hamano netata wa pilulilwa momagadhi gooholivi kongombe kehe, oolita ne netata konzi kehe


text:
Yambeni wo oshikombo oshilumentu shi ninge ondjondjambo. Pahedhi ndjika otamu gwanitha eyelithoyapulo lyoshigwana.


text:
Pamukalo nguka yambeleni Omuwa oondjambo dhiikulya momasiku agehe gaheyali, ezimba lya nika nawa lye mu opalela. Dhi yambeni mwe dhi gwedha kefikilondjambo lyesiku kehe nokoshinuwandjambo shalyo.


text:
“Mesiku lyoshipe, uuna tamu yambele Omuwa ondjambo yiilya iipe mOshituthi shoshiwike, gongaleni kelongelokalunga ne inamu longa sha.


text:
Eteleni Omuwa omitanda mbali, onzi ondumentu noonzigona heyali dhomumvo gumwe dhaa na oshipo, dhi ninge efikilondjambo li na ezimba lya nika nawa tali mu opalele.


text:
Komutanda kehe yambeni ondjambo yiikulya yuusila womunziya woograma hamano netata wa pilulilwa momagadhi gooholivi, oolita ne netata konzi kehe


text:
“Mesiku lyotango lyomwedhi omutiheyali omu na okugongala kelongelokalunga, noitaku longwa sha. Esiku ndyoka omankuma naga hikwe.


text:
Yambeleni Omuwa efikilondjambo, ezimba lya nika nawa lye mu opalela: omutanda gumwe, onzi yimwe ondumentu noonzigona heyali dhomumvo gumwe dhaa na oshipo.


text:
Yambeni wo ondjambo yalyo yiikulya, uusila womunziya wa pilulilwa momagadhi gooholivi: oograma hamano netata pamwe nomutanda, oograma ne netata pamwe nonzi ondumentu


text:
Yambeni wo oshikombo oshilumentu shi ninge ondjondjambo, opo mu gwanithe eyelithoyapulo lyoshigwana.


text:
Gwedheni oondjambo ndhika kefikilondjambo lyomwedhi omupe nondjambo yalyo yiikulya nokefikilondjambo lyesiku kehe nondjambo yalyo yiikulya niikunuwa. Odho oondjambo dhi na ezimba lya nika nawa tali opalele Omuwa.”


text:
“Gongaleni kelongelokalunga mesiku etimulongo lyomwedhi omutiheyali; idhilikeni iikulya ne inamu longa sha.


text:
Yambeleni Omuwa efikilondjambo, ezimba lya nika nawa lye mu opalela: omutanda gumwe, onzi yimwe ondumentu noonzigona heyali oondumentu dhomumvo gumwe dhaa na oshipo.


text:
Kakele koshikombo sheyelithoyapulo lyoshigwana nefikilondjambo lyesiku kehe pamwe nondjambo yalyo yiikulya niikunuwa, yambeni wo oshikombo oshilumentu shi ninge ondjondjambo.”


text:
“Gongaleni kelongelokalunga mesiku etimulongo netitano lyomwedhi omutiheyali. Dhaneni oshituthi mokusimaneka Omuwa omasiku gaheyali noitamu longo sha.


text:
Mesiku lyotango yambeleni Omuwa efikilondjambo lyiikulya, ezimba lya nika nawa tali mu opalele: omitanda omilumentu omulongo nandatu, oonzi oondumentu mbali noonzigona oondumentu omulongo nane dhomumvo gumwe dhaa na oshipo.


text:
Yambeni wo ondjambo yiikulya yuusila womunziya wa pilulilwa momagadhi gooholivi: oograma hamano netata pamwe nomutanda kehe, oograma ne netata pamwe nonzi kehe


text:
Kefikilondjambo lyesiku kehe pamwe nondjambo yalyo yiikulya niikunuwa gwedhii ko oshikombo oshilumentu shi ninge ondjondjambo.


text:
“Mesiku etiheyali yambeni omitanda omilumentu omulongo nambali, oonzi oondumentu mbali noonzigona oondumentu omulongo nane dhomumvo gumwe dhaa na oshipo.


text:
Pamwe nomitanda, oonzi oondumentu noonzigona yambeni wo oondjambo dhiikulya niikunuwa pamiyalu dhadho, ngaashi kwa uthwa.


text:
“Mesiku etitatu yambeni omitanda omilumentu omulongo nagumwe, oonzi oondumentu mbali noonzigona oondumentu omulongo nane dhomumvo gumwe dhaa na oshipo.


text:
“Mesiku etine yambeni omitanda omilumentu omulongo, oonzi oondumentu mbali noonzigona oondumentu dhomumvo gumwe omulongo nane dhaa na oshipo.


text:
“Mesiku etitano yambeni omitanda omilumentu omugoyi, oonzi oondumentu mbali noonzigona oondumentu dhomumvo gumwe omulongo nane dhaa na oshipo.


text:
“Mesiku etihamano yambeni omitanda omilumentu hetatu, oonzi oondumentu mbali noonzigona oondumentu dhomumvo gumwe omulongo nane dhaa na oshipo.


text:
Pamwe nomitanda, oonzi oondumentu noonzigona, yambeni wo oondjambo dhiikulya niikunuwa pamiyalu dhadho, ngaashi kwa uthwa.


text:
“Mesiku etiheyali yambeni omitanda omilumentu heyali, oonzi oondumentu mbali noonzigona oondumentu dhomumvo gumwe omulongo nane dhaa na oshipo.


text:
Yambeleni Omuwa efikilondjambo, ezimba lya nika nawa tali mu opalele: omutanda gumwe, onzi yimwe ondumentu noonzigona heyali oondumentu dhomumvo gumwe dhaa na oshipo.


text:
Pamwe nomutanda, onzi ondumentu noonzigona, yambeni wo oondjambo dhiikulya niikunuwa pamiyalu dhadho, ngaashi kwa uthwa.


text:
Kefikilondjambo lyesiku kehe pamwe nondjambo yalyo yiikulya niikunuwa gwedhii ko oshikombo oshilumentu shi ninge ondjondjambo.”


text:
Ngaka ogo omautho kombinga yomafikilondjambo, oondjambo dhiikulya, oondjambo dhiikunuwa nomakwatathanondjambo ngoka mu na okuyambela Omuwa miituthi yeni. Koondjambo ndhika otaku gwedhwa oondjambo dhomauvaneko noondjambo ndhoka tadhi yambwa pahalo lyomuntu mwene.


text:
Ngele ope na omuntu tu uvanekele Omuwa sha nenge ta gana kutya oti idhilike sha, ina yona tuu euvaneko lye, ihe na gwanithe shoka a popi.


text:
“Ngele oku na omukiintu omugundjuka e li maandjahe e tu uvanekele Omuwa sha nenge ta gana kutya oti idhilike sha,


text:
Ihe he ngele te mu indike okugwanitha egano, sho e li uvu, nena ita pumbwa oku li gwanitha. Omuwa ote mu dhimine po, oshoka he okwe mu indike.


text:
Ihe omulume ngele ote mu indike okugwanitha euvaneko lye, sho e li uvu, nena ita pumbwa we oku li gwanitha. Omuwa ote mu kuthile po.


text:
Ihe ngele omulume te mu indike okugwanitha egano, sho e li uvu, ita pumbwa oku li gwanitha. Omuwa ote mu dhimine po, oshoka omulume okwe mu indike.


text:
Omulume oku na uuthemba okukoleka nenge okudhima po egano nenge euvaneko kehe ndyoka omukadhi a gana nenge u uvaneka.


text:
Ihe ngele omulume ine mu indika, uuna u uvu egano nenge euvaneko ndyoka, nena na gwanithe shoka a gana nenge u uvaneka. Okwa koleke egano nenge euvaneko, sho inee li tinda, uuna e li uvu.


text:
Ngaka ogo omautho ngoka Omuwa e ga pe Moses kombinga yomauvaneko gu uvanekelwa Omuwa komukiintu e li maandjahe nenge komuhokanwa.


text:
Moses okwa lombwele oshigwana a ti: “Ilongekidhileni iita, opo mu ponokele Aamidiana mu ya geelele shoka ya ningile Omuwa.


text:
Aalumentu eyuvi oya hogololwa mezimo kehe, aalumentu ayehe kumwe omayuvi omulongo nagaali yi ilongekidhila olugodhi.


text:
Moses okwe ya tumu kiita mewiliko lyomuyambi Pinehas yaEleasar, ngoka ta tonatele iinima iiyapuki nomankuma gokukuga onkugo.


text:
mwa kwatelelwa aakwaniilwa yatano yaMidian: Evi, Rekem, Sur, Hur naReba. Oya dhipaga wo Bileam yaBeor.


text:
Aaisraeli oya kwata po aakiintu naanona Aamidiana, oya kutha po oongombe, oonzi niikombo yawo e taa yugu po uuyamba wawo auhe.


text:
e taye yi eta kuMoses naEleasar nokegongalo lyAaisraeli, mboka ya li moontanda momalundu gaMoab puJordan ontega naJeriko.


text:
Dhimbulukweni kutya aakiintu mbaka oyo mboka ya landula ondunge yaBileam puPeor noya pukitha oshigwana shi iteke Omuwa. Oyo tuu mboka ye etithile elega moshigwana shOmuwa.


text:
Ngashingeyi amuhe mboka mwa ningi oontoni nenge mwa guma omidhimba, otamu kala pondje yoontanda omasiku gaheyali. Mesiku etitatu nometiheyali otamu iyelitha ne yene noonkwatwa dheni.


text:
Omuyambi Eleasar okwa lombwele aantu mboka ya galuka kiita a ti: “Omautho ngaka Omuwa okwe ga pe Moses:


text:
noshinima kehe tashi vulu okupita momulilo, shi pititheni momulilo, notashi kala oshiyelele; ihe nonando ongeyi, nashi yogwe tuu momeya. Ihe ayihe mbyoka itaayi vulu okupita momulilo, nayi pite tuu momeya.


text:
Mesiku etiheyali yogeni oonguwo dheni; nena otamu kala mwa yogoka notamu pitikilwa okuya moontanda.”


text:
“One naEleasar naawiliki yalwe yegongalo omu na okuyalula shaa shoka sha kwatwa miita, oonkwatwa niimuna.


text:
Topola, shoka sha hakanwa miitopolwa iyali yi thike pamwe, oshitopolwa shimwe oshaakwiita noshikwawo oshegongalo.


text:
Moshitopolelwa shaakwiita kutha mo oshitimathelegatano shimwe shoonkwatwa, shoongombe, shuusino, shoonzi noshiikombo shi ninge oompale kOmuwa.


text:
Moshitopolelwa shegongalo kutha mo oshitimilongontano shimwe shoonkwatwa, shoongombe, shuusino, shoonzi noshiikombo. Yi pa Aalevi mboka ye li mesiloshimpwiyu lyetsalihangano.”


text:
Moses okwa gandja oompale komuyambi Eleasar, omagano ngoka gu uthilwa Omuwa, ngaashi Omuwa a lombwele Moses.


text:
Metata ndika lyegongalo Moses okwa kutha mo oshitimilongontano shimwe shoonkwatwa noshiimuna, ngaashi Omuwa a popi, e te yi pe Aalevi mboka ye li mesiloshimpwiyu lyetsalihangano.


text:
Omolwashoka otatu eta uulenga woshingoli, uugondo wokomaako nowopiikesho, uulinga, uutenda womomakutsi nuulyenge womothingo mbyoka twa yugu ko. Otatu yi yambele Omuwa, tu popile oomwenyo dhetu koshipala shOmuwa, opo e tu gamene.”


text:
Omazimo gaReuben naGad oga li ge na iigunda iinene yiimuna. Ano sho ya mono kutya oshilongo Jaser naGilead osho opalela iimuna,


text:
Oya yile sigo okesilu Eshkol e taa tala evi, ihe sho ya galuka, oya tyololokitha oshigwana shi ye kevi ndyoka Omuwa e li ya pe.


text:
‘Oshoka inaa inekela ndje, kape na gumwe gwomaalumentu mboka yomimvo omilongo mbali nenge ye vule po ya tembuka muEgipiti ta yi mevi ndyoka ndu uvanekele Abraham, Isak naJakob.


text:
Omuwa okwa geele oshigwana e te shi endagulitha nombuga omimvo omilongo ne, sigo epipi ndyoka alihe lya pu po okusa.


text:
Ihe ngashingeyi ne otamu yi ishewe pehala lyooho, ne omahe gaayoni, otamu tukula ondjahi yOmuwa a geele Israel ishewe!


text:
Ngele ne Aareuben nAagad tamu tindi oku mu landula ngashingeyi, nena ote ethele oshigwana ashihe mombuga, none tamu pulwa ekano lyasho.”


text:
Oya hedha kuMoses e taa ti: “Tu zimina owala, tu dhikile iimuna yetu iigunda mpaka nokutungila aakiintu naana yetu iilando.


text:
Opo ihe otatu homata e tatu kwatele Aaisraeli ooyakwetu komeho molugodhi, sigo twe ya thikitha komathikilo gawo. Ihe aakiintu naana yetu ya kale mpaka miilandohote ya gamenwa kaantu yaamuka.


text:
Itatu galukile komagumbo getu, manga Aaisraeli ooyakwetu ayehe inaa taamba omaliko gawo gevi ndyoka ye na oku ga pewa.


text:
Tse itatu ka taamba nando oshitopolwa mokati kawo handiyaka yaJordan, oshoka otwa taamba ombinga yetu mpaka kuuzilo waJordan.”


text:
Moses okwa yamukula a ti: “Ngele otamu ningi, ngaashi tamu ti, ilongekidhileni olugodhi mpaka koshipala shOmuwa.


text:
Aakwiita yeni naa tokole Jordan, opo mewiliko lyOmuwa ya ponokele aatondi yetu, sigo Omuwa e ya sindi


text:
e taa kwata po evi. Konima yaambika otamu vulu okugaluka, oshoka omwa gwanitha oshinakugwanithwa sheni kOmuwa nokAaisraeli ooyakweni. Nena Omuwa ota ka zimina kutya evi ndika lyokuuzilo waJordan olyeni.


text:
Ihe tse atuhe otatu yi kolugodhi mewiliko lyOmuwa. Otatu tokola Jordan tu ka kondje, ngaashika wa ti.”


text:
“Aagad nAareuben ngele otaa tokola Jordan yi ilongekidhila olugodhi mewiliko lyOmuwa, nokekwatho lyawo ngele otamu vulu okulala evi, nena ya peni evi lyaGilead li ninge eliko lyawo.


text:
Ihe ngele itaa tokola Jordan noitaa yi molugodhi pamwe nane, nena oye na okutaamba oshitopolwa shawo muKaanan ngaashika ne.”


text:
Mewiliko lye otatu tokola Jordan tu ye kuKaanan kolugodhi, opo tu pewe eliko lyetu mpaka kuuzilo waJordan.”


text:
Moses okwa gandja komazimo gaGad naReuben netatazimo lyaManasse oshilongo ashihe shomukwaniilwa gwAayamori Sihon noshomukwaniilwa gwaBaasha Og, pamwe niilando yasho nomikunda dhe yi kunduka.


text:
osho wo Nebo, Baal Meon (omadhina gayo oga lundululwa) naSibma. Oya luku iilando ye yi tungulula omadhina omape.


text:
Oludhi lwaMakir gaManasse olwa matukile evi lyaGilead e talu li sindi. Olwa tidha mo Aayamori mboka ya li mo.


text:
Jair gwomezimo lyaManasse okwa ponokele omikunda dhimwe nokwe dhi sindi e te dhi luku “Omikunda dhaJair.”


text:
Aaisraeli oya thigi po Egipiti etimulongo netitano lyomwedhi gwotango gwomumvo, esiku lya landula Opaasa. Oya thigi po oshilando Rameses megameno lyOmuwa montaneho yAayegipiti,


text:
manga taa fumvike aatango mboka ya dhipagwa kOmuwa. Omuwa okwi iholola mpaka kutya oye omunankondoawike e vule ookalunga yaEgipiti.


text:
Oya zi puPi Hahirot e taa tokola Efuta etiligane e taa yi mombuga Etam. Sho ye ende omasiku gatatu, oye ya kuMara noya yungu oontanda.


text:
Okuza kuMara oya yi kuElim noya yungile ko oontanda dhawo, oshoka nkoka okwa li omithima omulongo nambali dhi na omeya, nomilunga omilongo heyali.


text:
Okuza kuRefidim sigo okondundu Hor oya yungu oontanda pomahala taga landula: ombuga Sinai, Kibrot Taava (nenge “Oombila dhomwamwa”), Hazerot, Ritma, Rimmon Perez, Libna, Rissa, Kehalata, ondundu Shefer, Harada, Makkelot, Tahat, Tera, Mitka, Hashmona, Moserot, Bene Jaakan, Hor Haggidgad, Jotbata, Abrona, Eziongeber, ombuga Zin (kokutya Kadesh) nondundu Hor kooha dhoshilongo Edom.


text:
Omuyambi Aaron okwa londo kondundu Hor, ngaashi Omuwa a popi, e ta sile ko momumvo omutimilongone okuza mpoka Aaisraeli sho ya tembuka muEgipiti; osha li momwedhi omutitano esiku lyotango lyomwedhi.


text:
Omukwaniilwa Omukaanani gwaArad, ngoka a li muumbugantu woshilongo Kaanan, okwa kundana kutya Aaisraeli oya thiki.


text:
Okuza kondundu Hor sigo okolushandja lwaMoab Aaisraeli oya yungile oontanda pomahala taga landula: Zalmona, Punon, Obot, Iye Abarim moshilongo Moab, Dibon-Gad, Almon Diblataim, ondundu Abarim popepi nondundu Nebo nomolushandja lwaMoab kuuzilo waJordan ontega naJeriko.


text:
tidhii mo aakwashilongo ayehe nokuteyagula po iimenka yawo ayihe ya hongwa memanya nenge ya hambulwa mosheela. Hanagulii po omitumbo dhawo adhihe dhiinonoma yuupagani.


text:
Topoleni evi pamazimo nopamaludhi geni mokuumba iihogololitho. Oludhi olunene nalu pewe oshitopolwa oshinene, noludhi olushona oshitopolwa oshishona.


text:
Ihe ngele itamu tidha mo aakalimo yomoshilongo, mboka taa ka hupila mo, otaa ningi ya fa omakwega momeho geni noongona moombati dheni notaye mu kondjitha moshilongo.


text:
“Lombwela Aaisraeli to ti: ‘Ngele tamu ka ya mevi Kaanan, oshilongo shoka tandi shi mu pe, oongamba otadhi ka kala, ngaashi tashi landula mpaka:


text:
Ongamba yokuumbugantu otayi ka taandela ya za kombuga Zin ya lambalala ongamba yaEdom. Otayi tameke muuzilo kohulo yokuumbugantu wEfuta lya sa.


text:
Okuza ketaulilo lyondundu Akrabbim, otayi goyokele lwokuumbugantu, tayi pitilile Zin sigo okuKadesh Barnea. Okuza nkoka otayi goyokele lwokuuningininombangalantu sigo okuHazar Addar nokuAzmon.


text:
Otayi tsikile yu uka kuumbugantu kuRibla, kuuzilo waAin, nokoondundu komunkulo gwokuuzilo gwefuta lyaGalilea.


text:
Okuza nkoka ongamba otayi lambalala omulonga Jordan sigo Efuta lya sa. Ndhika odho oongamba ne dhevi lyeni.


text:
Moses okwa lombwele Aaisraeli a ti: “Ndika olyo evi ndyoka tamu ka taamba moku li umbila iihogololitho, evi ndyoka Omuwa e li gandja komazimo omugoyi netata.


text:
Omazimo gaReuben naGad netatazimo lyaManasse oga taamba nale oshitendelwa shago sha topolelwa omaludhi gago,


text:
Omuwa okwa hogolola aalumentu mboka: Ezimo Omuwiliki Juda Kaleb kaJefunne Simeon Shemuel yaAmmihud Benjamin Elidad lyaKislon Dan Bukki yaJogli Manasse Hanniel yaEfod Efraim Kemuel kaShiftan Sebulon Elisafan lyaParnak Issaskar Paltiel yaAsan Aser Ahihud yaShelomi Naftali Pedahel yaAmmihud


text:
“Lombwela Aaisraeli kutya momaliko ngoka taa pewa, naa pe mo Aalevi iilando yimwe yokukala mo nomaunapelo ge yi kunduka.


text:
Iilando mbyoka nayi ninge yAalevi, notaa kala mo. Omaunapelo otaga ningi giimuna yawo, oongombe noonzi niinamwenyo ayihe.


text:
Evi lyomaunapelo nali kale lya taandela okuza kedhingililokuma lyoshilando oondya 1 000 koombinga adhihe,


text:
Mokati kiilando mbyoka tamu yi pe Aalevi, namu kale iilando ihamano yokwiigamena, moka omuntu ngoka a dhipaga mukwawo hanowina ta vulu okuya mo. Kakele kiilando mbika ya peni ishewe iilando yilwe omilongo ne niiyali


text:
ihogololeleni iilando yokwiigamena, moka omuntu ta vulu okuholama, ngele a dhipaga mukwawo hanowina.


text:
Omo moka ta ka hupila, kaa dhipagwe kaakwawo yanakusa. Omuntu ngoka e na ondjo yedhipago, ina dhipagwa pwaa na ompangu tango.


text:
Mbika otayi kala iilando yegameno kOmuisraeli, omukwiilongo omukaleleli nge omuyeni kehe mokati keni, ngoka a dhipaga omuntu hanowina. Ota vulu okumatukila mo a holame.


text:
“Ngele oku na omuntu ta dhipaga mukwawo nomatati giiyela nenge nemanya nenge noshiti, oye omudhipagi gwowina; na dhipagwe.


text:
Omukwawo nakupula ombinzi yanakudhipagwa oku na uuthemba wokudhipaga omudhipagi. Ngele te mu mono, ne mu dhipage.


text:
“Ngele oku na omuntu ta tondo mukwawo e te mu dhipaga noku mu ndwangulila pevi nenge e mu dhaadhiga nasha,


text:
nenge e mu thendula nongonyo, oku na ondjo yedhipago, nomuntu a tya ngaaka na dhipagwe. Omukwawo nakupula ombinzi oku na uuthemba woku mu dhipaga. Uuna te mu itsu, ne mu dhipage.


text:
“Ihe ngele oku na omuntu ta dhipaga mukwawo hanowina ye ine mu tonda, sho e mu ndwangulile pevi nenge e mu dhaadhiga nasha,


text:
nenge u umbu emanya ye ina lengalenga tango e ta dhipaga omuntu ngoka inaa dhiladhila nando e mu dhipage ye ke shi omutondi gwe,


text:
egongalo nali pangule pokati kaangoka a dhipaga mukwawo nomukwawo nakupula ombinzi tali shi ningi pamautho ngaka.


text:
Egongalo nali hupithe omudhipagi miikaha yomukwawo gwanakudhipagwa, nakupula ombinzi. Egongalo nali mu pitike, a shune koshilando shokwiigamena, nkoka a li a holama. Na kale hoka sigo okeso lyomuyambimukuluntu.


text:
Omudhipagi oku na okukala moshilando shokwiigamena sigo okeso lyomuyambimukuluntu, ihe konima yalyo ota vulu okushuna kaandjawo.


text:
“Omudhipagi ota vulu okumonika ondjo yeso, ngele ope na oonzapo mbali, onzapo yimwe inayi gwana okudhipagitha omudhipagi.


text:
Ngele ope na omuntu ta yi ontuku koshilando shokwiigamena, ita ziminwa a fute ye a shune, manga omuyambimukuluntu inaa sa.


text:
Ngele tamu shi ningi, otamu nyateke evi moka mu li mo. Ombinzi yedhipago otayi nyateke evi, nokape na eyelithoyapulo lyalyo lilwe, ombinzi ayike yaangoka a dhipaga.


text:
Aakuluntu yomagumbo moludhi lwaGilead yaMakir, omutekulu gwaManasse gaJosef, oya yi kuMoses nokaawiliki yalwe.


text:
Oya ti: “Omuwa okwe ku lombwele, u tendele Aaisraeli evi mokuumba iihogololitho. Okwe ku lombwele wo, u gandje eliko lyomukwetu Zelofhad koyana aakadhona.


text:
Ihe ngele taa hokanwa kaayeni, nena eliko otali yi komazimo omayeni, noshitendelwa shetu tashi ka shonopala.


text:
Momumvo gweligolo iinima sho tayi ka shuna kooyene yonale mboka ye yi landithile po, eliko lyaana aakadhona yaZelofhad otali ka kala kezimo hoka ya hokanwa, notatu li kanitha.”


text:
Moses okwa yamukula Aaisraeli nohapu yOmuwa a ti: “Shoka tashi pulwa kezimo lyaManasse, oshi li mondjila.


text:
Omuwa ota ti kutya aana aakadhona yaZelofhad oya mangulukila okuhokanwa kungoka ya hala, ihe ogwomezimo lyawo.


text:
Omukiintu kehe ngoka ta thigulula uuthiga mezimo lyontumba lyAaisraeli, oku na okuhokanwa komulumentu gwezimo ndyoka. Pahedhi ndjika Omuisraeli kehe oha thigulula oohekulu,


text:
Mbika oyo iipango nomautho ngoka Omuwa e ga pethitha Aaisraeli kuMoses molushandja lwaMoab puJordan ontega naJeriko.


text:
Membo muka omu na oohapu ndhoka Moses e dhi lombwele Aaisraeli, manga ye li mombuga kuuzilo waJordan. Oya li mesilu lyaJordan popepi naSuf, pokati komukunda Paran kombinga yimwe nomikunda Tofel, Laban, Hazerot naDi Sahab kombinga onkwawo.


text:
(Otashi pula omasiku omulongo nalimwe okuza kuSinai nokuya kuKadesh Barnea mondjila yokoondundu dhomoshilongo Seir.)


text:
Mesiku lyotango lyomwedhi omutimulongo nagumwe gwomumvo omutimilongone, Aaisraeli sho ya tembuka muEgipiti, Moses okwe ya hokololele ashihe shoka Omuwa e mu lombwele, e ya lombwele.


text:
Shika osha ningwa Omuwa sho a sindi Sihon, omukwaniilwa gwAayamori, ngoka a li ta pangele moshilando Heshbon, naOg, omukwaniilwa gwaBaasha, ngoka a li ta pangele miilando Ashtarot naEdrei.


text:
Kuuzilo waJordan moshilongo shaMoab Moses okwa tameke okufatulula oompango nomalongo gOmuwa. Okwa ti:


text:
“Manga twa li puSinai, Omuwa Kalunga ketu okwe tu lombwele ta ti: ‘Ethimbo ndyoka mwa kala pondundu ndjika, olya gwana.


text:
Dhilukitheni po oontanda mu hume ko. Indeni koshilongo shokoondundu shAayamori nokomahala agehe ge shi kunduka — sigo esilu lyaJordan, koshilongo shokoondundu, kiikulundundu yoponyonga yadho, koshitopolwa shokuumbugantu nokomunkulofuta. Indeni kevi lyAakaanana nokombanda yoondundu dhaLibanon sigololo omulonga omunene Eufrat.


text:
Ayihe mbika oyo evi ndyoka ngame Omuwa ndu uvaneke ndi li pe oohokulu Abraham, Isak naJakob nomaluvalo gawo. Indeni mu ke li lale.’ ”


text:
Moses okwa lombwele aantu a ti: “Manga twa lyeni pondundu Sinai, onde mu lombwele nda tile: ‘Oshimpwiyu shoku mu wilika otashi hepeke ndje unene. Itandi vulu oku shi ihumbatela ongame awike.


text:
Hogololeni aalumentu aanawino, aanandunge naasimani mezimo kehe, notandi ya langeke moku mu tonatela!


text:
Onkee nda kutha aawiliki aanawino naasimani mboka mwa hogolola momazimo geni, nonde ya langeke ye mu tonatele. Yamwe oya ningi aatonateli yaantu eyuvi, yamwe oyethele, yamwe oyomilongo ntano nayamwe oyomulongo. Onda langeke ishewe aakuluntu yalwe momazimo agehe.’


text:
“Pethimbo ndyoka onda londodha aatokolihapu yeni nda ti: ‘Pulakeneni nawa iihokolola mbyoka tayi tukuka maakweni. Iihokolola ayihe yi panguleni pauyuuki, nonando nayi kale yaakweni yomekota nenge yaakwiilongo mboka ya kala mokati keni.


text:
Momatokolo geni inamu kala nando ondhipi; ayehe ya tokoleni pamuthika gumwe, nando naa kale oyo oolye yalye. Inamu tila nando olye, oshoka omatokolo ngoka tamu tokola, oga za kuKalunga. Ngele ope na shoka tashi mu nyenge, shi eteni kungame, notandi ke shi utha.’


text:
“Otwa gwanitha shoka Omuwa Kalunga ketu e tu lombwele. Otwa thigi po ondundu Sinai e tatu ka taaguluka ombuga ndjoka onene nontilithi mondjila yetu okuya koshilongo shokoondundu shAayamori. Sho twa thiki muKadesh Barnea,


text:
onda tile: ‘Otamu yi koshilongo shokoondundu shAayamori, shoka Omuwa Kalunga ketu, Kalunga kootatekulu te shi tu pe. Taleni, osho shiyaka. Indeni mu ke shi lale, ngaashi a tile. Inamu tenguka nenge mu kukuke kuumbanda.’


text:
“Ihe ne omwe ya kungame tamu ti: ‘Tumii ko aalumentu, ya ka ndaadhe evi, opo ye ye ye tu lombwele kutya natu ende ondjila yini niilando mbyoka yi li ko oya tya ngiini.’


text:
Sho ya galuka, oye tu etele iiyimati mbyoka ya adhele ko, noya hokolola kutya evi ndyoka Omuwa Kalunga ketu te li tu pe, ewanawa noonkondo.


text:
Ne omwa ngungutulilathana mwa ti: ‘Omuwa oku tu tonde. Okwe tu tembudha muEgipiti, opo e tu gandje miikaha yAayamori mbaka, opo ya wape ye tu dhipage.


text:
Otatu yile ko we shike? Tse otwa tila ko. Aantu mboka twe ya tumine ko, oye tu hokololele kutya aantu yaahoka oya kola naaleeleka ye tu vule, noya kala miilando yi na omakuma ga tsa kegulu. Oya mwene ko nokuli aalefule!’


text:
nomombuga. Omwa mono, nkene e mu enditha nawa ondjila ayihe sigo okehala ndika, ngaashi yina ta kwiinine omwana omumati.’


text:
ngoka e mu kwatele komeho, mu mone eha mpoka tamu yungu oontanda. Okwe mu ulukile ondjila te mu tetekelele moshikogo shomulilo uusiku noshomuzile omutenya.”


text:
‘Kape na nando omuntu gumwe gwomoluvalo nduka oluwinayi ta ka thika mevi ndyoka ewanawa ndu uvaneke oku li pa oohokulu.


text:
Kaleb kaJefunne oye awike ta ka ya mo. Okwa li i inekela ndje. Otandi mu pe noluvalo lwe evi ndyoka e ke li ndaadhele.’


text:
“Omuwa okwe tu lombwele aluhe ta ti: ‘Aana yeni mboka aashona nokaye shi manga okuyoolola uuwanawa muuwinayi, oyo taa ka thika mo mevi ndyoka, nando omwa ti, otaa ka kwatwa po kaatondi yeni. Otandi ke ya pa oshilongo, notaye ke shi lala.


text:
“Omwa yamukulile mwa ti: ‘Moses, tse otwa yono kOmuwa. Ihe ngashingeyi tse otatu ka homona, naanaa ngaashi Omuwa Kalunga ketu e tu lombwele.’ Noshaa ngoka gwomune okwa li i ilongekidhila olugodhi nota dhiladhila kutya oshipu okutondokela moshilongo shokoondundu.


text:
“Ihe Omuwa okwa lombwele ndje a ti: ‘Ya londodha yaa homone, oshoka itandi kala pamwe nayo, naatondi yawo otaye ya sindi.’


text:
Onde mu hokololele shoka Omuwa a ti, ihe ne inamu pupa ko. Omwa tsu ondumbo naye, nomuuntsa weni omwa matukile oshilongo shokoondundu.


text:
Nena Aayamori mboka ya li moondundu, oye ya ye mu kondjithe ya fa ehunga lyoonyushi. Oye mu tidha sigo oHorma e taye mu dhengele moshilongo shokoondundu dhaEdom.


text:
Ohugunina otwa shuna e tatu yi mombuga twa lambalala ondjila yokEkololo lyaAkaba, ngaashi Omuwa a popi, notwa kala tatu endagula noshilongo shokoondundu dhaEdom.


text:
Lombwela aantu to ti: Otamu taakana oshilongo shokoondundu dhaEdom, oshilongo shaakweni, oluvalo lwaEsau. Otaa ke mu tila,


text:
ihe inamu ya hingila iita, oshoka itandi ke mu pa nando okapambu kevi lyawo ke thike pepandja lyompadhi. Edom onde li pa oluvalo lwaEsau.


text:
“Dhimbulukweni, nkene Omuwa e mu yambeke mwaayihe mwe yi longo. Okwe mu sile oshimpwiyu, sho mwa li tamu endagula nombuga ndjika onene. Okwa kala pamwe nane omimvo adhihe omilongo ne, nomwa kala mu na ayihe mwe yi pumbwa.


text:
“Otwa humu ko notwe etha ondjila ndjoka ya za kiilando Elat naEziongeber yu uka kEfuta lya sa notwa pungulukile lwokuuzilombangalantu lwokuMoab.


text:
Omuwa okwa lombwele ndje a ti: ‘Ino piyaganeka Aamoabi, oluvalo lwaLot nenge u ya hingile iita. Onde ya pe oshilando Ar, noitandi mu pe nando oshitopolwa mevi lyawo.’ ”


text:
MuEdom nale omwa li Aahori, ihe oluvalo lwaEsau olwe ya tidha mo nokuhanagula po oshigwana shawo e talu tula mo, naanaa ngaashi Aaisraeli ya tidha mo aatondi yawo mevi ndyoka Omuwa e li ya pe.)


text:
Omumvo nguka omutimilongondatu nahetatu, sho twa zi muKadesh Barnea. Aakwiita ayehe yepipi ndyoka oya sa po, ngaashi Omuwa a tile, otaa ka sa po.


text:
Otamu ka ya popepi nevi lyAayammoni, oluvalo lwaLot. Inamu ya piyaganeka tuu nenge mu ya hingile iita, oshoka itandi ke mu pa nando oshitopolwa shevi lyawo ndyoka nde ya pele.’ ”


text:
Oya li aaleeleka ya fa Aayanaki. Oya li mo oyendji naanankondo. Ihe Omuwa okwe ya hanagula po, nAayammoni oya kutha po evi lyawo noya tula mo.


text:
Osho Omuwa a ningi wo omolwoluvalo lwaEsau, ndoka lu li koshilongo shokoondundu dhaEdom, sho a hanagula po Aahori. Oya tidha mo Aaedom mevi lyawo noye li lala nomo ye li natango.


text:
Evi lya kunkula nEfuta lyopokati olya kwatwa po kaantu yokontuntu Kreta. Oya hanagula po Aayavvim, aakalimo yamo aakulu, e taa kutha po evi lyawo sigololo okoshilando Gaza kuumbugantu.)


text:
“Sho twa taakana Moab, Omuwa okwe tu lombwele ta ti: ‘Thikameni mu tokole omulonga Arnori. Otandi gandja miikaha yoye omukwaniilwa gwAayammon Sihon, ngoka a kala muHeshbon, pamwe noshilongo she. Mu ponokela u lale oshilongo she.


text:
Okuza konena otandi ku ningi omutilithi gwuuyuni auhe. Shaa ngoka ota ka kakama kuumbanda, shaa te ku uvu to popiwa.’ ”


text:
“Onda tumu aatumwa okuza mombuga Kedemot, ya ye komukwaniilwa gwaHeshbon edhina lye Sihon ye na elaka lyombili tali ti:


text:
‘Tu pitika tu taakane oshilongo shoye. Otatu ende tu ukilila; itatu zi mondjila tu uka kolulyo nenge kolumoho.


text:
sigo twa tokola omulonga Jordan tu ye kevi ndyoka Omuwa Kalunga ketu te li tu pe. Oluvalo lwaEsau, ndoka lu li muEdom, nAamoabi, mboka ye li muAr, oye tu zimine tu taakane miilongo yawo.’


text:
“Ihe omukwaniilwa gwaHeshbon Sihon ine tu pitika, tu tokole oshilongo she. Omuwa Kalunga keni okwe mu ningi omutangalali nomunandumbo, opo tu mu dhenge nokukutha po oshilongo she, shoka twe shi lala wo tuu shili.


text:
“Omuwa okwa lombwele ndje a ti: ‘Tala ko, onda tyololokitha omukwaniilwa Sihon noshilongo she; ponokela evi lye, opo u li lale.’


text:
Pethimbo tuu ndyoka otwa kwata po nokuhanagula po oshilando kehe notwa dhipaga aalumentu, aakiintu naanona. Inatu hupitha nando ogumwe e na omwenyo.


text:
Omuwa Kalunga ketu okwe tu kwatitha po omikunda adhihe okuza kuAroer kooha dhesilu lyaArnon noshilando pokati kesilu, ondjila ayihe sigo oGilead. Kakwa li ku na oshilando shi na omakuma ge tu nyenge ando.


text:
Ihe inatu ya nando popepi noshilongo shAayammoni nenge komunkulo gwomulonga Jabbok nenge kiilando yokoshilongo shokoondundu nenge ehala lilwe nkoka Omuwa Kalunga ketu inee tu lombwela tu ye ko.”


text:
“Nosho twa hedha kuumbangalantu twa taalela oshilongo Baasha, omukwaniilwa Og okwe ya naakwiita ye ayehe, e tu kondjithe popepi noshilando Edrei.


text:
Omuwa okwa lombwele ndje a ti: ‘Ino tila, otandi mu gandja naantu ye noshilongo she ashihe miikaha yoye. Mu ninga ngaashi wa ningi Sihon, omukwaniilwa gwAayamori ngoka a kala muHeshbon.’


text:
Pethimbo tuu ndyoka otwa kwata po iilando ye ayihe. Kakwa li nando oshimwe inaatu shi kwata po. Ayihe kumwe oya li iilando omilongo hamano — oshikandjo ashihe shaArgob, moka omukwaniilwa Og gwaBashan a li ta pangele.


text:
Iilando ayihe mbika oya li ya tungwa nomakuma omale, nomiyelo nomalukambo goku dhi patitha; okwa li wo omikunda dhaa na omankolokuma.


text:
Iilando ayihe otwe yi hanagula po notwa dhipaga aalumentu ayehe naakiintu naanona, naanaa ngaashi twe shi ningile Sihon, omukwaniilwa gwaHeshbon.


text:
“Pethimbo tuu mpoka otwa yugu aakwaniilwa mbeyaka yaali yAayamori evi lyokuuzilo waJordan, okuza komulonga Arnon sigo okondundu Hermon.


text:
Otwa lala oshilongo ashihe shaOg, omukwaniilwa gwaBaasha: iilando yoketumbalalovi, Gilead alihe naBashan alihe sigo okiilando Salka naEdrei kuuzilo.”


text:
(Omukwaniilwa gwaBaasha Og oye a li Omurafe omuhugunini mokudhipagwa. Oshiketha she shomudhimba sha hongwa memanya osha li shuule woometa omugoyi noshomutamo gwoometa ne. Otashi monika moshilando shAayammoni Rabba.)


text:
“Sho twa lala oshilongo, onda pe omazimo gaRuben naGad oshilongo shokuumbangalantu woshilando Aroer popepi nomulonga Arnon noshitopolwa shoshilongo shokoondundu dhaGilead nomikunda dhasho.


text:
Etatazimo lyaManasse onde li pe oshihupe shaGilead naBaasha alihe, moka Og a li ta pangele, kokutya oshitopolwa ashihe shaArgob.” (Bashan osha li oshilongo shAarafa.


text:
Jair gwomezimo lyaManasse okwa kutha po oshitopolwa ashihe shaArgob, kokutya Baasha, sigo ongamba yaGeshur naMaaka. Omikunda okwe dhi ilukile, nohadhi ithanwa omikunda dhaJair.)


text:
Omazimo gaRuben naGad onde ga pe oshitopolwa shaGilead sigo omulonga Arnon. Ongamba yokuumbugantu oya li pokati komulonga, nongamba yawo yokuumbangalantu oya li omulonga Jabbok, ngoka oshitopolwa shimwe shagwo sha li ongamba yAayammoni.


text:
Kuuninginino oshitopolwa shawo osha taandela sigo omulonga Jordan, okuza kefuta lyaGalilea kuumbangalantu sigo okEfuta lyeso kuumbugantu noponyonga yondundu Pisga kuuzilo.


text:
“Pethimbo tuu ndyoka onde ya pe omakumagidho taga ti: ‘Omuwa Kalunga ketu okwe mu pe evi ndika kuuzilo waJordan, mu li lale. Ngashingeyi ihomatekeni, ne aalumentu amuhe mboka tamu vulu okukondja, mu kwatele Aaisraeli ooyakweni komeho, mu tokole Jordan noku ya kwathela okulala evi lyawo.


text:
Aakulukadhi yeni ayehe, aana yeni niimuna yeni — ondi shi shi kutya omu na iimuna oyindji — otayi kala po miilando nde yi mu pe.


text:
Kwatheni Aaisraeli ooyakweni, sigo ya lala evi ndyoka Omuwa te li ya pe kuuninginino waJordan, sigo Omuwa te ya pe evululuko, ngaashi e mu ningile mpaka. Konima otamu ka galuka, mu ye kevi lyeni ndika nde li mu pe.’


text:
“Onda lombwele Josua nda ti: ‘Owa mono ayihe mbyoka Omuwa Kalunga keni e yi ningile aakwaniilwa mbeyaka yaali, Sihon naOg. Osho ta ka ningila ayehe mboka tamu ka matukila evi lyawo.


text:
‘Omuwa Omupangeliawike, ondi shi shi kutya owu ulukile ndje etameko lyiinima iinene niikumithi mbyoka to ka ninga. Kape na kalunga megulu nenge kombanda yevi ta vulu okulonga iilongankondo mbyoka wa longo!


text:
Taagulukitha ndje Jordan, ndi ka mone evi ndyoka lyo opala handiyaka, oshilongo sho opala shokoondundu noondundu dhaLibanon.’


text:
“Ihe Omuwa okwa geele ndje molweni noina hala okupulakena ndje. Okwa ti owala: ‘Opuwo tuu ngaaka! Mwena nokuli, ino popya we nangame!


text:
Londa kondungu yondundu Pisga e to tala lwokuumbangalantu nolwokuumbugantu, kuuzilo nokuuninginino. Lengalenga u tale nawa shoka to mono, oshoka ito ka taaguluka Jordan nando okuli.


text:
Nongeka Josua. Mu tsa omukumo noku mu koleka, oshoka oye ta ka wilika oshigwana shi tokole Jordan, opo shi ka lale evi ndyoka to li tala.’


text:
“Aaisraeli, vulikeni koompango adhihe tandi dhi mu nongeke, opo mu kale mu na omwenyo nomu ka lale evi ndyoka Omuwa Kalunga koohokulu te li mu pe.


text:
Inamu gwedha ko sha koohapu ndhoka tandi dhi mu lombwele, ne inamu kutha mo sha. Vulikeni kiipango yOmuwa Kalunga keni mbyoka nde yi mu pe.


text:
Omwa mono ne yene shoka Omuwa a ningi pondundu Peor. Okwa yono po ayehe mboka ya longele Baal, oshikalunga shaPeor.


text:
“Onde mu nongeke oompango adhihe, ngaashi Omuwa a lombwele ndje ndi shi ninge. Vulikeni kudho mevi ndyoka tamu ka kwata po.


text:
Vulikeni kudho ne mu dhi dhiginine, notashi ulukile iigwana yilwe kutya ne aanandunge. Shampa taa kundana oompango adhihe ndhika, otaa ka tya: ‘Oshigwana shika oshi na uunongo noondunge dhi thike peni!’


text:
“Kaku na oshigwana shilwe shi na kalunga kasho e li popepi nasho, ngaashika Omuwa Kalunga ketu e li natse. Ote tu yamukula, sho tatu mu kugile ekwatho.


text:
Kotokeni! Ndhindhilikeni, ne mwaa dhimbwe ayihe mbyoka mwe yi mono nomeho geni yene, manga mu na omwenyo. Hokololeleni aana yeni naatekulu yeni


text:
esiku ndyoka mwa thikama koshipala shOmuwa Kalunga keni pondundu Sinai, sho a lombwele ndje a ti: ‘Gongaleka oshigwana. Onda hala yu uve shoka ndi na okupopya, opo ya koneke okuvulika kungame aluhe, manga ye na omwenyo, nopo ya nongeke oyana okutila ndje.’


text:
“Hokololeleni aana yeni, nkene mwa yi nomwa thikama ponyonga yondundu ndjoka ya li ya siikilwa kiikogo yolwithi nomulilo tagu lilima gu uka mombanda.


text:
Ya hokololeleni, nkene Omuwa e mu popitha e li mehayango lyomulilo nonkene mwe mu uvu ta popi, ihe ne inamu mu mona nando e li molupe lwasha.


text:
Okwe mu lombwele shoka mu na okuninga, mu dhiginine ehangano ndyoka e li hangana nane. Omu na okudhiginina Iipango Omulongo mbyoka e yi nyola miipelende iyali yomamanya.


text:
Omuwa okwa lombwele ndje, ndi mu nongeke oompango adhihe ndhoka mu na okuvulika kudho mevi ndyoka tamu yi, mu ke li lale.”


text:
“Omuwa sho e mu popitha e li mehayango lyomulilo kondundu Sinai, inamu mona nando olupe lwasha. Omoluuwanawa weni yene kotokeni,


text:
mwaa yone mokwiihambulila iimenka molupe lwasha — kashi na nee mbudhi kutya omolupe lwomulumentu nenge lwomukiintu,


text:
Inamu kwatwa kohwehwe yokusimaneka nokulongela mbyoka yi li mewangandjo — etango, omwedhi noonyothi. Omuwa Kalunga keni okwe yi topolele aantu ayehe yomuuyuni.


text:
Ihe one oshigwana e shi mangululile muEgipiti, meziko lyomulilo. Okwe mu tembudha mo, mu ninge aantu ye mwene, ngaashi mu li ngashingeyi.


text:
Molweni Omuwa okwa geele ndje nokwa uvaneke nokugana kutya itandi ka tokola we Jordan ndi ye kevi ndyoka ewanawa te ke li mu pa.


text:
Otandi ka sila mevi ndika noitandi ka tokola Jordan, ihe ne otamu yi mu gu taaguluke ne mu ka lale evi ndyoka lyo ondoka.


text:
Kotokeni tuu, mwaa dhimbwe ehangano ndyoka Omuwa Kalunga keni a hangana nane. Vulikeni koshipango she noinamu iningila iimenka yasha,


text:
“Nongele tamu kala olule moshilongo e tamu mono aanona naatekulu, inamu yona mokwiihambulila iimenka molupe lwasha. Mbika oyo iihuna koshipala shOmuwa notayi mu geyitha.


text:
Otandi ithana egulu nevi, yi ninge oonzapo dheni kutya ngele itamu vulika kungame, otamu kana mo moshilongo nziya. Itamu ka kala mo olule moshilongo shahandiyaka yaJordan shoka tamu ka lala. Otamu ka hanagulwa po thilu.


text:
Omuwa ote ke mu halakanithila kiilongo niilongo, nkoka taku ka hupila aantu yamweyamwe ayeke yomune.


text:
Oko nkoka tamu ka longela ookalunga ya hambulwa kiikaha yaantu, ookalunga yiiti noyomamanya mboka ihaa mono ko noihaa uvu ko, ihaa li noihaa thimbula ezimba.


text:
Uuna tamu adhika kuudhigu niinima mbika ayihe tamu yi ningilwa, nena ohugunina otamu galukile kOmuwa e tamu vulika kuye.


text:
Oye Kalunga omunamutimahenda. Ite mu etha nando nenge e mu hanagule po, noita dhimbwa nando ehangano ndyoka ye mwene e li hangana noohokulu.


text:
“Konakoneni utale omathimbo gonale, manga ne inaamu valwa, ethimbo alihe lyonale okuza mpoka Kalunga sho a shiti omuntu kombanda yevi. Konakoneni evi alihe. Iinima iinene yi thike mpaka oya ningilwe uunake nale? Oku na tuu ngoka u uvile iinima ya tya ngeyi?


text:
Oku na tuu oshigwana shilwe shu uvile Kalunga ta popi e li momulilo ndele tashi kala shi na we omwenyo, ngaashi ne mu li?


text:
Oku na tuu kalunga gulwe a yelekelele okutembudha mo oshigwana shontumba moshigwana shilwe e te shi ningi she mwene, ngaashi Omuwa Kalunga keni e mu ningile muEgipiti? Omontaneho yenilela a longitha oshikaha she shoonkondo nokwooko kwa taganana; okwe eta iiponga niita, a longo iilongandhindhiliko niinyengandunge nokwe eta iitilithilonga ya ningwa.


text:
Okwe mu uvititha ewi lye tali zi megulu, opo e mu nongeke; naampaka kombanda yevi okwe mu talitha omulilo gwe omuyapuki e ta popi mugwo.


text:
Okwa tidha mo iigwana iinene niinankondo mondjila yeni, opo e mu ete mo mevi lyawo, evi ndyoka tali ningi lyeni.


text:
Dhimbulukweni ano nena ne mwaa dhimbwe nando kutya Omuwa oye Kalunga komegulu nokombanda yevi. Kaku na we kalunga gulwe.


text:
Vulikeni koompango adhihe ndhika tandi dhi mu pe nena ndjika, opo ayihe yi kale nawa kune naana yeni mevi ndyoka Omuwa Kalunga keni te li mu pe sigo aluhe.”


text:
moka tamu vulu okuholama omuntu ngoka a dhipaga mukwawo hanowina ye ke shi omutondi gwe. Ota vulu okuya ontuku moshilando shimwe mwaambika nota hupu.


text:
Ezimo lyaRuben olya li li na oshilando Bezer metumbalalovi lyombuga; ezimo lyaGad olya li li na Ramot moshilongo Gilead; nezimo lyaManasse olya li li na Golan moshilongo Baasha.


text:
noya li mesilu kuuzilo waJordan ya taalelathana noshilando Betpeor, moshilongo shaSihon, omukwaniilwa gwAayamori, ngoka a pangele muHeshbon. Moses nAaisrael oye mu sindi, sho ya zi muEgipiti.


text:
Oya kutha po oshilongo she noshilongo shaOg, omukwaniilwa gwaBaasha. Og okwa li omukwawo gwomaakwaniilwa yAayamori kuuzilo waJordan.


text:
Oshilongo shika osha taandela okuza koshilando Aroer kooha dhomulonga Arnon sigo ondundu Sirjon, kokutya Hermon.


text:
Osha kwatelela mo oshikandjo ashihe shokuuzilo waJordan sigo okEfuta lya sa kuumbugantu noponyonga yondundu Pisga kuuzilo.


text:
Moses okwa hiya Aaisraeli ayehe e ta ti kuyo: “Aaisraeli ne, pulakeneni oompango adhihe ndhoka tandi mu pe nena. Dhi ilongeni, ne mu vulike kudho shili.


text:
Onda li nda thikama pokati keni nOmuwa pethimbo ndyoka nonde mu lombwele shoka a ti, oshoka omwa li mwa tila omulilo noinamu londa kondundu. “Omuwa okwa ti:


text:
Ino inyongamena kiimenka nenge u yi galikane, oshoka ongame Omuwa, Kalunga koye, omulaadhi; otandi geele mboka ye tonde ndje nomaluvalo gawo sigo okepipi etitatu netine.


text:
“ ‘Edhina lyandje ino li tumbulila iinima yowala, oshoka ongame Omuwa, Kalunga koye, tandi geele ayehe mboka taa tumbulile edhina lyandje iinima yowala.


text:
“ ‘Dhimbulukwa esiku lyEsabati ngoye u li yapule, ngaashi ngame Omuwa Kalunga koye nde shi ku lombwele.


text:
ihe esiku etiheyali olyo esiku lyevululuko lya yapulilwa ndje. Mesiku ndyoka kape na ngoka ta longo — ngoye mwene, aamwoye, aapika yoye, oongombe, uusino nenge iimuna yoye yilwe naakwiilongo ya kala moshilongo sheni. Aapika yoye oye na okuvululukwa, naanaa ngaashi ngoye mwene to ningi.


text:
Dhimbulukwa kutya owa li omupika muEgipiti, moka ngame Omuwa, Kalunga koye, nde ku tembudha mo noshikaha shandje shoonkondo nokwooko kwa taganana. Omolwashoka tandi ku lombwele, u dhimbulukwe esiku lyevululuko.


text:
“ ‘Simaneka ho nanyoko, ngaashika Omuwa Kalunga koye e ku lombwele, opo u kale u na elago nomwenyo omule mevi ndyoka Omuwa Kalunga koye te li ku pe.


text:
“ ‘Ino haluka omukiintu gwamukweni; ino haluka egumbo lye, aapika ye, oongombe dhe, uusino we nenge shaa shoka she.’


text:
“Mbika oyo iipango Omuwa e yi mu pe amuhe, sho mwa li mwa gongala pondundu. Okwa popi newi lyendundumo e li momalaka gomulilo nomoshikogo sha zigakana nokwa gandja iipango mbika nohasha shilwe. Okwe yi nyola kiipelende iyali yomamanya e te yi pe ndje.”


text:
“Ondundu ayihe sho ya li ya yaka omulilo nomu uvu oshihomo tashi zi muuluudhe thokothoko, aawiliki yeni naakuluntu yomazimo geni oye ya kungame


text:
e taa ti: ‘Omuwa Kalunga ketu okwe tu ulukile uunene we neadhimo lye, sho twe mu uvu ta popi e li momalaka gomulilo! Nena otwa mono kutya nani otashi vulika omuntu ta kala ngaa e na omwenyo, nando Kalunga okwa popya naye.


text:
Omolwashike tatu hupula oomwenyo dhetu? Omulilo nguka omunene otagu tu lungunitha po. Otatu si shili, ngele tatu uvu Omuwa Kalunga ketu ta popi ishewe.


text:
Moses, shuna e to pulakene ayihe mbyoka Omuwa Kalunga ketu ta ti. Galuka ihe u ye u tu lombwele shoka e ku lombwele. Otatu ke shi pulakena nokuvulika.’


text:
“Omuwa sho e shi uvu, okwa lombwele ndje a ti: ‘Ondu uvite ko shoka aantu mbaka ya ti noye li mondjila.


text:
Ando ya kale aluhe osho yu uvite ngaaka! Ando ya kale aluhe taa simaneke ndje e taa vulika kiipango yandje ayihe, opo ya kale nawa nomaluvalo gawo sigo aluhe!


text:
Ihe ngoye, Moses, oto kala mpaka pungame, notandi ke ku pa iipango, omautho noompango dhandje adhihe. Yi nongeka Aaisraeli, opo ya vulike kuyo mevi ndyoka tandi li ya pe!’


text:
“Aaisraeli ne, kaleni ano tamu dhiginine nawa ashihe shoka Omuwa Kalunga keni e shi mu lombwele. Inamu kala tuu inaamu vulika koompango dhe adhihe.


text:
“Ndhika odho oompango ndhoka Omuwa Kalunga keni e dhi lombwele ndje, ndi mu nongeke. Vulikeni kudho mevi ndyoka tamu ke li lala.


text:
Omasiku agehe manga mu na omwenyo, one nomaluvalo geni mu na okusimaneka Omuwa Kalunga keni nokuvulika koompango dhe adhihe ndhoka tandi dhi mu pe, opo mu kale mu na omwenyo omule moshilongo shoka.


text:
Aaisraeli, dhi pulakeneni ano, ne mu dhi dhiginine nawa! Nena otamu ka kala nawa e tamu ningi oshigwana oshinankondo nokukala mevi ndyoka lya tondoka omahini nomagadhi goonyushi, ngaashi Omuwa Kalunga koohokulu u uvaneke.


text:
Dhi nongeka aamwoye. Dhi hokolola, uuna u li moyaandjeni nuuna u li mepola, uuna to vululukwa nuuna to longo.


text:
“Uuna Omuwa Kalunga koye te ku fala mevi ndyoka e li uvanekele oohokulu Abraham, Isak naJakob, oto ka pewa iilando iinene noyo opala mbyoka inoo yi tunga.


text:
Oto ka pewa omagumbo gu udha omaliko omawanawa inoo ga pungula mo, omithima inoo dhi hupa, iitsambe yomiviinu niikunino yomiolivi inoo dhi tsika. Omuwa nge te ku fala mevi ndyoka, noto kala u na ayihe wa hala okulya,


text:
Ngele to longele ookalunga yalwe, ondjahi yOmuwa otayi ku hwamene ya fa omulilo tagu ku lungunitha po thiluthilu, oshoka Omuwa Kalunga koye, ngoka e li pungoye, oye omulaadhi.


text:
Gwanitha shoka shu uka nosho opalela Omuwa. Nena ayihe otayi kala nawa, noto ka vula okuya mo nokulala evi ndyoka ewanawa Omuwa u uvanekele oohokulu.


text:
“Komongula omumwoye nge te ku pula ta ti: ‘Omolwashike Omuwa Kalunga ketu a gandja omikalo, omautho noompango ndhika adhihe kune?’


text:
Mu yamukula u tye: ‘Otwa li aapika yomukwaniilwa gwaEgipiti, ihe Omuwa okwe tu tembudha mo noshikaha she shoonkondo.


text:
Otwa mono nomeho getu yene iilongandhindhiliko niinyengandunge iinene niitilithi ya ningilwa Aayegipiti, omukwaniilwa gwawo nomalenga ge agehe.


text:
Okwe tu mangulula muEgipiti nokwe tu eta huka e te tu pe evi ndika, ngaashi u uvanekele ootatekulu nokugana.


text:
Omuwa Kalunga ketu okwe tu lombwele tu dhiginine omautho ngaka agehe noku mu tila. Ngele otatu shi ningi, ota ka tonatela aluhe oshigwana shetu e te shi kaleke melago.


text:
Ngele otatu vulika shili kiipango mbika ayihe Omuwa Kalunga ketu e tu lombwele, ota kala e na ombili natse.’ ”


text:
“Omuwa Kalunga koye ote ku fala mevi ndyoka to ke li lala, oye nota ka tidha mo iigwana. Ote ke ku tidhila mo iigwana iheyali iinene niinankondo yi ku vule: Aaheti, Aagirgashi, Aayamori, Aakaanana, Aaperesi, Aahevi nAayebusi.


text:
Omuwa Kalunga koye shampa a tula aantu mbaka miikaha yoye e to ya sindi, ou na oku ya dhipaga po ayehe. Ino hangana nayo nenge u ya sile ohenda.


text:
oshoka otaa ka kutha aamwoye pOmuwa yo ya ka longele iikalunga. Ngele shika tashi ningwa, Omuwa ote ku geele e te ku dhimi po ohaluka.


text:
Onkee ano kumuna po iiyambelo yawo, teyagula po oongundhimanya dhawo dhiidhila, ne mu keke po iiyelekela yoshikalungakiintu shawo Asheera, nokulungunitha po iimenka yawo.


text:
Shi longa, oshoka ngoye oshigwana sha yapulilwa Omuwa Kalunga koye. Omuwa Kalunga koye okwe ku hogolola mokati kiigwana ayihe yomuuyuni, u ninge oshigwana she mwenelela.


text:
“Omuwa ke ku hole ye ine ku hogolola ando molwashoka u vule iigwana yilwe muuwindji, aawe, owa li okagwana okashona miigwana ayihe yokombanda yevi.


text:
Ihe Omuwa okwa li e ku hole nokwa hala okudhiginina euvaneko e li uvanekele oohokulu. Omolwashoka e ku tembudha mo noshikaha she shoonkondo e te ku mangulula muupika womukwaniilwa gwaEgipiti.


text:
Kala u shi shi kutya Omuwa Kalunga koye oye awike Kalunga noye omudhiginini. Ota dhiginine ehangano lye nota hololele omapipi geyuvi esilohenda lye kumboka ye mu hole e taa vulika kiipango ye,


text:
Vulika ano kumbyoka we yi nongekwa; vulika kiipango nomautho noompango adhihe ndhoka nde dhi ku pe nena.”


text:
“Ngele otamu pulakene iipango mbika e tamu yi dhiginine, nena Omuwa Kalunga keni ota ka dhiginina ehangano lye nane e te mu hololele esilohenda lye, ngaashika u uvanekele oohokulu nokugana.


text:
Ota ka kala e mu hole e te mu yambeke noku mu indjipaleka. Ote ke mu pa aanona oyendji note ke mu yambeka noku mu pa eloolo lyiilya, omaviinu nomagadhi gooholivi; ote ke mu yambeka noku mu pa oongombe noonzi odhindji. Ote ke mu pa omayambeko agehe ngaka mevi ndyoka u uvanekele oohokulu nokugana kutya ote ke li mu pa.


text:
Kaku na oshigwana muuyuni tashi ka kala shi na eyambeko she mu fa. Mokati keni itamu ka kala omulumentu nenge omukiintu ihaa vala nenge miimuna yeni.


text:
Omuwa ote mu gamene koshivu kehe; ite mu ethele nando elega, ngaashi mwe shi koneke muEgipiti, ihe ote li undulile maatondi yeni.


text:
Hanagulii po oshigwana kehe Omuwa Kalunga keni te shi gandja miikaha yeni; inamu shi sila nando ohenda. Inamu longela iikalunga yasho, otashi ka ninga omwigo gweni.


text:
Inamu yi tila; dhimbulukweni shoka Omuwa Kalunga keni e shi ningile omukwaniilwa gwaEgipiti naantu ye ayehe.


text:
Dhimbulukweni omageelo giihuna ngoka mwa tala nomeho geni yene, iilongandhindhiliko niinyengandunge, oshikaha shoka shoonkondo nokwooko kwa taganana nkoka Omuwa Kalunga keni e mu mangulula nakwo. Pahedhi tuu ndjika otamu ka hanagula po iigwana ayihe mbyoka hamu yi tila ngashingeyi.


text:
Omuwa Kalunga keni ota ka tuma omambonzi mokati kawo, sigo ayehe ya pu po mboka ye mu hunuka ya ka holama.


text:
Osho ano inamu tila aantu mboka. Omuwa Kalunga keni oku li pamwe nane; oye Kalunga omunene nomutilithilela.


text:
Kashona nakashona ote mu tidhile po iigwana mbika. Inamu yi hanagula po polumwe; ngele tamu shi ningi, iithitukuti otayi indjipala e tayi mu gwililile po.


text:
Omuwa Kalunga keni ota ka gandja aatondi yeni miikaha yeni e te ya piyaganeke nayi, sigo ya dhimwa po.


text:
Ota ka gandja aakwaniilwa yawo miikaha yeni. Otamu ke ya dhipaga po, e taa dhimbiwa. Kape na ngoka ta ka vula oku mu kankeka; otamu ka hanagula po ayehe.


text:
Lungunithii po iimenka yawo. Inamu haluka iisiliveli nenge iingoli mbyoka yi li kuyo noinamu yi ikuthila. Ngele tamu shi ningi, otashi mu ningile omwigo, oshoka oyo iihunalela kOmuwa Kalunga keni.


text:
Iimenka mbika inamu yi eta nando okuli momagumbo geni, opo ethingano tuu ndyoka lyawo lyaaye mu kwate. Omu na okutonda nokudhina iimenka mbyoka, oshoka oya thingwa kOmuwa.”


text:
“Dhiginineni nawa iipango ayihe mbyoka tandi yi mu pe nena ndjika, opo mu kale mu na omwenyo, tamu indjipala notamu vulu okulala evi ndyoka Omuwa e li uvanekele oohokulu nokugana.


text:
Dhimbulukweni, nkene Omuwa Kalunga keni e mu enditha ondjila ndjika onde mokutokola ombuga momimvo ndhika omilongo ne. Okwa tumu omaudhigu e mu yeleke, opo a koneke shoka mwa dhiladhila okuninga nongele otamu vulika kiipango ye.


text:
Okwe mu sitha ondjala, e te mu pe omanna mu lye, iikulya mbyoka inaayi liwa nale kune nokoohokulu. Shika okwe shi ningi, opo e mu longe kutya omuntu iha kala e na omwenyo koshikwiila ashike, ihe okohapu kehe tayi zi mokana kwOmuwa.


text:
Dhimbulukweni kutya Omuwa Kalunga keni ohe mu utha noku mu putudha, naanaa ngaashi he ta tekula oyana.


text:
Omuwa Kalunga keni ote mu fala mevi ndyoka lyo ondoka — evi lyomilonga nolyoothithiya, evi lyoonza tadhi fuluka omeya momasilu nokoondundu,


text:
evi li na olunza lwosiima niishokelya, omandjembele, oonkwiyu, oondunga dhomuti gwomugranati, ooholivi nomagadhi goonyushi.


text:
Mevi ndyoka itamu ka sa we ondjala nenge mu kale mu na oluhepo. Momamanya galyo omu na oshimanya shosheela oshiluudhe nomoondundu dhalyo otamu vulu okulikola oshikushu.


text:
Otamu ka kala mu na ashihe mwa hala oku shi lya notamu ka hambelela Omuwa Kalunga keni molwevi ewanawa ndyoka e li mu pe.”


text:
“Kotokeni tuu, mwaa dhimbwe Omuwa Kalunga keni; dhiginineni okuvulika kiipango, omautho noompango dhe tandi dhi mu pe nena.


text:
kaleni mu shi shi kutya kamu na okwiitanga nokudhimbwa Omuwa Kalunga keni, ngoka e mu tembudha mo muEgipiti, moka mwa li aapika.


text:
Okwe mu pititha ombuga ontilithi nonene yi na omayoka guuzigo noondje. Mombuga ya kalanda yaa na omeya okwe mu tsipukithile omeya memanya ekukutu.


text:
Mombuga tuu moka okwe mu pe omanna mu lye, iikulya mbyoka inaayi liwa koohokulu. Okwe mu tumine uudhigu e mu yeleke, opo pehulilo a wape e mu ningile uuwanawa.


text:
Dhimbulukweni kutya Omuwa Kalunga keni oye he mu pe oonkondo dhokuninga aayamba. Ote shi ningi, oshoka oye omudhiginini, sigo onena ta dhiginine ehangano ndyoka a hangana noohokulu.


text:
Inamu dhimbwa nando Omuwa Kalunga keni nenge mu game kiikalunga mu yi longele noku yi simaneka. Ngele tamu shi ningi, otandi mu londodha kutya otamu ka hanagulwa po shili.


text:
Ngele itamu vulika kOmuwa, nena otamu ka hanagulwa po naanaa mwa fa iigwana mbyoka te yi hanagula po, opo mu kale mo.”


text:
“Pulakena, Israel! Ngashingeyi oto ka taaguluka Jordan nokulala evi lyiigwana iinene niinankondo yi ku vule. Iilando yawo iinene yi na omankolokuma ga tsa mombanda.


text:
Aantu yo yene oyo Aayanaki aaleeleka naanankondo, mboka wu uva taku tiwa: ‘Kaku na ngoka te yi itakeke.’


text:
Ihe ngashingeyi oto ki italela ko ngoye mwene kutya Omuwa Kalunga koye ote ku tetekele a fa omulilo hagu lyana. Ote ke ya sinda; ote ye ku tidhile mo. Ngoye oto ke ya tidha mo noku ya hanagula po mbala, ngaashi Omuwa u uvaneke.


text:
“Omuwa Kalunga koye ngele te ye ku tidhile mo, ino dhiladhila u tye: ‘Okwe eta ndje mo, ndi likole evi ndika moluuyuuki wandje.’ Aawe, Omuwa ote ke ku tidhila po iigwana mbika moluukolokoshi wayo.


text:
Hamolwashoka ngoye omwaanawa ando noho ningi shoka shu uka, Omuwa ando te ku pitikile okulala evi lyawo. Ote ke ya tidha mo, oshoka oyo aakolokoshi nomolwashoka ta lalakanene okugwanitha euvaneko ndyoka e li uvanekele oohokulu Abraham, Isak naJakob.


text:
Kala tuu u shi shi kutya Omuwa ite ku pe evi ndika ewanawa omolwuuyuuki woye, oshoka ongoye oshigwana oshitangalali.


text:
“Ino dhimbwa nando okuli, nkene wa geyitha Omuwa mombuga. Okuza uuna wa tembuka mo muEgipiti sigo uuna wa thiki mpaka, owa tsu ondumbo nOmuwa.


text:
Onda londo kondundu, ndi ka taambe iipelende yomamanya, moka mwa li mwa nyolelwa ehangano ndyoka Omuwa a hangana nangoye. Onda kala ko omasiku omilongo ne, uusiku nomutenya, inandi lya sha ngaye ine nwa sha.


text:
Omuwa nokwa pe ndje iipelende yomamanya, moka a nyolela shoka ye mwene e ku lombwele e li momulilo esiku ndiyaka wa li pondundu.


text:
Eeno, konima yomasiku ngoka omilongo ne, uusiku nomutenya, Omuwa okwa pe ndje iipelende iyali yomamanya, moka a li a nyolela ehangano noshikaha she mwene.


text:
“Omuwa okwa lombwele ndje a ti: ‘Londoloka u ye pevi u ze kondundu mbala, oshoka aantu yoye mboka we ya tembudha mo muEgipiti, oya ningi esithahoni. Oya gamuka nokuli mondjila ndjoka nde yi ya lombwele ya kale mo noyi iningile oshimenka.’


text:
Ino mweneka ndje we. Onda hala ndi ya hanagule po nokudhima po edhina lyawo kombanda yevi. Ihe ngoye otandi ke ku ninga he yoshigwana oshinene noshinankondo shi ya vule.’


text:
“Ngame nonda galuka ihe kondundu nda humbata iipelende iyali yomamanya, moka mwa nyolelwa ehangano. Ondundu oya li tayi lilima omalaka gomulilo.


text:
Onda mono kutya ne omwa yono kOmuwa Kalunga keni: omwi ihambulile oshimenka shoshingoli molupe lwontana; omwa zi mbala mondjila ndjoka Omuwa e mu lombwele mu ende nayo.


text:
Opo mpoka nda hata pevi iipelende ayihe iyali ya li miikaha yandje, e tandi yi tatula montaneho yeni.


text:
Lumwe natango ondi isizimike pevi koshipala shOmuwa omasiku omilongo ne, uusiku nomutenya, ngame inandi lya sha noine nwa sha. Onde shi ningi, oshoka omwa yono kOmuwa nomwe mu geyitha.


text:
Onda li nda tila uupyu wondjahi yOmuwa, oshoka okwa li a geya noonkondo e mu hanagule po thilu, ihe Omuwa okwa pulakene ndje natango.


text:
Omuwa okwa li a geele wo Aaron noonkondo a hala oku mu dhipaga, nopethimbo tuu ndyoka onda galikanene wo Aaron.


text:
Onda kutha oshiningomwa sheni shuulunde, ontana ndjoka yoshingoli, nonde yi umbile meziko. Onde yi nyanyagula nde yi ningi omutoko e tandi gu gundu momeya ngoka taga tondoka taga zi mondundu.


text:
MuKadesh Barnea Omuwa sho e mu tumu a ti: ‘Indeni mu ka lale evi ndyoka tandi li mu pe,’ omwa tsu ondumbo nelombwelo lyOmuwa; ne inamu mu itaala nokuvulika kuye.


text:
“Ondi isizimike pevi koshipala shOmuwa omasiku omilongo ne, omutenya nuusiku, molwashoka Omuwa okwa ti, ote mu hanagula po.


text:
Onda galikana nda ti: Omuwa Omupangeliawike, ino hanagula po aantu yoye, oshigwana shoka we shi mangulula noku shi tembudha mo muEgipiti noshikaha shoye shoonkondo.


text:
Dhimbulukwa aapiya yoye Abraham, Isak naJakob noino pupa ko kuutangalali, kuukolokoshi nokuulunde woshigwana shika.


text:
Aayegipiti otaa ningi ya tye: ‘Omuwa okwa nyengwa okufala aantu ye kevi ndyoka e ya uvanekele. Okwa kutha mo ashike aantu ye, e ke ya dhipagele mombuga, oshoka okwa li e ya tonde.’


text:
Aantu mbaka oyoye, oshigwana shoye shoka we shi tembudha mo muEgipiti noshikaha shoye shoonkondo nokwooko kwa taganana.”


text:
“Omuwa okwa lombwele ndje a ti: ‘Honga iipelende iyali yomamanya ya faathana naambiyaka yotango e to pangele oshiketha shiipilangi shoku yi pungula mo. Londa ihe kondundu u ye kungame,


text:
notandi ka nyolela miipelende mbyoka shoka nda nyolele miipelende mbyoka we yi tatula; yi pungula moshiketha.’


text:
“Onda pangele oshiketha shiipilangi yomuthiya e tandi hongo iipelende iyali yomamanya ya faathana naambiyaka yotango e tandi yi fala kondundu.


text:
Omuwa nokwa nyolele miipelende mbyoka oohapu tuu ndhoka a li a nyola tango, iipango omulongo mbyoka e yi mu pe, sho a li ta popi e li momalaka gomulilo, uuna mwa li mwa gongala pondundu. Omuwa okwa pe ndje iipelende,


text:
nonda galuka nda londoloka kondundu. Onde yi pungula moshiketha shoka nda pangele, naanaa ngaashi a ti, nomo yi li ngashingeyi.”


text:
(Aaisraeli noya zi ko kuBeerot Bene Jaakan e taa yi kuMoser. Oko Aaron a sile ko e ta fumvikwa, nomwana Eleasar okwa yi peha lye moshilonga shuuyambi.


text:
Pethimbo ndiyaka Omuwa okwa langeke aalumentu yezimo lyaLevi ya ninge aahumbati yoshikethahangano, ye mu longele muuyambi noya tumbulile aantu omayambeko medhina lye. Mbika oyo iilonga yawo sigo onena.


text:
Omolwashoka ezimo lyaLevi inali pewa oshitendelwa shevi nuuthiga mokati komazimo omakwawo, oshoka Omuwa oye uuthiga walyo, ngaashi Omuwa Kalunga e shi popi.)


text:
“Onda kala kondundu omasiku omilongo ne, uusiku nomutenya, ngaashi nda ningile nale lwotango. Omuwa okwa pulakene ndje natango nokwa zimine kee ku yone po.


text:
Okwa lombwele ndje a ti: ‘Inda u ka endithe oshigwana, opo shi ka lale evi ndyoka nde li uvaneke tandi li pe oohokulu.’ ”


text:
“Israel, pulakena ngashingeyi shoka Omuwa Kalunga koye te ku pula: Tila Omuwa, ngoye u landule ondjila ye. Kala u mu hole, mu longela komutima gwoye aguhe nokomwenyo gwoye aguhe,


text:
Ihe ohole yOmuwa mokuhola oohokulu oya li onene, nokwe mu hogolola, one noluvalo lwawo, peha lyiigwana yilwe. One oshigwana sha hogololwa natango.


text:
Omuwa Kalunga keni oye Kalunga kokombanda yookalunga ayehe noye e vule oonkondo adhihe. Oye omunene, omunankondo nomutilithi. Ke na ontondo ye iha taamba oombumbo.


text:
Ohu uthile oothigwa naaselekadhi; oku hole aakwiilongo mboka ye li mokati keni te ya pe iikulya nomizalo.


text:
Tileni Omuwa Kalunga keni, noye awike mu longeleni. Mu inekeleni, nomedhina lye awike ningeni omauvaneko geni.


text:
Mu hambeleleni — oye Kalunga keni, omwa mono nomeho geni yene iinima iinene niitilithi mbyoka e yi mu longele.


text:
Oohokulu sho ya yi kuEgipiti, oya li owala aalumentu omilongo heyali. Ihe ngashingeyi Omuwa Kalunga keni okwe mu indjipaleke mu thike poonyothi dhokegulu.”


text:
Molwokupyokoka kweni dhimbulukweni nena ndjika shoka mwa koneke kOmuwa. Onelela mwa mono owino, haana yeni. Omwa tala uunene wOmuwa, oshikaha she shoonkondo, okwooko kwe kwa taganana


text:
Omwa tala, nkene Omuwa a kombo po omatangakwiita gAayegipiti, pamwe nuukambe wawo nomatembakwiita gawo, noku ya ninginitha mEfuta etiligane, sho ya li taye mu landula.


text:
Otamu dhimbulukwa shoka a ningile Datan naAbiram, aana yaEliab yomezimo lyaRuben. Montaneho yaayehe evi olya makula okana kalyo e tali ya nina po, pamwe noyaandjawo, nomatsali gawo, naapiya yawo ayehe noniimuna yawo.


text:
“Dhiginineni iipango ayihe nde yi mu pe nena, opo mu ninge aanankondo nomu wape okutokola omulonga noku ka lala evi ndyoka moka tamu ka ya mo,


text:
nopo mu kale ethimbo ele mevi ndyoka lya tondoka omahini nomagadhi goonyushi, mevi olyo tuu ndyoka Omuwa u uvaneke te li pe oohokulu nomaluvalo gawo.


text:
Evi ndyoka tamu ka lala, inali faathana naEgipiti, moka mwa tembuka mo. MuEgipiti sho mwa kunu oombuto dheni, omwa tekele iimeno yomomapya geni nuudhigu.


text:
“Dhiginineni ano nawa iipango mbyoka nde yi mu pe nena ndjika. Holeni Omuwa Kalunga keni e tamu mu longele komitima dheni adhihe nokoomwenyo dheni adhihe.


text:
Ngele otamu shi ningi, ota ka lokithila evi lyeni omvula, uuna sha pumbiwa, pethimbo lyoshikufuthinge nolyoshitemamvula, opo mu kale mu na iilya, omaviinu nomagadhi gooholivi,


text:
Ngele tamu shi ningi, Omuwa ote ke mu geela. Ota kaleke omvula yaa loke we, evi lyeni otali ka kalanda koluteni, niimeno yeni tayi si. One notamu ka sa po mbala, nando mu kale mu li mevi ewanawa ndyoka Omuwa te li mu pe.


text:
“Thindileni ano oohapu ndhika dhandje moomwenyo, ne mu dhi dhiladhile. Nadhi kale edhimbulutho lya mangelwa kiikaha yeni nenge li li miipala yeni.


text:
Dhi nongekeni aana yeni. Dhi hokololeni, uuna mu li moyaandjeni nuuna tamu ende mepola, uuna tamu vululukwa nuuna tamu longo.


text:
Opo ihe ne naana yeni otamu ka kala olule mevi ndyoka Omuwa Kalunga keni u uvaneke oku li pa oohokulu. Otamu kala mo, manga egulu nevi li li po.


text:
“Dhiginineni nawa iipango ayihe mbika nde yi mu pe: Holeni Omuwa Kalunga keni, landuleni ondjila ye, ne mu mu inekele.


text:
Nena ote ke mu tidhila mo iigwana mbyoka ayihe, notamu ka lala evi lyiigwana iinene niinankondo yi mu vule.


text:
Evi alihe ndyoka tamu ke li lyata, otali ningi lyeni. Oshilongo sheni otashi ka taandela okuza kombuga kuumbugantu sigo okoondundu dhaLibanon, nokuza komulonga Eufrat kuuzilo sigo Efuta lyopokati kuuninginino.


text:
Mevi ndyoka shaa mpoka tamu yi, Omuwa Kalunga keni ote ke mu ninga etilitho lyiigwana, ngaashi u uvaneka, nokape na ngoka ta vulu oku mu ya moshipala.


text:
ihe etulomutima, ongele itaamu vulika kiipango mbika notamu pilamene ko, mu ze po, mu ka longele ookalunga yalwe mboka inaamu ya longela nale.


text:
Omuwa Kalunga keni ngele te mu fala mevi ndyoka tamu ke li lala, ka uvithileni eyambeko kondundu Garizim netulomutima kondundu Ebal.


text:
(Oondundu ndhika mbali odhi li handiyaka yaJordan kuuninginino woshitauwa hoka haku ningine etango, popepi noomwandi dhaMore moshilongo shAakaanana mboka ya kala muAraba ontega naGilgal.)


text:
Otamu ka tokola Jordan e tamu ka lala evi ndyoka Omuwa Kalunga keni te li mu pe. Shampa mwe li kwata po e tamu tula mo,


text:
“Ndhika odho oompango ndhoka mu na oku dhi dhiginina nawa, manga mu li mevi ndyoka Omuwa Kalunga koohokulu te li mu pe. Dhi pulakeneni!


text:
Hanagulii po omahala agehe moka aantu ya li haa simanekele ookalunga yawo koondundu oondeendeka, kiikulundundu nomomizile dhomiti omitalala mevi ndyoka tamu ke li lala.


text:
Kumunii po iiyambelo yawo ne mu teyagule po oongundhimanya dhawo dhiidhila. Fikii po iiyelekela yawo yoshikalungakiintu Asheera ne mu komangele po iimenka yawo, opo yaa simanekwe we pomahala ngoka.”


text:
Ihe ehala limwe ndyoka Omuwa Kalunga keni te li hogolola moshitopolwa shomazimo geni, otamu li kongo, nopulyo opo tamu kala hamu gongalele, mu mu longele.


text:
Oko tuu hoka tamu fala omafikilondjambo noontselelandjambo dheni, iitimulongo yeni, omagano ngoka gu uvanekelwa Omuwa nomayambo pahalo lyeni yene niisheeli yoongombe noonzi dheni.


text:
Noko nkoka koshipala shOmuwa Kalunga keni, ngoka e mu yambeka nomagumbo geni, otamu li nokunyanyukilwa iinima iiwanawa mbyoka mwa longo.”


text:
“Ethimbo ndyoka nge lya thiki, inamu ninga ngaashika mwa ningile. Sigo onena shaa ngoka okwa longo ngaashika e shi wete sho opala,


text:
Shampa mwa tokola Jordan, Omuwa ote ke mu langeka moshilongo e tamu kala mo. Ote mu gamene kaatondi yeni ayehe, e tamu kala nombili.


text:
Omuwa ota ka hogolola ehala lyontumba, moka ta longelwa, nopulyo otamu ka eta po ashihe shoka tandi mu lombwele: omafikilondjambo noontselelandjambo dheni, iitimulongo yeni nomagano ngoka gu uvanekelwa Omuwa.


text:
Nyanyukilweni koshipala shOmuwa Kalunga keni pamwe naana yeni, aapiya yeni nAalevi mboka ya kala miilando yeni; dhimbulukweni kutya Aalevi itaa ka kala ye na oshitendelwa shevi lyawo yene.


text:
ihe opehala limwe alike ndyoka Omuwa te li hogolola moshitopolwa shomazimo geni. Nopo apeke tamu yambele omafikilondjambo geni e tamu gwanitha iinima ayihe tandi yi mu lombwele.”


text:
“Owa manguluka okudhipaga oshimuna shoye noku shi lya shaa mpoka u li. Oto shi li, ngaashi Omuwa te shi ku pe. Ashihe shimwe nge omuyogoki nenge ngoka a nika oshidhila, ota vulu oku shi lya, ngaashi naanaa haku liwa onyama yomenye nenge yohumba.


text:
Shoka to yambele Omuwa, inashi lilwa pehala ndyoka wa kala, nashi kale iitimulongo yiilya yomaviinu nenge yomagadhi goye gooholivi, osheeli shongombe nenge shonzi yoye, omagano ngoka wu uvanekele Omuwa, omagano to ga gandja pahalo lyoye mwene nenge omayambo galwe.


text:
Ongoye naamwoye, pamwe naapiya yoye nAalevi mboka ye li miilando yeni, u na okulila omayambo ngaka koshipala shOmuwa Kalunga koye mehala tuu ndyoka limwe lyelongelokalunga lya hogololwa kOmuwa Kalunga koye. Nowu na okunyanyukilwa ayihe mbyoka we yi longo.


text:
“Omuwa Kalunga koye ngele ta nenepeke oshilongo shoye, ngaashi u uvaneka, oto vulu okulya onyama, ngaashi wa hala.


text:
Ehala lyelongelokalunga ngele oli li kokule unene, nena pahalo lyoye mwene oto vulu okudhipaga oongombe nenge oonzi ndhoka Omuwa e dhi ku pe noto lile onyama maandjeni, ngaashi nde ku lombwele.


text:
Shaa ngoka omuyelele nenge a nika oshidhila, ota vulu okulya onyama ndjoka, ngaashi haku liwa onyama yomenye nenge yohumba.


text:
Shaa owala itoo yi li yi na ombinzi, oshoka omwenyo ogwa kala mombinzi, onkee ino lya omwenyo pamwe nonyama.


text:
Ngele to vulika koshipango shika, Omuwa ota ka nyanyukwa, oku na ombili nangoye, naayihe otayi ke ku opalela, ongoye mwene naamwoye.


text:
Ihe omayambo goye nomagano goye ngoka wu uvanekele Omuwa, ga fala kehala lyelongelokalunga tuu ndyoka limwe.


text:
Onyama nombinzi yomafikilondjambo goye yi yambela koshiyambelo shOmuwa Kalunga koye. Moontselelandjambo ombinzi nayi tilwe koshiyambelo shOmuwa Kalunga koye, ihe onyama oto vulu oku yi lya.


text:
Vulika shili kwaayihe mbika nde ku lombwele, ngoye noluvalo lwoye, noto kala nawa aluhe sigo aluhe, oshoka oto ningi shoka shu uka nosho opalela Omuwa Kalunga koye.”


text:
“Omuwa Kalunga keni ota ka hanagula po iigwana, nge tamu ka matukila evi lyawo. Otamu ke li kwata po e tamu tula mo.


text:
Omuwa nge a hanagula po iigwana mbyoka, taleni nawa mwaa landule uupagani wawo, oshoka otashi ka ninga omwigo gweni. Inamu simonona tuu, nkene haa longele iikalunga yawo, opo mu shi yelekele.


text:
Inamu longela Omuwa Kalunga keni pahedhi ndjoka haa longele iikalunga yawo, oshoka mokulongela kwawo iikalunga otaa ningi iinima iikungitha mbyoka Omuwa te yi tondo. Nokuli ohaa fikile oyana kiiyambelo yawo.”


text:
“Omuhunganeki nenge omulalindjodhi ota vulu okuuvaneka oshilongandhindhiliko nenge oshinyengandunge,


text:
opo e mu fale mokusimaneka nokulongela ookalunga mboka inaamu ya simaneka nale. Nonando shoka u uvaneka tashi tsu,


text:
inamu mu pulakena. Omuwa Kalunga keni ote mu longitha, opo e mu lole a tale, ngele omu hole tuu shili Omuwa komutima aguhe.


text:
Landuleni Omuwa Kalunga keni, ne mu mu tile; vulikeni kuye ne mu dhiginine iipango ye; mu longeleni noku mu inekela.


text:
Ihe omuhunganeki nenge omulalindjodhi kehe te mu tsitha ondumbo nOmuwa Kalunga keni, ngoka e mu tembudha mo muEgipiti, moka mwa li aapika, mu dhipagii po. Omuntu a tya ngaaka omudhudhu nota kambadhala e mu gamune mondjila ndjoka Omuwa Kalunga keni e mu lombwele mu kale mo. Na dhipagwe, opo mu ikanyutulule kuuwinayi.


text:
“Ngele oku na mumwanyoko nenge omumwoyemati nenge omumwoyekadhona nenge omukulukadhi u mu hole unene nenge kuume koye kopothingo te ku hongolola monanguwi ta ti: ‘Natu ka longele ookalunga yalwe,’ mboka ne noohokulu inaamu ya tseya,


text:
ookalunga yiigwana mbyoka ye mu kunduka, mbyoka yi li popepi nenge kokule nane, okuza kooha dhevi sigo okoonkwawo,


text:
ino mu pitika e ku heke; ino mu pulakena nokuli. Ino mu sila ohenda nande nenge u mu etele olukeno, ino mu gamena.


text:
Mu dhipaga nomamanya! Okwa kambadhala e ku gamune kOmuwa Kalunga koye, ngoka e ku mangulula muEgipiti, moka wa li omupika.


text:
Nena Aaisraeli ayehe otaye shi uvu shoka sha ningwa po e taa tila, nokape na ngoka na longo we oshinima oshiwinayi sha tya ngaaka.”


text:
mokati keni omu na aalumentu yaamakaha mboka taa hekaheka aantu yomoshilando shawo okulongela ookalunga yalwe mboka inaamu ya tseya.


text:
Shi konakona nokupulakena nawalela. Ngele oshoshili kutya iinima iinyanyalithi ya tya ngaaka oya ningwa mokati keni.


text:
Gongela omaliko agehe gaantu mboka ya kala mo e to ga ndumbile ondumba mehalandjandja lyoshilando. Fika po ihe oshilando naashihe shi li mo, shi ninge omudhidhindjambo kOmuwa Kalunga koye. Nashi ninge ondumba yomakulukuma aluhe sigo aluhe noitashi tungululwa we.


text:
Ino ihupithila sha mushoka sha pangulilwa okudhimwa po, opo Omuwa a geyuluke e te ku sile ohenda. Ote ku etele olukeno e te ku indjipaleke, u ninge aantu oyendji, ngaashi u uvanekele oohokulu,


text:
ngele to vulika kiipango ye ayihe mbyoka nde ku pe nena, e to ningi shoka shu uka momeho gOmuwa Kalunga koye.”


text:
“One aantu yOmuwa Kalunga keni. Ngele tamu lili oosa, inamu ishata oonsha nenge mu ikulule omapalu momitse, ngaashi aantu yalwe haa ningi.


text:
One oshigwana oshiyapuki, aantu yOmuwa Kalunga keni; okwe mu hogolola mu ninge ye mwene mokati kiigwana ayihe kombanda yevi.”


text:
Ihe iinamwenyo yaa na omakondo ga shandjuka noihayi ekeshele, inayi liwa. Inamu lya oongamelo, uulimba nenge uundjele. Nayi talwe oyo iinamwenyo yoshipwe; ohayi ekeshele, ihe kayi na omakondo ga shandjuka.


text:
Inamu lya iingulu. Nayi talwe oyi na oshipwe; oyi na omakondo ga shandjuka, ihe ihayi ekeshele. Inamu lya iinamwenyo ya tya ngaaka nenge mu gume omituntu dhayo.


text:
“Inamu lya oshinamwenyo shi isila. Otamu vulu oku shi pa omukwiilongo ngoka a kala mokati keni, a lye, nenge otamu shi landitha po komuyeni. Ihe one oshigwana sha yapulilwa Omuwa Kalunga keni. “Onyama yokanzona nenge yokakombwena inamu yi teleka momahini gayina.”


text:
Inda kehala ndyoka Omuwa Kalunga koye te li hogolola omo a longelelwe; omo moka koshipala she to lile oshitimulongo shiilya, shomaviinu noshomagadhi gooholivi dhoye nosheeli shongombe noshonzi yoye. Shi ninga, opo u nongele okusimaneka Omuwa Kalunga koye aluhe.


text:
Ehala lyelongelokalunga ngele oli ku li kokule, opo u fale ko wa humbata oshitimulongo shaambyoka Omuwa e ku yambeke nayo, nena ninga ngeyi.


text:
Yi landa po shoka wa hala — oongombe, oonzi, omaviinu nenge iikunwa yilwe — opo ihe oto ke yi lila mpeyaka koshipala shOmuwa Kalunga keni one noyaandjeni e tamu nyanyukwa.


text:
Pehulilo lyomumvo omutitatu kehe eta oshitimulongo shiilya yoye ayihe e to yi pungula moshilando sheni.


text:
Iilya mbika otayi ningi yAalevi, mboka kaaye na oshitendelwa shasha, yaakwiilongo, oothigwa naaselekadhi mboka ye li miilando yeni. Naye ye, ya hawale oompumbwe dhawo. Shi ninga, opo Omuwa Kalunga koye e ku yambeke mwaayihe to longo.”


text:
Oto shi ningi ngeyi. Shaa ngoka a hehelelwe ongunga kumukwawo, ne yi dhime po. Ina kambadhala i ilikolele sha. Omuwa mwene ota dhimi po oongunga.


text:
Omuwa ote ke ku yambeka, ngaashi u uvaneka. Oto ka pa iigwana oyindji oongunga, ihe ngoye ito pumbwa okuhehela sha kuyo. Oto ka pangela iigwana oyindji, ihe kape na oshigwana tashi ke ku pangela.”


text:
“Pungoye ngele ope na ohepele, gumwe gwomooyakweni moshilando shimwe shomevi ndyoka Omuwa Kalunga koye te li ku pe, ino mu kukutikila omwenyo gwoye, neke lyoye ino li kamininina omumwanyoko ohepele.


text:
Ino mu tindila shoka te ku indile, molwashoka omumvo ngoka oongunga hadhi dhimwa po gu li popepi. Ino pitika edhiladhilo lya tya ngeyi ewinayi li mene momwenyo gwoye. Ngele oto tindi okugandja ongunga, ota ka kugila ndje te ku tamaneke, noto humbata ondjo.


text:
Mu pa nohokwe, nomwenyo gwoye gwaa kale noshizimbi, nge to mu pe, oshoka omolwashika Omuwa Kalunga koye ote ku yambeke miilonga yoye ayihe nomwaayihe mbyoka to yi ningi.


text:
Oohepele itadhi pu mo moshilongo; omolwashoka tandi ku lombwele te ti: ‘Eke lyoye ou na oku li kamunukila mukweni omuthigona nohepele mevi lyoye.’ ”


text:
“Ngele oku na Omuisraeli omukweni ti ilanditha po kungoye a ninge omupika, ou na oku mu mangulula, sho e ku longele omimvo hamano. Momumvo omutiheyali oto mu mangulula a ye.


text:
Dhimbulukwa kutya owa li omupika muEgipiti, nOmuwa Kalunga koye okwe ku mangulula. Omolwashoka tandi ku pe oshipango shika.”


text:
“Ihe ngele ote ku lombwele ta ti: ‘Inandi hala okuza po pungoye,’ molwashoka e ku hole negumbo lyoye noku uvite uutoye pungoye,


text:
nena mu fala meelo lyegumbo lyoye e to mu ulula kokutsi noniho, nota kala omupika gwoye aluhe. Naapika yoye aakiintu osho to ya ningi ngaaka.


text:
Ino kala u na olungwenye, uuna to laleke omupika; ndishi okwe ku longela omimvo hamano nondjambi yomulongeli lwaali nokuli. Shi gwanitha, nOmuwa Kalunga koye ote ke ku yambeka mwaayihe to yi ningi.”


text:
“Yoololela Omuwa Kalunga koye iisheeli ayihe iilumentu yoongombe noyoonzi. Oongombe dha tya ngaaka ino dhi longitha, noonzi ndhoka ino dhi kulula.


text:
Omumvo kehe ngoye naanegumbo lyoye omu na oku yi lila koshipala shOmuwa pehala ndyoka Omuwa e li hogolola.


text:
Ihe ngele iinamwenyo oyi na oshipwe shasha, ngele iilema, iiposi nenge yi na oshipo shasha, ino yi yambela Omuwa Kalunga koye.


text:
Iimuna ya tya ngaaka yi lila paandjeni. Ne amuhe, ongele aayogoki nenge mboka ye na oshidhila, otamu vulu oku yi lya, naanaa ngaashi onyama yomenye nenge yohumba.


text:
“Simaneka Omuwa Kalunga koye mokudhana Opaasa momwedhi Abib. Osha li uusiku momwedhi ngoka, sho e ku tembudha mo muEgipiti.


text:
Inda kehala lyelongelokalunga, u dhipagele ko onzi yoye nenge ongombe, yi ninge uulalelo Opaasa okusimaneka Omuwa Kalunga koye.


text:
Uuna to li uulalelo mbuka, ino lya oshikwiila sha tulwa efulika. Omasiku gaheyali oto li iikwiila inaayi tulwa efulika, ngaashi wa ningile sho wa tembuka muEgipiti meulumo enene. Lya oshikwiila shika — otashi ka lukwa oshikwiila shuuwehame — opo, manga u na omwenyo, u dhimbulukwe, uuna wa tembuka muEgipiti, ehala lyuuwehame.


text:
Omasiku gaheyali kape na omuntu ta kala e na efulika mevi lyeni megumbo lye; nonyama yoshimuna sha dhipagwa ongulohi yesiku lyotango nayi liwe po uusiku tuu mboka.


text:
“Onzigona yaPaasa yi dhipagela pehala lyelongelokalunga — nohashaa mpoka mevi ndyoka Omuwa Kalunga koye te li ku pe. Shi ninga peningino lyetango, pethimbo ndyoka lyesiku wa tembuka mo muEgipiti.


text:
Omasiku gahamano taga landulathana oto li iikwiila inaayi tulwa efulika nomesiku etiheyali oto yi kelongelokalunga lyOmuwa Kalunga koye, noino longa esiku ndyoka.”


text:
e to dhana Oshituthi shoshiwike, u simaneke Omuwa Kalunga koye noku mu etela omaganoyambo pamuthika ngoka e ku yambekele elikolo lyoye.


text:
Kala wa nyanyukwa koshipala shOmuwa pamwe naamwoye, aapiya yoye, Aalevi, aakwiilongo, oothigwa naaselekadhi mboka ye li miilando yeni. Shi ningila pehala lyelongelokalunga.


text:
“Shaa wa yungula iilya yoye ayihe, nowa kolo oomviinu dhoye, dhana Oshituthi shomatsali giihwa iitalala omasiku gaheyali.


text:
Shi nyanyukilwa pamwe naamwoye, aapiya yoye, Aalevi, aakwiilongo, oothigwa naaselekadhi mboka ya kala miilando yeni.


text:
Simaneka Omuwa Kalunga koye nokudhana oshituthi shika omasiku gaheyali pehala lyelongelokalunga. Nyanyukwa, oshoka Omuwa okwa yambeka eteyo lyoye niilonga yoye.”


text:
“Aalumentu ayehe yoshigwana shoye oye na okuya, ya galikane Omuwa Kalunga koye lutatu momumvo kehe pehala lyelongelokalunga: pOpaasa, Oshituthi shoshiwike nOshituthi shomatsali giihwa iitalala. Omulumentu kehe oku na okweeta omagano,


text:
“Langeka aatokolihapu naambala yalwe miilando ayihe mbyoka Omuwa Kalunga koye te ku pe. Aalumentu mboka oye na okutokola oohapu dhaantu pwaa na ondhipi.


text:
Kaye na okupilika uuyuuki nenge ya holole ondhipi; kaye na okutaamba oombumbo, oshoka iisimpo ohayi tsikitha omeho gaanandunge nohayi pilike oohapu dhaakaanandjo.


text:
Kala aluhe omunashili nomuyuuki, opo u ka lale evi ndyoka Omuwa Kalunga koye te li ku pe, u kale mo.


text:
“Ngele to tungile Omuwa Kalunga koye oshiyambelo, pooha dhasho ino tsika po omiti dhiiyelekela yoshikalungakiintu Asheera.


text:
“Oto vulu okukundana kutya miilando yeni omu na omulumentu nenge omukiintu ta ningi shoka inaashi uka koshipala shOmuwa Kalunga koye nota taaguluka ehangano lye,


text:
sho ta simaneke nokulongela iikalunga nenge etango nenge omwedhi nenge oonyothi, nando onde shi indika.


text:
Ngele oto kundana ehokololo lya tya ngaaka, nena li konakona nawa. Ngele oshoshili kutya iinima mbika iinyanyalithi oya ningwa muIsrael,


text:
Ota dhipagwa ashike, ngele ope na oonzapo mbali nenge odhindji tadhi mu tompo; ita dhipagwa, ngele ope na owala onzapo yimwe ayike.


text:
Oonzapo otadhi mu dhaadhiga tango nomamanya, opo ihe aantu ayehe otaa dhipaga omuntu ngoka; pahedhi ndjika oto dhimi po uuwinayi.


text:
“Ngele iinima yimwe tayi ku dhigupalele oku yi tokola ngaashi oontamanana dhuumwene womaliko nenge omaehameko golutu nenge okuyoolola pokati kedhipago lyowina naandyoka lyaa shi lyowina, inda kehala lyelongelokalunga lya hogololwa kOmuwa Kalunga koye,


text:
tula omukundu gwoye miikaha yaayambi Aalevi noyomutokolihapu ngoka e li miilonga pethimbo ndyoka, opo ye ku tseyithile etokolo moshinima shoka.


text:
Shaa ngoka ta ningi oshityani ye ita vulika komutokolihapu nenge komuyambi gwomiilonga, na dhipagwe po; pahedhi ndjika oto kutha mo uuwinayi muIsrael.


text:
“Ngele to ka thika mevi ndyoka Omuwa Kalunga koye te li ku pe, e to li lala, oto ka dhiladhila kutya oto pumbwa omukwaniilwa ngaashi iigwana ayihe ye ku kunduka yi na aakwaniilwa.


text:
Kala u shi shi kutya omuntu ngoka to mu hogolola a ninge omukwaniilwa, oye ngoka ta hogololwa kOmuwa Kalunga koye. Na kale tuu gwomaakweni; omukwiilongo ino mu ninga omukwaniilwa.


text:
Omukwaniilwa ina kala e na uukambe owindji wetangakwiita, noke na okutuma aantu kuEgipiti ya ka lande uukambe, oshoka Omuwa okwa ti, aantu ye inaa shuna we kuEgipiti.


text:
Omukwaniilwa ina kala e na aanyekadhi oyendji, oshoka shika otashi mu pilamenitha Omuwa; ini ilikolela iisiliveli niingoli oyindjiyindji.


text:
Uuna ta kwaniilekwa, na nyolithe oshifeka shembo lyompango ndjika sha kuthwa membo lyompango lya dhigininwa kaayambi Aalevi.


text:
Embo ndika na kale nalyo ta lesha mo mokukalamwenyo kwe akuhe, opo i ilonge okutila Omuwa Kalunga ke nokudhiginina oohapu adhihe dhompango ndjika nomautho ngaka.


text:
Shika otashi mu keelele kuuntsa, i itale kutya ye omwaanawa e vule Aaisraeli ooyakwawo, nokokwaavulika kiipango yOmuwa pahedhi kehe. Nena ota lele omimvo odhindji, noluvalo lwe otalu lele Israel omapipi ogendji.”


text:
“Ezimo lyaLevi lyuuyambi itali taamba oshitopolwa shevi muIsrael; otali kala hali hupu koondjambo nomagano galwe ngoka ga yambelwa Omuwa.


text:
Kaye na oshitendelwa shevi lyawo yene ngaashi omazimo omakwawo. Omuwa oye mwene oshipewa shawo, ngaashi u uvaneka.


text:
Momazimo geni agehe Omuwa okwa hogolola mo ezimo lyaLevi, li kale lyaayambi ye mu longele aluhe sigo aluhe.”


text:
Oku na okupewa iipalutha yi thike pumbyoka yaayambi yalwe, nando na kale a thigulula sha meliko lyezimo lyahe.”


text:
“Nge to ka ya mevi ndyoka Omuwa Kalunga koye te li ku pe, ino landula omikalo dhi nyanyalitha dhiigwana mbyoka ya kala mo.


text:
Ino yamba aamwoye omafikilondjambo kiiyambelo; ino pitika aantu yoye ya nonome nenge ya anekele, ya kale nuumpulile nenge ya lye omayuku,


text:
Omuwa Kalunga koye oha tondo aantu mboka haa ningi iinima mbika iinyanyalithi, nomolwashoka te ku tidhitha mo iigwana mbyoka mevi.


text:
Moses okwa ti: “Iigwana mbyoka to ka tidha mo, ohayi pulakene aayanekeli noompulile, ihe Omuwa Kalunga koye ite ku pitika, u ninge ngaaka.


text:
“Mesiku ndiyaka wa li pondundu Sinai, owa galikana, waa uve Omuwa ta popi ishewe nenge u mu tale momulilo, oshoka wa li wa tila, opo waa se.


text:
Otandi ke ya pa omuhunganeki e ku fa ta zi maantu yawo yene; otandi ka tula oohapu dhandje mokana ke, oye nota ka lombwela aantu ayihe mbyoka tandi ti.


text:
Ngele oku na omuhunganeki ta fulu oohapu medhina lyandje ngame inaandi mu lombwela e shi ninge, otashi mu dhipagitha, osho wo omuhunganeki kehe ta popi medhina lyiikalunga.’


text:
“Oto vulu okwiipopila momutima gwoye to ti: ‘Otatu tseya ngiini oohapu ndhoka Omuwa inee dhi popya?’


text:
Ndhindhilika uuna omuhunganeki ta popi medhina lyOmuwa, naashoka a ti ngele inashi gwanithwa, nena inashi za kOmuwa. Omuhunganeki ta popi paye mwene, ino mu tila.”


text:
“Omuwa Kalunga koye ngele a hanagula po iigwana yevi ndyoka te ke li ku pa, nangoye ngele wa lala iilando nomagumbo gawo nowa tula mo.


text:
Topola evi ndyoka Omuwa Kalunga koye te ke li ku pa, miitopolwa itatu. Moshitopolwa kehe yoolola oshilando shimwe shopokati, moka omuntu ta vulu okuholama, ngele a dhipaga mukwawo.


text:
Ngele omuntu ta dhipaga mukwawo hanowina ye ke shi omutondi gwe, ota vulu okumatukila mushimwe shomiilando mbika, a holame.


text:
Ngaashika ando aantu yaali taa yi mokuti ya ka komangele omiti, ndele gumwe ta keke omuti, ekuya e tali hukuka ko e tali dhipaga mukwawo, ota vulu okumatukila kushimwe shomiilando mbika itatu e ta hupu.


text:
Ngele oku na owala oshilando shimwe, noshinano oshile noonkondo, omukwawo gwanakudhipagwa ngoka te mu galulile iikonene yokudhipaga, ote mu kwata nomondjahi ota dhipaga omukeenandjo. Ndishi shika oshiponga, sho omuntu a dhipaga mukwawo ngoka a li kee shi omutondi gwe.


text:
“Omuwa Kalunga koye ngele ta taandelitha oshilongo, ngaashi a lombwele oohokulu kutya ote shi ningi note ku pe evi alihe e li uvaneka,


text:
ihogololela tuu natango iilando itatu. (Ote ke ku pa evi ndika, ngele oto gwanitha ayihe mbyoka tandi ku lombwele nena ndjika nongele ou hole Omuwa Kalunga koye e to ende pamalongo ge.)


text:
Shi ninga, opo aantu aakaanandjo yaa se nowaa kale u na ondjo yoku ya dhipaga mevi ndyoka Omuwa Kalunga koye te li ku pe.


text:
“Ihe ngele oku na ngoka e tonde mukwawo e te mu langele note mu dhipaga owina e ta ka holama mushimwe shomiilando mbika itatu,


text:
nena aakuluntu yoshilando she naye mu tume ko a ze ko notaye mu gandja miikaha yanakupula ombinzi, opo e mu dhipage.


text:
“Ino lundulula ongamba yamushiinda shoye ndjoka ya tendwa nalenale koohokulu mevi ndyoka Omuwa Kalunga koye te ke li ku pa.”


text:
“Onzapo yimwe ayike inayi gwana okutompitha omuntu moontamanana, shila ongele oonzapo dhi li po mbali nenge ndatu dhi holole kutya omuntu omusama.


text:
ayehe yaali naa ye kehala lyelongelokalunga e taa tokolwa kaayambi naatokolihapu mboka ye li moshilonga.


text:
Aatokolihapu naa konakone oshinima nawa, nongele omuntu okwa ningi onzapo yiifundja okutamaneka mukwawo,


text:
na geelwe negeelo ndyoka lya li li na okugeelwa mukwawo a lundilwa. Pahedhi ndjika oto kombo po uuwinayi mbuka.


text:
Nena ayehe taye shi kundana, otaa tila nokape na we ngoka ta ka halela mukwawo uuwinayi u thike mpoka.


text:
Miinima ya tya ngeyi ino kala nando u na ohenda; egeelo nali kale tuu omwenyo omomwenyo, eho omeho, eyego omeyego, oshikaha omoshikaha nompadhi omompadhi.”


text:
“Ngele to ka hinga iita, u kondjithe aatondi yoye e to mono omatembakwiita nuukambe naakwiita oyendji ye ku vule, ino ya tila. Omuwa Kalunga koye, ngoka e ku tembudha mo muEgipiti, oku li pamwe nangoye.


text:
‘Aaisraeli ne, pulakeneni! Ngashingeyi otamu ka homona. Inamu tila aatondi yeni nenge mu kanithe omukumo nenge mu piyagane.


text:
“Opo ihe omalenga otaga lombwele aantu taga ti: ‘Pamwe ope na omuntu opo a tungu egumbo ye ine li yapula natango. Nongele osho, na shune kaandjawo. Ota ningi a dhipagelwe molugodhi, negumbo tali ka yapulwa kugulwe.


text:
Pamwe ope na omuntu opo a tsike oshitsambe shomiviinu, ihe ina likola mo manga omandjembele gasho. Ngele osho ngaaka, na ye kegumbo. Ota ningi a ka dhipagelwe molugodhi, nagulwe ta ka nyanyukilwa omaviinu ngoka.


text:
Pamwe ope na omuntu i ipyakidhila nohango e na omufuko. Ngele osho ngaaka, na ye kegumbo. Ota ningi a dhipagelwe molugodhi, nagulwe ta ka hokana po omufuko gwe.’


text:
“Omalenga oge na ishewe okulombwela aantu taga ti: ‘Pamwe ope na omuntu e na uumbanda nokwa sholola. Ngele osho ngaaka, na ye kegumbo ota ningi a shoshomeke aantu.’


text:
Ihe aantu yomoshilando shoka ngele itayi igandja, oya hala okukondja, shi kondeka netangakwiita lyoye.


text:
Yuga po aakulukadhi, aanona niimuna naashihe shi li moshilando. Oto vulu okulongitha eliko lyaatondi yoye alihe ndyoka Omuwa Kalunga koye te li ku pe.


text:
Aantu ayehe ya dhima po thilu: Aaheti, Aayamori, Aakaanana, Aaperesi, Aahevi nAayebusi, ngaashi Omuwa a ti nashi ningwe.


text:
Ya dhipaga po, opo yaa ku yonithe kOmuwa, sho taye ku longo iinonoma yawo yiihuna mbyoka haa ningi mokusaagela iikalunga yawo.


text:
“Ngele to kambadhala okukwata po oshilando, omiti dhasho dhiiyimati ino dhi keka po, nando shi kale ethimbo ele mekondeka lyoye. Lya iiyimati, ino keka po omiti; omiti kadhi shi aatondi yoye.


text:
Oto vulu okukomangela po omiti ndhoka hadhi imi iiyimati ihaayi liwa, opo u dhi dhike mekondeka lyoshilando, sigo sha kwatwa po.”


text:
“Pamwe otaku monika omuntu a dhipagelwa melundu mevi ndyoka Omuwa Kalunga koye te li ku pe, ngoye waa shi wo ngoka e mu dhipaga.


text:
Aawiliki naatokolihapu yoye naa ye ko ya yeleke oshinano okuza mpoka pu na omudhimba sigo okiilando mbyoka yi li popepi.


text:
Aawiliki yoshilando shoka shi li popepi naampoka pwa monika omudhimba, oyo naa hogolole ondema yongombe inaayi longithwa sha.


text:
Naye yi fale kesilu hali tondoka omeya, ihe mooha dhalyo inamu pululwa mo inamu kunwa sha. Oko naye yi teyele othingo hoka.


text:
Aayambi Aalevi oye na okuya ko wo, oshoka oyo ye na okutokola iinima ayihe yoontamanana noyomaponokelo. Omuwa Kalunga koye okwe ya hogolola ye mu longele noya tumbulile aantu omayambeko medhina lye.


text:
Aawiliki ayehe ya za moshilando shi li popepi nehala ndyoka omuntu a dhipagelwa, naa yogele iikaha yawo kombanda yondema


text:
Omuwa, dhimina po aantu yoye Aaisraeli, mboka we ya mangulula muEgipiti. Tu dhimina po ngoye ino tu tala tu na ondjo yedhipago lyomuntu nguka kee na ondjo.’


text:
e ta lundulula oonguwo dhe. Ota kala ihe maandjeni e ta lili he nayina uule womwedhi; konima yaambika oto vulu oku mu hokana.


text:
Komeho ngele nani ino mu hala we, mu etha a ye. Ino mu landitha po ngoye ino mu pika, oshoka owa lala naye.”


text:
“Ngele oku na omulumentu e na aakiintu yaali naayehe taye mu valele aamati, ihe nani osheeli kashi shi omuna gwomuholike gwe, ogwaanguka kee holike unene,


text:
omusamane mokutopolela oyana eliko lye, ina pa nando omuna gwomuholike gwe oshindji, a tondole osheeli koshitopolelwa she shuusheeli.


text:
Osheeli ne shi pe lwaali, nando inashi valwa komuholike gwe. Omusamane oku na okutunda osheeli e te shi pe oshipewa she shi sheyelwa.”


text:
“Ngele oku na omuntu e na omwanamati omutangalali nomulunduki, ngoka ihaa vulika kuhe nayina, nando naye mu geele,


text:
Naa lombwele aawiliki yoshilando taa ti: ‘Omumwetu nguka omutangalali nomulunduki ta tindi okuvulika kutse; oye omuntu omuhanaguli nonkolwi.’


text:
Nena aantu yomoshilando naye mu dhipage nomamanya, nosho ngaaka to dhimi mo uuwinayi. Aantu ayehe muIsrael otaye ke shi kundana e taa tila.”


text:
omudhimba gwe inagu endjelela komuti sigo ongulohi. Nagu fumvikwe esiku ndyoka, oshoka ngoka e endjelela momuti, okwa thingwa kuKalunga. Fumvika omudhimba, opo waa nyateke evi ndyoka Omuwa Kalunga koye te li ku pe.”


text:
Mwene ngele oku li kokule nenge ku mu shi, nena yi fala kaandjeni. Uuna mwene gwayo te yi kongo, yi mu pa.


text:
“Ngele okasino nenge ongombe yamukweni ya gundila mondjila, ino mu holama. Mu kwatha mu yi tumbe po, yi thikame ishewe.”


text:
“Aakiintu inaa zala omizalo dhoshilumentu, naalumentu inaa zala omizalo dhoshikiintu; Omuwa Kalunga koye oha tondo aantu haa ningi iinima ya tya ngaaka.


text:
“Ngele ou li mondjila e to itsu oshihandhila momuti, nenge pevi pu na omvugo nondhila yu utumanena uunimona nenge omayi, ino kutha po yina nuunimona wayo.


text:
“Ngele to tungu ongulu ompe, kontala yayo tungila ko omushigo, opo waa etele egumbo lyoye ondjo yombinzi, ngele gulwe ta gu ko e ta si.”


text:
“Moshitsambe shoye shomiviinu ino kuna mo oombuto dhomaludhi gaali. Ngele oto shi ningi, owa keelelwa okulongitha omaludhi agehe gaali, omandjembele noshilikolwa shoka shilwe.”


text:
te mu lundile nokutaandelitha oohapu oombwinayi ta ti: ‘Onda hokana omukiintu nguka, ihe sho nda yi kuye, ine mona uukadhona we,’


text:
nena he nayina naa kuthe endhindhiliko lyuukadhona we e taye li fala koompangu kaawiliki yoshilando.


text:
He yomukadhona ota ti kuyo: ‘Onda gandja omumwandjekadhona komulumentu nguka a ninge omukadhi, ihe okwe mu tondo.


text:
Okwe mu lundile oohapu dhiifundja ta ti, ka li omukadhona, sho e mu hokana, ihe mpaka ope na endhindhiliko tali holola kutya omumwandjekadhona okwa li shili omukadhonalela.’ Oyo notaa yala onguwo komeho gaawiliki.


text:
Naye mu futithe iimaliwa iisiliveli ethele, niimaliwa mbika otaye yi pe he yomukadhona, oshoka omuntu ngoka okwe etele omukadhona Omuisraeli ohoni. Ota ningi omukadhi sigo aluhe, noita vulu oku mu henga po omasiku ge agehe, manga e na omwenyo.


text:
na falwe keelo lyaandjahe, nkoka aalumentu yomoshilando taye mu dhipagele nomamanya. Okwa ningi esithahoni muIsrael, sho a hondelelwa maandjahe. Pahedhi ndjika oto dhimi po uuwinayi wa tya ngaaka.


text:
“Ngele oku na omulumentu ta kwatwa moluhondelo a lala nomukiintu gwamukwawo, ayehe yaali naa dhipagwe. Osho ngeyi to kombo mo uuwinayi muIsrael.


text:
nena ayehe yaali ya faleni keelo lyoshilando e tamu ya dhipaga nomamanya. Omukiintu na dhipagwe, oshoka okwa li e na okukuga onkugo moshilando, nomulumentu, oshoka okwa lala nomuyalekwa gwamukwawo. Osho ngeyi to kombo po uuwinayi mokati keni.


text:
“Ngele oku na omulumentu ta adha omukadhona a yalekwa e li melundu, e te mu kwata nokulala naye, omulumentu ngoka a lala naye, oye awike na se.


text:
Ihe omukadhona ina ningwa sha, ke na ondjo yokusa. Shika osha fa owala omuntu a ponokelwa kumukwawo e te mu dhipaga.


text:
Omulumentu okwe mu tsakaneke melundu, omukadhona omuyalekwa okwa kugu, ihe kakwa li ngoka a tondoka onkugo ye.


text:
“Ngele oku na omulumentu ta adha omukadhona ngoka inaa yalekwa, e te mu kwata nokulala naye e taa adhikilila,


text:
nena omulumentu ngoka a lala naye oku na okufuta he yomukadhona iimaliwa iisiliveli omilongo ntano noku na oku mu hokana po, oshoka okwe mu kwata koonkondo. Na kale itee mu henge po sigo aluhe.


text:
“Omuntu gwoombinzi mbali ita vulu okukala megongalo lyOmuwa, nokuli oluvalo lwe olutimulongo italu vulu okukala megongalo lyOmuwa.


text:
Oya tindi oku ku yakula niikulya nomeya, sho wa li mondjila to zi kuEgipiti, noya futu Bileam yaBeor gwokoshilando Petor muMesopotamia, e ku lye muumpulile.


text:
Ihe Omuwa Kalunga koye ina pulakena Bileam, peha lyoku ku thinga okwe ku laleke nuuyamba, oshoka oku ku hole.


text:
Ngele omulumentu okwa nyata, molwaashoka okwa hiha omasita goluvalo uusiku, na pite mo a ye pondje yontanda.


text:
Dhiginina uuyogoki wontanda, oshoka Omuwa Kalunga koye oku li pungoye montanda, e ku gamene noku ku pa esindano okusinda aatondi yoye. Ino ninga esithahoni lyasha tali pilamenitha Omuwa kungoye.”


text:
Mokugwanitha euvaneko lyoye ino yambela Omuwa iimaliwa ya za miihuna yoluhondelo. Oyo iikungitha koshipala shOmuwa.


text:
“Ino pula Omuisraeli omukweni ontanitho kiimaliwa nenge elikolo kiikulya nenge sha shilwe sha hehelwa.


text:
Omukwiilongo oto vulu oku mu pula ontanitho kiimaliwa ya hehelwa, ihe omukweni ino yi mu pula. Vulika keutho ndika, nOmuwa Kalunga koye ote ku yambeke mwaayihe mbyoka to ningi mevi ndyoka to ke li lala.


text:
“Ngele to uvanekele sha Omuwa Kalunga koye, ino shelelelwa okugwanitha shoka wu uvaneke; Omuwa ota tegelele euvaneko lyoye, notashi ningi ondjo, ngele ino li gwanitha.


text:
“Uuna to ende mepola moshitsambe shamukweni, oto vulu okulya omandjembele agehe wa hala, ihe ito vulu oku ga tula mompunda yoye u ye nago.


text:
Uuna to ende mepola mepya lyamukweni, oto vulu okupolola omaha u lye, ihe ito vulu okumwa po iilya yaantu noshimwitho.”


text:
Natu tye omuntu ota hokana omukiintu e te mu kunyukwa, molwashoka a mono muye ombedhi yasha. Ota nyola onzapo yehengo e te yi mu pe noku mu laleka mo megumbo lye.


text:
naanguka wo ote mu si uunye, ta nyola onzapo yehengo, te yi mu pe noku mu laleka mo megumbo lye; nenge omulume nguka ota mana oondjenda.


text:
Nena omulumentu gwe gwotango ita vulu we oku mu hokanununa, ihe oku mu tala a nyata. Ngele ote mu hokanununa, shoka otashi ningi ondjo momeho gOmuwa. Ino longa iihuna ya tya ngaaka mevi ndyoka Omuwa Kalunga koye te li ku pe.


text:
“Omulumentu ngele opo a hokana, ita pumbwa okuya kiita nenge kiilonga yuupyakadhi ulwe; na manguluke kuupyakadhi kehe omumvo gumwe, opo a wape okukala pegumbo a nyanyudhe omukadhi.”


text:
“Ngele ope na ngoka ta kwata Omuisraeli omukwawo, e mu ninge omupika gwe nenge e mu landithe po muupika, na dhipagwe. Komba po uuwinayi mokati keni.”


text:
“Uuna to adhika kuuvu woshilundu, kotoka u ninge shili, ngaashi aayambi Aalevi taye ku lombwele. Dhiginina nawa omapukululo ngoka nde ge ya pa.


text:
li shunitha kuye ongulohi kehe, e ki isiikile nalyo. Nena ota pandula, nOmuwa Kalunga koye ote ku yambeke.


text:
“Ino kotokela nakufutwa ohepele nomukweyi, ongele Omuisraeli omukweni nenge omukwiilongo a kala miilando yoye.


text:
Mu futa ondjambi ye esiku kehe, manga etango inaali ningina; ota pumbwa iimaliwa noku na etegameno kutya ote ke yi pewa. Ngele ito mu futu, ota kugile Omuwa onkugo, notashi ku ningile ondjo.”


text:
“Aakuluntu inaa dhipagelwa oondjo dhoyana, noyana inaa dhipagelwa oondjo dhahe. Shaa ngoka na dhipagelwe iipogo ye mwene.


text:
“Ino goyokitha uuthemba waakwiilongo nowoothigwa, nekumbyatha lyomuselekadhi ino li kwata po ombambyona.


text:
Dhimbulukwa tuu kutya owa li omupika muEgipiti, nOmuwa Kalunga koye okwe ku mangulula; omolwashoka tandi ku pe oshipango shika.


text:
“Uuna to teya iilya yoye, e to dhimbwa ondudhi yimwe mepya, ino ya ko we, u ke yi tale ko; nayi ninge yaakwiilongo, yoothigwa noyaaselekadhi, opo Omuwa Kalunga koye e ku yambeke mwaayihe to yi ningi.


text:
Ngele to shopola ko ooholivi dhoye, ino kutha ko nomakukila; naga ninge gaakwiilongo, goothigwa nogaaselekadhi.


text:
Nge to likola omandjembele goye, omuviinu ino gu sinasina thiluthilu; omandjembele ngoka taga kala po, naga ninge gaakwiilongo, goothigwa nogaaselekadhi.


text:
“Ngele Aaisraeli yaali otaa tamanana e taa yi koompangu, nagumwe ta monika kee na ondjo namukwawo omunandjo,


text:
omunandjo ngele ota dhengwa, omutokolihapu ne mu langeke egombe ye e mu dhengithe. Omwaalu gwomadhengo nagu faathanithwe nondjo ndjoka e na.


text:
“Ngele ope na omuntu namumwayina ya kalathana puushiinda, nagumwe gwomuyo ta si inaa vala omumati, omukiintu gwanakusa ina hokanwa kaayeni, suwala ye ne mu kuthe po, e mu hokane po.


text:
Ihe omumwayina gwanakusa ngele ina hala e mu kuthe po, nena omukiintu ota yi kaawiliki yoshilando e ta ti: ‘Suwala yandje ina hala a gwanithe oshinakugwanithwa she; okwa tinda okupa omumwayina oluvalo mokati kAaisrael.’


text:
Nena aawiliki yoshilando oye na okwiithana omulumentu ngoka, ye mu popithe. Ngele natango ota tindi okuhokana suwala ye,


text:
omuselekadhi na ye kuye montaneho yaawiliki, ta kutha po olukaku lwe noku mu hiyila omayeye moshipala ta ti: ‘Osho ngaaka tashi ningilwa omuntu ngoka ta tindi okupa omumwayina oluvalo.’


text:
“Ngele oku na aalumentu yaali taa kondjo, nomukulukadhi gwagumwe gwaambaka taa kondjo te ya a popile omulume nomoku shi ninga ta kwata ngwiyaka komatondo,


text:
Longitha oomasandjundo dhi shi kwiinekelwa, opo u kale u na omwenyo omule mevi ndyoka Omuwa Kalunga koye te li ku pe.


text:
Oya li inaa tila Kalunga noye ku kaakene, sho wa li wa vulwa nowa nkundipala, e taa dhipaga ayehe mboka ya li monima taa ende taa gaganyata.


text:
Onkee ano shampa Omuwa Kalunga koye e ku pe evi ndyoka nokwe ku gamene kaatondi yoye ayehe mboka ye ku kunduka, dhipaga po Aayamaleki ayehe, opo pwaa kale ngoka te ya dhimbulukwa we kombanda yevi. Ino shi dhimbwa tuu!”


text:
Inda komuyambi ngoka e li miilonga pethimbo ndyoka e to mu lombwele to ti: ‘Ngashingeyi ngame otandi koleke koshipala shOmuwa Kalunga kandje kutya onde ya mevi ndyoka e li uvanekele ootatekulu te li tu pe.’


text:
Tangumuna ihe koshipala shOmuwa Kalunga koye to ti: ‘Tatekulu okwa li Omuaramea ondjendi nokwa yi kuEgipiti negumbo lye a kale ko. Oya li aashona momwaalu, sho ya yi ko, ihe oyi indjipala noya ningi oshigwana oshinankondo.


text:
Nena otwa kugile Omuwa Kalunga kootatekulu onkugo. Okwe tu uvu e ta mono uuwehame, uudhigu nuukweyi wetu.


text:
Okwe tu tembudha mo muEgipiti noshikaha she shoonkondo nokwooko kwa taganana. Okwa longo iilongandhindhiliko niinyengandunge niitilithilonga ya ningwa.


text:
Onkee ngashingeyi onde etele Omuwa oshipe shiilikolwa yevi e li pe ndje.’ “Tula ihe ontungwa koshipala shOmuwa e to galikana.


text:
Nyanyukilwa iinima ayihe iiwanawa Omuwa Kalunga koye e yi ku pe negumbo lyoye; nyanyudha wo Aalevi naakwiilongo mboka ye li pungoye.”


text:
“Omumvo omutitatu kehe ogwo omumvo gwoshitimulongo. Gandja oshitimulongo shiilya yoye ayihe kAalevi, kaakwiilongo, koothigwa nokaaselekadhi yomiilando yoye, opo ya mone iipalutha noya kute. Ngele wa ningi ngeyi,


text:
tya kOmuwa Kalunga koye: ‘Onda kutha megumbo lyandje oshitimulongo ashihe oshiyapuki nonde shi pa Aalevi, aakwiilongo, oothigwa naaselekadhi, ngaashi wa pa ndje oshipango ndi shi ninge. Kombinga yoshitimulongo inandi yona kiipango yoye nenge ndi yi dhimbwe.


text:
Ine lya sha shomusho, sho nda li moluhodhi; ine kutha mo sha maandjetu, sho nda li nda nika oshidhila; noinandi gandja mo sha shi ninge ondjambo yoonakusa. Onda vulika kungoye, Omuwa; onda gwanitha ashihe wa popi kombinga yoshitimulongo.


text:
Tu taalela megulu, monkalelo yoye ondjapuki, u yambeke aantu yoye Aaisraeli; yambeka wo evi ndika lya tondoka omahini nomagadhi goonyushi, ndyoka we li tu pe, ngaashi u uvanekele ootatekulu.’


text:
“Nena ndjika Omuwa Kalunga koye ote ku lombwele, u vulike koompango dhe adhihe; dhi dhiginina ano komutima gwoye aguhe nokomwenyo gwoye aguhe.


text:
Nena ndjika owa koleke kutya Omuwa oye Kalunga koye; owu uvaneke okuvulika kuye, okudhiginina oompango dhe adhihe nokuninga ashihe ta popi.


text:
Nena ndjika Omuwa okwa koleke kutya ongoye oshigwana she mwene, ngaashi e ku uvanekele; nokwe ku lombwele, u dhiginine oompango dhe adhihe.


text:
Ote ku nenepeke u vule iigwana ayihe yilwe mbyoka e yi shiti, noto ka etela edhina lye ehambelelo, esimano nepandulo. Oto ka ninga oshigwana she mwene, ngaashi u uvaneke.”


text:
Moses naawiliki yaIsrael oya lombwele aantu ya ti: “Dhiginineni iipango ayihe tandi yi mu lombwele nena ndjika.


text:
Uuna tamu ka tokola Jordan, mu ye mevi ndyoka Omuwa Kalunga keni te li mu pe, omu na okudhika omamanya omanene e tamu ga gwayeke nokaalaka.


text:
Nyoleleni kugo oompango ndhika adhihe nomalongo. Uuna mwa thiki kevi ndyoka lya tondoka omahini nomagadhi goonyushi, Omuwa Kalunga koohokulu e li mu uvanekele,


text:
nomwa yi handiyaka yaJordan, dhikeni omamanya ngaka kondundu Ebal, ngaashi tandi mu lombwele nena ndjika, ne mu ga gwayeke nokaalaka.


text:
molwashoka oshiyambelo kehe tamu tungile Omuwa Kalunga keni, oshi na okutungwa nomamanya inaaga hongwa. Oko nkoka tamu yambele Omuwa Kalunga keni omafikilondjambo,


text:
noko nkoka tamu yambele ko nokulya omakwatathanondjambo e tamu nyanyukilwa koshipala shOmuwa Kalunga keni.


text:
Komamanya ngoka ga gwayekwa nokaalaka, otamu nyolele ko iitya ayihe ya tonata nawa yoompango dhaKalunga.”


text:
Moses pamwe naayambi Aalevi oya lombwele ihe Aaisraeli ayehe ya ti: “Aaisraeli ne, mweneni ne mu pulakene ndje. Onena tuu ndjika mwa ningi oshigwana shOmuwa Kalunga keni.


text:
“Shampa mwa tokola Jordan, omazimo ngoka ge na okuthikama kondundu Garizim, uuna omayambeko taga tumbulilwa aantu, ogo: Simeon, Levi, Juda, Issaskar, Josef naBenjamin.


text:
Omazimo taga thikama kondundu Ebal, uuna etulomutima tali tumbulwa, ogo: Ruben, Gad, Aser, Sebulon, Dan naNaftali.


text:
“ ‘Kalunga na tule omutima kehe ngoka ta hongo oshimenka shemanya, shoshiti nenge shosheela note shi saagele meholamo; Omuwa oha tondo iimenka.’ “Aantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta dhini he nenge yina.’ “Aantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta lundulula ongamba yamukwawo.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta pukitha omuposi.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta goyokitha uuyuuki waakwiilongo, woothigwa nowaaselekadhi.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta lala nomukulukadhi gwahe, oshoka okwa sitha he ohoni.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta lala noshimuna.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta lala nomumwayina nenge nomumwahe.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta lala nayinamweno.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta dhipaga meholamo.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka ta taamba ombumbo, opo a dhipage omukeenandjo.’ “Naantu ayehe naa yamukule taa ti: ‘Amen!’


text:
“ ‘Kalunga na tule omutima shaa ngoka itaa vulika koompango nomalongo gaKalunga agehe ngaka.’ “Naantu ayehe naa yamukule taa ti: ‘Amen!’ ”


text:
“Ngele oto vulika kOmuwa Kalunga koye e to dhiginine shili iipango ye ayihe mbyoka tandi yi ku pe nena, ote ke ku nenepeka u vule iigwana ayihe kombanda yevi.


text:
“Omuwa ota ka dhenga aatondi yoye, uuna taye ku ponokele. Nge taye ya, otaa ziilile kombinga yimwe, ihe otaa ka halakana noondjila heyali taa yi ontuku.


text:
“Omuwa Kalunga koye ota ka yambeka iilonga yoye nota ka udhitha iigandhi yoye iilya. Ote ku yambeke mevi ndyoka te li ku pe.


text:
“Ngele oto vulika kOmuwa Kalunga koye e to gwanitha ayihe mbyoka a popi, ote ku ningi oshigwana she mwene, ngaashi u uvaneke.


text:
Nena iigwana ayihe kombanda yevi otayi ka mona kutya Omuwa okwe ku hogolola u ninge oshigwana she mwene, oyo notayi ku tila.


text:
Omuwa ote ke ku pa oluvalo olwindji, iimuna oyindji neloolo lyiilya mevi ndyoka e li uvanekele oohokulu te li ku pe.


text:
Ota ka lokitha omvula pethimbo lyo opala tayi zi mompungulo ye yeloolo megulu nokuyambeka iilonga yoye ayihe; oto ka lilwa oongunga kiigwana oyindji, ihe ngoye ito pumbwa okuhehela nando okushimwe shayo.


text:
Omuwa Kalunga koye ote ke ku ninga omuwiliki mokati kiigwana, hamulandulishinkoti; oto ka kala aluhe u na elago noito shunduka, ngele to vulika shili kiipango mbyoka ayihe tandi yi ku pe nena ndjika.


text:
“Ihe ngele ito vulika kOmuwa Kalunga koye noito dhiginine shili omautho niipango ye ayihe mbyoka tandi yi ku pe nena, etulomutima alihe ndika otali ku adha e tali ku thingi:


text:
“Omuwa ote ke ku tula omutima gwoluvalo lwa pumba, gwiilya ya theta noongombe noonzi dhimwedhimwe adhike.


text:
“Ngele oto ningi nayi nokutinda Omuwa, ote ku undulile omupya, evundakano nomalwa mwaayihe to yi ningi, sigo wa yonuka po thiluthilu.


text:
Omuwa ote ku umbu uuvu wepunga, olwiidhi nomuthithilalo; ote ku tumine omutenya gwetokopya noluteni nokukukutika po iimeno yoye. Omupya nguka otagu ku hepeke, sigo wa si.


text:
“Omuwa ote ku sinditha kaatondi yoye. Oto ya homona to ziilile kombinga yimwe, ihe oto ke ya ya ontuku wa lamba oondjila heyali, naantu ayehe kombanda yevi otaa ka tila, ngele taa mono mbika tayi ku ningilwa.


text:
Uuna tamu ka sa, oondhila niithitukuti otayi ka lya po omidhimba dheni, nokape na ngoka te yi halutha.


text:
Omuwa ote ke ku tumina iitumbuka, ngaashi a ningile Aayegipiti. Olutu lwoye ote ke lu tutitha iilalo. Oto ka kakata iitumbuka nomaankadhi e to ka kala to nyu, ihe itaku ka kala omuti gwasha.


text:
Oto ka pampadhala moshanga shomutenya wa fa omuposi, noito vulu okumona ondjila yoye. Ito ka kala u na elago mwaayihe to yi ningi. Oto ka thindilwa pevi aluhe nokuyugwa, nopwaa na ngoka te ku kwatha.


text:
“Oto ka yaleka omukadhona — ihe gulwe te ke mu hokana po. Oto ka tunga ongulu — ihe ito ka kala mo nando. Oto ka tsika omiviinu — ihe ito li omandjembele gadho.


text:
Oongombe dhoye otadhi ka tselelwa montaneho yoye, ihe onyama yadho ito ke yi lya. Uusino woye otau ka kookololwa po, manga we u tala, noitau ke ku galulilwa we. Oonzi dhoye otadhi ka pewa po aatondi yoye, nokape na ngoka te ke ku kwatha.


text:
Aamwoye aamati naakadhona otaa ka gandjwa po kaakwiilongo, ya ninge aapika, manga we shi tala. Esiku kehe oto ka nzana mo omeho goye to ligamene, pamwe aamwoye otaa galuka, ihe osima yowala.


text:
Oshigwana oshikwiilongo otashi ka kutha po iimeno yoye ayihe mbyoka wi ihepekele oku yi kokitha, manga to kala po owala, kakele kedhiginino lyomahepeko nonyanya.


text:
“Omuwa ote ke ku kutha po ngoye nomukwaniilwa gwoye e te mu fala kevi lyaakwiilongo, nkoka ngoye mwene nenge oohokulu inaamu kala ko nale; nkoka oto ka longela iikalunga ya hongwa miiti nomomamanya.


text:
Miilongo mbyoka Omuwa te ke ku halakanithila mo, aantu otaa ka haluthwa kwaashoka she ku ningilwa: otaye ke ku nyekelela noku ku sheka.


text:
“Oto ka kuna ombuto oyindji, ihe oto ka teya oshishonashona, oshoka oombahu otadhi ka lya po iimeno yoye.


text:
Oto ka tsika iitsambe yomiviinu e to yi helele, ihe ito ka likola omandjembele nenge u nwe omaviinu gayo, oshoka omazinyo otaga ka lya po oomviinu.


text:
Omiolivi otadhi ka mena shaa mpoka mevi lyeni, ihe ito ka kala nando u na omagadhi gooholivi, oshoka ooholivi otadhi ka yagumuka ko.


text:
Oto ka kala u na aamati naakadhona, ihe oto ke ya kanitha, oshoka otaa ka kwatwa po oonkwatwa miita.


text:
“Aakwiilongo mboka ya kala mevi lyoye, otaye ke ku gwililila po ye ku vule, ngoye noto ka kanitha oonkondo.


text:
Otaa ka kala ye na iimaliwa ye ku pe oongunga, ihe ngoye ito ka kala u na sha u ya pe oongunga. Pehulilo otaa ka ninga aapangeli yoye.


text:
“Omathingano ngaka agehe otage ku adha, e taga kala ge ku na, sigo wa hanagulwa po thiluthilu, oshoka ino vulika kOmuwa Kalunga koye nokudhiginina omautho niipango ayihe e yi ku pe.


text:
Omathingano ngoka otaga ka ninga endhindhiliko sigo aluhe kutya ngoye noluvalo lwoye omwa pangulwa kuKalunga.


text:
Onkee ano oto ka longela aatondi mboka Omuwa te ku tumine, ye ku kondjithe. Oto ka kala wa sa ondjala nenota nou li omudhuu — u li moluhepo lwiinima ayihe. Omuwa ote ke ku hepeka nayi, sigo wa hanagulwa po thiluthilu.


text:
Omuwa ote ke ku tukulila oshigwana tashi zi kokule kooha dhevi, shi ye shi ku kondjithe, oshigwana shoka elaka lyasho kuu li shi. Otashi ke ku fegula po sha fa ekodhi.


text:
Otaa ka lya po oongombe dhoye niilikolwa yomevi lyoye, nangoye oto ka sa po kondjala. Itaye ku thigile po nando omuma yimwe yiilya, eta lyomaviinu, uugadhi wooholivi, ongombe nenge onzi; nangoye oto ka sa po.


text:
Otaa ka ponokela oshilando kehe moshilongo shoka Omuwa Kalunga koye te shi ku pe sigo omadhingililokuma omaleeleka ngoka wi itula, otaga ka kumunwa po.


text:
“Uuna aatondi yoye taa kondeke iilando yoye, oto ka pumbwa iikulya, oto kala muuwehame nomeiyekelelo, sigo to li po aamwoye, onyama aamwoye aamati naakadhona mboka Omuwa Kalunga koye e ku pe.


text:
Nokuli omulumentu omvalekele nomulelwa ondembula ke na ohenda namumwayina, omukadhi omuholike nenge oyana mboka ya hupu ko;


text:
ite ya pe nando okantumba konyama yoyana ndjoka ye mwene ta li muuwehame nomeiyekelelo molwompumbwe yiikulya, sho u li wa kondekwa kaatondi.


text:
Omukiintu omvalekele nomulelwa ondembula, ngoka moluuyamba inee enda kolupadhi nando olumwe, ke na ohenda nomulume omuholike nenge omwana omumati nomukadhona.


text:
Ite ya pe okahanona e ka vala, nontungwa yako tayi zi moshivalelo she, oshoka muuwehame nomeiyekelelo omolwompumbwe yiikulya ye mwene ote yi li po meholamo, sho u li wa kondekwa kaatondi.


text:
“Ngele ito dhiginine shili oompango ndhika adhihe nomalongo ga nyolwa membo ndika, nongele ito simaneke edhina lyOmuwa Kalunga koye ekumithi netilithi,


text:
ote ku tumine ngoye noluvalo lwoye omauwehame gaa shi kupangwa, omalega omatilithi nomikithi omiwinayi dhomambwengelela.


text:
Ote ke ku undulila omavu nomalega ngeyaka gi ili nogi ili inaaga tumbulwa membo ndika lyoompango nomalongo gaKalunga, ongoye noto ka hanagulwa po.


text:
Nonando u indjipale u thike poonyothi dhokegulu, yamweyamwe yomune ayeke taa ka hupa ko, oshoka ino vulika kOmuwa Kalunga koye.


text:
Omuwa ngaashi a li a nyanyukilwa elago lyoye nokwiindjipala kwoye, osho wo ta ka nyanyukilwa moku ku yona po noku ku hanagula po. Oto ka nakulwa mo mevi ndyoka to ke li lala.


text:
“Omuwa ote ke ku halakanithila mokati kiigwana ayihe okuza kooha dhevi sigo okoonkwawo, naankoka oto ka longela iikalunga ya hongwa miiti nomomamanya, iikalunga mbyoka ngoye mwene nenge oohokulu inaaye yi longela nale.


text:
Ito ka mona ombili akuhe, kape na ehala to ka tya olyoye. Omuwa ote ke ku tula uumbanda, etyololoko neziyalalo.


text:
Okukala kwoye aluhe otaku kala moshiponga. Uusiku nomutenya oto ka kala nomwenyo tagu nuka mo noto ka kala muumbanda weso wa pitilila.


text:
Ongula oto ka tya: ‘Ando okwa li ongulohi,’ nongulohi oto ka tya: ‘Ando okwa li ongula.’ Osho u li u na ehaluko lya tya ngeyi momutima nomahaluhalu ga tya ngeyi momeho goye.


text:
Omuwa ote ke ku shunithila kuEgipiti mooskepa, nando ye mwene a tile: ‘Ito ka shuna we kuEgipiti.’ Oko hoka to ki ilanditha po kaatondi yoye u ninge omupika, ihe kaku na ngoka ta hala oku ku landa po.”


text:
Ndhika odho oohapu dhehangano ndyoka Omuwa a lombwele Moses e li dhike nAaisraeli mevi lyAamoabi; adhihe ndhika odha gwedhwa kehangano ndyoka Omuwa a hangana nayo pondundu Sinai.


text:
Moses okwa hiya Aaisraeli ayehe e ta ti kuyo: “Omwa mono nomeho geni shoka Omuwa a ningile omukwaniilwa gwaEgipiti, omalenga ge noshilongo she ashihe.


text:
Omuwa okwe mu enditha omimvo omilongo ne mombuga, noonguwo dheni inadhi kulupa noongaku dheni inadhi nyanyuka po.


text:
Inamu lya oshikwiila nenge mu nwe omaviinu nenge omalovu, ihe Omuwa okwe mu kongele iipalutha, opo e mu longe kutya oye Kalunga keni.


text:
Sho twa thiki peha mpaka, Sihon, omukwaniilwa gwaHeshbon, naOg, omukwaniilwa gwaBaasha, oya piti mo ye ya ye tu kondjithe. Ihe otwe ya sindi


text:
“Nena omwa thikama mpaka koshipala shOmuwa Kalunga keni, ne amuhe — aawiliki yeni nomalenga, aasamane yeni,


text:
aakulukadhi yeni, aana yeni naakwiilongo mboka ya kala mokati keni haye mu tyayele iikuni noku mu tekela omeya.


text:
opo Omuwa a wape oku mu taamba oshigwana she nokuninga Kalunga keni, ngaashi e shi mu uvanekele noohokulu Abraham, Isak naJakob.


text:
Ota hangana natse atuhe mbaka twa thikama nena mpaka koshipala she nonomaluvalo getu ngoka inaaga valwa natango.


text:
Kotokeni, pwaa kale omulumentu nenge omukiintu, egumbo nenge ezimo lya thikama mpaka nena, tali pilamene Omuwa Kalunga ketu noku ka longela iikalunga yaapagani. Oshinima sha tya ngeyi osha fa omudhi tagu tsapuka oshigwanga shuuzigo uululu.


text:
Kotokeni, pwaa kale omuntu ta pulakene omakumagidho ngaka, ihe natango oti itompo kutya ayihe otayi mu opalele, nando oye omutangalali mondjila ye. Shika otashi mu hanagula po amuhe, aawanawa naawinayi.


text:
Omuwa ita dhimine po omuntu a tya ngaaka. Ondjahi yOmuwa otayi mu hwamene, niiponga ayihe ya nyolelwa membo ndika, otayi ke mu undulilwa, sigo Omuwa e mu kombo po.


text:
Omuwa ote mu ningi oshiholelwa mokati komazimo gaIsrael e te mu undulile iiponga yomathingano mehangano ndika ga nyolelwa membo ndika lyompango yOmuwa.


text:
“Momapipi gokomeho oluvalo lweni naakwiilongo taa zi komavi gokokule, otaa ka tala iiponga nomahepeko ngoka Omuwa a tula mevi lyeni.


text:
Omapya otaga ka mbugala ga siikilwa kosulufuli noshimongwa; itamu kunwa sha, noitamu mene omwiidhi. Evi lyeni otali ka fa iilando Sodom naGomorra, Adma naZebojim, mbyoka Omuwa e yi yonagula po, sho a li a geya noonkondo.


text:
Nena uuyuni auhe otau ka pula tau ti: ‘Omolwashike Omuwa a ningile ngeyi oshilongo shika? Ondunge yondjahi ndjoka ontilithi otayi ti naanaa ngiini?’


text:
Eyamukulo otali ka kala: ‘Omolwashoka aantu yOmuwa oye etha ehangano ndyoka ya hangana naye, Kalunga koohekulu, sho e ya tembudha muEgipiti.


text:
Oya longele ookalunga yalwe, mboka inaaye ya longela nale, iikalunga mbyoka Omuwa e yi ya indike yaaye yi longele.


text:
Nomolwashoka Omuwa a geele oshigwana she e te shi undulile iiponga ayihe mbika ya nyolelwa membo ndika.


text:
Omuwa okwa geye noonkondo, nondjahi ye onene oye ya nakula mo mevi lyawo e tayi ya umbile mevi ekwiilongo, moka ye li sigo onena.’


text:
“Ope na iinima yimwe mbyoka Omuwa Kalunga ketu e yi holeka; ihe okwa holola ompango ye, natse nomaluvalo getu otu na okuvulika kuyo aluhe sigo aluhe.”


text:
“Onde ku pe ngashingeyi ehogololo pokati keyambeko netulomutima. Uuna ayihe mbika tayi ku ningilwa noto kala mokati kiigwana, moka Omuwa Kalunga koye e ku halakanithila mo, nena oto ka dhimbulukwa ehogololo ndyoka nde li ku pe.


text:
Ngele oto galukile kOmuwa, ngoye mwene noluvalo lwoye, e to vulika komwenyo gwoye aguhe kiipango mbika tandi yi ku pe nena,


text:
Omuwa Kalunga koye ote ku sile ohenda. Ote ke ku kongolola mo miigwana, moka e ku halakanithila mo, note ke ku ninga omunelago ishewe.


text:
opo u ka likole ishewe evi ndyoka lya kalwa koohokulu. Ote ke ku ninga omunelagolela noku ku indjipaleka u vule oohokulu.


text:
Omuwa Kalunga koye ote ke ku pa, ngoye noluvalo lwoye, omutima omuvuliki e to kala u mu hole komutima gwoye aguhe, noto kala ihe mevi ndyoka.


text:
Omuwa ote ke ku yambekela ayihe to yi ningi, noto kala u na oluvalo olwindji, iimuna oyindji neloolo lyiilya. Ota ka nyanyukilwa oku ku ninga omunelago, ngaashi a ningile oohokulu aanelago,


text:
ihe ngoye ou na okuvulika kuye e to dhiginine iipango nomautho ge ga nyolelwa membo ndika lyompango. Ou na okugalukila kuye komutima gwoye aguhe nokomwenyo gwoye aguhe.


text:
“Oshipango shika tandi shi ku pe nena ndjika, kashi shi oshidhigu unene nenge shi li kokule nangoye.


text:
Kashi li pombanda megulu, u pule ando u tye: ‘Olye ta londo e ke shi tu talele ko, opo tu shi uve tse tu vulike kusho?’


text:
Kashi li handiyaka yefuta, u pule ando u tye: ‘Olye ta taaguluka a ye handiyaka yefuta e ke shi tu talele ko?’


text:
Ngele oto vulika kiipango, omautho noompango dhOmuwa Kalunga koye ndhoka tandi dhi ku pe nena, ngele ou mu hole, to vulika kuye e to dhiginine oompango dhe adhihe, nena oto ka ninga omunelago e to ningi oshigwana oshinene. Omuwa Kalunga koye ote ke ku yambeka mevi ndyoka to ke li lala.


text:
oto ka hanagulwa po — otandi ku londodha shili mpaka. Ito kala mo olule mevi ndyoka lyahandiyaka yaJordan ndyoka to ke li lala.


text:
Nena otandi ku pe, u hogolole pokati komwenyo neso, pokati keyambeko lyaKalunga netulomutima lye, notandi hiya egulu nevi li ninge onzapo yehogololo ndyoka to hogolola. Hogolola omwenyo.


text:
Hola Omuwa Kalunga koye, vulika kuye nou mu dhame, nena ngoye mwene noluvalo lwoye otamu ka kala olule mevi ndyoka u uvaneke te li pe oohokulu Abraham, Isak naJakob.”


text:
ta ti: “Onda gwanitha ngashingeyi omimvo ethele nomilongo mbali noite vulu we oku ku wilika. Omuwa okwa lombwele ndje wo kutya kandi na okutokola omulonga Jordan.


text:
Omuwa Kalunga koye oye mwene te ku kwatele komeho e ta yono po iigwana yaankoka, opo u lale evi lyayo. Josua oye ta ningi omuwiliki gwoye, ngaashi Omuwa a ti.


text:
Omuwa ota ka hanagula po aantu mboka, naanaa ngaashi a ningi Sihon naOg, aakwaniilwa yAayamori, nokwa hanagula po oshilongo shawo.


text:
Ikolelela e to kala u na omukumo. Ino ya tila. Kalunga koye, Omuwa oye mwene, ta kala pamwe nangoye. Ite ku thigi po noite ku etha.”


text:
Moses okwi ithana Josua e ta ti kuye montaneho yAaisraeli ayehe: “Ikolelela ngoye u kale nomukumo; ongoye tuu ngoka to ka wilika aantu mbaka, ya ka kwate po evi ndyoka Omuwa e li uvanekele oohekulu.


text:
Omuwa oye mwene te ku wilike e ta kala pamwe nangoye. Ite ku thigi po noite ku etha, onkee ano ino tyololoka nenge u kale wa tila.”


text:
Moses okwa nyola ompango yaKalunga e te yi pe aayambi Aalevi, mboka ya li haa tonatele oshikethahangano shOmuwa, naakuluntu yaIsrael.


text:
Okwe ya kumagidha a ti: “Omumvo omutiheyali kehe, uuna oongunga tadhi dhimwa po, lesheni ompango ndjika mokule mOshituthi shomatsali giihwa iitalala.


text:
Yi lesheleni Aaisraeli, sho taa ya kelongelokalunga lyokulongela Omuwa Kalunga keni pehala ndyoka limwe lyelongelokalunga te li hogolola.


text:
Gongalekeni oshigwana ashihe, aalumentu, aakiintu aanona naakwiilongo mboka ya kala miilando yeni, opo shaa ngoka te yi uvu, oti ilongo okutila Omuwa Kalunga keni nokudhiginina oohapu adhihe dhompango ndjika.


text:
Pahedhi ndjika omaluvalo geni ngoka inaaga uva nando ompango yOmuwa Kalunga keni, otage ke yi uva. Osho ngeyi otagi ilongo oku mu tila, manga mu li mevi ndyoka tamu ke li kwata po, nge mwa tokola Jordan.”


text:
Omuwa okwa lombwele Moses a ti: “Ito kala we u na omwenyo olule. Ithana Josua u mu ete ketsalihangano, opo ndi mu langeke moshilonga.” Moses naJosua oya yi ketsalihangano,


text:
Omuwa okwa lombwele Moses a ti: “Oto si nziya, nokonima yeso lyoye aantu itaa inekele ndje we, otaa teya ehangano ndyoka nda hangana nayo. Otaa ka etha ndje e taa longele iikalunga yaapagani yomevi ndyoka taa ka ya mo.


text:
Uuna shika tashi ningwa, otandi ya geele; otandi ya etha, e taa ka hanagulwa po. Otaa adhika kiiponga iinene nokomikundu odhindji, notaa ka dhimbulula kutya iinima mbika otaye yi ningilwa, oshoka ngame Kalunga kawo kandi li we pamwe nayo.


text:
Otandi ya fala kevi ndyoka lya kunguluka omahini nomagadhi goonyushi, ngaashi ndu uvanekele oohekulu. Nkwiyaka otaa ka kala ye na iikulya ayihe ye yi hala, notaa ka kala kaaye na nando ombudhi. Ihe otaa ka pilamena ko e taa longele iikalunga. Otaa ka ekelahi ndje e taa yono ehangano lyandje,


text:
niiponga oyindji iitilithi otayi ke ya adha. Ihe eimbilo ndika otali ka imbwa natango, notali ka ninga onzapo puyo. Nokuli ngashingeyi manga inaandi ya fala kevi ndyoka ndu uvaneke tandi li ya pe, ondi shi shi shoka taa dhiladhila.


text:
Omuwa okwa lombwele Josua yaNun e ta ti kuye: “Ikolelela ngoye u kale nomukumo. Oto ka fala Aaisraeli kevi ndyoka nde ya uvanekele, notandi ka kala pamwe nangoye.”


text:
“Taambeni embo ndika lyompango, mu li pungule ontega noshikethahangano shOmuwa Kalunga keni, opo li kale nkoka li ninge onzapo paantu ye.


text:
Ondi shi shi kutya oyo aantu aapandala naatangalali. Oya tsu ondumbo nOmuwa, manga nda li ndi na omwenyo, nosho taa ka tsa ondumbo konima yeso lyandje.


text:
Gongalekeni aakuluntu yomazimo geni ayehe nomalenga geni koshigongi shandje, opo ndi ya lombwele iinima mbika; otandi ithana egulu nevi, yi ninge oonzapo puyo.


text:
Ondi shi shi kutya konima yeso lyandje aantu otaa ka ninga aakolokoshi notaa ekelehi shoka nde ya nongeke. Komeho otaa ka adhika koshiponga, oshoka oya geyitha Omuwa, sho ya longo shoka ye shi indikwa.”


text:
Omalongo gandje naga loke ngomvula, noohapu dhandje nadhi ndonde ngomume, ngaashi omata komwiidhi gwohuluhulu, ngaashi omvula yontemuna kiimeno tayi lelema.


text:
“Oye emanya; iilonga ye oyolela, noondjila dhe adhihe odhu uka. Kalunga omudhiginini kee na uugoyoki, omuyuuki nomunashili.


text:
Oyo nduno ompito yokuhinda Omuwa ndjono, shigwana ngoye oshilayi noshigoya? Oye ho, Omushiti gwoye, oye e ku ningi oshigwana.


text:
“Dhiladhila utale nale, omathimbo gonale ndjiya; pula ooho ye ku lombwele shoka sha ningilwe, pula aakulupe ye ku hokololele iinima yonale.


text:
Gwokombandambanda okwa pe iigwana omavi, sho a yoolola aantu naantu. Okwa utha omihoko mpoka dhi na okukala. Oshigwana kehe okwe shi uthile oongamba dhasho pamwaalu gwaana yaIsrael.


text:
“Okwe mu adha mombuga, montale mu udha elilagano lyiilikama. Okwe mu kunduka e mu tonatele ongota gamene ondanda yeho lye mwene,


text:
ongekodhi tali gamene oshihandhila shalyo, notali tengelele kombanda yuukodhigona walyo tali u kutha po noku u humbata komawawa galyo.


text:
Okwe mu londeke kiikulundundu yevi nokwe mu palutha niilikolwa yomomapya. Okwe mu thipitha omagadhi goonyushi moonkunkulumanya nomagadhi gooholivi momamanya omakukutu.


text:
Okwe mu pe omagadhi goongombe nomahini goonzi nogiikombo; okwe mu pe oonzi oonyali noondumentu dho ondoka, osiimela ombwanawa nomaviinu ga dhindolwa.


text:
“Jeshurun okwo ondoka e ta gu okafinyukila. A ondoka nduno taa, a ndinda, omagadhi gowala. Okwe ekelehi Kalunga ngoka e mu shiti, e ta dhini emanya lyehupitho.


text:
Oya pendutha uulaadhi wOmuwa mokulongela iikalunga yiigwana, oye mu geyitha niinima yawo iinyanyalithi.


text:
Oya yambele oompwidhuli, ndhoka dhaa shi Kalunga, iikalunga mbyoka inaaye yi tseya nale, iipeepeka opo ya holoka, noohekulu inaye yi kakamena.


text:
Okwa popi ta ti: ‘Onda hala ndi ya holeke oshipala shandje; onda hala okutala ehulilo lyawo, oshoka oyo oluvalo olutangalali, oluvalo lwaa na uudhiginini.


text:
Oya tukulutha ondjahi yandje molwiimenka yawo, oya geyitha ndje niikalunga yawo. Otandi ka tukulukitha ondjahi yawo oshigwana shaamakaha; otandi ke ya geelitha koshigwana shanathangwa.


text:
Oshoka omulilo ogwa hwamekwa mondjahi yandje, ndele otagu tema sigo omoshaasi. Otagu lungunike po evi niimeno yalyo, otagu fike po omakankameno goondundu.


text:
Otaa ka gundikwa kondjala nokolwiidhi; otaa ka sa koshivu oshitilithi. Otandi ke ya tumina iilikama yi na omayego omapyu nomayoka ge na uuzigo.


text:
Pondje egongamwele otali ka lyana, nomeni momagumbo otamu kala ehaluko, shamumati shamukadhona, okahanona pamwe nomukulupe.


text:
Ando onda li inaandi angala aatondi, aatamaneki ye shi tale ko pombambo yo ya tye: Otwa li aanankondo, nOmuwa haye a longo ayihe mbika.’


text:
Gumwe ota vulu ngiini okutidha po eyuvi, nayaali omayuvi omulongo? Emanya lyawo olye ya landitha po, nOmuwa okwe ya gandja po.


text:
Omuviinu gwawo ogwa za momuviinu gwaSodom nomoshitsambe shaGomorra. Omandjembele gawo oge na uuzigo, nomahila gawo omalulululu ga fa onyango.


text:
Egeelo olyandje; otandi ka futa. Pethimbo lyu uthwa oompadhi dhawo otadhi tenguka; esiku lyekano lyawo oli li popepi, nepangulo lyawo otali ya mbala.


text:
Omuwa ota ka uthila aantu ye nota sile aapiya ye olukeno, sho ta mono kutya oya nzanzama, nehulilo lyawo oli li popepi.


text:
Ookalunga mboka ya li oofu dhoontselelandjambo dhawo noya nu omaviinu giinuwandjambo yawo, oye li peni? Naa ye ye mu kwathe, opo mu kale megameno lyawo.


text:
“ ‘Talii ko, ngame ongame awike Kalunga, nokaku na gulwe ontega nangame. Otandi dhipaga e tandi mwenyeke, otandi dhenge e tandi aludha, nokaku na ngoka ta hupitha moshikaha shandje.


text:
Uuna tandi upike egongamwele lyandje hali adhima e tii li kwata, ndi tameke okupangula, nena aakondjithi yandje otandi ya geele naatondi yandje otandi ya galulile uutondwe wawo.


text:
Iikuti yandje otayi ka kolwa kombinzi, negongamwele lyandje tali ka lya onyama: ombinzi yaadhipagwa noyoonkwatwa, nomitse dhoondjayi dhaatondi.’


text:
“Ne iigwana, tangeni aantu yOmuwa, oshoka ota ka pula ombinzi yaantu ye; ota ka geela aakondjithi ye nota ka tsakanitha eyelithoyapulo lyevi lye naantu ye.”


text:
okwa ti: “Vulikeni shili kiipango ayihe mbika tandi yi mu pe nena ndjika. Yi hokololeleni aana yeni, opo ya vulike shili komalongo gaKalunga agehe.


text:
Omalongo ngaka kage shi osima yowala; ogo omwenyo gweni. Vulikeni kugo notamu kala mu na omwenyo omule mevi lyahandiyaka yaJordan ndyoka tamu ke li lala.”


text:
“Londa u ye koondundu Abarim, moshilongo shaMoab ontega noshilando Jeriko, inda kondundu Nebo e to tala evi lyaKaanan, ndyoka tandi li pe Aaisraeli.


text:
oshoka ne amuhe yaali inamu inekela ndje montaneho yAaisraeli. Sho mwa li pomeya gaMeriba popepi nomukunda Kadesh mombuga Zin, inamu vulika kungame montaneho yAaisraeli.


text:
Omuwa ote ya ta zi kuSinai; ota yeluka ngetango kombanda yaEdom e ta minikile aantu ye okuza kondundu Paran. Puye ope na aayengeli yomayuvi omulongo, kolulyo lwe oku na onyeka ya hwama.


text:
Omuwa oku hole aantu ye nota popile mboka ye. Osho tatu inyongamenene koompadhi dhe, e tatu vulika kiipango ye.


text:
Omuwa okwa ningi omukwaniilwa muJeshurun, aakuluntu yoshigwana sho ya gongala, omazimo gaIsrael agehe kumwe.


text:
Kezimo lyaJuda okwa ti: “Omuwa, uva onkugo yaJuda; mu hanganitha noshigwana she. Okwe ya kondjele niikaha ye; mu kwatha ta pi kaatondi ye.”


text:
Kezimo lyaLevi okwa ti: “Levi okwa pewa Tummim naUrim, oye omuyakuli gwoye omudhiginini. Owe mu yeleke muMassa nowe mu lolo pomeya gaMeriba.


text:
Ohe ku simaneke unene shi vule okusimaneka he nayina nenge aamwayina noyana. Oha vulika kiipango yoye nokudhiginina ehangano lyoye.


text:
Ota longo Jakob omautho goye nompango yoye okuIsrael. Komeho goye ota tula ko iitsinino nomidhidhindjambo koshiyambelo shoye.


text:
Omuwa, yambeka oonkondo dhe, niilonga yiikaha ye, yi ku opalele. Nyanyagula oonto dhaakondjithi ye, naatondi ye u ya dhenge, opo yaa penduke po we.”


text:
Kezimo lyaBenjamin okwa ti: “Oye omulelwa gwOmuwa omuholike. Omuwa ohe mu gamene esiku kehe, ota kala puye aluhe.”


text:
Kezimo lyaJosef okwa ti: “Omuwa na yambeke evi lye nomagano gondilo: omume ndjoka tayi zi megulu, omeya ngoka taga zi mevi,


text:
Oshilongo she nashi ete po uuyamba auhe tau zi mevi. Nashi kale sha yambekwa kOmuwa, ngoka a popi moshihwa sha hwama. Omayambeko agehe nage ye kuJosef. Oye a li omuwiliki mokati kaamwahe.


text:
Josef a fa ontsezi ondhilikwa yi na ooniga dha fa dhosino. Ooniga dhe omayuvi gaManasse nomayuvi omulongo gaEfraim. Otu ulula nadho iigwana, te yi undulile sigo okooha dhevi.”


text:
Kezimo lyaSebulon nolyaIssaskar okwa ti: “Sebulon na mone elago miipindi yokefuta, nuuyamba waIssaskar nau tane maandjawo.


text:
Otaa hiyile aakwiilongo kondundu yawo notaa yambele ko omafikilondjambo go opala. Uuyamba wawo okefuta taa likola nomehekevi lyopomunkulo gwalyo.”


text:
Kezimo lyaGad okwa ti: “Na hambelelwe ngoka a taandelitha oshitopolwa shevi lyaGad. Gad okwa langele a fa onime, ota kutha oshooko, nomutse wo.


text:
Okwi ikuthile oshitopolwa sho opala shevi, noshipewa shuuwiliki osha ningi she. Okwa vulika komalombwelo noompango dhOmuwa, aawiliki yaIsrael sho ya gongala pamwe.”


text:
Kezimo lyaNaftali okwa ti: “Naftali okwa yambekwa kesilohenda lyOmuwa. Evi lyawo olya taandela lwokuumbugantu okuza kefuta lyaGalilea.”


text:
Kezimo lyaAser okwa ti: “Aser okwa yambekwa e vule omazimo galwe. Na kale omuningilwakombunda kaamwayina. Evi lye nali mene omiolivi odhindji


text:
“Kaku na ngoka a fa Kalunga kaJeshurun, nakutaakana egulu meadhimo, nakweenda miikogo mookathele, opo e ku kwathe.


text:
Egameno lyoye oKalunga komathimbo agehe, omaako ge gaaluhe otage ku ukata. Okwe ku tidhile po aatondi yoye e te ku lombwele, u ya dhime po ayehe.


text:
Israel ota kala nombili, noluvalo lwaJakob lwa gamenwa mevi lyiilya nolyomaviinu, egulu lyalyo ohali gu omume.


text:
Israel, ngoye omunelago ngiini! Kape na ngoka e ku fa. Ongoye oshigwana sha hupithwa kOmuwa. Omuwa oye mwene oshikandekitho negongamwele lyoye. Aatondi yoye ohaye ku nyenkele, ihe oto ya lyatele pevi.”


text:
Moses okwa zi molushandja lwaMoab a londo kondundu Nebo, kondungu yondundu Pisga kuuzilo waJeriko. Oko nkoka Omuwa e mu ulukile evi alihe: oshilongo shaGilead sigo okoshilando Dan kuumbangalantu,


text:
evi alihe lyaNaftali, iilongo yaEfraim naManasse, oshilongo shaJuda sigo okEfuta lyopokati kuuninginino,


text:
ombinga yokuumbugantu waJuda, nolushandja ndoka lwa taandela okuza kuZoar sigo oJeriko, oshilando shomilunga.


text:
Omuwa okwa lombwele Moses ta ti: “Ndika olyo evi ndyoka ndu uvanekele Abraham, Isak naJakob tandi li pe oluvalo lwawo. Otandi li ku ulukile, ihe itandi ku pitika u ye mo.”


text:
Omuwa okwe mu fumvike mesilu limwe lyomuMoab, ontega noshilando Betpegor, ihe sigo onena kape na ngoka a tseya naanaa mpoka a fumvikwa.


text:
Moses okwa li e na omimvo ethele nomilongo mbali, sho a si; nokwa li e na oonkondo natango, nomeho ge oga li ge wete ko natango.


text:
Josua yaNun okwa li u udha ombepo yuunongo, oshoka Moses okwe mu langeke a ninge omulanduli gwe. Aaisraeli oya vulika kuJosua e taa dhiginine iipango mbyoka Omuwa e yi ya pele muMoses.


text:
Nokaku na omuhunganeki a longa iilongandhindhiliko niinyengandunge, ngaashi mbyoka ya longwa kuMoses, Omuwa sho e mu tumine, e yi ninge mokukondjitha omukwaniilwa gwaEgipiti, omalenga ge noshilongo she ashihe.


text:
Nokaku na omuhunganeki gulwe e na oonkondo okuninga iinima iinene niitilithi mbyoka Moses e yi longo montaneho yAaisraeli.


text:
Okwa ti kuye: “Omuntu gwandje Moses okwa si. Ngashingeyi ilongekidha, ngoye noshigwana shaIsrael, mu tokole omulonga Jordan, mu ye mevi ndyoka tandi ke li ya pa.


text:
Oongamba dhalyo otadhi ka tameka okuza kombuga muumbugantu, sigo okoondundu dhaLibanon muumbangalantu; okuza komulonga omunene Eufrat muuzilo otadhi ka taakana oshilongo shAaheti, sigo Efuta lyopokati kuuninginino.


text:
Josua, kape na ngoka te ku itakeke e te ku dhenge ando, manga u na omwenyo. Ote kala pamwe nangoye, ngaashi nda li naMoses. Ote kala nangoye aluhe; itandi ke ku etha nando.


text:
Ikolelela e to kala nomukumo, oshoka oto ka ninga omuwiliki gwoshigwana shika, nge tashi ka lala evi ndika nde li uvanekele oohekulu nokugana.


text:
Onkee ano ikolelela e to kala nomukumo; dhiginina ompango ayihe ndjoka omuntu gwandje Moses e yi ku pe. Ino dhina nando okatumbulo kamwe kayo, opo u kale nawa shaa mpoka to yi.


text:
Kotoka aluhe, embo ndika lyompango li kale aluhe tali leshwa melongelokalunga lyeni. Yi ilonga omutenya nuusiku, u vulike kwaayihe ya nyolelwa mo. Nena oto kala omusindani nomunelago.


text:
Dhimbulukwa kutya onde ku lombwela, u ikolelele nou kale nomukomo. Ino tila ngoye ino tyololoka, oshoka ongame, Omuwa Kalunga koye, ndi li pungoye shaa nkoka to yi.”


text:
ye ende nontanda, yo ya lombwele oshigwana ya tye: “Longekidheni iikulya, oshoka konima yomasiku gatatu otamu ka tokola omulonga Jordan, mu ka lale evi ndyoka Omuwa Kalunga keni te li mu pe.”


text:
“Dhimbulukweni shoka omuntu gwOmuwa Moses e mu lombwele kutya Omuwa Kalunga keni ote ke mu pa evi ndika lyokuuzilo waJordan, li ninge lyeni.


text:
Aakiintu yeni, aana yeni niimuna otayi kala mpaka, ihe aakwiita yeni ya homatela olugodhi otaa ka taaguluka, ya tetekele Aaisraeli ooyakweni, opo ye ya kwathe,


text:
sigo ya lala evi lyokuuninginino waJordan, ndyoka Omuwa Kalunga keni e li ya pe. Ihe ngele a gandja egundjilo komazimo agehe gaIsrael, nena otamu galuka, mu ye mu kale mevi lyeni muka muuzilo waJordan, ndyoka Moses, omuntu gwaKalunga, e li mu pe.”


text:
Otatu vulika kungoye, naanaa ngaashi twa li hatu vulika kuMoses. Omuwa Kalunga koye na kale nangoye, ngaashi a li naMoses.


text:
Oongoka ta thindanda komalombwelo goye ye ita vulika kugo, na dhipagwe. Ikolelela ngoye u kale u na omukumo.”


text:
Nena Josua okwa tumu oondaadhi mbali okuza kontanda yokuShittim nokwe dhi lombwele, dhi ye dhi ka ndaadhe evi lyaKaanan, unene oshilando Jeriko. Sho dhe ya moshilando, odha ka lala megumbo lyohonda edhina lyayo Rahab.


text:
Onkee a tumu elaka kuRahab tali ti: “Aalumentu mboka ye ya maandjeni, oye ya okundaadha oshilongo ashihe. Ya piitha mo.”


text:
Rahab okwa yamukula: “Aalumentu yamwe oyi ile shili maandjetu, ihe inandi tseya mpoka ya zi. Yo yene oya yi peningino lyetango, manga omweelo gwoshilando inaagu edhilwa. Kandi shi wo nkoka yu uka, ihe ngele otamu ya landula mbala, otamu vulu oku ya kwata.” (Ihe Rahab okwa adhika a fala oondaadhi ndhoka mbali pombanda yondunda noku dhi holeka kohi yiigwanga yoliina, mbyoka e yi tulile ko.)


text:
Aantu yuuwa oya zi mo moshilando, nomweelo ogwa patwa. Oya ka lengaalenga oondaadhi dhAaisraeli, sigo oponkondo yaJordan.


text:
e ta ti kudho: “Ondi shi shi kutya Omuwa okwa gandja evi ndika miikaha yeni. Kehe omuntu moshilongo shika okwe mu tila.


text:
Otu uvu, nkene Omuwa a pwinike Efuta etiligane komeho geni, sho mwa tembuka muEgipiti. Otu uvu, nkene mwa dhipaga Sihon naOg, aakwaniilwa yaali yAayamori kuuzilo waJordan.


text:
Sho twe shi uvu, otwa tameke okusholola. Otwa kanitha omukumo omolweni. Omuwa Kalunga keni oye Kalunga e li megulu nokombanda yevi wo.


text:
Ngashingeyi ganeni kuye kutya otamu ka ninga nawa egumbo lyandje, ngaashi ngame nde mu ningile nawa, ne mu pe ndje endhindhiliko lyontumba, opo ndi mu inekele.


text:
Uvanekelii ndje kutya otamu ka hupitha tate nameme, aamwameme aakiintu naalumentu, naangandjawo ayehe. Inamu tu etha, tu dhipagwe.”


text:
Aalumentu oya ti kuye: “Kalunga ne tu geele, ngele tse itatu ningi, ngaashi tatu ti. Ngele ito lombwele aantu shoka twe endele, otatu ku uvanekele kutya Omuwa ngele a gandja evi ndika miikaha yetu, otatu ke ku ninga nawa.”


text:
Rahab okwa li megumbo lya tungilwa mekuma lyoshilando, onkee okwa kulukitha aalumentu mekende ye endjelele kongodhi.


text:
Okwa ti kuyo: “Indeni kevi lyokoondundu, opo aambala kaaye mu mone. Holameni nkwiyaka omasiku gatatu, sigo taa galuka. Nena otamu vulu okutsikila ondjila yeni.”


text:
Ninga ano ngeyi. Uuna tatu ponokele evi lyeni, tula ongodhi ndjika ontiligane mekende moka we tu piithile. Kaleka aakuluntu yoye naamwanyoko maandjeni.


text:
Ngele ope na ngoka ta zi mo megumbo, nena ombedhi oye mwene ngele ta si; tse katu na ndjo mpoka. Ihe ngele opu na gumwe megumbo ta mono oshiponga shasha, nena ombedhi oyetu.


text:
Ihe ngele oto lombwele ngandi sho twa ningi, nena itatu dhiginine we euvaneko lyetu ndyoka tu uvathana nangoye.”


text:
Oondaadhi odha yi moondundu nodha holama. Aambala oye dhi kongo noshilongo ashihe omasiku gatatu, ihe inaye dhi mona. Onkee oya shuna kuJeriko.


text:
Nena oondaadhi ndhoka mbali odha kuluka koondundu nodha taaguluka omulonga e tadhi shuna kuJosua. Odhe mu lombwele ashihe shoka sha ningwa po


text:
nodha ti: “Otu shi shi nawalela kutya Omuwa okwe tu pa oshilongo shika ashihe. Aantu ayehe yaahoka oye tu tila.”


text:
Josua noshigwana ashihe shaIsrael oya meneka ongula onene, ya zi montanda yaShittim noya yi kuJordan, nkoka ya yungu ontanda, ya tegelele okutokola omulonga.


text:
noya lombwele aantu ya ti: “Shimpa mwa mono aayambi ya humbata oshikethahangano shOmuwa Kalunga keni, zii mo montanda, mu ya landule.


text:
Otaye mu kwatele komeho, oshoka ondjila kamu yi shi. Ihe omu na okukala kokule noshikethahangano, tu tye oshinano shi thike pokilometa yimwe.”


text:
Josua okwa lombwele oshigwana a ti: “Iyapuleni, oshoka ngula Omuwa ota ka longa iikumithalonga mokati keni.”


text:
Nena okwa lombwele aayambi, ya kuthe oshikethahangano, ya tetekele nasho komeho gaantu. Oyo noya ningi, ngaashi ya lombwelwa.


text:
Omuwa okwa ti kuJosua: “Shoka tandi ningi nena, otashi ku simanekitha kAaisraeli ayehe, u ninge omuntu omunene, notaa dhimbulula kutya ondi li nangoye, ngaashi nda li naMoses.


text:
Lombwela aayambi taa humbata oshikethahangano kutya nge ya adha omulonga, oye na okuthikama popepi nomunkulo.”


text:
Ngele tamu humu komeho, ote ke mu tidhila po Aakaanana, Aaheti, Aahevi, Aaperesi, Aagirgashi, Aayamori nAayebusi. Otamu ka tseya kutya Kalunga omunamwenyo oku li mokati keni,


text:
Shimpa tuu aayambi mboka taa humbata oshikethahangano shOmuwa gwevi alihe, taa lyata oompadhi dhawo momeya, nena Jordan otagu kankama okukunguluka, nomeya ngoka taga zi kombanda, otaga gongala peha limwe.”


text:
Ethimbo olya li lyeteyo, nomulonga ogwa li gu na efundja. Aantu sho ya zi montanda, ya tokole Jordan, aayambi oye ya tetekelele ya humbata oshikethahangano. Naanziya sho aayambi ya lyata omeya,


text:
omeya oga mwena okumatuka noga gongala puAdam, oshilando shi li pooha dhaSaretan. Ekunguluko lyokuuka kEfuta lyeso olya li lya tokolwa thilu; Aaisraeli oya vulu okupita popepi naJeriko.


text:
Manga taa ende puukukutu, aayambi mboka ya humbata oshikethahangano, oya li ya thikama puukukutu pokati kaJordan, sigo oshigwana ashihe sha piti.


text:
e to ya lombwele, ya toole omamanya omulongo nagaali pokati kaJordan, peha naanaa mpoka pwa li pwa thikama aayambi. Ya lombwela, ya humbate omamanya ngaka, ye ga tule mpoka tamu ka tula nena.”


text:
e ta ti: “Indeni momulonga komeho goshikethahangano shOmuwa Kalunga keni. Kehe gumwe na toole emanya e te li itsike, emanya limwe kezimo kehe muIsrael.


text:
Omamanya ngaka otaga dhimbulutha oshigwana kushoka Omuwa a ningi. Konakuyiwa aana yeni nge taye mu pula kutya omamanya ngaka otaga ti ngiini kune,


text:
otamu ya hokololele, nkene omeya gaJordan ga thikama, sho oshikethahangano sha tokola omulonga. Omamanya ngaka otaga dhimbulutha aluhe Aaisraeli shoka sha ningilwa nkoka.”


text:
Aalumentu oya ningi, ngaashi Josua e ya lombwele. Ngaashi naanaa Omuwa a lombwele Josua, oya kutha omamanya omulongo nagaali pokati kaJordan, emanya limwe kezimo kehe, e taye ga fala mpoka ya ka lala noye ga tula mpoka.


text:
Josua okwa tula po ishewe omamanya omulongo nagaali pokati kaJordan mpoka aayambi ya li ya thikama, sho ya humbata oshikethahangano. (Omamanya ngoka oko ge li sigo onena.)


text:
Aayambi oya thikama pokati kaJordan, sigo ashihe sha gwanithwa, ngaashi Omuwa a lombwele Josua, a lombwele Aaisraeli. Shika osho shoka Moses a tile nashi ningwe. Aantu oye endelele okutokola omulonga.


text:
Ayehe sho ya gama handiyaka yomulonga, nena aayambi pamwe noshikethahangano shOmuwa oya zi momulonga noye ya komeho goshigwana.


text:
Aalumentu yomezimo lyaRuben nolyaGad netatazimo lyaManasse, mboka ya li yi ilongekidhila olugodhi, oya ka tetekela oshihupe shoshigwana, ngaashi Moses e ya lombwelele, ye shi ninge.


text:
Aalumentu konyala omayuvi omilongo ne ya homatela olugodhi, oye ende koshipala shOmuwa ya yi kolushandja lwaJeriko.


text:
Shoka sha ningwa kOmuwa esiku ndyoka, osha nenepekitha Josua momeho gAaisraeli. Oye mu simaneke mokukalamwenyo akuhe, ngaashi ya li ya ningi Moses.


text:
Aaisraeli oya tokola Jordan mesiku etimulongo lyomwedhi gwotango e taa yungu ontanda puGilgal, kuuzilo waJeriko.


text:
Ya hokololeleni kutya Omuwa Kalunga keni okwe mu pwinikile omeya gaJordan, sigo mwe gu tokola, ngaashi e shi tu ningile pEfuta etiligane.


text:
Omolwashika omuntu kehe kombanda yevi ota ka tseya, oonkondo dhOmuwa nkene oonene, nane wo otamu ka kala mwa tila Omuwa Kalunga keni sigo aluheluhe.”


text:
Aakwaniilwa ayehe yAayamori kuuninginino waJordan naakwaniilwa ayehe yAakaanana komunkulo gwEfuta lyopokati oyu uvu kutya Omuwa okwa pwinike omeya gaJordan, sigo oshigwana shaIsrael she gu tokola. Oya sholola e taa tyololoka molwAaisraeli.


text:
Nena Omuwa okwa lombwele Josua ta ti: “Longekidha iimbele yomamanya, u kenke nayo Aaisraeli ishewe.”


text:
Josua okwa ningi, ngaashi Omuwa e mu lombwele e ta kenkele Aaisraeli pehala lya lukwa Oshikulundundu shefukaleko.


text:
Oshigwana shaIsrael sho sha zi muEgipiti, aalumentu ayehe oya li ya fukalekwa nokuli. Ihe momukokomoko gwondjila yomombuga omimvo omilongo ne oya li yi ipyakidhila nolweendo, onkee uunona wuumati owa li inaau fukalekwa. Ishewe, pethimbo ndyoka aalumentu ayehe yepipi lyokuhinga iita sho ya zi muEgipiti, oya li ya hulu po kokusa, oshoka oya li inaa vulika kOmuwa. Ngaashi naanaa a li e ya ganene, inaa pitikwa okumona evi ndyoka eyamba noli na omalunza, ngaashi e shi uvanekele oohekulu.


text:
Oyanamati yaantu mbaka oya li inaa fukalekwa, ano oluvalo nduka olupe olwo aluke lwa fukalekwa kuJosua.


text:
Omuwa okwa ti kuJosua: “Onena tuu ndjika onde mu pengitha omupya gwokukala aapika muEgipiti.” Onkee eha ndyoka lya lukwa Gilgal, nosho li li sigo onena.


text:
Manga Aaisraeli ya li montanda puGilgal, polushandja ontega naJeriko, oya dhana Opaasa ongulohi yesiku etimulongo netine lyomwedhi ngoka.


text:
Esiku lya landula ko olya li esiku lyotango, sho ya tameke okulya iikulya yomuKaanan, iikwiila inaayi fulikwa nomaha giilya ga yaywa.


text:
Omanna oga sheka okuloka nduno, Aaisraeli inaye ga mona we. Okuza kesiku ndyoka oya li iikulya yomuKaanan.


text:
Josua manga a li popepi naJeriko, ohaluka oku wete omulumentu a thikama komeho ge a yelutha egongamwele. Josua okwa yi kuye e te mu pula: “Ngoye omukwiita omukwetu nenge ogwaatondi yetu?”


text:
Omulumentu okwa ti: “Aawe, ngame ondjayi yiita yOmuwa.” Josua okwi ihata pevi koshipala she e te mu simaneke ta ti: “Ngame omupiya gwoye, tatekulu. Owa hala, ndi ninge shike?”


text:
Ondjayi yiita yOmuwa oya ti kuye: “Hula ko oongaku dhoye, oshoka owa thikama peha eyapuki.” Josua nokwa ningi, ngaashi a lombwelwa.


text:
Omiyelo dhaJeriko odha li dha patwa nodha langelwa, opo Aaisraeli ya keelelwe. Kapwa li nando ogumwe ta vulu okuya mo nenge okuza mo.


text:
Omuwa okwa ti kuJosua: “Jeriko otandi shi gandja miikaha yoye nomukwaniilwa gwasho naakwiita yasho oofule.


text:
Aayambi naa kale yaheyali ya tya oombenda ya tetekela oshikethahangano. Mesiku etiheyali ongoye naakwiita yoye otamu dhingoloka oshilando luheyali, manga aayambi taa hiki oombenda.


text:
Nena shaa ya hiki omunzinzi omule, nongele mwe shi uvu, nena aantu ayehe naa kugilile, nedhingililokuma lyoshilando otali ka kumuka po. Nena etangakwiita alihe otali ningine moshilando.”


text:
Josua okwi ithana aayambi e ta ti kuyo: “Kutheni oshikethahangano, nayaheyali yomune naa tetekele komeho ya tya oombenda.”


text:
Nena okwa lombwele aantu ye, ya tameke okudhingoloka oshilando noshikethahangano sha tetekelwa kaalangeli.


text:
Ngaashi Josua e ya lombwele, aalangeli oya tameke okutetekela aayambi mboka taa hiki oombenda. Konima yawo okwa li aayambi mboka ya humbata oshikethahangano noya landulwa kaatonateli. Ethimbo alihe oombenda odha li tadhi hikwa.


text:
Osho nduno a lombwele ongundu yaantu ye, ya kuthe po oshikethahangano, ya dhingoloke lumwe oshilando. Opo ihe oya shuna kontanda e taa lala nkoka.


text:
Josua okwa meneka ongula onene esiku lya landula, aayambi naakwiita oya dhingoloka oshilando melandulathano ndyoka ye shi ningi esiku lya tetekela: aalangeli, taku landula aayambi yaheyali taa hiki oombenda, nena aayambi ya humbata oshikethahangano nohugunina aatonateli. Ethimbo alihe oombenda odha li tadhi hikwa.


text:
Esiku ndika etiyali oya dhingoloka oshilando ishewe lumwe e taa shuna kontanda. Shika oye shi ningi omasiku gahamano.


text:
Mesiku etiheyali oya meneka petendo lyeluwa noya dhingoloka oshilando pamukalo ngoka luheyali — esiku ndika olyo alike ya dhingoloka oshilando luheyali.


text:
Moshikando oshitiheyali manga aayambi ya hala okuhika oombenda, Josua okwa lombwele aantu ye, ya kugilile, e ta ti: “Omuwa okwe mu pe oshilando shika!


text:
Oshilando naashihe shoka shi li mo, nayi yonagulwe po, yi ninge omayambo gOmuwa. Shila ohonda Rahab noyaandjawo oyo ayeke taa hupu, oshoka okwa holeke oondaadhi dhetu.


text:
Inamu ikuthila nando osha shoka shi na okuhanagulwa po. Ngele tamu shi ningi, otamu kongo oshipwe e tamu etitha ehanagulo montanda yaIsrael.


text:
Oshisiliveli, oshingoli niinima ayihe yoshikushu noyosheela nayi yoololelwe Omuwa. Oyi na okutulwa meliko lyOmuwa.”


text:
Aayambi oya hiki oombenda. Aantu sho ye dhi uvu, oya kugilile, nedhingililokuma olya kumuka po. Nena aakwiita oya matukile oshilando noye shi kwata po.


text:
Oya dhipaga negongamwele kehe gumwe moshilando, aalumentu naakiintu, aagundjuka naakuluntu. Oya dhipaga wo iimuna, oonzi nuusino.


text:
Josua okwa lombwele aalumentu mboka yaali ya ndaadhele oshilando: “Indeni megumbo lyohonda, mu yi ete naangandjawo ngashingeyi, ngaashi mwe yi uvanekelele.”


text:
Oya yi noye eta Rahab, he, yina, aamwayina naanegumbo ye ayehe. Oye ya eta naapika yawo noye ya tula megameno popepi nontanda yaIsrael.


text:
Oshilando oye shi tomeke omulilo noye shi lungunitha po ashihe niinima ayihe pamwe nasho, kakele kiinima ya ningwa moshingoli, oshisiliveli, oshikushu nosheela, mbyoka ya tulwa meliko lyOmuwa.


text:
Ihe Josua okwa hupitha ohonda Rahab naanegumbo ye, oshoka okwa li a holeke oondaadhi ndhoka mbali a tumine kuJeriko. (Ombuto ye oyi li muIsrael Sigo onena.)


text:
Esiku ndyoka Josua okwa tumbula eganolondodho ta ti: “Shaa ngoka ta kambadhala okutungulula Jeriko, na thingwe kOmuwa. Ngoka ta fulu omukanka gwasho, ota kanitha omwanamati osheeli; Ngoka ta kula omiyelo dhasho, ota kanitha omwanamati onkelo.”


text:
Elombwelo lyOmuwa kutya Israel ina kutha nando osha muJeriko, inali gwanithwa. Omuntu gumwe edhina lye Ashan ina vulika kelombwelo ndika, onkee Omuwa okwa geele Aaisraeli (Ashan oyaKarmi, omutekulu gwaZabdi nogwomoludhi lwaSera gwomondhikwa yezimo lyaJuda.)


text:
Josua okwa tumu aalumentu yamwe okuza kuJeriko ya yi kuAi, oshilando shi li kuuzilo waBetel, popepi naBetaven. Okwe ya lombwele, ya ka ndaadhe oshilongo shoka. Sho ye shi ningi,


text:
oya hokololele Josua taa ti: “Itashi pumbiwa unene, aantu ayehe ya matukile Ai. Tuma ko owala shila aantu omayuvi gaali nge gatatu. Ino tuma etangakwiita alihe kolugodhi ndoka; oshilando kashi shi oshinene.”


text:
Aantu yomuAi oye ya tidha okuza komweelo gwoshilando, sigo okoshitapo shomamanya, e taa dhipaga po aalumentu omilongo ndatu nayahamano, sho ya kuluka koshikulundundu. Nena Aaisraeli oya tyololoka noya li ya tililila.


text:
Josua naawiliki yaIsrael oya tuula oonguwo dhawo moluhodhi e tayi ihata pevi komeho goshikethahangano shOmuwa. Oko ya kala ya lala ndongo ongulohi noyi ifundile omavi komitse, ya holole oluhodhi.


text:
Josua nokwa ti: “Omuwa Kalunga! Akwetu! Oshike we tu taagulukitha Jordan? Ou tu gandje nduno kAayamori? Oto tu hanagula po? Oshike inaatu kala ngaa handiyaka yaJordan?


text:
Aakaanana nokehe nee ngaa ngoka moshilongo ote ke shi uva. Otaa ke tu dhingilila e taa dhipaga shaa ngoka. Nena oto ka ninga shike, u popile esimano lyoye?”


text:
Aaisraeli oya yono! Oya teya euvaneno lyandje ndyoka nde ya lombwele, ye li dhiginine. Oya kutha iinima yimwe mbyoka ya tokolelwa efikwopo. Oye yi yaka, oya fundju e taye yi tula momaliko gawo.


text:
Ndika olyo epuko lyAaisraeli, mboka itaa vulu we nokuli okukondjitha aatondi yawo. Otaye ya sindi, oshoka Aaisraeli oya geelwa nehanagulo. Itandi kala we nokuli nane, manga inaamu hanagula po iinima mbyoka mwa lombwelelwe, kaamu yi gume.


text:
Thikama, yelitha oshigwana, u shi longekidhile okuholoka kungame. Ya lombwela, yi ilongekidhe ngula, oshoka ongame Omuwa Kalunga kaIsrael nda popi ndhika nda ti: ‘Israel, momaliko goye owa tula mo iinima nde yi ku lombwele, u yi yonagule po. Ito vulu okukondjitha aatondi yoye, manga inoo holola iinima mbika!’


text:
Ya lombwela kutya ngula naa holoke po omazimo nomazimo. Ezimo ndyoka tandi ke li ulika, olyo nali holoke montaneho, oludhi noludhi. Oludhi ndoka tandi lu ulike, nena nalu ye montaneho egumbo negumbo. Negumbo ndyoka tandi li ulike, nena nali ye montaneho omuntu nomuntu.


text:
Ngoka nee tu ulikwa nota monika e na iinima yi indikwa, oye na fikwe po pamwe naangandjawo neliko lye alihe, oshoka okwe eta oshiponga nesithahoni muIsrael, sho a yono ehangano lyandje.”


text:
Nena okwe eta po ezimo lyaJuda alihe oludhi noludhi, noludhi lwaSera olwa tothwa mo. Nena okwe eta po oludhi lwaSera egumbo negumbo, negumbo lyaZabdi olya tothwa mo.


text:
Josua okwa ti kuye: “Mumwandje, popya oshili koshipala shOmuwa, Kalunga kaIsrael, ihempulula. Lombwela ndje ngashingeyi shoka wa ninga. Ino kambadhala okuholeka ndje sha.”


text:
Mokati kiinima mbyoka twa hakana, onda mono ondjatha yOshibabiloni yo opala, ookilograma mbali dhoshisiliveli nuutale woshingoli wuudhigu wetata lyokilograma. Onde yi holeke e tandi yi kutha po. Onde yi fumvike motenda yandje, noshisiliveli shi li kohi.”


text:
Josua okwa tumu aantu, ya matukile otenda noya mono iinima yi indikwa ya fumvikwa, noshisiliveli shi li kohi.


text:
Josua noshigwana ashihe shaIsrael oya kwata Ashan, oshisiliveli, ondjatha nuutale woshingoli pamwe naana yaAshan aamati naakadhona, iimuna, uusino noonzi, otenda ye neliko lye alihe; ayihe oye yi fala kEsilu lyomalwa.


text:
Josua nokwa ti: “Omolwashike we tu etele uudhigu u thike mpaka? Omuwa nena ote ku undulile omupya.” Nena oshigwana ashihe osha dhipaga Ashan nomamanya, oye mu dhipaga e taa fike wo aangandjawo neliko lye alihe.


text:
Oye mu ndumbile ondumba yomamanya onenenene, ndjoka oko yi li sigo onena. Omolwashoka ehala ndyoka ohali ithanwa sigo onena Esilu lyomalwa. Nena Omuwa okwa geyuluka ihe.


text:
Omuwa okwa lombwele Josua a ti: “Kutha aakwiita ayehe, u ye nayo kuAi. Ino tila ngoye ino tyololoka. Otandi ke ku pa esindano lyokusinda omukwaniilwa gwaAi; aantu ye, oshilando nevi otayi ningi yeni.


text:
Ai nomukwaniilwa gwasho oto mu ningi, ngaashi wa ningi Jeriko nomukwaniilwa gwasho, ihe nena otamu ka likola iinima niimuna. Longekidha, u matukile oshilando ombaadhilila kosindo yasho.”


text:
Josua okwa pyakudhukwa okuya kuAi pamwe naakwiita ye ayehe. Okwa kutha po aakwiita ya pyokoka omayuvi omilongo ndatu e te ya tumu uusiku


text:
nelaka ndika: “Holameni kombinga ndjiya yoshilando, ihe hakokule unene; ilongekidheni oku ya matukila.


text:
Aantu yandje nangame otatu ki ikokela moshilando. Shimpa Aayai ya zi mo taye tu matukile, otatu finyuka tatu fadhuka po, ano ngaashi twe shi ningi moshikando shotango.


text:
Otaye ke tu tidha, sigo twe ya heke okuza ko koshilando. Otaa ka dhiladhila kutya otatu ya yi ontuku, ngaashi twa ningile nale.


text:
Nena ne otamu hololoka mo miilangela yeni e tamu kwata po oshilando. Omuwa Kalunga keni ote ke shi mu pa.


text:
Josua okwe ya tumu e taa yi kiilangela pokati kaAi naBetel, kuuninginino waAi, noya tegelele nkoka. Josua okwa tokelwa uusiku mboka montanda.


text:
Ongulangula Josua okwa penduka e ta gongele aakwiita. Oye naawiliki yaIsrael oye ya kwatele komeho okuya kuAi.


text:
Aakwiita pamwe naye oya yi popepi noshilando e taa yungu ontanda kuumbangalantu washo. Pokati kawo naAi opwa li olusilu.


text:
Josua okwa kutha konyala aalumentu omayuvi gatano e te ya holeke kuuninginino woshilando, pokati kaAi naBetel.


text:
Aakwiita oya longekidhilwa olugodhi. Ontanda onene oya li kuumbangalantu woshilando noshihupe shaakwiita osha li kuuninginino washo. Josua okwa tokelwa molusilu uusiku mboka.


text:
Omukwaniilwa gwaAi sho a mono aantu yaJosua, oku uluma. Oye naantu ye oya hwanuka yu ukilila olusilu lwaJordan, ya ka kondje nAaisraeli, ngaashi ya ningile nale. Oya li inaa tseya kutya otaa vulu okumatukilwa okuza konima.


text:
Aalumentu ayehe yomoshilando oya lombwelwa, ye ke ya landule. Sho ya tidha Josua, oya yi kokule kashona noshilando.


text:
Nena Omuwa okwa ti kuJosua: “Ganeka egonga lyoye kuAi, otandi shi ku pe.” Josua okwa ningi, ngaashi a lombwelwa.


text:
Ohaluka sho a yelutha oshikaha she, aalumentu mboka ya li ya holama, oya hituluka mo mbala e taa yi moshilando e taye shi kwata po. Ohaluka oye shi tomeke omulilo.


text:
Aalumentu yomuAi sho ya tala konima, oya mono olwithi lwa tsinagala kegulu. Kaya li we ye na ompito yokuhenuka, oshoka Aaisraeli mbeyaka ya li yu uka lwokombuga, oya piluka, opo ye ya homone.


text:
Josua naakwiita ye sho ya mono kutya yakwawo mbeya oya kwata po oshilando notashi tsinagala olwithi, oya piluka e taa dhipaga aalumentu yaAi.


text:
Aaisraeli yomoshilando oye ya wo kolugodhi. Aalumentu yaAi oya dhimbulula kutya oya kondekwa kAaisraeli, noya dhipagwa ayehe. Inapu za nando ondhi po inapu kala ngoka e na omwenyo,


text:
Aaisraeli oya dhipaga kehe gumwe gwaatondi yawo meyalala kombuga, nkoka ye ya tidhile. Nena oya galukile ishewe kuAi e taa dhipaga ayehe.


text:
Josua okwa kala a taganekela egonga lye kuAi noine li tenteka pohi, manga aantu ayehe inaaya pwa po okudhipagwa. Oshigwana ashihe shaAi osha dhipagwa esiku ndyoka — aalumentu naakiintu omayuvi omulongo nagaali.


text:
Aaisraeli oyi ihupithile iimuna niinima mbyoka ya hakana moshilando, ngaashi Omuwa a lombwele Josua.


text:
Okwa mangeleke omukwaniilwa gwaAi komuti okusa e te ethele omudhimba gwe nkoka sigo ongulohi. Peningino lyetango Josua okwa lombwele, omudhimba gu kuthwe ko, nogu umbilwa posheelo shoshilando. Oye gu siikile nondumba yomamanya, ndjoka tayi monika natango nkoka.


text:
Okwe shi tungu pamaudhikilo ngoka Moses, omumati gwOmuwa, e ga pe Aaisraeli, ngaashi tashi popiwa mompango yaMoses taku tiwa: “Oshiyambelo nashi kale shomamanya inaaga hongwa niiyela.” Oya yambele ko Omuwa omafikilondjambo noye mu etele omakwatathanondjambo.


text:
Aaisraeli pamwe naawiliki yawo, aambala naatokolihapu naakwiilongo mboka ya li mokati kawo, oya li ya thikama koombinga noombinga dhoshikethahangano ya tongolola aayambi Aalevi mboka ye shi humbata. Etata limwe lyaantu oya li ya thikama ya pilamena kondundu Garizim, manga etata limwe lya thikama lya pilamena kondundu Ebal. Omumati gwOmuwa Moses okwe ya lombwelele, ya ninge ngeyi, ngele ethimbo lyeyambeko lyawo lya thiki.


text:
Josua okwa lesha mokule ompango ayihe mwa kwatelelwa omayambeko nomatulomutima, ngaashi naanaa sha nyolwa membo lyompango.


text:
Oshipango kehe shaMoses osha leshwa kuJosua pokugongala kwaayehe, nkoka kwa kwatelele mo aakiintu naanona nosho wo aakwiilongo mboka ya kala mokati kawo.


text:
Omasindano gaIsrael oga tseyika kaakwaniilwa ayehe ya li kuuninginino waJordan — koondundu, kiikulundundu yoponyonga yadho nokombinga ayihe yomunkulo gwEfuta lyopokati, sigo okuLibanon kuumbangalantu. Mbaka oyo aakwaniilwa Aaheti, Aayamori, Aakaanana, Aaperesi, Aahevi nAayebusi.


text:
oya tokola, ye mu kotokele. Oya yi niikulya yimwe ye yi londeke kuusino nomahahi omakulu noompunda dhomaviinu dha andekwa.


text:
Oya zala oonguwo dha kulupa noongaku oonkulu dha andekwa. Iikwiila yawo oya li ya kukuta noyi na oshushi.


text:
Oya yi kontanda kuGilgal taa ti kuJosua nokaalumentu yaIsrael: “Otwa zi koshilongo shokokule; otwa hala, mu ninge euvaneno natse.”


text:
Ihe aalumentu Aaisraeli oya ti: “Omolwashike tu na okuninga euvaneno nane? Mwa fa ngaa mu li popepi mpoka.”


text:
Oyo ye mu hokololele ya ti: “Otatu zi kevi lyokokule, tatekulu, oshoka otwa kundana Omuwa Kalunga keni. Otu uvu ayihe mbyoka a ningi muEgipiti.


text:
Naashoka a ningile aakwaniilwa yaali yAayamori kuuzilo waJordan: omukwaniilwa Sihon gwaHeshbon nomukwaniilwa Og gwaBaasha, mboka ya kala muAshtarot.


text:
Aawiliki yetu naantu ayehe moshilongo shetu oye tu lombwele, tu kuthe iikulya yimwe, tu idhenge mondjila, tu ye tu ku tsakaneke. Otwa lombwelwa, tu ninge aayakuli yoye noku ku pula, u ninge euvaneno natse.


text:
Tala kiikwiila yetu. Sho twa zi kegumbo, tu ye tu ku tsakaneke, oya li ya pupyala. Ihe yi tala ngashingeyi! Oya kukuta noyi na oshushi.


text:
Sho tu udha oompunda ndhika dhomaviinu, odha li oompe, ihe ngashingeyi odha kulupa. Oonguwo dhetu noongaku dhetu odha kulupile mondjila onde.”


text:
Aalumentu Aaisraeli oya taamba kuyo iikulya yimwe, ihe inaa pula nando omayele kOmuwa moshinima shika.


text:
Josua okwa ningi euvaneno lyombili naantu yomuGibeon e te ya pitika, ya kale ye na omwenyo. Aawiliki yAaisraeli oye shi koleke nokugana.


text:
Omasiku gatatu sho ga piti po okuza keuvaneno, Aaisraeli oya koneke kutya nani aantu mbaka oya zi popepi.


text:
Onkee Aaisraeli oya thikama nokonima yomasiku gatatu oya thiki kiilando yawo: Gibeon, Kefira, Beerot naKiriat Jearim.


text:
Ihe Aaisraeli inaye ya dhipaga, oshoka aawiliki oya adhika ya ninga naantu mbaka euvaneko lyokwakola medhina lyOmuwa, Kalunga kaIsrael. Aantu ayehe oye shi nyenyetele kaawiliki,


text:
ihe mbaka oya yamukula: “Otse twe ya pe euvaneko lyokwakola medhina lyOmuwa Kalunga kaIsrael. Onkee itatu vulu oku ya ninga nayi.


text:
Otu na oku ya etha, ya kale ye na omwenyo omolweuvaneko lyetu; ngele itatu shi ningi, nena Kalunga ote tu geele.


text:
Naa kale ye na omwenyo, ihe oye na okutyaya iikuni noku tu tekela omeya.” Osho aawiliki ya tokola omolwawo.


text:
Josua okwi ithanitha aantu yomuGibeon, ye ye kuye, nokwe ya pula: “Omolwashike tamu tu kotokele noku tu lombwela kutya omwa zi kokule, nando omu li popepi natse?


text:
Molwashoka mwa ningi ngeyi, Kalunga okwe mu tokola. Oshigwana sheni otashi ka kala aluhe oshipika, aatyayi yiikuni naateki yomeya gomotempeli yaKalunga kandje.”


text:
Oya yamukula ya ti: “Shika otwe shi ningi, tatekulu, oshoka otu uvile kutya Omuwa Kalunga koye okwa li a lombwele omumati gwe Moses, e mu pe evi ndika alihe nokudhipaga aantu ayehe mondjila yeni. Otwe shi ningi, oshoka otwa li twe mu tila nokutya otamu tu dhipaga.


text:
Ihe okwe ya ningi aapika yokutyaya iikuni nokuteka omeya gAaisraeli nogoshiyambelo shOmuwa. Sigo ongashingeyi oya tsikile okulonga mbika meha ndyoka Omuwa a hogolola, a simanekelwe mo.


text:
Adonizedek, omukwaniilwa gwaJerusalem, oku uvu kutya Josua okwa sindi nokuyonagula po Ai thiluthilu nokwa dhipaga omukwaniilwa gwasho, ngaashi naanaa a ningile Jeriko nomukwaniilwa gwasho. Oku uvu wo kutya oshigwana shaGibeon osha panga uukuume nAaisraeli noye li mokati kawo.


text:
Aantu yomuJerusalem oya li ya lulilwa kushika, oshoka Gibeon osha li oshilando oshinene shi thike pamwe noshilando kehe shi na omukwaniilwa; osha li shi vule Ai, naalumentu yomuGibeon oya li aakwiita ya pyokoka.


text:
Ano Adonizedek okwa tumu elaka komukwaniilwa Hoham gwaHebron, omukwaniilwa Piram gwaJarmut, omukwaniilwa Jafia gwaLakish nomukwaniilwa Debir gwaEglon. Elaka otali ti:


text:
Aakwaniilwa mbaka yatano yAayamori, ngoka gwaJerusalem, ngoka gwaHebron, ngoka gwaJarmut, ngoka gwaLakish naangoka gwaEglon, oya hangenene olugodhi, ya kondeke Gibeon e taye shi ponokele.


text:
Aalumentu yomuGibeon oya tumu elaka kuJosua kontanda kuGilgal tali ti: “Ino tu ethela, tatekulu! Endelela, u tu kwathe! Tu hupitha! Aakwaniilwa ayehe yAayamori mevi lyokoondundu oya hangenene olugodhi noye tu ponokele.”


text:
Omuwa okwa ti kuJosua: “Ino ya tila. Onde ku pa nale esindano. Kaku na nando ogumwe gwomuyo ta vulu oku ku thikamena.”


text:
Uusiku auhe Josua naantu ye oya li mondjila okuza kuGilgal, sigo oGibeon, noya koloka e taa ponokele Aayamori.


text:
Omuwa okwa vundakanitha Aayamori, sho ya mono etangakwiita lyAaisraeli. Aaisraeli oye ya dhipaga puGibeon noye ya tidha nondjila yuupitilo waBethoron e taye ya dhipaga, sigo okuAseka naMakkeda kuumbugantu.


text:
Manga nee Aayamori ya li taa yi ontuku yetangakwiita lyAaisraeli taa kuluka metaulilo lyaBethoron, Omuwa okwe ya lokithile omamanya omanene goompawe ethimbo alihe, sigo okuAseka. Mboka ya si koompawe, oya li oyendji ye vule mboka ya dhipagwa kAaisraeli.


text:
Esiku ndyoka Omuwa a pe Aaisraeli esindano okusinda Aayamori, Josua okwa popi nOmuwa. Okwa popi montaneho yAaisraeli a ti: “Tango, kankama thilu muGibeon; Mwedhi, mwena molusilu lwaAjalon.”


text:
Etango olya kala lya mwena, nomwedhi inagu inyenga, sigo oshigwana sha sindi aatondi yasho. Shika osha nyolwa mEmbo lyaJashar. Etango olya thikama lya mwena pokati komutenya noinali peguka esiku alihe.


text:
Muuyuni wonale nenge mboka wa landula ko inamu kala esiku lya fa ndika, Omuwa sho a vulika komuntu. Omuwa okwa kondjele shili Aaisraeli.


text:
ihe inamu kala po ne yene. Ka landuleni aatondi, ne mu ya homone tamu zi molutako lwawo. Inamu ya etha, ya ka shune miilando yawo. Omuwa Kalunga keni okwe ye mu sinditha.”


text:
Josua naakwiita ye oye ya dhipaga, nando aanelago yamwe ya hupu ngaa, sho ya ka holama moohote dhiilando yawo noinaa dhipagwa.


text:
Nena aantu yaJosua ayehe oya galukile kuye kontanda puMakkeda yaa na mbudhi. Moshilongo kamwa li nando ogumwe ta vulu okwiitakeka Aaisraeli.


text:
Ekololo olye egululwa, naakwaniilwa gwaJerusalem, gwaHebron, gwaJarmut, gwaLakish nogwaEglon oya kuthwa mo


text:
e taa falwa kuJosua. Josua okwi ithanene kuye aalumentu ayehe yaIsrael, e ta lombwele aambala mboka ye ende pamwe naye, ya lyate aakwaniilwa koothingo. Osho ya ningi.


text:
Nena Josua okwa ti kaambala: “Inamu tila nenge mu tyololoke. Ikoleleni, ne mu kale nomukumo, oshoka shika osho shoka Omuwa ta ka ninga aatondi yeni ayehe.”


text:
Nena Josua okwa dhipaga aakwaniilwa e te ya endjeleleke komiti ntano, nkoka omidhimba dhawo dha kala sigo ongulohi.


text:
Peningino lyetango Josua okwa lombwele, omidhimba dhi kuthwe ko dho dhi umbilwe mekololo moka ya li ya holama nale. Omimanya ominene odha tulwa posheelo shekololo noko dhi li natango.


text:
Josua okwa homona e ta sindi Makkeda nomukwaniilwa gwasho esiku ndyoka. Okwa dhipaga aantu ayehe moshilando; inaku hupa nondhi. Omukwaniilwa gwaMakkeda okwe mu ningi ngaashi omukwaniilwa gwaJeriko.


text:
Omuwa okwa sinditha Aaisraeli oshilando shika nomukwaniilwa gwasho. Inaa hupitha nando ogumwe, ndele oya dhipaga omuntu kehe musho. Omukwaniilwa oye mu ningi, ngaashi ya ningile omukwaniilwa gwaJeriko.


text:
Konima yaambika Josua netangakwiita lye oya zi muLibna yu uka kuLakish. Oye shi kondeke e taye shi ponokele.


text:
Omuwa okwa pe Aaisraeli esindano okusinda Lakish esiku etiyali lyolugodhi. Ngaashi naanaa ya ningile puLibna, inaa hupitha nando ogumwe, ihe oya dhipaga ayehe moshilando.


text:
Omukwaniilwa Horam gwaGeser okwe ya okukwatha Lakish, ihe Josua okwe mu dhenge netangakwiita lye ye ina hupitha nando ogumwe gwomuyo, a kale e na omwenyo.


text:
Opo ihe Josua netangakwiita lye oya zi muLakish yu uka kuEglon noye shi kondeke e taye shi ponokele.


text:
e taye shi kwata po. Oya dhipaga omukwaniilwa nomuntu kehe moshilando shika, osho wo miilando yopuushiinda. Josua okwa yono po oshilando thiluthilu, naanaa ngaashi a ningi Eglon. Ina hupitha nondhi.


text:
Okwe shi kwata po nomukwaniilwa gwasho niilando ayihe yopuushiinda. Oya dhipaga ayeheyehe. Josua okwa ningi Debir nomukwaniilwa gwasho, ngaashi a ningile Hebron naLibna nomukwaniilwa gwasho.


text:
Josua okwa lala evi alihe. Okwa sindi aakwaniilwa yomevi lyokoondundu, komasilukila gadho gokuuzilo nokiikulundundu yoponyonga yadho kuuninginino, osho wo mboka yokombinga yokuumbugantu ihaaku lokwa. Ina hupitha nando olye; ayeheyehe oya dhipagwa. Osho Omuwa Kalunga kaIsrael okwa li a lombwele Aaisraeli.


text:
Josua okwa lala evi alihe okuza kuKadesh Barnea kuumbugantu, sigo oGaza popepi nomunkulo, oshitopolwa ashihe shaGoshen nosigo okuGibeon kuumbangalantu.


text:
Oshitopolwa shika naakwaniilwa ayehe yasho Josua okwe shi kwata po moshikando shimwe, oshoka Omuwa, Kalunga kaIsrael, okwa kondjele Israel.


text:
Omukwaniilwa Jabin gwaHazor sho u uvu onkundana yomasindano gAaisraeli, okwa tumu elaka komukwaniilwa Jobab gwaMadon, ngoka gwaShimron naangoka gwaAksaf,


text:
osho wo kaakwaniilwa mboka ya kala mevi lyokoondundu kuumbangalantu, molusilu lwaJordan kuumbugantu wEfuta lyaGalilea, kiikulundundu yoponyonga nopomunkulofuta popepi naDor.


text:
Okwa tumu wo elaka kAakaanana koombinga adhihe mbali dhaJordan, kAayamori, kAaheti, kAaperesi nokAayebusi mevi lyokoondundu, osho wo kAahevi ya kala ponyonga yondundu Hermon mevi lyaMispa.


text:
Oye ya naakwiita yawo ayehe. Oya li oyendjiyendji ya fa ehekevi pooha dhefuta. Oya li ye na wo uukambe owindji nomatembakwiita ogendji.


text:
Aakwaniilwa mbaka ayehe oya hangenene olugodhi noye ya kumwe e taa yungu ontanda pokalonga kaMerom, ya kondjithe Israel.


text:
Omuwa okwa ti kuJosua: “Ino ya tila. Ngula pethimbo ndika otandi ya gandja ayehe ya sindika miikaha yaIsrael. Otamu ka lemaneka uukambe wawo nokufika po omatemba gawo guukwiita.”


text:
Omuwa okwa pe Aaisraeli esindano; Aaisraeli oye ya ponokele noye ya tidha sigo oMisrefot Majim naSidon kuumbangalantu nokolusilu lwaMispe kuuzilo. Oye ya kondjitha, sigo inaku hupa we nando ogumwe gwawo.


text:
Josua okwe ya ningile, ngaashi Omuwa e mu lombwele. Okwa lemaneke uukambe wawo nokwa fike po omatemba gawo guukwiita.


text:
Opo ihe Josua okwa piluka, a kwata po Hazor e ta dhipaga omukwaniilwa gwasho. (Pethimbo ndiyaka Hazor osha li oshilando oshinankondo shi vule ayihe yilwe.)


text:
Josua okwa kwata po iilando mbika ayihe naakwaniilwa yayo nokwa dhipagitha ayehe, naanaa ngaashi Moses, omumati gwOmuwa, a li e mu lombwele.


text:
Ihe Aaisraeli inaa fika nando oshimwe shomiilando mbyoka yokiikulundundu kakele kaHazor, shoka Josua a fike po.


text:
Miilando mbika Aaisraeli oya hakana iinima ayihe yondilo niimuna noya kala nayo. Ihe oya dhipaga omuntu kehe; inaa hupitha nando ogumwe.


text:
Omuwa okwa li a lombwele omumati gwe Moses, osho wo Moses okwa li a lombwele Josua, naJosua okwa li a vulika. Okwa ningi ashihe shoka Omuwa a li a lombwele Moses.


text:
Josua okwa lala evi alihe — evi lyokoondundu niikulundundu yoponyonga yadho, kuumbangalantu nokuumbugantu, oshitopolwa ashihe shaGoshen nombinga ihaayi lokwa


text:
kuumbugantu washo, osho wo olusilu lwaJordan. Oshitopolwa osha li sha taandela okuza kondundu Halak kuumbugantu popepi naEdom, sigo oBaal Gad kuumbangalantu molusilu lwaLibanon kuumbugantu wondundu Hermon. Ethimbo ele Josua okwa li ta kondjitha aakwaniilwa yoshitopolwa shika, ndele okwe ya sindi ayehe e te ya dhipaga.


text:
Oshilando shimwe ashike shoka sha panga ombili nAaisraeli, osha li Gibeon, shoka sha kalwa kAahevi. Iilando ayihe yilwe oya sindika miita.


text:
Omuwa okwa li e ya uthile okukondjitha Israel, opo ya wape okupangulilwa okuhanagulwapo pwaa na henda. Shika osho shoka Omuwa a lombwele Moses.


text:
Pethimbo ndiyaka Josua okwa yi e ta thekagula po oludhi lwaalefule halu ithanwa Aayanakim. Oya kala mevi lyokoondundu — muHebron, Debir, Anab nomevi alihe lyokoondundu dhaJuda naIsrael. Josua okwe ya hanagula po sheke niilando yawo.


text:
Mevi lyAaisraeli inamu thigala nando Omuanakim gumwe; omandaangela oga kala ngaa muGaza, Gat naAshdod.


text:
Josua okwa kwata po evi alihe, ngaashi Omuwa a lombwelele Moses. Josua okwe li pe Aaisraeli, li ninge lyawo nokwe li topola miitopolwa, ezimo kehe oshitopolwa shalyo. Osho ngeyi Aaisraeli oya ngungile ihe, iita sho ya kuka.


text:
Okuza kolusilu lwaArnon okuuka nolusilu lwaJordan, sigo okondundu Hermon kuumbangalantu, Aaisraeli oya adhika ya kwata po nokulala evi lyokuuzilo waJordan. Oya sindi aakwaniilwa yaali.


text:
Gumwe oSihon, omukwaniilwa gwAayamori, ngoka a li ta pangele muHeshbon. Oshilongo she osha kwatelele mo etata lyaGilead: okuza kuAroer (kooha dholusilu lwaArnon) noshilando shi li pondinga yolusilu ndoka, sigo okomulonga Jabbok, ngoka ongamba yaAmmon;


text:
e tashi kwatelele mo olusilu lwaJordan okuza kEfuta lyaGalilea okuuka lwokuumbugantu, sigo oBet Jeshimot (kuuzilo wEfuta lya sa) noponyonga yondundu Pisga.


text:
Oyo ya sindi wo omukwaniilwa Og gwaBaasha, ngoka a li gumwe gwomAarafa yahugunina; okwa lele muAshtarot naEdrei.


text:
Oshilongo she osha kwatelele mo ondundu Hermon, Salka naBaasha, ashihe, sigo okoongamba dhaGeshur naMaaka, osho wo etata lyaGilead, sigo okoshitopolwa shomukwaniilwa Sihon gwaHeshbon.


text:
Aakwaniilwa mbaka yaali oya li ya sindwa kuMoses nAaisraeli. Omumati gwOmuwa Moses okwa gandja evi lyawo kezimo lyaRuben nolyaGad noketatazimo lyaManasse, li ninge eliko lyawo.


text:
Josua nAaisraeli oya sindi aakwaniilwa ayehe yomoshitopolwa shokuuninginino waJordan, okuza kuBaal Gad molusilu lwaLibanon, sigo ondundu Halak kuumbugantu popepi naEdom. Josua okwa topolele omazimo evi ndika, ga kale mo aluhe.


text:
Oshitopolwa shika osha kwatelele mo evi lyokoondundu, iikulundundu yoponyonga yadho kuuninginino, olusilu lwaJordan niikulundundu yoponyonga yalwo, omasilukila gokuuzilo nevi lyokuumbugantu hoka ihaaku lokwa. Evi ndika olya li lyAaheti, lyAayamori, lyAakaanana, lyAaperesi, lyAahevi nolyAayebusi.


text:
Josua okwa li a kulupa nokuli. Omuwa okwa ti kuye: “Ngoye owa kulupa nokuli, ihe oku na natango ombinga onene yevi ndyoka li na okukuthwa ko:


text:
osho wo shoka shAayavvim kuumbugantu. (Evi okuza kokalonga Shihor pongamba yaEgipiti, sigo okoshitopolwa shaEkron, olya talwa lyAakaanana; aakwaniilwa yAafilisti oya kala muGaza, Ashdod, Ashkelon, Gat naEkron.)


text:
Nkoka oku na natango oshilongo ashihe shAakaanana, naMeara (shoka oshAasidoni), sigo Afek pongamba yAayamori;


text:
evi lyAagebali; Libanon ashihe kuuzilo okuza kuBaal Gad kuumbugantu wondundu Hermon, sigo eelo lyaHamat.


text:
Shika osha kwatelele mo oshilongo ashihe shAasidoni, mboka ya kala mevi lyokoondundu pokati koondundu dhaLibanon naMisrefot Majim. Otandi ka tidha mo iigwana mbika ayihe mokuhuma komeho kwoshigwana shaIsrael. Ou na okutopolela Aaisraeli evi, naanaa ngaashi nde ku lombwela.


text:
Ezimo lyaRuben nolyaGad netatazimo lyaManasse oga taamba nale nokuli evi ndyoka Moses, omumati gwOmuwa, e li ga pe; olya li kuuzilo womulonga Jordan.


text:
Oshitopolwa shago osha li sha taandela sigo Aroer (kooha dholusilu lwaArnon) nokoshilando shopondinga yolusilu ndoka nosha kwatelele mo etumbalalovi okuza Medeba, sigo oDibon.


text:
Osha adha kongamba yaAmmon notashi kwatelele mo iilando ayihe mbyoka ya li ya pangelwa komukwaniilwa gwAayamori Sihon, ngoka a pangele muHeshbon.


text:
Osha kwatelele mo Gilead, oshitopolwa shaGeshur noshaMaaka, ondundu Hermon ayihe naBaasha ashihe, sigo oSalka.


text:
Osha kwatelele mo oshilongo shaOg, Omurafa omuhugunini, ngoka a pangele muAshtarot naEdrei. Moses okwa sindile aantu mbaka e te ya tidha po.


text:
Moses ina gandja nando evi kAalevi. Ngaashi Omuwa a lombwelele Moses, oya li ye na okupewa oshitopolwa moondjambo ndhoka dha lungunithilwa Omuwa Kalunga kaIsrael.


text:
Oshitopolwa shago osha li sha taandela sigo Aroer (kooha dholusilu lwaArnon) nokoshilando shopondinga yolusilu ndoka nosha kwatelele mo etumbalalovi alihe momudhingoloko gwaMedeba.


text:
Osha kwatelele mo iilando ayihe yoketumbalalovi noshilongo ashihe shomukwaniilwa Omuamori Sihon, ngoka a li a pangele kuHeshbon. Moses okwe mu sindi, osho wo aapangeli yaMidian: Evi, Rekem, Sur, Hur naReba. Ayehe mbaka oya li aaniikandjo moshilongo shomukwaniilwa Sihon.


text:
Jordan ogwa li ongamba yokuuninginino yezimo lyaRuben. Mbika oyo iilando nomikunda dha pewa omaludhi gomezimo lyaRuben, dhi ninge eliko lyawo.


text:
Oshitopolwa shago osha kwatelele mo Jaser niilando ayihe yomuGilead, etata lyevi lyaAmmon sigo Aroer, shoka shi li kuuzilo waRabba;


text:
evi lyago olya li lya taandela okuza Heshbon, sigo oRamat Mispe naBetonim, okuza Mahanaim, sigo ongamba yaDebir.


text:
Molusilu lwaJordan osha kwatelele mo Bet Haram, Bet Nimra, Sukkot naZafon, oshihupe shoshilongo shomukwaniilwa Sihon gwaHeshbon. Ongamba yasho yokuuninginino oya li omulonga Jordan, sigo Efuta lyaGalilea.


text:
Oshitopolwa shago osha li sha taandela sigo oMahanaim nosha kwatelele mo Baasha ashihe — oshilongo ashihe shaOg, omukwaniilwa gwaBaasha, osho wo omikunda adhihe omilongo hamano dhaJair muBaasha.


text:
Osha kwatelele mo etata lyaGilead, osho wo Ashtarot naEdrei, iilandopangelo yoshilongo shaOg muBaasha. Ayihe mbika oya pewa omaludhi ga za muMakir yaManasse.


text:
Ihe Moses ina gandja evi lyasha kezimo lyaLevi. Okwe ya lombwele kutya oshitopolwa shawo otashi zi moondjambo tadhi yambelwa Omuwa Kalunga kaIsrael.


text:
Mpaka otapa landula ehokololo, nkene evi lyaKaanan kuuninginino waJordan lya topolelwa Aaisraeli. Osha ningwa komuyambi Eleasar, kuJosua yaNun nokaawiliki yomaludhi gomomazimo gaIsrael.


text:
Ngaashi Omuwa a li a lombwele Moses, iitopolwa yomazimo omugoyi netata kuuninginino waJordan oyu uthwa nokuumba oshihogololitho.


text:
Moses okwa li a gandja nokuli evi kuuzilo waJordan komazimo gaali netata. (Oluvalo lwaJosef olwa li lwa topolwa momazimo gaali: ndyoka lyaManasse naandyoka lyaEfraim.) Ihe Aalevi inaa pewa kuMoses oshitopolwa shasha. Oya pewa ashike iilando yokukala mo nomalundu guunapelo okulitha oongombe dhawo, oonzi niikombo yawo.


text:
Esiku limwe aantu yamwe yomezimo lyaJuda oye ya kuJosua kuGilgal. Gumwe gwomuyo, Kaleb kaJefunne Omukenasi, okwa ti kuye: “Ou shi shi shoka Omuwa a popi muKadesh Barnea kombinga yetu nangoye kuMoses, omuntu gwaKalunga.


text:
Onda li ndi na omimvo omilongo ne, sho Moses, omumati gwOmuwa, a tumu ndje okuza kuKadesh Barnea okundaadha evi ndika. Onde mu etele ondjokonona yoshili.


text:
Aalumentu mboka ya yile ko pamwe nangame, oya mbandameke oshigwana shetu, ihe ngame onda li nda dhiginine okuvulika kOmuwa, Kalunga kandje.


text:
Sho nda ningi ngeyi, Moses oku uvanekele ndje euvaneko lya kola nokutya ngame noluvalo lwandje otatu ka pewa eliko lyetu mevi ndyoka nde li lyata oompadhi.


text:
Eewa, ngashingeyi opwa piti omimvo omilongo ne nantano, Omuwa sho e shi lombwele Moses. Shika osha ningwa, manga Israel a li mombuga. Pauvaneko lye Omuwa okwa gamene ndje, ndi kale ko natango ndi na omwenyo. Ondi na oomvula omilongo hetatu nantano,


text:
ihe oonkondo dhandje natango tuu odhi thike pundhoka, Moses sho a tumine ndje. Natango tuu onda gwana okuhinga iita nenge okuninga sha shilwe.


text:
Pe ndje ano evi ndyoka lyokoondundu Omuwa u uvanekele ndje esiku ndiyaka. Ngoye owa kundana esiku ndiyaka kutya hwiyaka oku na oludhi lwaalefule halu ithanwa Aayanakim, ya kala miilando iinene yomadhingililokuma. Ondi inekela, Omuwa ota ka kala pamwe nangame, opo ndi ya tidhe mo, naanaa ngaashi Omuwa a ti.”


text:
Sigo onena Hebron osholuvalo lwaKaleb kaJefunne Omukenasi, oshoka okwa li a vulika kOmuwa, Kalunga kaIsrael.


text:
Nale Hebron osha li hashi ithanwa oshilando shaArba. (Arba okwa li nale omunenentu mokati kAayanakim.) Nomoshilongo omwa li ombili.


text:
Omaludhi gomezimo lyaJuda oga pewa oshitopolwa shevi, ngaashi tashi landula: Kuumbugantu evi olya li lya taandela sigo onkotso yahugunina yombuga Zin pongamba yaEdom.


text:
yu uka lwokuumbugantu okuza pomulondo gwondundu Akrabbim, sigo oZin, sigo oKadesh Barnea, tayi pitilile Hezron, tayi londo yu uka kuAddar, tayi goyokele lwokuKarka,


text:
yu uka kuAzmon nokulandula ihe okalonga pongamba yaEgipiti, sigo okEfuta lyopokati, mpoka ongamba tayi hulile. Ndjika oyo ongamba yokuumbugantu yaJuda.


text:
Ongamba yokuuzilo oyo Efuta lya sa, sigo oompoka Jordan tagu yi mulyo. Oko nkoka ongamba yokuumbangalantu tayi tameke.


text:
Oya adha kuBet Hogla nokupitilila Bet Araba kuumbangalantu washo. Okuza nkoka oyu uka kemanya lyaBohan (omuna gwaRuben),


text:
okuza kEsilu lyomalwa otayi londo yu uka kuDebir nokugoyokela kuumbangalantu yu uka lwokuGilgal, shoka sha taalela omulondo gwaAdummim handiyaka yolusilu kuumbugantu. Nena otayi tsikile yu uka koothithiya dhaEnshemesh nokuhulila muEnrogel.


text:
Okuza nkoka ongamba otayi londo ya lambalala olusilu lwaGe Ben Hinnom kuumbugantu woshikulundundu, nkoka kwa li Jerusalem shAayebusi. Opo ihe otayi londo komutse gwoshikulundundu kuuninginino wolusilu lwaHinnom, kombinga yokuumbangalantu wolusilu lwaRefaim.


text:
Okuza nkoka otayi uka komaluthithiya gaNeftoak nokiilando yi li popepi nondundu Efron. Nkoka otayi piluka yu uka kuBaala (kokutya Kiriat Jearim),


text:
mpoka otayi goyokele kuuninginino yu uka kevi lyokiikulundundu yaSeir, tayi kunkula nondundu yaKiriat Jearim (kokutya Kesalon) kuumbangalantu nokusilukila kuBet Shemesh nokuTimna.


text:
Opo ihe ongamba tayi tsikile yu uka koshikulundundu kuumbangalantu waEkron, tayi goyokele lwokuShikkaron, tayi pitilile ondundu Baala yu uka kuJamnia. Oya hulile mEfuta lyopokati,


text:
ndyoka tali ningi ongamba yokuuninginino. Meni lyoongamba ndhika aantu yomaludhi gaJuda oya kala mo.


text:
Kaleb kaJefunne, ogwomezimo lyaJuda, okwa pewa okambinga moshitopolwa shaJuda, ngashi Omuwa a lombwele Josua. Okwa pewa Hebron, oshilando shaArba, he yAayanak.


text:
Kaleb okwa ti: “Omulumentu ngoka ta tompola okusinda Kiriat Sefer, otandi mu pe omumwandje omukadhona Aksa, e mu hokane po.”


text:
Otniel yaKenas, omuna gwamumwayina Kaleb, okwe shi sindi; osho ngaaka Kaleb okwe mu pe omwana Aksa, a ninge omukadhi.


text:
Mohango Otniel oku ulumike omukadhi, i indile he epya. Aksa okwa londoloka kokasino ke, naKaleb okwe mu pula sho a hala.


text:
Okwa yamukula: “Onda hala omithima dhimwe dhomeya. Evi ndyoka we li pe ndje, oli na enota.” Nena Kaleb okwe mu pe omatope gokiiheke noonyombo dhomomadhiya.


text:
Okwa li Ashdod naGaza niitayilando yayo nomikunda dhayo dha adha sigo okalonga kongamba yaEgipiti nokomunkulo gwEfuta lyopokati.


text:
Ihe oshigwana shaJuda inashi wapa okutidha mo Aayebusi mboka ya kala muJerusalem. Natango tuu Aayebusi omo ya kala pamwe nAajuda.


text:
Ongamba yokuuninginino wevi lya pewa oluvalo lwaJosef, otayi tameke muJordan popepi naJeriko, kuuzilo woothithiya dhaJeriko, yu uka kombuga. Okuza kuJeriko oyu uka kevi lyokoondundu, sigo okuBetel.


text:
Nena oyu uka kuuninginino kehala lyAajaflet, sigo okuBethoron shomolusilu. Okuza nkoka otayi tsikile kuGeser nokuhulila mEfuta lyopokati.


text:
Oluvalo lwaJosef, ezimo lyaEfraim nolyaManasse kuuninginino, olwa pewa evi ndika, li ninge eliko lyalwo.


text:
Oshitopolwa shomaludhi gomezimo lyaEfraim osho shika: Ongamba yasho oyu uka okuza kuAtarot Addar lwokuuzilo kuBethoron shopombanda,


text:
nokuza nkoka sigo Efuta lyopokati. Kuumbangalantu Mikmetat oyo ongamba. Kuuzilo waahoka ongamba otayi goyokele lwokuTaanat Shilo noku shi pitilila kuuzilo yu uka kuJanoa.


text:
Okuza kuTappua ongamba oyu uka kuuninginino kokalonga Kana e tayi hulile mEfuta lyopokati. Evi ndika olya pewa omaludhi gomezimo lyaEfraim, li ninge eliko lyago,


text:
Ihe inaa tidha mo Aakaanana mboka ya kala muGeser, onkee Aakaanana oya kala mokati kAaefraim sigo onena, ihe oya thiminikwa okulonga ngaapika.


text:
Oshitopolwa shimwe shevi kuuninginino osha pewa omagumbo gamwe gomoluvalo lwaManasse, osheeli shaJosef, Makir, he yaGilead, okwa li osheeli shaManasse. Shoka okwa li omukwiita ofule, okwa pewa Gilead naBaasha kuuzilo waJordan.


text:
Evi lyokuuninginino waJordan olya pewa oshihupe shomomagumbo gaManasse: Abieser, Helek, Asriel, Shekem, Hefer naShemida. Mbaka oya li aalumentu yomoluvalo lwaManasse gaJosef noya li aakuluntu yomagumbo.


text:
Zelofhad yaHefer yaGilead yaMakir gaManasse okwa li kee na nando omwanamati, aakadhona ayeke. Omadhina gawo ogo Mahla, Noa, Hogla, Milka naTirza.


text:
Oya yi komuyambi Eleasar naJosua yaNun nokaawiliki e taa ti: “Omuwa okwa lombwele Moses, e tu pe ngaashi aalumentu aakwetu oshitopolwa shevi, shi ninge eliko lyetu.” Oyo noya pewa eliko lyawo mokati koohegona aasamane, ngaashi sha tiwa kOmuwa.


text:
oshoka noluvalo lwe lwaakiintu olwa pewa evi ngaashi ndoka lwaalumentu. Evi lyaGilead olya pewa oshihupe sholuvalo lwaManasse.


text:
Oshitopolwa shaManasse osha li okuza Aser, sigo oMikmetat kuuzilo waShekem. Ongamba oyu uka kuumbugantu nokweedhilila mo aantu yomuEntappua.


text:
Evi momudhingoloko gwaTappua olya li lyaManasse, ihe oshilando Tappua pongamba osha li sholuvalo lwaEfraim.


text:
Opo ihe ongamba tayi silukile kokalonga Kana. Iilando yokuumbugantu wokalonga oya li yaEfraim, nando oya kala moshitopolwa shaManasse. Ongamba yaManasse otayi ende kombinga yokuumbangalantu wokalonga notayi hulile mEfuta lyopokati.


text:
Efraim okwa li kuumbugantu, Manasse okuumbangalantu, nEfuta lyopokati olya li ongamba yawo yokuuninginino. Aser okwa li kuuningininombangalantu nalsaskar okuuzilombangalantu.


text:
Miitopolwa yaIssaskar noyaAser Manasse okwa pewa mo Betshan naJibleam pamwe nomikunda dhayo, osho wo Dor (shoka shokomunkulo), Endor, Taanak, Megiddo niitayilando yayo.


text:
Nokuli Aaisraeli nando oya ningi aanankondo, inaa tidha mo Aakaanana, ihe oye ya thiminike oku ya longela.


text:
Oluvalo lwaJosef olwa ti kuJosua: “Omolwashike we tu pe ashike oshitopolwa shimwe shevi, shi ninge eliko lyetu? Otu li oyendji, oshoka Omuwa okwe tu yambeka.”


text:
Josua okwa yamukula: “Ngele ne oyendji nevi lyokoondundu dhaEfraim eshona nane, nena indeni momakuti, mu ki ikokolele omapya mevi lyAaperisi nolyAarafa,”


text:
Oyo ya yamukula: “Evi lyokoondundu inali tu gwanena, ihe Aakaanana ya kala momalushandja, oye na omatembakwiita giiyela, ayehe mboka ye li muBetshan nomikunda dhasho naamboka ye li molusilu lwaJesreel.”


text:
Josua okwa ti kezimo lyaEfraim nolyaManasse: “Eeno shili, ne oyendji, ne aanankondo wo unene. Ne otamu pumbwa evi enene li vule oshitopolwa shimwe.


text:
Evi lyokoondundu olyeni. Nonando olyo okuti, li kokoleni, li ninge lyeni, sigo okooha dhalyo. Kombinga yAakaanana, ya tidhii po, nando oye na omatembakwiita giiyela yo aanankondo.”


text:
Konima yokusinda evi, oshigwana ashihe shaIsrael osha gongala muShilo e tashi dhiki etsalihangano lyOmuwa.


text:
Okwa li kwa hupa omazimo gaheyali goshigwana shaIsrael, ngoka ga li inaaga pewa natango iitopolwa yago yevi.


text:
Ano Josua okwa ti kAaisraeli: “Sigo uunake tamu ka tegelela, manga inaamu ka kwata po evi ndyoka mwa pewa kOmuwa, Kalunga koohokulu?


text:
Mezimo kehe namu ze aalumentu yatatu, otandi ke ya tuma nevi alihe, ye li koneke mpoka ya hala okupewa omaliko gawo. Konima nge ye shi ningi, naye ye kungame.


text:
Evi nali topolwe miitopolwa iheyali. Juda na kale moshitopolwa she kuumbugantu ngaashika wo Josef mushe kuumbangalantu.


text:
Nyoleni ehokololo lyiitopolwa mbika iheyali, mu li etele ndje. Nena otandi ke mu umbila oshihogololitho koshipala shOmuwa Kalunga ketu.


text:
Ihe Aalevi itaa ka pewa oshitopolwa shevi mokati keni, oshoka uuyambi wOmuwa owo oshitopolwa shawo. Nokuli ezimo lyaGad nolyaRuben netatazimo lyaManasse oga pewa nale kuMoses, omumati gwaKalunga, evi kuuzilo waJordan.”


text:
Aalumentu oya yi nondjila yawo e taa thaneke evi membo, ngaashi Josua e ya lombwele a ti: “Endeni evi alihe noku li thaneka membo e tamu galukile kungame. Nena otandi mu umbile oshihogololitho koshipala shOmuwa muka muShilo.”


text:
Osho aalumentu ya yi noye ende evi alihe nokuthaneka membo, nkene tali topolwa miitopolwa iheyali niilando ayihe yalyo. Opo ihe oya galukile kuJosua pontanda yaShilo.


text:
Josua okwe ya umbile oshihogololitho koshipala shOmuwa muShilo nokwa topolele oshihupe shomazimo gaIsrael evi.


text:
Omaludhi gomezimo lyaBenjamin oge ya tango molufo. Oshitopolwa shago oshi li pokati kezimo lyaJuda nolyaJosef.


text:
Kuumbangalantu ongamba yasho otayi tameke puJordan e tayi londo tayi uka koshikulundundu kuumbangalantu waJeriko nolwokuuninginino ya taakana evi lyokoondundu, sigo okombuga yaBetaven.


text:
Okuza nkoka ongamba otayi uka koshikulundundu kuumbugantu waLus (ohashi ithanwa wo Betel), nena otayi kulukile kuAtarot Addar, kondundu kuumbugantu waBethoron shopohi.


text:
Opo ihe ongamba tayi goyokele kuumbugantu okuza kesilukila lyokuuninginino wondundu yaBethoron tayi uka kuKirjat Baal (kokutya Kiriat Jearim), shoka oshezimo lyaJuda. Ndjika oyo ongamba yokuuninginino.


text:
Okuza nkoka otayi kulukile ponyonga yondundu ndjoka ya taalela kolusilu lwaGeben Hinnom kombinga yokuumbangalantu wolusilu lwaRefaim. Opo ihe otayi lambalala olusilu lwaGeben Hinnom kombinga yuumbugantu woshikulundundu shAayebusi nokuuka lwokuEnrogel.


text:
Okuza nkoka otayi goyokele lwokuumbangalantu kuEnshemesh nokuGelilot sha taalela omulondo gwaAdummim. Opo ihe ongamba otayi silukile kemanya lyaBohan (omuna gwaRuben)


text:
Nena ongamba otayi ende kombinga yuumbangalantu woshikulundundu shaBet Hogla e tayi hulile muumbangalantu wEfuta lya sa mpoka Jordan tagu yi mulyo.


text:
Jordan ogwo ongamba yokuuzilo. Ndhika odho oongamba dhevi ndyoka lya gandjwa, li ninge eliko lyomaludhi gomezimo lyaBenjamin.


text:
Zela, Elef, Jebus (kokutya Jerusalem), Gibea naKiriat Jearim: iilando omulongo niine nomikunda dhayo. Ndika olyo evi lya gandjwa, li ninge eliko lyomaludhi gomezimo lyaBenjamin.


text:
Egandjo etiyali olya ningilwa omaludhi gomezimo lyaSimeon. Oshitopolwa shago osha li sha taandela, sigo omokati kevi lya pewa ezimo lyaJuda.


text:
Shika osha kwatele mo omikunda adhihe momidhingoloko dhiilando mbika, sigo oBaalat Beer (kokutya Rama) shokuumbugantu. Ndika olyo evi lya gandjwa, li ninge eliko lyomaludhi gomezimo lyaSimeon.


text:
Oshoka oshitopolwa shaJuda osha li oshinene kuyo, ombinga yoshitopolwa shawo oya pewa ezimo lyaSimeon.


text:
Egandjo etitatu olya ningilwa omaludhi gomezimo lyaSebulon. Evi ndyoka ga taamba olya adha sigo oSarid.


text:
Okuza nkoka ongamba oyu uka kuuninginino kuMarala nokuguma kuDabbeshet nokokalonga kuuzilo waJokneam.


text:
Kombinga onkwawo yaSarid tayi uka kuuzilo kongamba yaKislot Tabor, nena okuDaberat e tayi londo kuJafia.


text:
Okuza nkoka otayi tsikile kuuzilo kuGat Hefer naEt Kazin nokugoyokela lwokuNea mondjila yokuuka kuRimmon.


text:
Evi lyawo olya kwatelele mo Kattat, Nahalal, Shimron, Jidala naBetlehem: iilando omulongo niiyali nomikunda dhayo.


text:
Iilando mbika nomikunda dhayo oya li mevi ndyoka lya gandjwa, li ninge eliko lyomaludhi gomezimo lyaSebulon.


text:
Ongamba oya guma kuTabor, Shahazuma naBet Shemesh e tayi hulile muJordan. Otayi kwatelele mo iilando omulongo niihamano nomikunda momidhingoloko dhayo.


text:
Okuza nkoka otayi goyokele lwokuuzilo, tayi adha kuBet Dagon, tayi gumu kuSebulon nokolusilu lwaIftahel e tayi uka kuBet Emek naNegiel kuumbangalantu. Otayi tsikile yu uka kuumbangalantu kuKabul,


text:
Opo ihe ongamba otayi goyokele kuRama nokwaadha oshilandohote Tiro; nena otayi goyokele kuHosa nokuhulila mEfuta lyopokati. Otayi kwatelele mo Mahalab, Aksib,


text:
Iilando mbika nomikunda dhayo oya li mevi ndyoka lya gandjwa, li ninge eliko lyomaludhi gomezimo lyaAser.


text:
Ongamba yago otayi zi kuHelef yu uka komwandi gwokuZaanannim, kuAdaminekeb, kuJamnia nokuLakhum, sigo tayi hulile muJordan.


text:
Okuza nkoka ongamba otayi goyokele lwokuuninginino kuAsnot Tabor nokuHukkok nokuguma kuSebulon kuumbangalantu, kuAser kuuninginino nokuJordan kuuzilo.


text:
Ihe Aadan sho ya kanitha evi lyawo, oya yi kuLaish e taye shi ponokele. Oye shi kwata po e taa dhipaga aantu yasho e taye shi ningi shawo yene. Oya tula mo noya lundulula edhina lyasho Lajish e tali ningi Dan, ye shi lukile hekulu Dan.


text:
Palombwelo lyOmuwa oye mu pe oshilando shoka a pula: Timnat Sera kevi lyokoondundu dhaEfraim. Okwa tungulula oshilando nokwa tula mo.


text:
Omuyambi Eleasar, Josua yaNun naawiliki yomaludhi gomomazimo gaIsrael oya topola iitopolwa mbika nokuumba oshihogololitho koshipala shOmuwa posheelo shetsalihangano muShilo. Osho ngaaka oya mana okutopola evi.


text:
“Lombwela Aaisraeli u tye: ‘Ihogololeleni iilando yokwiigamena, ngaashi nda popi naMoses, e mu lombwele.


text:
Omuntu ngoka a dhipaga mukwawo hanowina, ota vulu okuya mo, a holame ngoka a hala oku mu shunina uuwinayi.


text:
Ota vulu okutondokela mushimwe shomiilando mbika e ta yi kehala lyepangulo posheelo shoshilando, a fatululile aawiliki sho a ningi. Nena otaye mu fala moshilando e taye mu pe eha lyokukala mo, opo a kale puyo.


text:
Ngele ota landulwa kungoka a hala oku mu dhipagela eyono lye, kaye na oku mu gandja miikaha ye. Naye mu gamene, oshoka ina dhipaga omuntu owina ye ke mu tonde shito.


text:
Omudhipagi na kale moshilando shoka, sigo a pangulwa montaneho yaayehe nosigo okeso lyomuyambimukuluntu ngoka ta adhika pethimbo ndyoka. Nena omulumentu ota vulu okushuna koshilando shaandjawo, nkoka a zile ontuku.’ ”


text:
Onkee kuuninginino waJordan oya hogolola Kedesh muGalilea, mevi lyokoondundu dhaNaftali, Shekem mevi lyokoondundu dhaEfraim naHebron mevi lyokoondundu dhaJuda.


text:
Kuuzilo waJordan, metumbalalovi lyombuga kuuzilo waJeriko, oya hogolola Bezer moshitopolwa shaRuben, Ramot Gilead moshitopolwa shaGad naGolan muBaasha moshitopolwa shaManasse.


text:
Mbika oyo iilando yokwiigamena ya hogololelwa Aaisraeli ayehe naakwiilongo ayehe ya kala mokati kawo. Kehe ngoka a dhipaga omuntu hanowina, ota vulu okwiimonena egameno muyo komuntu ngoka a hala oku mu dhipagela eyono lye. Ina wapa okudhipagwa, manga inaa pangulwa tango montaneho yaayehe.


text:
Aawiliki yomaludhi gAalevi oya yi komuyambi Eleasar, kuJosua yaNun nokaawiliki yomaludhi gomazimo agehe gaIsrael.


text:
MuShilo mevi lyaKaanan oye ya lombwele: “Omuwa okwa lombwelele Moses, tu pewe iilando yokukala mo, osho wo omaunapelo giimuna yetu momidhingoloko dhayo.”


text:
Onkee palombwelo lyOmuwa Aaisraeli oya kutha miitopolwa yawo yene iilando yimwe nomaunapelo e taye yi pe Aalevi.


text:
Omagumbo gomoludhi lwaKohat mezimo lyaLevi oga pewa tango iilando. Omaludhi ngoka ga za momuyambi Aaron, oga pewa iilando omulongo niitatu moshitopolwa shaJuda, shaSimeon noshaBenjamin.


text:
Oshihupe sholudhi lwaKohat osha pewa iilando omulongo moshitopolwa shaEfraim, shaDan noshaManasse kuuninginino.


text:
Oludhi lwaGerson olwa pewa iilando omulongo niitatu moshitopolwa shaIssaskar, shaAser, shaNaftali noshaManasse kuuzilo.


text:
Omagumbo gomoludhi lwaMerari oga pewa iilando omulongo niiyali moshitopolwa shaRuben, shaGad noshaSebulon.


text:
Paumbo lyoshihogololitho Aaisraeli oya pe Aalevi iilando mbika niinapelo yayo, ngashi Omuwa a li a lombwele Moses.


text:
Okwa pewa oshilando shaArba (Arba oye he yaAnak), shoka shi ithanwa ngashingeyi Hebron, mevi lyokoondundu dhaJuda, pamwe nomaunapelo momudhingoloko gwasho.


text:
Kakele kaHebron (oshilando shimwe shokwiigamena), iilando tayi tumbulwa mpaka, oya pewa oluvalo lwomuyambi Aaron: Libna,


text:
Oga pewa iilando ine: Shekem nuunapelo washo mevi lyokoondundu dhaEfraim (oshilando shimwe shokwiigamena), Geser,


text:
Ongundu yimwe yAalevi, oludhi lwaGerson, oya pewa moshitopolwa shaManasse kuuzilo iilando iyali: Golan muBaasha (oshilando shimwe shokwiigamena) naAshtarot niinapelo yayo.


text:
Moshitopolwa shaNaftali oya pewa iilando itatu: Kedesh muGalilea nomaunapelo gasho (oshilando shimwe shokwiigamena), Hammot Dor naKartan niinapelo yayo.


text:
Mezimo lyaGad osha pewa iilando ine: Ramot Gilead noshinapelo shasho (oshilando shimwe shokwiigamena), Mahanaim,


text:
Kevi ndyoka Aaisraeli ye li likola, iilando ayihe kumwe omilongo ne niihetatu pamwe niinapelo momidhingoloko dhayo oya pewa Aalevi.


text:
Osho Omuwa a pe Israel evi alihe ndyoka e li uvanekele oohekulu nokugana, e li ya pe. Sho ya mana oku li kwata po, oya tula mo.


text:
Omuwa okwe ya kaleke mo nombili mevi alihe, naanaa ngaashi a adhika u uvanekele oohekulu. Kapwa li nando ogumwe maatondi yawo a vulu oku yi itakeka, oshoka Omuwa okwa pe Aaisraeli esindano okusinda aatondi yawo ayehe.


text:
Oye a ti kuyo: “Ne omwa tsakanitha ashihe shoka omumati gwOmuwa Moses e mu lombwele, mu shi ninge, nomwa vulika komalombwelo gandje agehe.


text:
Ethimbo ndika alihe inamu ethela Aaisraeli yakweni. Ne omwa kala mwa dhiginina omalombwelo agehe gOmuwa Kalunga keni.


text:
Ngashingeyi Omuwa Kalunga keni okwa kaleke yakweni nombili, ngaashi u uvaneke. Shuneni kaandjeni kevi ndyoka mwe li pewa komumati gwOmuwa Moses kuuzilo waJordan, li ninge lyeni.


text:
Dhiginineni nawa ompango ndjoka Moses e mu lombwele: holeni Omuwa Kalunga keni, gwanitheni ehalo lye, vulikeni komalombwelo ge, gameni kuye, ne mu mu longele nomutima aguhe nomwenyo aguhe.”


text:
Josua okwe ya shunitha kaandjawo nomayambeko nokwe ya lombwele: “Otamu shuna kaandjeni aayamba mu na iigunda yiimuna, iisiliveli, iingoli, iikushu, iiyela noonguwo odhindji. Topolelathaneni naanezimo yakweni mbyoka mwa yugu aatondi yeni.” Noya shuna ihe kaandjawo. Moses okwa adhika a pe etatazimo lyaManasse evi kuuzilo waJordan, ihe etata ekwawo olya li lya pewa evi kuuninginino waJordan pamwe nomazimo omakwawo.


text:
Onkee Aareuben, Aagad nAamanasse kuuzilo oya shuna komagumbo. Oya thigi po oshihupe shAaisraeli muShilo mevi lyaKaanan noya yi kevi lyawo, evi lyaGilead, ndyoka ya taamba, ngaashi Omuwa a li a lombwele Moses.


text:
Ezimo lyaRuben, lyaGad nolyaManasse kuuzilo sho ga thiki kuGelilot pomulonga Jordan, oga tungile ko oshiyambelo oshinene.


text:
Oshihupe shAaisraeli osha kundana kutya Aareuben, Aagad nAamanasse kuuzilo oya tungu oshiyambelo puGelilot kombinga yahandika yaJordan.


text:
Aaisraeli sho ye shi uvu, egongalo alihe lyAaisraeli olya gongala muShilo, ya ye kiita okukondjitha omazimo gokuuzilo.


text:
Nena Aaisraeli oya tumu ko Pinehas, omwana gwomuyambi Eleasar, kAareuben, Aagad nAamanasse kuuzilo kevi lyaGilead.


text:
Aawiliki omulongo oya yi pamwe naPinehas; mezimo kehe kuuninginino omwa zi omuwiliki gumwe, omukuluntu gwegumbo lyontumba lyomomaludhi.


text:
noye ya lombwele ya ti: “Omolwashike mwa ningi uuwinayi u thike mpono okuyona kuKalunga kaIsrael? Omwa tukulile Omuwa oshipotha, sho mwi itungile oshiyambelo shika! Nani ne itamu mu landula we?


text:
Dhimbulukweni epogo lyetu puPeor, Omuwa sho a geelele oshigwana she nuuvu welega. Natango otatu ehamekwa kusho. Nani epogo ndyono inali gwana?


text:
Otamu ka tinda oku mu landula natango? Ngele otamu tukulile Omuwa oshipotha ngashingeyi, ota ka geela kehe omuntu muIsrael.


text:
Ngashingeyi nduno, ngele evi lyeni inali gwanena esimaneko, ileni kevi lyOmuwa, nkuka ku na etsalihangano. Indileni evi mokati ketu, ihe inamu tukulila Omuwa oshipotha ne inamu tu tukulila oshipotha, sho tamu itungile oshiyambelo shi ili shaa shi shoka shOmuwa Kalunga ketu.


text:
Dhimbulukweni Ashan yaSera nkene a tindi okuvulika kelombwelo tali keelele iinima ya tokolelwa okuyonagulwapo; egongalo alihe lyaIsrael olye shi geelelwa. Ashan haye awike ngoka a si molweyono lye.”


text:
“Kalunga Omupangelinkondoawike! Oye Omuwa! Kalunga Omupangelinkondoawike! Oye Omuwa! Oye a tseya nokutya omolwashike twa ningi shika, tse notwa hala, nane wo mu shi tseye! Ngele otwe shi ningile oshipotha noinatu dhiginina okulandula Omuwa, nena ino tu pitika we okukala nomwenyo!


text:
Ngele otwa tungu oshiyambelo mokwaavulika kOmuwa, tu lungunithile ko omidhidhindjambo nenge iikulyandjambo nenge tu ete po omakwatathanondjambo, nena Omuwa mwene ne tu geele.


text:
Aawe! Otwe shi ningi ashike, oshoka otwa li twa tila nokutya konakuyiwa omaluvalo geni otaga vulu okulombwela ngoka getu: ‘Ne omu na shike nOmuwa, Kalunga kaIsrael?


text:
Jordan okwe gu ningi ongamba pokati ketu nane Aareuben nAagad. Ne kamu na sha nOmuwa.’ Nena omaluvalo geni otaga vulu okukeelela omaluvalo getu, gaa galikane we Omuwa.


text:
ihe okukala endhindhiliko pokati ketu nane, osho wo pokati komapipi ngoka tage tu landula, nokutya tse otwa hala shili okusimaneka Omuwa petsalihangano lye nomidhidhindjambo, oontselelandjambo nomakwatathanondjambo. Shika otashi keelele omaluvalo geni, gaa lombwele ngoka getu: ‘Ne kamu na sha nOmuwa.’


text:
Otwa dhiladhila, ngele shika tashi ka ningwa, nena omaluvalo getu otaga vulu okutya: ‘Taleni koshiyelekela shoshiyambelo shOmuwa sha tungwa kootatekulu. Kashi shi shokufikila omidhidhindjambo nenge oontselelandjambo, ihe osho endhindhiliko pokati ketu nane.’


text:
Tse inatu hala okutukulila Omuwa oshipotha nenge tu mu iteke ngashingeyi noku mu tungila oshiyambelo shi ili shomidhidhindjambo, shiikulyandjambo nenge shoontselelandjambo, kakele kaashoka shi li komeho getsalihangano.”


text:
Omuyambi Pinehas naawiliki omulongo yoshigwana, ano aakuluntu yomagumbo gomomazimo gokuuninginino mboka ya li pamwe naye, oyu uvu ko shoka Aareuben, Aagad nAamanasse kuuzilo ya ti noya ngungumana.


text:
Pinehas, omuna gwomuyambi Eleasar, okwa ti kuyo: “Nena otu shi shi kutya Omuwa oku li pamwe natse. Ne inamu mu tukulila nando oshipotha, onkee omwa hupitha Aaisraeli kondjahi yOmuwa.”


text:
Nena Pinehas naawiliki oya laleke Aareuben nAagad muGilead e taa shuna kuKaanan kAaisraeli noye ya tseyithile ashihe.


text:
Aaisraeli oya ngungumana noya hambelele Kalunga. Inaa dhiladhila we oku ka hinga iita, ya vunyagule po evi moka mwa tula Aareuben nAagad.


text:
Aareuben nAagad oya ti: “Oshiyambelo shika osho onzapo kutseni atuheni kutya Omuwa oye Kalunga.” Noye shi luku “Onzapo”.


text:
Konima yethimbo ele okuza mpoka Omuwa sho a kalekele Aaisraeli nombili mokati kaatondi yawo, Josua, ngoka a li muukulupe uunene,


text:
okwi ithana Aaisraeli ayehe, aakuluntu, aawiliki, aatokolihapu naambala yoshigwana nokwa ti kuyo: “Ngame onda kulupa ngashingeyi.


text:
Omwa mono iinima ayihe Omuwa Kalunga keni e yi ningile iigwana mbika omolweni. Omuwa Kalunga keni okwe mu kondjele.


text:
Ngame onda gandja komazimo geni evi lyiigwana ayihe mbyoka ya hupu po natango, li ninge eliko lyeni, ngashika wo evi lyiigwana ayihe mbyoka nda sindi okuza komulonga Jordan kuuzilo, sigo Efuta lyopokati kuuninginino.


text:
Omuwa Kalunga keni ote ya gamuna kune note ya tidha po mokuhuma ko kweni. Otamu ka kwata po evi lyawo, ngaashi Omuwa e li mu uvanekele.


text:
Kotokeni ano, mu vulike kwaayihe mbyoka ya nyolwa membo lyompango yaMoses. Inamu hunutha po nando okantoko kamwe kayo,


text:
mwaa kwatathane naantu mbaka ye li mokati keni nenge mu ithane iikalunga yawo nokugana komadhina gayo nenge okusimaneka iikalunga mbyoka nokwiinyongamena kuyo.


text:
Omuwa okwa tidha po iigwana iinene niinankondo, ngaashi mwa humu ko nokapwa li shimwe sha vulu oku mu itakeka.


text:
Kehe ngoka gwomune ota vulu okukukumitha aalumentu eyuvi, oshoka Omuwa Kalunga keni ote mu kondjele, ngaashi u uvaneke.


text:
Ihe ngele tamu ningi aahethi e tamu vundakana niigwana mbika ya hupile mokati keni e tamu hokanathana nayo,


text:
nena kaleni mu shi shi kutya Omuwa ite ke mu tidhila po we iigwana mbika mokuhuma ko kweni. Nena otayi ka ninga emakelo, elulo nekelo lyeni, ongaashi ongola tayi tapata moombunda dheni nenge uuyagaya momeho geni, sigo mwa hulu po amuhe mevi ndika ewanawa Omuwa Kalunga keni e li mu pe.


text:
“Ngashingeyi etembu lyandje olya hedha popepi. Kehe gumwe gwomune oku shi shi momutima gwe nomomwenyo gwe kutya Omuwa Kalunga keni okwe mu pe iinima ayihe iiwanawa mbyoka e yi mu uvanekele. Okwa gwanitha euvaneko kehe e li uvaneke; kape na nando olimwe lya gwile pohi.


text:
Ihe ngaashi a dhiginine euvaneko kehe ndyoka e li mu uvanekele, osho wo ta ka tsakanitha iihuna ayihe,


text:
ngele itamu dhiginine ehangano ndyoka Omuwa Kalunga keni e mu uthile, mu li dhiginine. Nongele tamu longele iikalunga noku yi simaneka, nena ote mu geele muupyundjahi we, nanziya itapu hupu nando ogumwe mevi ndika ewanawa e li mu pe.”


text:
Josua okwa gongele omazimo agehe gaIsrael puShekem. Okwi ithana aakuluntu, aawiliki, aatokolihapu naambala yaIsrael, oyo noya holoka miipathi yaKalunga.


text:
Josua okwa ti koshigwana ashihe: “Omuwa Kalunga kaIsrael ota ti: ‘Nalenale oohokulu oya li ya kala handiyaka yomulonga Eufrat noya simaneke iikalunga. Gumwe gwawo oTera, he yaAbraham naNahor.


text:
Nena onda kutha hokulu Abraham handiyaka yaEufrat nonde mu enditha a taakana evi alihe lyaKaanan. Onde mu pe oluvalo olwindji. Onde mu pe Isak,


text:
naIsak onde mu pe Jakob naEsau. Esau onde mu pe evi lyokoondundu dhaEdom, li ninge eliko lye, ihe hokulu Jakob noyana oya yi kuEgipiti.


text:
Onda tembudha oohokulu muEgipiti, nAayegipiti oye ya landula nomatembakwiita naakawilinkambe. Ihe oohokulu sho ye ya pEfuta etiligane,


text:
oya kugile ndje onkugo, ndi ya kwathe, nonda tula omilema pokati kawo nAayegipiti. Onda wayulile Aayegipiti efuta nonde ya li omeya. Omu shi shi shoka nda ningile Aayegipiti. “ ‘Omwa kala mombuga ethimbo ele.


text:
Nena onde mu eta mevi lyAayamori, mboka ya kala kuuzilo waJordan. Oye mu kondjitha, ihe onde ye mu sinditha. Omwa kutha po evi lyawo, nonde ya yonagula po komeho geni.


text:
Nena omukwaniilwa gwaMoab, Balak yaZippor, okwe mu kondjitha. Okwa tumu elaka kuBileam yaBeor, e mu thinge.


text:
Omwa tokola Jordan nomwe ya kuJeriko. Aalumentu yaJeriko oye mu kondjitha, ngashika wo Aayamori, Aaperesi, Aakaanana, Aaheti, Aagirgashi, Aahevi nAayebusi. Ihe onde ye mu sinditha ayehe.


text:
Onda tumu omambonzi ge mu tetekele noga tidha po aakwaniilwa mbeyaka yaali Aayamori. Shika inashi ningwa komagongamwele geni nokomatati geni.


text:
Onde mu pe evi ndyoka inaamu li kokola, niilando mbyoka inaamu yi tunga. Ngashingeyi omo mu li tamu li omandjembele gomiviinu ndhoka inaamu dhi tsika, nomu na ooholivi dhomiti inaamu dhi kuna.’ ”


text:
Josua okwa tsikile: “Ngashingeyi nduno simanekeni Omuwa noku mu longela mevuliko nomuudhiginini. Mangulukeni kiikalunga mbyoka oohokulu ye yi simaneke muMesopotamia nomuEgipiti, mu longele Omuwa awike.


text:
Ngele inamu hala okulongela Omuwa, tokoleni nena ndjika ngoka tamu longele; ongele iikalunga yoohokulu yomuMesopotamia nenge mbyoka yAayamori mboka mwa kala mevi lyawo. Ihe ngame negumbo lyandje, tse otatu longele Omuwa.”


text:
Omuwa Kalunga ketu okwa tembudha ootate natse muupika womuEgipiti, otse notwa mono iinyengandunge mbyoka a ningi. Oye e tu gamene shaa mpoka twa yi mokati kiigwana ayihe mbyoka twa pitilile.


text:
Sho twe ya mevi ndika, Omuwa okwa tidha po Aayamori ayehe ya kala mpaka. Onkee natse wo otatu longele Omuwa, oshoka oye Kalunga ketu.”


text:
Josua okwa ti koshigwana: “Ihe itamu vulu okulongela Omuwa, oye Kalunga omuyapuki noita dhimi po oondjo dheni. Ita vulu okwiidhidhimikila ookalunga yalwe,


text:
nongele tamu mu etha, mu longele iikalunga yiigwana mbyoka, nena ote mu pilukile e te mu geele. Ote mu thekeke po, nonando okwa li nale omwaanawa kune.”


text:
Josua okwa ti kuyo: “One oonzapo kune yene moshinima shika, sho mwa hogolola okulongela Omuwa.” Oya yamukula ya ti: “Eeno, osho tu li.”


text:
Onkee esiku ndyoka Josua okwa ningi ehangano noshigwana nokwe ya pele muShekem iipango nomautho, ye ga landule.


text:
Josua okwa nyola iipango mbika membo lyompango yaKalunga. Nena okwa kutha emanya enene e te li dhike momwandi gwopuuyapuki wOmuwa.


text:
Okwa ti koshigwana ashihe: “Emanya ndika otali kala onzapo yetu. Olyu uvu oohapu adhihe ndhoka Omuwa e dhi tu lombwele. Olyo onzapo yoku mu pangula, ngele otamu tukulile Kalunga keni oshipotha.”


text:
Oye mu fumvike mevi lye mwene puTimnat Sera mevi lyokoondundu dhaEfraim kuumbangalantu wondundu Gaash.


text:
Josua manga a li e na omwenyo, oshigwana shaIsrael osha longele Omuwa. Osho sha li pethimbo lyaawiliki ayehe mboka ya li ya mono yo yene shoka Omuwa e shi ningile Israel.


text:
Iipongo yaJosef, mbyoka Aaisraeli ye yi etelele okuza nayo kuEgipiti, oye yi fumvike puShekem, meyana ndyoka Jakob e li landele niimaliwa yiisiliveli ethele limwe kaana yaHamor, he yaShekem. Eyana ndika olya ningi eliko lyoluvalo lwaJosef.


text:
Eleasar lyAaron okwa mana oondjenda nokwa fumvikwa puGibea, oshilando shomevi lyokoondundu dhaEfraim shoka sha adhika sha pewa omwana Pinehas.


text:
Josua sho a si, oshigwana shaIsrael osha pula Omuwa sha ti: “Olini po lyomomazimo getu tali yi tango, li ka homone Aakaanana?”


text:
Aantu yaJuda oya lombwele aantu yaSimeon: “Ileni, tu ka kondjitheni Aakaanana, tu ya kuthe omikunda dhetu. Opo ihe tatu ke mu kwathela kombinga yeni.” Osho ngaaka aantu yaSimeon


text:
naJuda oya yi pamwe molugodhi. Omuwa okwe ya sinditha Aakaanana nAaperesi noya dhenge aalumentu omayuvi omulongo puBesek.


text:
Okwa fadhuka po, ihe oye mu tidha e taye mu kwata, oye mu tete omilumenwe dhokiikaha nodhokoompadhi.


text:
Adonibesek okwa ti: “Aakwaniilwa omilongo heyali ya li ya tetwa ngeyi, oya toola uundjagumuke kohi yoshitaafula shandje. Ngashingeyi Kalunga okwa ningile ndje, ngashi nde ya ningile.” Okwa falwa kuJerusalem, nkoka a manene oondjenda.


text:
Aalumentu Aajuda oya matukile Jerusalem noye shi sindi. Oya dhipaga aantu noshilando ye shi tomeke omulilo.


text:
Oya tsikile okukondjitha Aakaanana mboka ya kala koondundu, kiikulundundu yoponyonga yadho nokombinga yokuumbugantu ihaaku lokwa.


text:
Oya homona Aakaanana ya kala muHebron haku tiwa Kiriatarba. Nkoka oya sindi oludhi lwaSheshai, Ahiman naTalmai.


text:
Gumwe gwomuyo haku tiwa Kaleb, okwa ti: “Omulumentu ngoka ta tompola okusinda Kiriat Sefer, otandi mu pe omumwandje omukadhona Aksa, e mu hokane po.”


text:
Otniel yaKenas, omuna gwondenge yaKaleb, okwe shi sindi; osho ngaaka Kaleb okwe mu pe omwana Aksa, a ninge omukadhi.


text:
Oluvalo lwahemweno yaMoses, Aakeni, oya zi pamwe naantu yaJuda kuJeriko, oshilando shomilunga, noya yi moshilongo sha hekulu muumbugantu waArad muJuda. Hwiya oya tula mokati kAayamaleki.


text:
Aantu yaJuda ya yi pamwe naantu yaSimeon e taa sindi Aakaanana mboka ya kala moshilando Zefat. Oya thingi oshilando noye shi hanagula po e taye shi luku Horma.


text:
Omuwa okwa kwatha aantu yaJuda e taa lala evi lyokoondundu. Ihe inaa lala manga Gaza, Ashkelon nenge Ekron nuushiinda wayo. Aantu mboka ya kala komunkulo gwefuta, oya li ye na omatembakwiita giiyela, onkee aantu yaJuda ya nyengwa oku ya tidha mo.


text:
Ihe aantu yezimo lyaBenjamin inaa tidha mo Aayebusi ya li muJerusalem. Aayebusi noya kala pamwe naantu yaBenjamin muJerusalem, sigo onena.


text:
Ezimo lyaEfraim nolyaManasse oga yi ga ka matukile Betel haku tiwa Lus. Omuwa okwe ya kwatha. Oya tumu oondaadhi moshilando,


text:
ndhoka dha adha omulumentu ta zi moshilando nodha ti: “Tu ulukila, nkene moshilando hamu yiwa, opo twaaye ku ningile nando uuwinayi washa.”


text:
Okwe ya ulukile, naantu yaEfraim nAamanasse oya dhipaga shaa ngoka moshilando kakele komulumentu ngoka naangandjawo.


text:
Konima okwa tembukile kevi lyAaheti e ta tungile ko oshilando e te shi luku Lus, nolya ningi ngaaka edhina lyasho.


text:
Aamanasse inaa tidha po nando aantu mboka ya li ya kala miilando Betshan, Taanak, Dor, Jibleam, Megiddo nomuushiinda wayo. Aakaanana oya kala ko.


text:
Aasebulon inaa tidha po aantu ya li miilando Kitron naNahalal, nosho Aakaanana ya kala puyo. Aasebulon noye ya thenyenene kongundhi, ye ya longele.


text:
Aanaftali inaa tidha po aantu ya li miilando Bet Shemesh naBetanat. Aanaftali oya kala mokati kAakaanana, ihe oye ya thiminike, ye ya longele.


text:
Aayamori oya thiminike Aadan, ya tembukile kevi lyokoondundu, noinaye ya pitikila, ya ye polushandja.


text:
Aayamori oya kala muAjalon, Shaalbim nokondundu Heres. Ihe Aaefraim nAamanasse oye ya thiminikile melelo lyawo e taye ya thiminike, ye ya longele.


text:
Oshilongo shAayamori osha li sha taandela okuza kondundu Akrabbim, tashi uka kuuzilombangalantu wondundu Sela.


text:
Omuyengeli gwOmuwa okwa zi kuGilgal u uka kuBokim e ta ti kAaisraeli: “Onde mu tembudha muEgipiti nonde mu eta mEvi lyeuvaneko nde li uvanekele oohokulu. Onda tile: ‘Ngame itandi etha okuhangana nane.


text:
One kamu na okuhangana nando naantu ya kala mevi ndika. Omayambelo gawo ga mbonyagulii po.’ Ihe inamu ninga shoka nde mu lombwele. Omwa ningi naanaa shoka inaashi pitikwa.


text:
Onkee tii mu lombwele ngashingeyi kutya kandi na mpoka ne tidha po we aantu mbaka mondjila yeni. Oyo aatondi yeni, niikalunga yawo otayi ningi epundukitho lyeni.”


text:
Josua nokwe etha Aaisraeli, ya ye shaa ngoka nondjila ye, nomuntu kehe okwa ka lala oshitopolwa she shomevi.


text:
Manga Josua a li e na omwenyo, aantu oya longele Omuwa, nokonima yeso lye oya tsikile ngaaka molwaawiliki mboka ya li ya mono iilongankondo yOmuwa e yi ningile Israel.


text:
Epipi lye alihe olya mana oondjenda, nepipi lya landula olya dhimbwa Omuwa naashoka a ningile Israel.


text:
Oye etha elongelokalunga okulongela Kalunga koohekulu, Kalunga ngoka e ya tembudha muEgipiti, noya tameke okulongela iikalunga, iimenka yaantu yopuushiinda wawo. Oye yi inyongamene nosho ngeyi ya geyitha Omuwa.


text:
Omuwa nokwa pindjile Aaisraeli nokwe etha aaponokeli, ye ya matukile noku ya yuga. Okwe etha aatondi ayehe ye ya kunduka, ye ya gwililile po. Aaisraeli noinaa vula we okwiipopila.


text:
Ihe Aaisraeli inaa vulika kaawiliki yawo. Israel okwa li kee na uudhiginini wokudhiginina Omuwa nokwa longele iikalunga yilwe. Oohekulu oya li ya vulika kiipango yOmuwa, ihe epipi epe olye shi etha po.


text:
Uuna Omuwa a gandja kuIsrael omuwiliki, Omuwa okwa li a hala oku mu kwatha nokumangulula aantu miikaha yaatondi yawo. Oya kala nawa, manga omuwiliki e na omwenyo. Omuwa okwa li a hala oku ya sila ohenda, oshoka oya kugu muupyu womahepeko nowomalwa gawo.


text:
Uuna omuwiliki a si, aantu oya shuna kuukulu wawo noyi inyateke ye vule oohekulu. Oya li ya hala okusimaneka nokulongela iikalunga noya tindi okweetha oondjila dhawo oombwinayi.


text:
Ndele Omuwa okwa li a geele Israel e ta ti: “Aantu mbaka oya yono ehangano ndyoka nda lombwele oohekulu, ye li dhiginine. Sho inaa vulika kungame,


text:
Otandi yi longitha okuulukila Aaisraeli, ngele ya hala okulandula oondjila dhandje, ngaashi oohekulu ya ningi, nenge aawe.”


text:
Osho Omuwa a pitikile iigwana mbika, yi hupe ko. Ine yi gandja miikaha yaJosua noine yi tidhitha mo mbala konima yeso lye.


text:
Okwe shi ningi ashike, opo a longe epipi kehe lyAaisraeli okuhinga iita, unene tuu mboka inaaya kondja nkene ya valwa.


text:
Osho mevi mwa kala iilando itano yAafilisti, Aakaanana ayehe, Aasidoni nAahevi mboka ya kala koondundu dhaLibanon okuza kondundu Baal Hermon sigololo eelo lyaHamat.


text:
Oyo ya li emakelo lyaIsrael okutala tuu, Israel ngele ota vulika kiipango mbyoka Omuwa e yi pele oohekulu ya pitile muMoses.


text:
Oshigwana shaIsrael osha dhimbwa Omuwa Kalunga kasho. Oya yono kuye e taa longele iikalunga yaBaal naAsheera.


text:
Omuwa a geele Israel e te etha omukwaniilwa Kushan Rishataim gwaMesopotamia oku ya sinda noku ya pangela omimvo hetatu.


text:
Nena Aaisraeli oya kugu kOmuwa nokwe ya tumine ekanda ndyoka lye ya mangulula. Oye nee Otniel, omuna gwondenge yaKaleb Kenas.


text:
Ombepo yOmuwa ye mu lambele e ta ningi omuwiliki muIsrael. Otniel okwa yi kiita, Omuwa nokwe mu sinditha omukwaniilwa gwaMesopotamia.


text:
Oshigwana shaIsrael osha yonununa ishewe kOmuwa. Molwashika Omuwa okwa nkondopaleke Eglon, omukwaniilwa gwaMoab, e vule Israel.


text:
Eglon okwa hangana nAayammoni nAayamaleki. Oya dhenge Israel e taa sindi Jeriko, oshilando shomilunga.


text:
Nena Aaisraeli oya kugu kOmuwa nokwe ya tumine omulumentu, e ya mangulule. Oye Ehud, omulumentu gwolumoho, omuna gwaGera, mezimo lyaBenjamin. Oshigwana shaIsrael osha tumu Ehud komukwaniilwa Eglon gwaMoab e na ombalagelo yomukwaniilwa.


text:
Ehud mwene okwa galukile piihongwamenka mbyoka ya li muGilgal a shuna kuEglon e ta ti: “Nkeyama, ondi na oshiholekwa okukundathana nangoye.” Omukwaniilwa okwa lombwele aapiya ye: “Natu ikalele.” Ayehe noya zi mo.


text:
Omukwaniilwa manga a kuutumba metala mezile lyaalofu, Ehud okwa yi kuye e ta ti: “Ondi ku nine elaka lya zi kuKalunga.” Omukwaniilwa okwa thikama po.


text:
Ehud okwa hiti olumoho lwe miiteta kombinga yokolulyo e ta homonona mo omwele e te gu mbwangula mela lyaEglon.


text:
Omwele aguhe gwa ningine mo noshikwatelo, oofu nodha mbathuka mo. Ehud ine gu kutha mo, ogwa mbandukile kombunda.


text:
e ta yi. Aapiya sho ye ya, oya mono omiyelo dha patwa. Oya dhiladhila, omukwaniilwa omo e li owala moshinyanga shokombanda kokandjugo.


text:
Oya tegelele, ngaashi taa dhiladhila, ihe sho inee egulula omiyelo, oya kutha iipatululo noya patulula. Oya adha omukwaniilwa a kangawala a sa, a lala polupanda.


text:
Sho a thiki kevi lyokoondundu dhaEfraim, okwa hiki epoli, i ithane Aaisraeli kiita. Nena okwe ya kwatele komeho ya kuluka ya zi koondundu.


text:
Okwa ti: “Landulii ndje! Omuwa okwe mu pe esindano, mu sinde aatondi yeni Aamoabi.” Osho ngaaka oya landula Ehud e taa kwata ehala mpoka Aamoabi ya li ye na okutaaguluka omulonga Jordan noinaa pitika nando omuntu gumwe a taaguluke.


text:
Omuwiliki a landula ko oye Shamgar, omuna gwaAnat, ngoka a mangulula Israel, sho a dhipaga Aafilisti omathele gahamano negonga.


text:
Osho Omuwa e ya gandja miikaha yaJabin, omukwaniilwa Omukaanani, ngoka a li ta pangele muHazor. Ondjayi yetangakwiita lye oSisera, ngoka a kala muHaroshet shaakwiilongo.


text:
Jabin okwa li e na omatembakwiita omathele omugoyi nokwa tyakalekele Aaisraeli omimvo omilongo mbali. Oshigwana shaIsrael nosha pula ekwatho kOmuwa.


text:
Okwa li ha kuutumba momulunga gwontumba pokati kaRama naBetel mevi lyokoondundu dhaEfraim, nAaisraeli oya yi kuye, e ya tokolele oohapu.


text:
Esiku limwe okwa tumu Barak, omuna gwaAbinoam a zi koshilando Kedesh muNaftali e ta ti kuye: “Omuwa Kalunga kaIsrael ota gandja elombwelo ndika: ‘Kutha aalumentu omayuvi omulongo momazimo gaNaftali nogaSebulon, u ya fale kondundu Tabor.


text:
Otandi eta Sisera, ondjayi yetangakwiita lyaJabin, e ku kondjithe pomulonga Kishon. Ote ke ya nomatembakwiita giiyela naakwiita ye, ihe otandi mu gandja miikaha yoye.’ ”


text:
Barak okwa yamukula a ti: “Otandi yi ashike, ngele to yi nangame, ihe ngele ito yi nangame, nangame wo itandi yi ko.”


text:
Debora a yamukula: “Eeno, onawa, otandi yi nangoye, ihe esimano lyesindano itali ka ninga lyoye, oshoka Omuwa ota gandja Sisera miikaha yomukiintu.” Okuza mpoka Debora naBarak oya thikama e taa yi kuKedesh.


text:
Barak okwi ithana ezimo lyaNaftali nolyaSebulon kuKedesh, naalumentu omayuvi omulongo oye mu landula. Debora okwa yi pamwe naye.


text:
Pokati mpoka Heber Omukeni okwa dhike otenda ye puKedesh popepi nomwandi puZaanannim. Okwa li a tembuka pAakeni yalwe yomoluvalo lwaHobab, suwala yaMoses.


text:
okwi ithanene kuye omatembakwiita ge giiyela omathele omugoyi naalumentu ayehe nokwe ya tumu ya zi muHaroshet-shaakwiilongo, ya ye komulonga Kishon.


text:
Nena Debora okwa ti kuBarak: “Unduka! Omuwa ote ku wilike! Nena ota gandja Sisera miikaha yoye.” Osho ngaaka Barak a kuluka ta zi kondundu Tabor pamwe netanga lye lyaalumentu omayuvi omulongo.


text:
Barak sho e ya mbolokotele netanga lye, Omuwa okwa vundakanitha Sisera pamwe nomatembakwiita ge agehe naakwiita ye. Sisera a nuka metemba lye e ta yi ontuku.


text:
Barak okwa tidhagana omatembakwiita netangakwiita, sigo oHaroshet-shaakwiilongo, netangakwiita lyaSisera alihe olya dhipagwa; inapu hupa nondhi.


text:
Sisera okwa matukile motenda yaJael, mukadhaHeber Omukeni, oshoka omukwaniilwa gwaHazor Jabin okwa li e na ombili negumbo lyaHeber.


text:
Jael okwa piti mo, a tsakaneke Sisera e ta ti kuye: “Ila mo, tatekulu, ila motenda yandje. Ino tila.” Osho ngaaka a yi mo, nomukulukadhi okwe mu holeke e mu gumbika omulapi.


text:
Sisera okwa ti kuye: “Kwatha ndje omeya, onda kangala.” Jael okwa siikulula ombago yomahini e te mu pe, a nwe, nokwe mu siikile ishewe.


text:
Nena Sisera okwe mu lombwele: “Ka thikame posheelo shotenda, nongele taku zi omuntu te ku pula ta ti, olye e li mo muno, tya aawe, kamu na muntu.”


text:
Sisera okwa li a tatuka ontulo nokwa kwatwa koomposi. Nena Jael okwa kutha ohamala nomboha yotenda e ta nyootoka u uka kuye nokwe mu dhipaga nokumbambalela omboha pombandu ye e tayi mbathuka kombinga onkwawo e tayi yi mevi.


text:
Barak sho e ya ta kongo Sisera, Jael okwe ke mu tsakaneka e ta ti kuye: “Ila, ndi ku ulukile omulumentu ngoka to kongo.” Osho a yi mo pamwe naJael nokwa adha Sisera a kangawala a sa nomboha ye mu ndjikwa momutse.


text:
Pulakeneni, ne aakwaniilwa! Pakalekeni omakutsi, ne aapangeli! Ngame otandi imbi, otandi hiki okahumba tandi shi ningile Omuwa, Kalunga kaIsrael.


text:
Omuwa, sho wa zi koondundu dhaSeir, sho wa zi komikuma dhaEdom, evi olya kakama, nomvula oya puuka ya zi mealelo. Eeno, omeya oga pooka ga zi miikogo.


text:
Muuyuni waShamgar yaAnat, momasiku gaJael, iiyendo yoongamelo inayi taakana we evi, naayendanandjila oye ende moondjila dha kunkula.


text:
Debora, iilando yaIsrael ya thikama ye ethiwa; oya kulumana yi li omupulungundju, sigo we ya, sigo wa uluka ko ngaashi yina yaIsrael.


text:
Mevi omwa kala nduno iita, sho Israel a hogolola iikalunga. Ihe momayuvi omilongo ne gaalumentu muIsrael inamu monika ngoka e na oshikandekitho nenge egonga.


text:
Omutima gwandje gwa gama kaakwatelikomeho yaIsrael, gwa pamba kaantu mboka ya zimine nenyanyu. Hambeleleni Omuwa!


text:
Shi hokololeni, ne mboka mwa londa kuusino uutokele, one mboka mwa kuutumba piithala, nane mboka tamu lyanga akuhe.


text:
Pulakeneni! Ewi lyombuyagano tali ziilile komadhiya, ndjoka tayi hokolola omasindano gOmuwa, omasindano gaantu ye Aaisraeli! Nena aantu yOmuwa otaa katuka taa zi miilando yawo.


text:
Wilika, Debora! Kwata komeho! Wilika! Imba eimbilo! Wilika! Thikama, Barak yaAbinoam, kwatela komeho oonkwatwa dhoye!


text:
Oya zi kuEfraim yu uka molusilu, handiyaka yaBenjamin naantu ye. Aawiliki oya zi kuMakir, oondjayi odha koloka kuSebulon.


text:
Aawiliki yaIssaskar oye ya pamwe naDebora; eeno, Issaskar okwe ya ndele naBarak wo, noye mu landulile molusilu. Ihe ezimo lyaReuben olya li lya limbililwa; inaa vula okutokola, ngele otaye ya.


text:
Omolwashike ya kala handiyaka pamwe noonzi, taa pulakene aasita taa ithana iigunda yoonzi? Eeno, ezimo lyaReuben olya li lya limbililwa; inaa vula okutokola, ngele otaye ya.


text:
Ezimo lyaGad olya kala kuuzilo waJordan, nezimo lyaDan olya thigala petulilo lyoosikepa. Ezimo lyaAser olya kala komunkulo, olya thigala pooha dhefuta.


text:
PuTaanak, pomulonga gwaMegiddo, aawa oye ya, opo ya kondje, aawa yaKaanan oya kondjo, ihe inaa hakana nando oshisiliveli.


text:
Efundja lyomuKishon olye ya kungulula po — epomboloko lyomulonga Kishon. Otii ka katuka, te katuka ndi na omatha!


text:
Omuyengeli gwOmuwa okwa ti: “Thingeni Meros, aantu yaahoka naa thingwe, naa thingwe. Yo inaye ya okukwatha Omuwa, okukondjela Omuwa mengathithi lye.”


text:
Omukiintu omunelagwelela oJael, omukadhaHeber Omukeni — omukiintu omunelagwelela oye ngoka e li mootenda.


text:
Moshikaha shimwe oku na omboha yotenda nomoshikwawo ohamala; okwa mokola Sisera e ta tatula olukwe lwe; oku ulula omutse gwe.


text:
Sisera okwa ongotele pevi, okwa gu e ta kangawala a tya thilu poompadhi dhaJael. Eeno, opoompadhi dhe a ongotele e ta gu; a gwile pevi a sa thilu.


text:
Yina yaSisera okwa talele mekende a kwidhidhikwa kiitenda ya tatakana. “Omolwashike etemba lye lya tokelwa ngeyi?” osho a pula. “Omolwashike uukambe we itaau endelele okugaluka?”


text:
“Otaa kwata owala omakumbu nokwiitopolela, omukwiita kehe ota yi nomukadhona gumwe nenge yaali, iihakanwa yiiyata yuuzeko oyaSisera, iisaali ya nyonyombwa oyomothingo yomunyekadhi.”


text:
Omuwa, aatondi yoye ayehe naa se ngaaka, ihe aaholike yoye naa yele ongetango tali piti. Moshilongo nomwa li ombili ethimbo lyoomvula omilongo ne.


text:
Aaisraeli oya yono ishewe kOmuwa, nokwe ya gandja miikaha yAamidiana, mboka ye ya pangele omimvo heyali.


text:
Aamidiana oya li ye na oonkondo ye vule Aaisraeli, noshigwana shaIsrael oshe ya holama momakololo nomomaholameno moondundu.


text:
Shaa uuna Aaisraeli ya kunu omapya, Aamidiana nAayamaleki oye ya pamwe naantu yokombuga noye ya matukile.


text:
Oya yungu oontanda noya thekeke po iilya kuumbugantu sigo opuushiinda waGaza. Oya yugu po oonzi, iimuna nuusino noya thigi Aaisraeli ye li owalawala.


text:
Oye ya nuukambe wawo nootenda dhawo, engathithi oto ti oombahu. Oye ya noongamelo dhawo dhaa shi kuyalulwa. Oye ya noya mbugaleke evi,


text:
noye e ya tumine omuhunganeki, ngoka e ya etele elaka lya zi kOmuwa, Kalunga kaIsrael, tali ti: “Onde ku tembudha muupika waEgipiti.


text:
Onde ku yululula miikaha yAayegipiti nomiikaha yaantu mboka ye ku kondjitha mevi ndika. Onde ya tidha mo miipathi yeni nonde mu pe evi lyawo.


text:
Onde mu lombwele nda ti: ‘Ongame Omuwa, Kalunga keni, inamu longela iikalunga yAayamori mboka mu li mevi lyawo. Ihe inamu pulakena ndje.’ ”


text:
Omuyengeli gwOmuwa okwe ya komukunda gwaOfra nokwa kuutumba momwandi gwaJoas, omulumentu gwomezimo lyaAbieser. Omwana Gideon okwa li ta yungula iilya iishona meholamo moshikolelo shoomviinu, opo kaa monike kAamidiana.


text:
Omuyengeli gwOmuwa okwe mu ihololele nkoka nokwa ti kuye: “Omuwa oku li nangoye, ngoye ependa nomulumentu gwonkama.”


text:
Gideon okwa ti kuye: “Nandi ku pule, tatekulu, ngele Omuwa oku li pamwe natse, oshike tatu mono iihuna? Oshike Omuwa itaa longo iinyengandunge mbyoka twa hokololelwa kootate, nkene e tu tembudha muEgipiti? Omuwa okwe tu gandja miikaha yAamidiana e tu ekelehi.”


text:
Nena Omuwa okwe mu lombwele: “Inda noonkondo dhoye oonene, u ka mangulule Aaisraeli miikaha yAamidiana. Ongame tandi ku tumu.”


text:
Gideon okwa yamukula: “Ihe otandi mangulula ngiini Aaisraeli? Oludhi lwetu kalu na edhina mezimo lyaManasse, nangame mwene omunima gwowala mezimo lyandje.”


text:
Omuwa okwa yamukula: “Oto shi vulu, oshoka otandi ku kwatha. Oto ka nyanyagula Aamidiana wa fa to lyatagula omuntu gumwe.”


text:
Gideon okwa yamukula: “Ongame ngele nda silwa ohenda kungoye, pe ndje endhindhiliko, li holole kutya ongoye shili Omuwa.


text:
Kwatha ndje, u kale mpaka, sigo tandi ku etele omayambo giikulya.” Okwa ti: “Otandi kala mpaka, sigo to galuka.”


text:
Gideon okwa yi maandjawo e ta paka po okakombwena nokwa ningi oshikwiila shaa na efulika shuusila wookilograma omilongo. Okwa tula onyama montungwa nomahoka mokayiga nokwe yi fala komuyengeli gwOmuwa momwandi nokwe yi mu pe.


text:
Omuyengeli okwe mu lombwele: “Tula onyama noshikwiila kemanya ndika e to tile ko omahoka.” Gideon okwe shi ningi.


text:
Nena omuyengeli gwOmuwa okwa ganeke oshikaha e ta gumu onyama noshikwiila noshiti sha li moshikaha she. Omulilo ogwa zi memanya e tagu lungunitha po onyama noshikwiila. Omuyengeli nokwa kana momeho ge.


text:
Nena Gideon okwa dhimbulula kutya nguka a mono, nani omuyengeli gwOmuwa nokwi ipopile kuumbanda a ti: “Kalunga omusimanekwa pombanda, onda mono omuyengeli gwoye moshipala!”


text:
Gideon okwa tungile Omuwa oshiyambelo e te shi luku “Omuwa Oye Ombili.” (Oshi li natango muOfra, momukunda gwAayabieser.)


text:
Uusiku mbwiyaka Omuwa okwa lombwele Gideon: “Kutha ontsezi yaho nontsezi yilwe yomimvo heyali, hanagula po oshiyambelo shaho shoka a tungile Baal, e to komangele po wo omuti gwoshikalungakiintu Asheera ngoka gu li pooha dhasho.


text:
Tunga po oshiyambelo sha tungika, u shi tungile Omuwa Kalunga koye kombanda yoshikulundundu shika. Nena kutha ontsezi ontiyali, u yi lungunithe po omudhidhi to tema niikuni tayi zi komuti gwaAsheera ngoka we gu komangele po.”


text:
Gideon okwa kutha omulongo gwomaamati ye nokwa ningi, ngaashi Omuwa e mu lombwele. Okwa li a tila unene aakwawo naantu yomoshilando oku shi ninga omutenya, onkee okwe shi ningi uusiku.


text:
Aantu yomoshilando sho ya penduka ongula onene, oya mono oshiyambelo shaBaal nomuti gwaAsheera ya yonagulwa po. Oya mono wo ontsezi ontiyali ya lungunithwa poshiyambelo shoka a tungile ko.


text:
Nena oya lombwele Joas: “Eta omumwoye, tu mu dhipage. Okwa kumuna po oshiyambelo shaBaal nokwa komangele po omuti gwaAsheera.”


text:
Ihe Joas okwa lombwele aatamaneki ye ta ti: “Omwa gama kuBaal? Otamu mu gamene? Shaa ngoka te mu kondjele, oye na se, manga ngula inaali sha. Baal ngele okalunga, ni ipopile mwene, oshoka oshiyambelo oshe sha yonagulwa po.”


text:
Okuza mpoka Gideon okwa lukwa Jerubbaal, oshoka Joas okwa ti: “Baal ni ipopile ye mwene, oshoka oshiyambelo oshe sha yonagulwa po.”


text:
Nena Aamidiana ayehe, Aayamaleki nomazimo gokombuga oya gongala ya taaguluka omulonga Jordan noya yungu oontanda mesilu lyaJesreel.


text:
Ombepo yOmuwa oya yi muGideon nokwa hiki enkuma ti ithana aalumentu yomoludhi lwaAbieser, ye mu landule.


text:
Okwa tumu elaka kiitopolwa ayihe iyali yAamanasse, ye mu landule. Okwa tumu elaka kAayaser, kAasebuloni nokAanaftali, noye ya kuye.


text:
Eewa, ote tula nduno omafufu gonzi polupale. Ngele oga kwatwa komume ongula, manga evi lya kukuta, nena ote tseya kutya oto ka longitha ndje, ndi mangulule Israel.”


text:
Osho naanaa sha ningwa. Gideon sho a penduka ongula onene, okwa kama omafufu nokuthinina mokayo e taku udha omeya.


text:
Nena Gideon okwa ti kuKalunga: “Ino geela ndje, pitika ndje, ndi popye lumwe natango. Kwatha ndje, ndi ninge ishewe elolelo limwe nomafufu. Omafufu naga kale omakukutu, manga evi lya tosima.”


text:
Uusiku Kalunga osho a ningi. Ongula ya landula omafufu oga li omakukutu, ihe evi olya li lyu udha omume.


text:
Esiku limwe Gideon okwa meneka ongula onene pamwe netanga lye e ta yungu ontanda ontega noluthithiya lwaHarod. Ontanda yAamidiana oya li mesilu kuumbugantu wawo pondundu More.


text:
Omuwa okwa ti kuGideon: “Ou na aalumentu oyendji unene mokusinditha Aamidiana. Otaa ningi ya tye, oya sindi kuyo yene yo itaa simaneke ndje.


text:
Lombwela aantu to ti: ‘Shaa ngoka a tila, na shune kegumbo, notatu kala mpaka pondundu Gilead.’ ” Omayuvi omilongo mbali nagaali oga shuna, ihe opwa kala omayuvi omulongo.


text:
Nena Omuwa okwa lombwele Gideon ta ti: “Natango ou na aalumentu oyendji. Inda nayo kedhiya notandi ku yoololelemo yamwe. Ngoka tandi ku lombwele, u ye naye, oye inda naye. Ngoka tandi ti, ino ya naye, na kale po, ino ya naye.”


text:
Gideon okwa fala aalumentu kedhiya, nOmuwa okwa ti kuye: “Yoolola mo aalumentu mboka taa shakumine omeya mumboka taa kotamene, ya nwe.”


text:
Omuwa okwa ti kuGideon: “Otandi ku hupitha noku ku sinditha Aamidiana kaalumentu mbaka omathele gatatu mboka ya shakumine. Lombwela yalwe, ya shune komagumbo.


text:
Osho ngaaka Gideon okwa shunitha Aaisraeli ayehe komagumbo kakele kaamboka omathele gatatu, mboka ya li ye na onguta yomondjila noombenda. Ontanda yAamidiana oya li komeho gawo mesilu.”


text:
Oto ku uva shoka taa ti, e to kala wa nyatipala oku yi matukila.” Gideon nomupiya gwe oya kuluka ya yi popepi nontanda yaatondi.


text:
Aamidiana, Aayamaleki naantu yokombuga oya li ya gumbakana nesilu ya fa oshapapa noye na oongamelo odhindjidhindji, oto ti ehekevi lyopooha dhefuta.


text:
Gideon sho a thiki ko, oku uvu omulumentu ta hokololele kuume ke ondjodhi. Okwa li ta ti: “Onda yaguma oshikwiila shiishokelya sha galangatele montanda yetu e tashi dhenge otenda yimwe. Otenda oya ongotele pevi e tayi yalalala.”


text:
Kuume ke okwa yamukula: “Ndyoka egonga lyOmuisraeli Gideon, omuna gwaJoas. Kashi shi sha shilwe. Kalunga okwa gandja Midian miikaha ye netangakwiita lyetu alihe.”


text:
Gideon sho u uvu ondjodhi yomulumentu naashoka tayi ti, okwa tsu oongolo e ta hambelele Kalunga. Nena okwa galukile kontanda yAaisraeli e ta ti: “Thikameni! Omuwa okwa gandja etangakwiita lyaMidian miikaha yeni.”


text:
Okwa topola aalumentu ye omathele gatatu momatanga gatatu nokwa pe omulumentu kehe ombenda noshiyuma shi na onyeka meni.


text:
Uuna tatu hiki oombenda pamwe netanga lyandje, nane wo hikeni dheni mwa kunduka ontanda ne tamu igidha tamu ti: ‘OmolwOmuwa nomolwa Gideon.’ ”


text:
Mokati kuusiku Gideon netanga lye lyaalumentu ethele oye ya popepi nontanda, naanaa konima aatonateli aape sho ye ya miilonga. Nena oya hiki oombenda e taa tatula iiyuma mbyoka ya li nayo,


text:
nomatanga gaali ongashikwawo. Oya yelutha oonyeka nomalumoho gawo noombenda okomalulyo gawo noyi igidha taa ti: “Egonga lyOmuwa nolyaGideon!”


text:
Aalumentu ayehe oya thikama ya dhingilila ontanda, etangakwiita lyaatondi nolya yi ondapo tali kaluluka.


text:
Manga aantu yaGideon taa hiki oombenda dhawo, Omuwa okwa vundakanitha aatondi, ya pilukilathana nomagonga gawo ga tagananenathana. Oya fadhukile kuSaretan, sigololo oBet Shitta nandongo oshilando Abel Mehola popepi naTabbat.


text:
Nena aalumentu yomezimo lyaNaftali, lyaAser nolyiitopolwa ayihe iyali yAamanasse oyi ithanwa noya tidha Aamidiana.


text:
Gideon okwa tumu aatumwa nevi alihe lyokoondundu dhaEfraim ta ti: “Londolokeni, tu kondjeni nAamidiana. Tonateleni omulonga Jordan noompanalonga, sigo oBet-Bara, mu keelele Aamidiana, yaa taaguluke.” Aaefraim oya hiywa noya tonatele omulonga Jordan noompanalonga, sigo oBetbara.


text:
Oya kwata aakwaniilwa yaali yAamidiana, Oreb naSeeb. Oya dhipaga Oreb pemanya lyaOreb naSeeb poshikolelo shoomviinu shaSeeb. Oya tsikile okutidhagana Aamidiana noye eta omitse dhaOreb naSeeb kuGideon, ngoka a li kuuzilo waJordan.


text:
Nena Aaefraim oya lombwele Gideon ya ti: “Oshike inoo tu lombwela, sho wa ka homona Aamidiana? Omolwashike we tu ningile ngeyi?” Oye shi tamaneke noonkondo.


text:
Ihe Gideon okwa ti: “Shoka nda li te vulu okuninga, kashi shi sha nokuyelekwa naashoka mwe shi ningi. Nokuli oshishona shoka mwe shi ningi, oshi vule shoka ezimo lyandje alihe lye shi ningi.


text:
Sho shene, okoonkondo dhaKalunga mwa dhipaga aawa yaali yAamidiana, Oreb naSeeb. Oshike nda ningi, shi tukule shino?” Sho a ti ngeyi, oya gololoka.


text:
Gideon netanga lye lyaalumentu omathele gatatu oye ya komulonga Jordan noye gu taaguluka. Oya li ya loloka nayi, ihe oya landula ngaa aatondi yawo.


text:
Sho ye ya kuSukkot, okwa lombwele aantu yomoshilando: “Peni wo aantu yandje iikwiila yimwe. Oya loloka, nangame onda landula Seba naZalmunna, aakwaniilwa yAamidiana.”


text:
Ihe aakuluntu yaSukkot oya ti: “Omolwashike tu na okupa aakwiita yoye iikulya? Ndishi inamu kwata natango Seba naZalmunna.”


text:
Gideon okwa ti: “Eewa ano! Omuwa ngele okwa gandja Seba naZalmunna miikaha yandje, nena otii ke mu takula nomano nomapokolo gokombuga!”


text:
Gideon okwa yi kuPenuel nokwe ya hehela ngaashi puSukkot, ihe aantu mbaka oya yamukula ngaashi Aasukkot.


text:
Okwa ti kuyo: “Ote yi, ihe otii ka galuka ondjolowele nonda ndjanga, nongele nda galuka, otii ka hanagula po epopilongulu lyeni.”


text:
Seba naZalmunna oya li puKarkor pamwe netangakwiita lyawo. Maakwiita ayehe yomazimo gokombuga omwa li mwa hupu ashike 15 000; aakwiita 120 000 oya dhipagwa.


text:
Gideon okwa yi nondjila yokooha dhombuga kuuzilo waNobak naJogbeha e ta koloka ta matukile etangakwiita.


text:
Aakwaniilwa mbeyaka yaali yAamidiana, Seba naZalmunna, oya yi ontuku, ihe okwe ya landula e te ya kwata e ta shoshomeke etanga lyawo alihe.


text:
okwa kwata omumati Omusukkot e te mu pula. Omumati okwe mu nyolele omadhina gaakuluntu omilongo heyali yaSukkot.


text:
Nena Gideon okwa yi kaantu yaSukkot nokwa ti: “Dhimbulukweni, nkene mwa tindile okukwatha ndje. Omwa tile, itamu pe aakwiita yandje ya loloka iikulya, oshoka onda li manga inaandi kwata Seba naZalmunna. Eewa, oyo mbaka nduno!”


text:
Nena Gideon okwa pula Seba naZalmunna: “Ongiini kombinga yaantu mbeya mwa dhipagele puTabor?” Oya yamukula: “Oye ku fa, shaa ngoka okwa fa munyembala.”


text:
Gideon okwa ti: “Oya li aamwameme yomekoto, ndele ote gana naanaa kutya ando omwa li inaamu ya dhipaga, ando itandi mu dhipaga.”


text:
Nena okwa lombwele osheeli she Jeter: “Ila, u ya dhipage!” Ihe omumati ina pweya mo nande egongamwele lye. Okwa li ta kakama, oshoka oye omputu natango.


text:
Nena Seba naZalmunna oya ti kuGideon: “Ila, u tu dhipage ngoye mwene, oshoka ngoye omulumentu gwomatha.” Osho Gideon e ya dhipaga nokwa kutha po iiwengendje ya li moothingo dhoongamelo dhawo.


text:
Konima yaambika Aaisraeli oya ti kuGideon: “Ninga omuleli gwetu — ongoye noluvalo lwoye. Owe tu yululula miikaha yAamidiana.”


text:
Ihe okwa tsikile ta ti: “Nandi mu pule oshinima shimwe. Shaa ngoka gwomune na pe ndje omagola ngoka a hakana.” (Aamidiana naambuga oya li haa zala omagola giingoli.)


text:
Aantu oya yamukula: “Otatu nyanyukilwa oku ge ku pa.” Oya yala ekumbyatha pevi noshaa ngoka oku umbile po omagola ngoka a hakana.


text:
Omagola giingoli ngoka Gideon a taamba, oge na uudhigu u thike konyala pookilograma omilongo mbali, inaamu yalulilwa omitsuhu nomakwilika noonguwo oombwilili, ndhoka hadhi zalwa kaakwaniilwa yAamidiana, niiwengendje mbyoka ya li moothingo dhoongamelo dhawo.


text:
Gideon okwe yi tungitha ondjatha ya nyeleketela e te yi tula moshilando shaandjawo Ofra. Aaisraeli oya gamuka ko kuKalunga kawo noye yi simaneke ya ningi oshikalunga shawo. Osha ningi epundukitho kuGideon noluvalo lwe.


text:
Osho Aamidiana ya sindwa kAaisraeli nokapwa li we omahindo. Oshilongo osha li shi na ombili omimvo omilongo ne, sigo okeso lyaGideon.


text:
Gideon yaJoas okwa si muukokele wa tya ko nokwa fumvikwa mombila yahe Joas puOfra, oshilando shezimo lyaAbieser.


text:
Konima yeso lyaGideon oshigwana shaIsrael inashi dhiginina Kalunga; osha longele ooBaal. Oya ningi Baal-Berit oshimenka shawo


text:
yo inaa tsikila we okulongela Omuwa Kalunga kawo, ngoka e ya mangulula miikaha yaatondi yawo ye ya kunduka.


text:
e te ya lombwele: “Oshike shi mu vulile oshikwawo? Okupangelwa kaalumentu omilongo heyali, ayehe aana yaGideon, nenge okomulumentu gumwe? Dhimbulukweni kutya Abimelek oye omukweni gwomekoto.”


text:
Aakwawo yayina oye shi lombwele aalumentu Aashekem, mboka ya tokola okulandula Abimelek, oshoka omukwawo.


text:
Oye mu pe iimaliwa iisiliveli omilongo heyali ya zi motempeli yaBaal-Berit, Abimelek nokwa thitha nayo aantu yaamakaha naakolokoshi.


text:
Okwa yi koohe kuOfra, nokemanya limwe okwa dhipagele ko aamwahe omilongo heyali, aana yaGideon. Ihe Jotam, onkelo yaGideon, okwa holama ye ina dhipagwa.


text:
Nena aalumentu ayehe yaShekem noyaBetmillo oya yi komwandi gwiidhila kuShekem, nkoka ya ningi Abimelek omukwaniilwa.


text:
Jotam sho e shi uvu, okwa londo kondungu yondundu Garizim nokwe ya igidha a ti: “Pulakenii ndje, ne aalumentu yaShekem, opo Kalunga e mu pulakene!


text:
Konalenale omiti odha li dha gongala, dhi ihogololele omukwaniilwa. Odha lombwele omuholivi: ‘Ninga omukwaniilwa gwetu.’


text:
Omuholivi ogwa yamukula: ‘Ndi ethe ooholivi dhandje hadhi zi omagadhi haga simanekitha ndje kaantu nokiikalunga, opo ndi mu pangele? Aawe.’


text:
Ihe omuviinu ogwa yamukula: ‘Ndi ethe omaviinu gandje haga nyanyudha aantu niikalunga, ngaye ndi mu pangele? Aawe.’


text:
Eno olya yamukula: ‘Ngele omwa hala shili, ndi ninge omukwaniilwa gweni, nena ileni, mu gondje momuzile gwandje. Ngele itamu shi ningi, nena omulilo nagu ndwafuke miitayi yandje yomakwega notagu fike po omisedeli dhaLibanon.’ ”


text:
Jotam okwa tsikile ko a ti: “Omwa kala tuu moshili nomuuyuuki, sho mwa ningi Abimelek omukwaniilwa gweni? Omwa simaneke tuu Gideon nokuninga nawa egumbo lye, ngaashi e shi ilongela?


text:
Dhimbulukweni kutya tate okwa li e mu kondjele. Okwa hupula omwenyo gwe, opo e mu hupithe kAamidiana.


text:
Ihe nena ndjika otamu kondjitha ezimo lyatate. Omwa dhipagele oyana aalumentu omilongo heyali kemanya limwe. Omukweni Abimelek, omuna gwohonda, omwe mu ningi omukwaniilwa gwaShekem.


text:
Ngashingeyi ano shono mwe shi ningile Gideon negumbo lye, ngele oshu uka noshoshili, kaleni mu na ombili naAbimelek, naye na kale nombili nane.


text:
Ihe ngele hasho, nena omulilo nagu ndwafuke muAbimelek, gu tyotyomeke aalumentu yaShekem naBetmillo. Omulilo nagu ndwafuke nomaalumentu yaShekem naBetmillo, gu lungunithe Abimelek.”


text:
Nena Kalunga okwa tula etondathano pokati kaAbimelek naalumentu yaShekem noya tukulilathana iipotha.


text:
Shika osha ningilwa okugeelela uutoni waAbimelek naalumentu yaShekem, mboka ya li ye mu kingika okudhipaga aana yaGideon omilongo heyali.


text:
Aalumentu yaShekem oya tula aalangeli koondungu dhoondundu, noya yugu ayehe mboka taa piti po. Abimelek okwe shi hokololelwa.


text:
Oya yi ayehe komayana gawo gomiviinu e taa toonona omandjembele e taa ga kolo omaviinu e taa hanga oshituthi. Oya yi motempeli yoshikalunga shawo, moka ya li e taa nu noya nyana Abimelek.


text:
Gaal okwa ti: “Tse aantu twa tya ngiini ano muShekem? Omolwashike tatu longele Abimelek? Oye olye nokwa zi peni? Omuna gwaGideon! Sebul oye elenga lye, ihe oshike tatu mu longele? Vulikeni kunyokokulu Hamor, omutoti gwezimo.


text:
Ando ndi kale te wilike oshigwana shika, ando otandi shi kanyutulula kuAbimelek! Onda hala ndi tye kuye: ‘Ikolelela! Koleka omatanga goye e to ya okukondja!’ ”


text:
Okwa tumu aatumwa kuAbimelek puAruma, ya tye: “Gaal yaEbed naamwayina oye ya kuShekem noitaa ke ku pitika nando, u kale moshilando.


text:
Ngula penduka pepito lyetango, u ponokele oshilando ohaluka. Gaal sho te ya naantu ye oku ku kondjitha, ya gopagula, ngaashi tashi vulika.”


text:
Abimelek naantu ye sho ya mono Gaal ta zi mo e ta thikama posheelo shoshilando, oya hololoka mo miilangela yawo.


text:
Gaal okwe ya e ta ti kuSebul: “Heyi! Tala! Aalumentu oombeya taa ya taa zi koondundu.” Sebul okwa yamukula: “Kaye shi aantu, ndhoka omizizimba monyonga yondundu.”


text:
Gaal okwa ti ishewe: “Tala nduno! Aalumentu oombeya taa kuluka taa ende kombanda yondundu, nongundu yimwe oya lambalala ondjila ya za komwandi gwiidhila.”


text:
Nena Sebul okwa ti kuye: “Okana koye hoka wa lenga ho, oke li peni? Ndishi owa ti, oshike tatu longele omulumentu nguno Abimelek? Mbaka oyo aalumentu mboka wa popi nondhino. Ya matukila nduno, oyo mbo!”


text:
Gaal okwa fadhuka po, naAbimelek okwe mu landula. Oyendji oya li ye ehamekwa, unene posheelo shoshilando.


text:
Onkee a kutha aantu ye e te ya topola momatanga gatatu, ya ka langele momalundu. Sho a mono aantu ya thigi po oshilando, okwa hololoka ko, opo e ya dhipage.


text:
Abimelek nongundu ye manga taa matuka yu uka komweelo gwoshilando, ye gu tonatele, omatanga omakwawo gaali oga ponokele aantu momalundu e taye ya dhipaga ayehe.


text:
Olugodhi olwa tsikile esiku alihe. Abimelek okwa kwata oshilando, a dhipaga aantu yasho e te shi hanagula po noku shi gunda uuzigo.


text:
Ano aawiliki ayehe mepopilongulu lyaShekem sho ye shi uvu, oya ka holama mohote yomotempeli yaBaal-Berit.


text:
onkee okwa yi a londo kondundu Salmon naalumentu ye. Oko a kutha ekuya e ta tete oshitayi shomuti e te shi leke kepepe lye.


text:
Osho ngaaka omulumentu kehe a tete oshitayi shomuti, noya landula Abimelek noya ndumbike iiti pohote. Oye yi tomeke, manga aantu ye li meni; aantu ayehe yomohote noya lokotele mo komulilo. Mbaka oya li aalumentu naakiintu ye thike peyuvi.


text:
Oshilando osha li shi na epopilongulu lya kola. Aantu ayehe, aalumentu naakiintu, naawiliki wo, oya ka holama ya matukile mo. Oyi ipatele mo e taa yi pombanda.


text:
Abimelek okwi igidha nziya omumati omuhumbati gwomatati ge e te mu lombwele: “Pweya mo egongamwele lyoye, u dhipage ndje. Inandi hala taku tiwa kutya omukulukadhi a dhipaga ndje.” Omumati okwe mu tsu e ta si.


text:
Osho Kalunga okwa galulile Abimelek shoka a ningile egumbo lyahe mokudhipaga aamwahe omilongo heyali.


text:
Kalunga a talitha wo aalumentu yaShekem uudhigu moluugoyoki wawo, ngaashi Jotam yaGideon a ti, sho e ya tula omutima.


text:
Konima yeso lyaAbimelek Tola yaPua, omutekulu kwaDodo, okwa holoka, a mangulule Israel. Okwa li gwomezimo lyaIssaskar nokwa kalele muShamir kevi lyokoondundu dhaEfraim.


text:
Okwa li e na oyanamati omilongo ndatu, mboka ya kayile uusino omilongo ndatu. Oya li ye na iilando omilongo ndatu muGilead, mbyoka hayi ithanwa nduno iilando yaJair.


text:
Aaisraeli oya yono ishewe kOmuwa, sho ya simaneke ooBaal nooAstarte, osho wo iikalunga yaSiria, yaSidoni, yaMoab, yaAmmon noyAafilisti. Oye etha Omuwa yo inaye mu simaneka we.


text:
Omimvo omulongo nahetatu oya thininike nokuhepeka Aaisraeli ayehe mboka ya kala moshilongo shAayamori kuuzilo womulonga Jordan muGilead.


text:
Aayammoni oya taaguluka nokuli omulonga Jordan ye ya, ya kondjithe ezimo lyaJuda, lyaBenjamin nolyaEfraim. Israel okwa li muudhigu kaawu shi kutumbulwa.


text:
Nena Aaisraeli oya kugile Omuwa e taa ti: “Otwa yono kungoye, oshoka otwe ku etha, Kalunga ketu, notwa simaneke ooBaal.”


text:
Aasidoni, Aayamaleki nAamaon oye mu hepeke monale, nomwa kugu kungame. Inandi mu hupitha miikaha yawo?


text:
Indeni, ki ithaneni iikalunga yeni mbyoka mwa hogolola. Nayi mu mangulule, sho mwa adhika kuudhigu.”


text:
Ihe oshigwana shaIsrael osha yamukula sha ti kOmuwa: “Otwa yono. Ninga shoka she ku opalela, shaa tuu to tu hupitha nena.”


text:
Osho ya manguluka kiikalunga yawo iikwiilongo noya longele Omuwa; oye nokwe ehamenwa uudhigu waIsrael.


text:
Nena Aayammoni oya gongala, ya ye kiita noya yungu ontanda muGilead. Aaisraeli oya gongala wo noya yungu ontanda muMispe muGilead.


text:
Nkwiyaka oshigwana naawiliki yomazimo gaIsrael oya pulathana: “Olye ta wilike olugodhi okukondjitha Aayammoni? Ngoka te shi ningi, oye na kale omuwiliki gwaantu ayehe yomuGilead.”


text:
okwa li e na oyana yalwe nomukadhi. Sho ya koko, oya tidha po Jefta noya ti kuye: “Ito ka thigulula nando osha putate, oshoka nyoko okwi ili.”


text:
Jefta okwa yi ontuku yaamwahe e ta ka kala mevi lyaTob. Okwi ihilile ongundu yaantu yaamakaha noye ende ye mu tula mokakuwilili.


text:
Ihe Jefta okwa yamukula: “Ne omwa tondo ndje nayi, sigo mwa tidha ndje maandjatate. Omolwashike tamu ya kungame ngashingeyi, sho mwa adhika kuudhigu?”


text:
Oya ti kuye: “Otwi igameke kungoye, oshoka otwa hala, tu ye nangoye, tu ka kondjithe Aayammoni, ngoye u wilike aantu ayehe muGilead.”


text:
Jefta okwa ti kuyo: “Ngele otamu galulile ndje kegumbo, ndi kondjithe Aayammoni, nOmuwa ta pe ndje esindano, nena otii ka ninga omuleli gweni.”


text:
Osho ngaaka Jefta a yi naawiliki yaGilead, naantu oye mu ningi omuleli nomuwiliki gwawo. Koshipala shOmuwa muMispa Jefta okwe endulula oohapu dhe adhihe e dhi popi naawiliki.


text:
Nena Jefta okwa tumu aatumwa komukwaniilwa gwaAmmon nelaka tali ti: “Oshike to tamanana natse? Omolwashike to matukile oshilongo shetu?”


text:
Omukwaniilwa gwaAmmon okwa yamukula aatumwa yaJefta ta ti: “Aaisraeli sho ya zile muEgipiti, oya kutha po evi lyandje okuza komulonga Arnon sigo omulonga Jabbok nomulonga Jordan. Ngashingeyi li galulila ndje nombili.”


text:
neyamukulo lye tali ti: “Kashi shi oshili kutya Israel okwa kutha po evi lyaMoab nenge evi lyaAmmon.


text:
Shoka sha ningwa, osho shika. Aaisraeli sho ya thigi po Egipiti, oya taula ombuga, sigo okEkololo lyaAkaba, e taa thiki kuKadesh.


text:
Nena oya tumu aatumwa komukwaniilwa gwaEdom, ye mu pule epitikilo, ya taakane evi lye. Ihe omukwaniilwa gwaEdom ine ya pitikila. Oya pula ishewe omukwaniilwa gwaMoab, naye ongashikwawo, ine ya pitikila, ya pite mevi lye. Osho nduno Aaisraeli ya kala muKadesh.


text:
Nena oya tsikile ya piti mombuga taa dhingoloka evi lyaEdom nevi lyaMoab, handiyaka yomulonga Arnon. Oko ya yungu ontanda, ihe inaa tokola nando Arnon, oshoka ogwa li ongamba yaMoab.


text:
Nena Aaisraeli oya tumu aatumwa kuSihon, omukwaniilwa gwAayamori gwokuHeshbon noye mu pula epitikilo, ya taakane oshilongo she, ya ye kevi lyaandjawo.


text:
Ihe Sihon ina pitika nando, Aaisraeli ye shi ninge. Okwe eta aakwiita ye ayehe e taa yungu ontanda puJahas nokwa matukile Aaisraeli.


text:
Ihe Omuwa, Kalunga kaIsrael, okwa sinditha Aaisraeli ya sindi Sihon niita ye. Osho ngaaka Israel a lala oshilongo ashihe shAayamori mboka ya kala moshilongo shoka.


text:
Oya kutha po oshilongo shAayamori ashihe okuza kuArnon muumbugantu sigo oJabbok muumbangalantu nokuza kombuga kuuzilo sigo oJordan kuuninginino.


text:
Shika osha ningwa kOmuwa, Kalunga kaIsrael, ngoka a kwatha aantu ye Aaisraeli, ya tidhe po Aayamori.


text:
Owa hala, u kambadhale oku li kutha ko? Dhiginina ndyoka wa pewa kukalunga koye Kemosh. Ihe tse otatu ka takamitha ashihe shoka Omuwa, Kalunga ketu, e tu pe.


text:
Oto dhiladhila kutya ongoye omwaanawa u vule Balak yaZippor, omukwaniilwa gwaMoab? Okwa homona tuu Israel nenge e ya etela iita nando olumwe?


text:
Oshoka pwa piti omimvo omathele gatatu, sho Israel a lala Heshbon naAroer, niilando yomuushiinda wayo, niilando ayihe komunkulo gwomulonga Arnon. Oshike inoo yi kutha ko nale?


text:
Aawoo, inandi ku hinda nando okashona. Ongoye to hindi ndje, sho to etele ndje iita. Omuwa oye omutokoli. Oye ta ka tokola pokati kAaisraeli nAayammoni.”


text:
Ombepo yOmuwa oya lambele Jefta. Okwa taakana Gilead naManasse e ta galukile kuMispe muGilead e ta yi kuAmmon.


text:
omuntu ngoka ta ka tsakaneka ndje tango ta zi maandjetu, otandi ke mu gandja kOmuwa omayambo, sho te galuka kiita nda sindana. Omuntu ngoka otandi ke mu ninga efikilondjambo.”


text:
Okwe ya thepagula okuza kuAroer nombinga ayihe muushiinda waMinnit, iilando omilongo mbali ayihe kumwe, sigololo Abel Keramim. Opwa li omulape gwowala, Aayammoni noya sindika kAaisraeli.


text:
Jefta sho a galukile kegumbo kuMispe, omwana omukadhona okwe ke mu tsakaneka ta tembula ye ta hiki ontunda. Okwa li epona.


text:
Sho e mu mono, okwa tuula oonguwo dhe moluhodhi e ta ti: “O, mumwandje! Owa tatula omutima gwandje! Omolwashike wa undulile ndje momupya gu thike mpano? Onda ninga euvaneko nde li uvanekele Omuwa, noite vulu oku li lundulula.”


text:
Omwanakadhona okwa ti kuye: “Ngele owa uvanekele Omuwa euvaneko, ninga sho wa ti, u shi ningile ndje. Omuwa ndishi okwe ku pa esindano, sho wa dhenge aatondi yoye Aayammoni.”


text:
Ihe okwi indile he a ti: “Ningila ndje shika. Etha ndje manga oomwedhi mbali, ndi ye nookanee kandje koondundu, ndi ka lilile ko uukadhona wandje, sho te si inaandi fukala.”


text:
He okwe mu lombwele, a ye, nokwe mu etha, a kale oomwedhi mbali. Okwa yi nookanee ke koondundu nokwa lilile ko uukadhona we, oshoka ina hokanwa noke na oluvalo.


text:
Konima yoomwedhi mbali okwa galukile kuhe. Jefta okwa ningi, ngaashi u uvanekele Omuwa, nomwana okwa si manga ye omukadhona. Shika osha ningile ondjigilile muIsrael.


text:
Aakiintu aagundjuka haa yi omasiku gane omumvo kehe oku ka lila omwana omukadhona gwaJefta gwokuGilead.


text:
Aantu yaEfraim oyi ilongekidhile olugodhi. Oya tokola omulonga Jordan yu uka kuZafon noya ti kuJefta: “Omolwashike wa kondo oongamba wa ka kondja nAayammoni, nando ino tu lombwela, tu yeni nangoye? Otatu fike po egumbo lyoye.”


text:
Ihe Jefta okwa ti kuyo: “Tse noshigwana shandje otwa li tu na oontamanana dha kwata miiti nAayammoni. Onde mu ithana, ihe ne inamu ya, mu hupithe ndje miikaha yawo.


text:
Sho nda mono kutya inamu shi ninga, onda hupula omwenyo gwandje nonda tokola oongamba, ndi ke ya kondjithe, Omuwa nokwa pe ndje ompolo yoku ya sinda. Omolwashike mwa hala okukondjitha ndje ngashingeyi?”


text:
Nena Jefta okwa gongele aalumentu ayehe yaGilead, a matukile Aaefraim, e te ya dhenge. (Aaefraim oya tile: “Ne Aagilead mu li muEfraim naManasse, one oontauki mwa za kuEfraim.”)


text:
Aagilead oya kala poonkondo dhaJordan apehe mpoka hapu tokolwa, opo ya keelele Aaefraim, yaa taaguluke omulonga, yaa ye ondapo. Omuefraim kehe ngoka a hala okutaaguluka omulonga ta yi ondapo, sho a pula eziminino, nena Aagilead oya pula: “Ngoye Omuefraim?” Ngele ota ti: “Aawe”,


text:
nena otaye mu lombwele e taa ti: “Tya ‘Shibbolet.’ ” Ngele ota ti: “Sibbolet”, oshoka ita vulu oku shi tumbula nawa, nena otaye mu kwata e taye mu dhipaga ponkondo ndjoka yaJordan. Pethimbo ndyoka Aaefraim omayuvi omilongo ne nagaali oya dhipagwa.


text:
Jefta okwa wilike Israel omimvo hamano. Nena okwa mana oondjenda nokwa fumvikwa moshilando shaandjawo muGilead.


text:
Okwa li e na oyanamati omilongo ndatu naakadhona omilongo ndatu. Okwa hokanitha oyana aakadhona kaayeni nokwa tenyitha oyana aamati kaayeni. Ibzan okwa wilike Israel omimvo heyali.


text:
Okwa li e na oyanamati omilongo ne naatekulumati omilongo ndatu, mboka ya li haa londo kuundoongi omilongo heyali. Abdon okwa wilike Israel omimvo hetatu.


text:
Aaisraeli oya yono ishewe kOmuwa, oye nokwe ya gandja miikaha yAafilisti, ye ya pangele omimvo omilongo ne.


text:
Pethimbo ndyoka opwa li omulumentu, edhina lye Manoak, gwokoshilongo Soar. Okwa li gwomezimo lyaDan. Omukadhi okwa li ihaa mono uunona.


text:
Omuyengeli gwOmuwa okwe mu holokele nokwa ti kuye: “Sigo ongashingeyi ino mona uunona, ihe oto ka kala metegelelo, u vale omumati.


text:
Omunona ngele a valwa, ino kulula ko omafufu ge, oshoka okuza kevalo lye ota ka kala omunasiri, a yoololelwa Kalunga. Oye ta ka mangulula Israel miikaha yAafilisti.”


text:
Omukulukadhi okwa yi e te shi lombwele omulumentu gwe ta ti: “Omuntu gwaKalunga okwi ile kungame; okwa li omutilithi a fa omuyengeli gwaKalunga. Inandi mu pula nando mpoka a zi, ye ina lombwela ndje nando edhina lye.


text:
Ihe okwa lombwele ndje kutya otandi ka kala metegelelo e tii ka vala okamati. Okwa lombwele ndje, ndaa nwe omaviinu nenge omalovu, nenge okulya iikulya yi indikwa, oshoka omumati ota ka kala omunasiri, a yoololelwa Kalunga sigo okesiku lyeso lye.”


text:
Nena Manoak okwa galikana Omuwa a ti: “Omuwa, tumununa omuntu gwaKalunga kutse, opo e tu lombwele kutya okamati otatu ka ningi ngiini, nge ka valwa.”


text:
Kalunga okwa ningi, ngaashi Manoak a pula. Omuyengeli gwe okwa galukile komukiintu, manga a li omutumba mepya. Omulumentu gwe Manoak ka li puye.


text:
Omukadhi okwe ke mu lombwela e ta ti: “Tala! Omulumentu ngoka i ile kungame uunambo, okwe ya ishewe kungame.”


text:
Manoak okwa thikama e ta landula omukadhi. Okwa yi komulumentu ngoka e ta ti: “Ongoye tuu omulumentu ngoka a li ta popi namukadhandje?” Okwa yamukula a ti: “Eeno.”


text:
Nena Manoak okwe mu pula: “Ngele oohapu dhoye dha tsakanithwa, omumati oku na okuninga shike? Ota putudhwa ngiini?”


text:
Na kale itaa li sha shoka hashi zi momandjembele; ke na okunwa omaviinu nenge omalovu, nenge okulya iikulya yi indikwa. Na gwanithe ashihe shoka nde mu lombwele.”


text:
Manoak ina tseya nando kutya oye omuyengeli gwOmuwa. Onkee okwa ti kuye: “Kwatha ndje alikana, waa ye manga. Tu pitika, tu ku telekele onyama yonkombwena.” Ihe omuyengeli okwa ti: “Nando ondi kale mpaka, itandi ka lya oondya dhoye. Ihe ngele wa hala, u dhi longekidhe, dhi fikila Omuwa omayambo.”


text:
Manoak okwa yamukula: “Tu lombwela edhina lyoye, opo tu ku simaneke, uuna oohapu dhoye tadhi ka tsakanithwa.”


text:
Manoak okwa kutha onkombwena niilya iishona, noposhiyambelo shemanya okwe yi yambele Omuwa ngoka ha ningi iikumithalonga.


text:
Omulilo manga tagu lilima poshiyambelo, Manoak nomukadhi oya mono omuyengeli gwOmuwa ta yelukile kegulu momalaka gomulilo. Manoak okwa dhimbulula nduno kutya nani omulumentu oye omuyengeli gwOmuwa, oye nomukadhi oya tsu iipala yawo pevi. Inaa mona we omuyengeli.


text:
Ihe omukadhi okwa yamukula a ti: “Ando Omuwa a li a hala oku tu dhipaga, ando ina taamba omayambo getu; ando ine tu ulukila ayihe mbika nenge ando nena ine tu hokololela iinima ya tya ngeika.”


text:
Omukulukadhi okwa pulumutha okamati noye ka luku Simson. Okanona oka koko, Omuwa nokwe ka laleke nuuyamba.


text:
Okwa shuna kaandjawo e ta ti kaakuluntu ye: “Onde endela omukadhona Omufilisti kuTimna. Ke mu talelii ndje; onda hala oku mu hokana.”


text:
Ihe aakuluntu ye oye mu pula: “Omolwashike to yi kumboka aapagani Aafilisti, u kuthe ko omukiintu? Ito vulu okukutha omukiintu moludhi lwetu, mokati koshigwana shetu?” Ihe Simson okwa ti kuhe: “Oye awike nda hala, mu ke mu talele ndje. Ondi mu hole.”


text:
Aakuluntu ye inaa tseya kutya Omuwa okwa li te enditha Simson okuninga ngeyi, oshoka Omuwa okwa li ta kongo olweedhe lwo opala okukondjitha Aafilisti. Pethimbo ndika Aafilisti oya li taa pangele Israel.


text:
Osho ngaaka Simson okwa yi kuTimna pamwe naakuluntu ye. Manga ya li taa yi koshitsambe shomiviinu, oku uvu onkoshi ongundjuka tayi pumbu.


text:
Ohaluka oonkondo dhOmuwa dhe ya muSimson, nokwa toogonyona onkoshi niikaha ye, oto ti omuntu ta toogonyona onkombwena. Ihe ina lombwela nando aakuluntu ye shoka a ningi.


text:
Omasiku gamwe sho ga piti po, Simson okwa shuna ko ishewe, e ke mu hokane. Mondjila okwa peguka mo, a tale onkoshi ndjoka a dhipagele, nokwa li a kumwa, sho a mono ehunga lyoonyushi nomagadhi gadho ge li molukolo lwonkoshi ndjoka ya sa.


text:
Okwa kogonyona mo omagadhi goonyushi niikaha ye e te ga li, manga te ende. Nena okwa yi kaakuluntu ye e te ya pe ko wo. Oye ga li, ihe Simson ine ya lombwela kutya okwe ga kutha molukolo lwonkoshi ya sa.


text:
He yaSimson okwa yi kaandjamukadhona, naSimson okwa ningi omatelekela hwiyaka. Shika osha li omukalo mokati kaagundjuka.


text:
Simson okwa ti kuyo: “Nandi mu pule otumbutumbu. Otandi mbetse nakehe gumwe gwomune ohema yoliina ya thola nomutsuhu gwuufuuli nokutya itamu vulu okulombwela ndje momasiku ngaka gaheyali gohango kutya otayi ti ngiini.” Oyo ya ti kuye: “Tu lombwela otumbutumbu yoye.”


text:
Okwa ti: “Iikulya oya zi momufukedhi; uutoye owa zi momunankondo.” Oya kala ya nyengwa uule womasiku gatatu okutseya otumbutumbu.


text:
Mesiku etine oya ti kumukadhaSimson: “Enda omulumentu gwoye miineya, u tu lombwele kutya otumbutumbu otayi ti ngiini. Ngele hasho, otatu ka tomeka egumbo lyaho omulilo e tatu mu lungunithile mo. Omwe tu hiya nani, mu tu yuge! Hasho?”


text:
MukadhaSimson okwe ya kuye ta lili e ta ti: “Ngoye ku hole ndje! Ou tonde ndje! Owa pula yakwetu otumbutumbu ngoye ino lombwela ndje kutya otayi ti ngiini.” Simson okwa ti kuye: “Tala, inandi yi lombwela nande otate nameme. Omolwashike ndi na oku yi ku lombwela?”


text:
Oye a lili omasiku ngoka agehe gaheyali gohango. Ihe mesiku etiheyali Simson okwe mu lombwele shoka otumbutumbu tayi ti, oshoka omufuko okwe mu tsitsimike unene. Nena omukiintu okwa lombwele Aafilisti.


text:
Mesiku etiheyali manga Simson inaa ka lala, aantu yomoshilando oya ti kuye: “Oshike oshitoye shi vule omagadhi goonyushi? Oshike shi na oonkondo shi vule onkoshi?” Simson okwa yamukula: “Ando omwa li inaamu pululitha ontana yandje, ando inamu tseya eyamukulo.”


text:
Ohaluka oonkondo dhOmuwa odhe ya muye nokwa yi kuAshkelon e ta dhipaga aalumentu omilongo ndatu e ta kutha ko oonguwo dhawo dhuufuuli e te dhi pe aalumentu mboka ya fatulula otumbutumbu. Konima yaashika okwa yi kegumbo nokwa li a ngunya, a geele shoka sha ningwa po.


text:
Esiku limwe konima Simson okwa yi, a ka talele po omukadhi pethimbo lyeteyo lyosiima nokwa faalele onkombwena. Okwa ti kuhemweno: “Onda hala okuya kumukadhandje.” Ihe hemweno ine mu pitika.


text:
Okwa ti kuSimson: “Onda li ndi shi, owe mu tondo nokuli, nomolwashoka onde mu gandja koshinkumbi shoye. Ihe opu na omumwayina ondenge ye omwaanawa e mu vule. Oye kutha po, a ninge gwoye.”


text:
Okwa yi nokuli e ta kwata oombandje omathele gatatu. Okwa kutha oombandje oombali noombali, nomishila dhadho okwe dhi mangele kumwe e ta tula ko onyeka.


text:
Nena okwe dhi tidhile momapya gAafilisti e dhi tomeka omulilo. Pamukalo nguka okwa fike po oondudhi adhihe niilya wo mbyoka inaayi teywa manga, osho wo iitsambe yomiviinu nooholivi ndhoka hadhi zi omagadhi.


text:
Aafilisti sho ya pulathana kutya olye a ningi ngeyi, oya koneke kutya nani oSimson e shi ningi, oshoka hemweno gwokuTimna okwa gandja omufuko gwe koshinkumbi she. Aafilisti oya yi e taa fike po omufuko negumbo lyahe.


text:
Simson okwe ya lombwele. “Omwa ningi nayi! Oshili ite mwena, manga inaandi mu galulila ondjambi yeni!”


text:
Okwe ya mbolokotele e te ya vunyagula, noyendji yomuyo okwe ya dhipaga. Nena okwa yi e ta kala mekololo lyemanya puEtam.


text:
Aajuda oye ya pula: “Omolwashike tamu tu matukile?” Oya yamukula ya ti: “Otwe ya, tu kwate Simson, tu mu tule meti, tu mu ningile, ngaashi e tu ningile.”


text:
Nena aalumentu omayuvi gatatu gaJuda oya yi kekololo lyemanya puEtam e taa ti kuSimson: “Ku shi shi kutya Aafilisti oyo aapangeli yetu? Owe tu ningi ngiini?” Okwa yamukula: “Onde ya ningile naanaa shoka ya ningile ndje.”


text:
Aalumentu oya ti: “Otwe ya, tu ku mange, tse tu ku gandje kuyo.” Simson okwa ti: “Ganenii ndje, mwaa dhipage ndje ne yene.”


text:
Oyo ya ti kuye: “Onawa, otatu ku manga ashike e tatu ku gandja miikaha yawo. Itatu ku dhipaga.” Oye mu manga noongodhi oompe noye mu kutha mo mekololo.


text:
Sho ye ya kuLehi, Aafilisti oye mu matukile taye mu igidha. Ohaluka oonkondo dhOmuwa odhe ya muye, e ta tokola oongodhi dha li dhe mu manga komaako nokiikaha dha li dha fa oondali dha pya komulilo.


text:
Nena okwa mono oluyego lwokasino opo ka sile. Okwa petama e te lu toola po e ta dhipaga nalwo aalumentu eyuvi limwe.


text:
Simson nokwi imbi eimbilo tali ti: “Aalumentu eyuvi limwe onde ya dhipaga noluyego lwokasino; onoluyego lwokasino onde ya ndumbike mondumba.”


text:
Konima yaambika okwe ekelehi oluyego lwokasino. Ehala mpoka pwa ningilwa mbika, olya lukwa Ramat Lehi.


text:
Simson sho a li e endjwa mo kenota, okwi ithana Omuwa e ta ti: “Ongoye wa pe ndje esindano ndika ekumithi, ihe ngashingeyi oto etha, ndi se kenota ngaye ndi kwatwe kaapagani mbano Aafilisti.”


text:
Nena Kalunga okwe egulula olumbogo mevi puLehi, nomeya oga fuluka mo. Simson okwe ga nu e ta talalelwa noku uvite nawa. Oluthithiya nduka olwa lukwa Hakkore; olu li sigo onena puLehi.


text:
Esiku limwe Simson okwa yi koshilando shAafilisti edhina lyasho Gaza, nkoka i itsu ohonda e ta lala nayo.


text:
Aantu yaGaza oya koneke kutya Simson oku li moshilando. Oya kunduka eha ndyoka noye mu tegelela uusiku auhe posheelo shoshilando. Oya li ya mwena uusiku auhe e taa dhiladhila: “Otatu tegelele sigo opepito lyetango, opo naanaa tu mu dhipage.”


text:
Ihe Simson okwa ka lala ashike sigo pokati kuusiku. Nena okwa penduka e ta kwata iikulo yomweelo gwoshilando e te yi nakula mo — omiyelo, iikulo, iipatitho naayihe. Okwe yi itsike komapepe a ta yi nayo ayihe, sigo okondungu yondundu ya talathana naHebron.


text:
Aakwaniilwa yatano yAafilisti oya yi kuye noya ti: “Enda Simson nawa, opo e ku lombwele kutya oonkondo dhe oonene odha kala peni. Otatu vulu oku mu sinda ngiini, tu mu mange notu mu ninge omukatalume gwowala? Nena shaa gumwe gwetu ote ke ku pa iimaliwa iisiliveli eyovi limwe nethele limwe.”


text:
Delila okwa ti kuSimson: “Alikana, lombwela ndje shoka hashi ku nkondopaleke. Ngele ope na omuntu a hala oku ku manga, e ku ninge omukatalume, ote shi ningi ngiini?”


text:
Simson okwa yamukula: “Ngele otaa manga ndje noothipa heyali oompe inaadhi kukuta, nena ote fe yakwetu.”


text:
Okwa li e na aalumentu yamwe ya langela mela ekwawo. Okwi igidha: “Simson! Aafilisti oyo mbo!” Ihe nguka okwa ndifula oothipa ndhoka dha fa oondali dha pya komulilo. Onkee inaa tseya oshiholekwa shoonkondo dhe.


text:
Delila okwa ti kuSimson: “Ndati, ou wete ndje egoya, sho inoo lombwela ndje oshili. Alikana, kwatha ndje, u lombwele ndje kutya oto mangwa ngiini.”


text:
Okwa yamukula: “Ngele otaa manga ndje noongodhi oompeempeka, ndhoka inaadhi longithwa nale, nena otandi fe yakwetu.”


text:
Delila okwa kutha oongodhi oompe e te mu manga e ti igidha: “Simson! Aafilisti oyo mbo!” Aalumentu oya li ye mu langela mela ekwawo. Ihe okwa ndifula oongodhi komaako ge ngaashi oondali.


text:
Delila okwa ti kuSimson: “Ngoye oto ningi ndje oshege, sho itoo lombwele ndje oshili. Lombwela ndje, oto mangwa ano ngiini?” Okwa yamukula: “Ngele to tatakanithile moongodhi oondhinga heyali dhomafufu gandje e to dhi dhenge nawa kumwe, nena ote fe shaa ngoka.”


text:
Delila okwe mu kotheke e ta tatakanithile moongodhi oondhinga heyali dhomafufu ge e te dhi dhenge kumwe e ti igidha: “Simson! Aafilisti oyo mbo!” Oye a papudhuka e ta nakula omafufu ge moongodhi.


text:
Delila okwa ti kuye: “Oto vulu ngiini okutya, ou hole ndje, nando ino inekela ndje? Owa kotokele ndje lutatu, nonatango ino lombwela ndje shoka hashi ku nkondopaleke.”


text:
nohugunina okwe mu lombwele oshili: “Omafufu gandje ihaga tetwa. Ngame omunasiri, omuyoololelwa Omuwa okuza kevalo lyandje. Ngele onda kululwa, nena ote fe yakwetu.”


text:
Delila sho a dhimbulula kutya e mu lombwela nduno dholela, okwa tumu etumwalaka kaakwaniilwa yAafilisti tali ti: “Endeleleni, mu ye huka. Okwa lombwele ndje oshili.” Oye ya noye etelele iimaliwa.


text:
Delila okwa kothekele Simson mekolo lye. Sho a kumuka, okwi ithana omulumentu okukulula oondhinga dhomafufu ge. Nena okwa tameke oku mu ehameka, oshoka a kanitha oonkondo dhe.


text:
Okwi igidha: “Simson! Aafilisti oyo mbo!” Simson okwa penduka nokwa dhiladhila: “Otandi tokoka mo e te manguluka ngoshito.” Ina tseya kutya Omuwa okwe mu thigi po.


text:
Aafilisti oye mu kwata e taye mu tsiya omeho. Oye mu fala kuGaza e taye mu tula momalyenge e taye mu kweyitha emanya lyoshini, a tse iilya mondholongo.


text:
Aakwaniilwa yAafilisti oya gongala, ya dhane oshituthi shokuhambelela kalunga kawo Dagon, ye mu yambele omayambo. Oyi imbi taa ti: “Kalunga ketu okwe tu sinditha omutondi gwetu Simson.”


text:
Oya li ya shambukwa noya ti: “Ithaneni Simson, e tu shambudhe.” Sho ya ka tala Simson mondholongo, opo e ya shambudhe, oye mu thikameke pokati koongudhi. Aantu sho ye mu mono, oyi imbi omahambelelo taa tanga kalunga kawo taa ti: “Kalunga ketu okwe tu sinditha omutondi gwetu, ngoka a vunyagula po evi lyetu nokudhipaga oyendji.”


text:
Simson okwa lombwele omumati ngoka a li e mu kwata keti a ti: “Kwatha ndje, ndi pampadhale oongundhi ndhoka dha humbata etungo. Onda hala okweegamena kudho.”


text:
Etungo olya li lyu udhilila aalumentu naakiintu ndo. Aakwaniilwa yatano yAafilisti ayehe omo ya li, nokontala okwa li aalumentu naakiintu omayuvi gatatu taa tala Simson notaye mu nyana noku mu nyankela.


text:
Nena Simson okwa galikana a ti: “Omuwa Omupangeliawike, dhimbulukwa ndje. Kalunga, pe ndje oonkondo dhandje polumwe, opo moshikando shika ndi geele Aafilisti omolwomeho gandje.”


text:
Simson okwa kwata oongundhi ndhoka mbali dhopokati dha humbata etungo. Okwa kwata oshikaha shimwe kongundhi yimwe noshikwawo konkwawo, okwe dhi undula


text:
e ti igidha: “Nandi sile pamwe nAafilisti.” Okwe dhi undula nomatha ge agehe, netungo olyo ongotele mumwe e tali fumvike aakwaniilwa yatano naayehe yalwe. Simson okwa dhipaga aantu oyendji peso lye shi vulithe pumboka a dhipagele, manga a li e na omwenyo.


text:
Aamwayina naakwawo oye ya noya kutha po omudhimba gwe. Oye gu fala noye gu fumvike pokati kaSoar naEshtaol mombila yahe Manoak. Okwa li a wilike Israel omimvo omilongo mbali.


text:
Okwa lombwele yina a ti: “Sho wa yakwa iimaliwa iisiliveli mbyoka eyovi limwe nethele limwe, owa thingi omufuthi. Ondu uvu shoka wa ningi. Tala, ngame ondi na iimaliwa mbyoka, ongame nde yi yaka.” Yina okwa ti: “Mumwandje, Omuwa ne ku yambeke!”


text:
Mika okwa galulile yina iimaliwa mbyoka, yina nokwa ti: “Opo ndi hulithe po ethingo lyokweetela omumwandje oshipwe, iisiliveli mbika otandi yi yoololele Omuwa. Otayi ka longithwa okuhonga oshimenka shoshiti sha tulwa oshisha shoshisiliveli. Onkee otandi ku galulile iisiliveli.”


text:
Ihe Mika okwa gandja ishewe iimaliwa kuyina. Nguka okwa kutha iisiliveli omathele gaali e te yi gandja komukwaanga, ngoka a hongo oshimenka shoshiti e te shi kolongitha oshisiliveli. Osha tulwa nduno maandjaMika.


text:
Omulumentu nguka Mika okwa li e na eha lye mwene lyelongelokalunga. Okwa hambulitha iimenka yimwe nokwa hondjitha omapepenguwo nokwa ningi omuna gwe gumwe omuyambi gwe.


text:
Okwa tembuka muBetlehem, a ka tule mpoka pwo opala. Manga a li te ende, okwi itsu maandjaMika kevi lyokoondundu dhaEfraim.


text:
Mika okwe mu pula: “Oto zi peni?” Oye a yamukula: “Ngame Omulevi te zi kuBetlehem muJuda. Ote kongo ehala lyokukala.”


text:
Mika okwa ti: “Kala pungame. Ninga omugandjindunge nomuyambi gwandje, nomumvo kehe otandi ke ku pa iimaliwa iisiliveli omulongo, oonguwo niikulya.”


text:
Mika okwa ti: “Ngashingeyi sho ndi na Omulevi a ningi omuyambi gwandje, ondi shi shi kutya Omuwa otu ukitha iinima yandje ayihe nawa.”


text:
Pethimbo ndiyaka muIsrael kamwa li nando omukwaniilwa. Uuna ndwiyaka ezimo lyaDan olya li tali kongo ehala lyokukala, oshoka natango olya li inaali pewa ehala lyalyo lyene mokati komazimo gaIsrael.


text:
Onkee aantu yaDan oya hogolola momagumbo gawo agehe miilando Soar neEshtaol aalumentu ya pyokoka nawa noye ya lombwele, ya ka ndaadhe evi. Sho ya yi mevi lyokoondundu dhaEfraim, oya kankama paandjaMika.


text:
Manga nee ya li mpoka, oya dhimbulula iipopya yomugundjuka Omulevi. Onkee ya yi kuye e taa pula: “Oho longo shike mpaka? Olye e ku eta huno?”


text:
Onkee aalumentu mbaka yatano ya yi e taa ya moshilando Lajish. Oya mono kutya aantu oye li nawa yaa na okapethili kasha, ngaashi naanaa Aasidoni. Oyo aantu aanambili naamweni, mboka ihaaya tamanana nando onalye; oye na ashihe ye shi pumbwa. Oya kala kokule nAasidoni noyaa na ekwatathano naantu yalwe.


text:
Oya yamukula: “Ileni! Tu matukileni Lajish. Otwa mono evi nuuwanawa walyo. Inamu kuutumba owala tamu ongaonga; endeleleni! Undukeni, mu shi hakane!


text:
Shimpa mwa thiki ko, otamu ka dhimbulula kutya aantu itaa fekele nando osha. Oshilongo oshinene. Oshi na ayihe omuntu te yi pumbwa, naKalunga okwa gandja ayihe kune.”


text:
Oya yi e taa yungu ontanda kuuninginino waKiriat Jearim muJuda. Omolwashoka ehala ndyoka natango tuu olya lukwa “Ontanda yaDan”.


text:
Nena aalumentu yatano mboka ya li ya ndaadhele oshilongo sha kunduka Lajish, oya ti kuyakwawo: “Omu shi shi tuu kutya megumbo limwe lyomwaangaka omu na oshimenka shoshiti sha kolongwa noshisiliveli? Omu na ishewe iimenka iikwawo nomapepenguwo. Otamu dhiladhila, tu ningeni ngiini?”


text:
Oondaadhi ndhoka ntano odha yi dhu ukilila megumbo e tadhi kutha mo oshimenka shoshiti sha kolongwa noshisiliveli, iimenka iikwawo nomapepenguwo, manga omuyambi a li posheelo pamwe naakwiita omathele gahamano.


text:
Aalumentu sho ya yi maandjaMika e taa kutha mo iinima iidhilikwa, omuyambi okwe ya pula: “Otamu ningi shike?”


text:
Oyo ya ti: “Mwena! Ino tya sha. Tu landula, u ninge omuyambi nomugandjindunge gwetu. Inashi opala nani okukala omuyambi muIsrael ashihe shi vule okukalela egumbo limwe?”


text:
Oyo ya piluka, ya ka tsikile nondjila yawo, noya tetekelitha aanona yawo, iimuna yawo niiniwe yawo yilwe.


text:
Oya adhika ya ende oshinano shontumba okuza kegumbo, Mika sho i ithana aashiinda ye, ya ye kolugodhi. Oya adha Aadan


text:
noye ya igidha. Aalumentu Aadan oya punguluka e taa pula Mika taa ti: “Oshike ano? Ongundu ndjono oyashike ayihe?”


text:
Mika okwa yamukula: “Otamu dhiladhila ngiini, sho tamu ti: ‘Oshike ano?’ One mwa kutha po omuyambi gwandje niikalunga mbyoka nda hongo nomwa yi nayo. Nena onda kala po ihe nashike?”


text:
Aalumentu Aadan oya ti: “Ihwepo, waa ye moohapu, opo aalumentu mbaka yaa geye, e taa ku dhenge. Nena ongoye noyaandjeni otamu si.”


text:
Opo ihe oya tsikile nondjila yawo. Mika okwa dhimbulula kutya oye mu vule oonkondo, onkee okwa piluka e ta shuna kegumbo.


text:
Aalumentu Aadan sho ya adhika ya kutha po omuyambi niinima mbyoka Mika a longekidha, oya ka matukila Lajish, oshilando shoka shaantu aanambili naamweni, shoka sha li molusilu lumwe naBetrehob. Oya dhipaga aakalimo e taa fike po oshilando. Kakwa li nando ogumwe te ya popile, oshoka Lajish osha li kokule naSidon noya li yaa na ekwatathano naantu yalwe. Aalumentu Aadan oya tungulula oshilando noya tula mo.


text:
Aalumentu Aadan oya dhike po oshimenka shaMika, opo ye shi simaneke. Jonatan yaGersom, omutekulu gwaMoses, okwa li omuyambi gwezimo lyaDan. Osho wo oluvalo lwe, sigo aantu ya falwa muupika.


text:
Pethimbo ndiyaka, manga muIsrael kaamwa li omukwaniilwa, okwa li Omulevi a kala kokule kevi lyokoondundu dhaEfraim. Okwa kutha omukadhona muBetlehem shaJuda, a ninge oshikumbu she.


text:
Nena omulumentu okwa tokola oku shi landula nokwa kambadhala oku shi heka, shi galukile kuye. Okwa yi ko nomupiya gwe nuusino uyali. Omukadhona okwa fala Omulevi maandjahe, nahe sho e mu mono, okwe mu taamba noku mu hambelela.


text:
He okwe mu thiminike, a kale po, nokwa kala po omasiku gatatu. Omulevi nomukadhona gwe oya pakelwa po e taa lala mo.


text:
Ongula yesiku etine oya meneka, ya ye. Ihe he yomukadhona okwa ti kOmulevi: “Lya utale tango. Otashi ku koleke. Opo ihe tamu vulu okuya”


text:
Osho ngaaka aalumentu mboka yaali oya kuutumba e taa li e taa nu. Nena he yomukadhona okwa ti kuye: “Zimina, u lale muka e to nyanyukwa.”


text:
Omulevi okwa thikama, a ye, ihe hemweno okwe mu indile noonkondo, onkee okwa lala mo natango uusiku umwe.


text:
Ongula onene yesiku etitano okwa penduka, a ye, ihe he yomukadhona okwa ti: “Alikana, lya iikulya, mu ye komatango.” Osho aalumentu mbeyaka yaali oya lile pamwe.


text:
Omulumentu, oshikumbu she nomupiya gwe sho ya tameke okuthikama, he okwa ti: “O, etango otali peguka; laleni ano mpaka. Otaku ka luudha mbala; kaleni mpaka, mu nyanyukwe. Ngula otamu vulu okumeneka, mu idhenge mondjila, mu ye kegumbo.”


text:
Ihe omulumentu okwa li inaa hala okulala we nkoka, onkee yo noshikumbu she nomupiya gwe oyi idhenge mela lyondjila nuusino wawo uyali u na iithala. Olya li lya toka nokuli, sho ye ya popepi naJebus (tashi ti Jerusalem), onkee omupiya okwa ti kumwene gwe: “Omolwashike itaatu kankama, tu lale moshilando shAayebusi?”


text:
Ihe mwene okwa ti: “Itatu kankama moshilando shaa shi shAaisraeli. Otatu pitilile po, tu tsikile kashona, tu ka laleni puGibea nenge puRama.”


text:
Osho ya pitilile Jebus noya tsikile ondjila yawo. Sho ye ya muGibea moshilongo shAabenjamin, etango otali ningine nokuli.


text:
Oya paguka mondjila noya lala mwiyaka. Oya yi moshilando noya kuutumba pomapindikilo, ihe kakwa li ngoka e ya taamba maandjawo uusiku mboka.


text:
Manga ya li mpoka, omusamane gumwe omukulupe okwe ya pomuzimbuko gwiilonga ta zi komapya. Ye mwene ogwoshilongo shokoondundu dhaEfraim, ihe nena okwa li muGibea. (Aantu yalwe muGibea oyomezimo lyaBenjamin.)


text:
Omusamane omukulupe okwa ndhindhilike omweendanandjila pomapindikilo nokwe mu pula: “Oto zi peni noto yi peni?”


text:
Omulevi okwa yamukula: “Otwa yile kuBetlehem shomuJuda, nonena otu li mondjila tu uka kegumbo li li kokule moshilongo shokoondundu dhaEfraim. Kaku na ngoka e tu taamba maandjawo, tu lale mo,


text:
nando ngame, mukwetu nomupiya gwandje otu na oshikwiila nomaviinu niikulya yuusino wandje. Otu na ayihe tatu yi pumbwa.”


text:
Omusamane omukulupe okwa ti: “Otamu taambwa megumbo lyandje. Otandi mu sile oshimpwiyu, inamu tokelwa pomapindikilo.”


text:
Oya li ya nyanyukwa, sho ohaluka aakongi yiipala oya zi moshilando noya kunduka egumbo e taa dhenge omweelo. Oya ti komusamane omukulupe: “Piitha mo omulumentu ngoka e ya maandjeni. Otwa hala, tu lale naye.”


text:
Ihe omukulupe okwa yi pondje e ta ti kuyo: “Aawe, itashi vulika, ookuume kandje! Alikana, inamu longa iihuna yi thike mpoka! Omulumentu nguka omuyenda gwandje.


text:
Taleni, oshikumbu she osho shika nomumwandje omukadhonalela. Otandi ye mu etele pondje ngashingeyi. Ningeni nayo shoka mwa hala. Ihe omulumentu inamu mu ningila iihuna yi thike mpoka.”


text:
Ihe aalumentu inaye mu pulakena. Osho Omulevi okwa kutha oshikumbu she e te shi unzile pondje puyo. Oyo ye shi kutha e taa lala nasho uusiku auhe, sigo otaku shi.


text:
Pepito lyetango omukiintu okwe ya e ti imbwata popepi nomweelo gwegumbo lyomusamane omukulupe, moka mwa li omulumentu gwe. Okwa kala mpoka, sigo etango tali piti.


text:
Omulumentu gwe sho a penduka ongula ndjoka nokwe egulula omweelo, a ye, okwa mono oshikumbu she sha lala pomweelo gwegumbo nomaako gu uka komweelo.


text:
Okwa ti: “Penduka, tu ye.” Ihe inashi yamukula sha. Okwa kambakaneke omudhimba gwasho kokasino e ta tsikile ondjila ye yu uka kegumbo.


text:
Sho a thiki, okwa yi megumbo e ta kutha oshimbele. Okwa kutha omudhimba gwoshikumbu she, okwe gu tete miitopolwa omulongo niiyali e ta tumu oshitopolwa shimwe kukehe limwe lyomazimo gaIsrael omulongo nagaali.


text:
Shaa ngoka e shi mono, okwa ti: “Inatu shi uva nando onale, iihuna yi thike mpaka! Iinima mbika inayi ningwa, hela Israel a tembuka muEgipiti! Otu na okuninga po sha. Oshike nee?”


text:
Aantu ayehe muIsrael okuza kuDan kuumbangalantu, sigo oBeersheba muumbugantu, osho wo evi lyaGilead muuzilo, oya tondoka onkugo. Oya gongala puMispa ya ya omuyo gumwe miipathi yOmuwa.


text:
Aawiliki yomazimo agehe gaIsrael omo ya li moshigongi shika shoshigwana shaKalunga, nokwa li aakwiita yokolupadhi 400 000.


text:
Pokati mpoka Aabenjamin oya kundana kutya Aaisraeli yalwe ayehe oya gongala muMispa. Aaisraeli oya pula: “Tu hokololeleni, iihuna mbika nkene ya longwa.”


text:
Omulevi ngoka gwoshikumbu sha dhipagwa okwa yamukula: “Tse noshikumbu shandje otwa yile kuGibea moshilongo shaBenjamin, tu ka konge omulalo uusiku mboka.


text:
Aalumentu yokuGibea oya ponokele ndje noya kondeke egumbo moka nda li nda lala. Oya li ya hala okudhipaga ndje; peha lyaashoka oya lala oshikumbu shandje koonkondo e tashi si.


text:
Ngame onda kutha omudhimba gwasho nonde gu tete miitopolwa e te tumu oshitopolwa shimwe kukehe ezimo lyaIsrael. Aantu mbaka oya longo iihuna mokati ketu.


text:
Aantu ayehe oya thikama e taa ti: “Kape na nande gumwe gwetu, ongele a kala motenda nenge megumbo, ta ka shuna kaandjawo.


text:
Shika osho shoka tatu ningi. Otatu umbu oshihogololitho, tu hogolole aalumentu yamwe ya matukile Gibea.


text:
Oshitimulongo shimwe shaalumentu muIsrael otashi sile iikulya yaakwiita oshimpwiyu, nayalwe otaa yi e taa geele Gibea molwiihuna mbika ya longo muIsrael.”


text:
Osho ngaaka aalumentu ayehe ya gongala muIsrael ye na elalakano limwe — ya matukile oshilando shoka.


text:
Omazimo gaIsrael oga tumu aatumwa momikunda adhihe dhezimo lyaBenjamin taa ti: “Iihuna oya tya ngiini mbyoka mwa longo?


text:
Ngashingeyi gandjeni aapwidhuki mboka yomuGibea, opo tu ya dhipage, tu kuthe mo oshipwe muIsrael.” Ihe Aabenjamin inaa pupa ko kAaisraeli ooyakwawo.


text:
Oyi ithana aakwiita omayuvi omilongo mbali nagahamano ya zi kiilando yawo. Kakele nee kaambaka Aagibea oya gongele natango aalumentu aahogololwa omathele gaheyali aanalumoho. Shaa ngoka gwomuyo okwa li e shi kuumba nomamanya itaa palutha nando.


text:
Aaisraeli oya yi kehala lyelongelokalunga Betel. Oko nkoka ya pula Kalunga ya ti: “Ezimo olini tali matukile tango Aabenjamin?” Omuwa okwa yamukula: “Ezimo lyaJuda.”


text:
Aakwiita Aabenjamin oya zi moshilando nuuna ndoka oya dhipaga aakwiita Aaisraeli omayuvi omilongo mbali nagaali.


text:
Nena Aaisraeli oya yi kehala lyelongelokalunga noya lili oosa koshipala shOmuwa, sigo ongulohi. Oye mu pula: “Natu shune natango molugodhi, tu kondjithe aamwameme Aabenjamin?” Omuwa okwa yamukula: “Eeno.” Aakwiita Aaisraeli oya li yi itula mo noya tula aakwiita yawo melandulathano, ngaashi ya ningile nale.


text:
Olutiyali Aabenjamin oya zi muGibea nomoshikando shika oya dhipaga aakwiita ya dheuka yaIsrael omayuvi omulongo nagahetatu.


text:
Nena oshigwana ashihe shaIsrael osha yi kuBetel, shi ka lile oosa. Oya kuutumba hoka koshipala shOmuwa yo inaa lya, sigo ongulohi. Oya yamba omakwatathanondjambo noya lungunitha omidhidhindjambo koshipala shOmuwa.


text:
Oshikethahangano shaKalunga osha li muBetel momasiku ngeyaka, naPinehas yaEleasar, omutekulu gwaMoses, okwa li omudhiginini gwasho. Aaisraeli oya pula Omuwa: “Natu ye, tu ka kondjithe aamwameme Aabenjamin ishewe nenge natu shi ethe?” Omuwa okwa yamukula: “Ke ya kondjitheni. Ongula otandi ke ye mu sinditha.”


text:
Nena esiku etitatu lya landula ko oya ka homona etangakwiita lyAabenjamin noya tula aakwiita yawo melandulathano ya taalela oshilando, ngaashi haa ningi shito.


text:
Aabenjamin oya zi mo, ya kondje, noya hekelwa kondje yoshilando. Ngaashi shito oya tameke okudhipaga Aaisraeli meyalala moondjila ndhoka tadhi uka kuBetel nokuGibea. Oya dhipaga konyala Aaisraeli omilongo ndatu.


text:
Aabenjamin oya ti: “Otwe ya dhenge nale, ngaashi hatu ningi shito.” Ihe Aaisraeli oya ti: “Natu ningeni twa fa tatu yi ontuku e tatu ya heke, ye ye kokule noshilando ya lamba oondjila.”


text:
Manga etangakwiita lyAaisraeli lya shuna lwanima nokutula ishewe moongundu puBaaltamar, aalumentu mboka ya li miilangela momudhingoloko gwaGibea gwa nika omamanya, oya hololoka ohaluka.


text:
Aalumentu omayuvi omulongo ya tothwa muIsrael alihe, oya ponokele Gibea, nolugodhi olwa li olulululu. Aabenjamin inaa dhimbulula kutya oye li pokuhanagulwa po.


text:
Omuwa okwa gandja kAaisraeli esindano okusinda etangakwiita lyAabenjamin. Esiku ndyoka Aaisraeli oya dhipaga aatondi 25 100.


text:
Aabenjamin oya dhimbulula kutya oya sindika. Ombinga onene yetangakwiita lyAaisraeli oya li ya shuna lwanima molwAabenjamin, oshoka oyi inekele aalangeli mboka ya li momudhingoloko gwaGibea ya holama.


text:
Ombinga onene yetangakwiita oya li yu uvathana naalangeli kutya ngele tayi mono oshikogo sholwithi moshilando,


text:
nena oyi na okupiluka. Manga shika inaashi ningwa, Aabenjamin oya adhika ya dhipaga Aaisraeli mbeyaka omilongo ndatu. Oya lombwelathana: “Eeno, otwe ya dhenge, ngaashi hatu ningi shito.”


text:
Opo mpoka oshikogo sholwithi osha tameke okutsinagala moshilando. Aabenjamin oya tala lwanima noya li ya kumwa, sho ye wete oshilando tashi lokota komulilo.


text:
Nena Aaisraeli oya piluka ko. Aabenjamin oya li ya haluka, oshoka oya dhimbulula kutya oye li pokukombwa po.


text:
Oya fadhuka po yu uka meyalala, ihe inaa vula we okuhenuka. Oya kondekwa kombinga onene yetangakwiita nokaalumentu mboka taa zi moshilando, noya thekekwa po.


text:
Aaisraeli oya li ya tula aatondi momwigo noinaa zimbuka oku ya tidhagana, sigo okuuzilo waGibea, noye ya dhipaga.


text:
Yalwe oya punguluka noya yi ontuku yu uka komalundu, kemanya Rimmon. Omayuvi gatano gomuyo oya dhipagelwa mondjila. Aaisraeli oya tsikile okutidhagana oshihupe, sigo oGidom, noya dhipaga musho omayuvi gaali.


text:
Aabenjamin ayehe kumwe mboka ya dhipagwa esiku ndyoka, oya li omayuvi omilongo mbali nagatano — ayehe oya li aakwiita ya pyokoka.


text:
Ihe aalumentu omathele gahamano oya vulu okuya ontuku komalundu, kemanya Rimmon noya kala ko oomwedhi ne.


text:
Aaisraeli oya galukile oshihupe shoka shAabenjamin noye shi dhipaga po ashihe — aalumentu, aakiintu naanona, osho wo iinamwenyo. Iilando ayihe oya fikwa po.


text:
Aaisraeli sho ya gongala muMispa, oya ningi euvaneko ye li uvanekele Omuwa ya ti: “Mutse kamu na nando ogumwe ta pitika, omwana omukadhona a hokanwe kOmubenjamin.”


text:
Ongula onene yesiku lya landula aantu oya meneka e taa tungu oshiyambelo noya yamba omakwatathanondjambo noya lungunitha omidhidhindjambo.


text:
Oya pula ya ti: “Momazimo gaIsrael omu na tuu ongundu ndjoka inaayi ya koshigongi shika koshipala shOmuwa muMispa?” (Oya adhika ya gana kutya ngoka inaa ya kuMispa, ota dhipagwa.)


text:
Aaisraeli oya li yu uvite oluhodhi omolwaamwayina Aabenjamin e taa ti: “Nena Israel okwa kanitha limwe lyomomazimo ge.


text:
Otatu ningeni ngiini, opo tu monene Aabenjamin mboka ya hupu ko aakiintu? Tse otwa gana medhina lyOmuwa kutya itatu ya pe nando ogumwe gwaana yetu aakadhona.”


text:
Sho ya pula, ngele ope na ongundu yimwe yomomazimo gaIsrael ndjoka inaayi ya koshigongi muMispa, oya koneke kutya nani kape na nando ogumwe a za kuJabesh muGilead.


text:
Onkee oshigongi osha tumu ko omayuvi omulongo nagaali goofuleelela nelaka tali ti: “Indeni, mu ka dhipage aantu ayehe muJabesh, aakiintu naanona wo.


text:
Maantu yomuJabesh oya mono mo aakadhona omathele gane noye ya eta kontanda puShilo, shoka shi li mevi lyaKaanan.


text:
Nena oshigongi ashihe osha tumu elaka kAabenjamin mboka ya li kemanya Rimmon kutya oya hala okupanga ombili nayo.


text:
Aabenjamin oya galuka, nAaisraeli oye ya pe aakadhona yokuJabesh mboka inaa dhipagwa. Ihe kaya li ye ya gwanena.


text:
Aawiliki yoshigongi oya ti: “Mezimo lyaBenjamin kamu na we aakiintu. Otatu ka ninga ngiini, tu monene aalumentu mboka ya hupu ko aakiintu?


text:
Israel na kale inaa kanitha limwe lyomomazimo ge omulongo nagaali. Otu na okumona ompito, opo ezimo lyaBenjamin lyaa hule po.


text:
Ihe itatu vulu oku ya pitika, ya hokane aana yetu aakadhona, molwashoka otwa thingi kehe ngoka gwomutse ta pitika, Omubenjamin a hokane gumwe gwomaana yetu aakadhona.”


text:
Nena oya dhiladhila: “Oshituthi shOmuwa shokomumvo muShilo oshi li popepi.” (Shilo oshi li kuumbangalantu waBetel, kuumbugantu waLebona nokuuzilo wondjila yopokati kaBetel naShekem.)


text:
mu ya langele. Uuna aakadhona yokuShilo taa zi mo, ya ka dhane pethimbo lyoshituthi, nena otamu hololoka miitsambe yomiviinu. Kehe gumwe gwomune na kwate omukiintu kethiminiko maakadhona mboka e te mu fala koshilongo shaBenjamin.


text:
Ngele oohe nenge aamwayina taye ya kune taa nyenyeta, otamu ti: ‘Alikana, tu kwatheni, tu kale nayo, oshoka inatu ya yuga kune molugodhi, ya ninge aakiintu yetu. Nane wo inamu ye tu pa ne yene, onkee ne kamu na ondjo yokuyona euvaneko lyeni.’ ”


text:
Aabenjamin oya ningi, ngaashi ya lombwelwa. Kehe gumwe gwomuyo okwi ihogololele omukiintu maakadhona mboka ya li taa dhana puShilo e ta yi naye. Nena oya shuna koshilongo shawo, oya tungulula iilando yawo noya kala mo.


text:
Pethimbo olyo tuu ndyoka oshihupe shaIsrael osha yi wo shaa ngoka kezimo lyaandjawo, kegumbo lye nokeliko lye.


text:
Konalenale manga muIsrael kaamwa li omukwaniilwa, oshilongo osha adhika kondjala. MuBetlehem shaJuda omwa li omusamane Omuefrata, edhina lye Elimelek. Pamwe nomukadhi Naemi noyanamati Maklon naKilion Elimelek okwa tembukile kuMoab, ya kale ko. Manga nee ya li ko,


text:
Konima yethimbo Naemi okwa kundana kutya Omuwa okwa yambeke aantu ye muJuda e ya pe eloolo. Osho ngaaka okwa thigi po Moab e ta yi niitenya ye.


text:
Naemi okwa ti kiitenya ye: “Shuneni kaandjeni. Omuwa ne mu pe uuwanawa, ngaashi mwa kala nawa nangame nonaasi yandje.


text:
Omuwa na pe kehe gumwe ompolo yokuhokanwa, a mone egumbo.” Osho ngaaka Naemi okwe ya laleke nohole. Ihe oya tameke okulila


text:
Naemi okwe ya yamukula ta ti: “Shuneni, aamwandje. Omolwashike mwa hala okuya nangame? Omu shi, otandi mono we aamati, ye mu hokane?


text:
Indeni kaandjeni, oshoka ngame onda kulupa, ite hokanwa we. Nonando nee ndi tye, ondi na etegameno lyehokano ongulohi ndjika, ndi mone aamati,


text:
otamu ya tegelele tuu, ye mu adhe ye mu hokane? Aawe, aamwandje, omu shi shi kutya itashi vulika. Omuwa okwa fupipike ndje, ngame nondi na shili ohenda nane.”


text:
Iitenya ye oya tameke okulila ishewe. Opo ihe Orpa a hupita yinamweno e ta shuna koyaandjawo, ihe Rut okwa tindile po puye.


text:
Ndele Rut okwa yamukula: “Ino tya, nii ku thige po. Pitika ndje, ndi ye nangoye. Nankoka to yi, oko te yi wo, naankoka to kala, oko nda hala okukala wo. Aangandjoye otaa ka ninga aangandjetu, ngaashika Kalunga koye ota ka kala Kalunga kandje wo.


text:
Mpoka to sile, nangame wo opo tii ka sila nopo wo pombila yandje. Omuwa na geele ndje nayi, ngele tandi ku etha, shila eso tali tu topola.”


text:
Oya yi sigo okuBetlehem. Sho ya thiki ko, omukunda aguhe ogwa tukuluka, aakulukadhi e taa igidha taa ti: “ONaemi tuu shili nguno?”


text:
Nguka okwa yamukula: “Inamu tya ndje we Naemi, tyeni shila Mara, oshoka Kalunga Omunankondoawike okwa monitha ndje uululu.


text:
Sho nda zile mpaka, onda li omuyamba, ihe Omuwa a galula ndje ndaa na noluthipathipa. Oshike tamu ithana ndje Naemi, Omuwa sho a pangula ndje, nOmunankondoawike sho u unzile ndje momupya?”


text:
Osho ano ngaaka Naemi a zile kuMoab pamwe naRut, oshitenya she Oshimoabi. Sho ya thiki muBetlehem, eteyo lyiishokelya olya li opo lya tameke.


text:
Esiku limwe Rut okwa ti kuNaemi: “Andiya ndi ye komapya, ndi ka pupule nda landula olwenge lwaateyi. Ondi inekela kutya ote mono ngaa ngoka te shi pitikile ndje.” Naemi okwa yamukula ta ti: “Eewa, inda ano, mumwandje.”


text:
Osho Rut a yi komapya ta pupula a landula aateyi. Nani sho a yi, okwa yi mepya lyaBoas, omunezimo gwaElimelek.


text:
Ohaluka Boas okwe ya a zi kuBetlehem e ta kundu aateyi ta ti: “Omuwa na kale pamwe nane.” Yo oya yamukula taa ti: “Omuwa ne ku laleke nuuyamba.”


text:
Okwa pula ndje, ndi mu zimine, a pupule a landula aateyi. Okwa tameke ongula onene nokwa thuwa po ashike okathimbo momuzile.”


text:
Nena Boas okwa ti kuRut: “Ndati, mumwandje: Ino ya komapya galwe, u ka pupule. Longa ashike pamwe naakiintu ooyakweni mpaka;


text:
yu undja mpoka taa teya, u kale pamwe nayo. Onda lombwele aamati yandje, yaaye ku piyaganeke. Nuuna wa sa enota, inda u ka nwe omeya miiyuma ya thikikwa.”


text:
Rut okwi isizimike omutse pevi nokwa ti kuBoas: “Omolwashike u na olukeno nangame, u sile ndje oshimpwiyu, nando ngame omukwiilongo?”


text:
Boas okwa yamukula: “Ondu uvu ayihe mbyoka wa ningila nyokomweno okuza pomulumentu gwoye sho a mana oondjenda. Owa thigi po ho nanyoko noshilongo shaandjeni nowe ya okukala mokati kaantu kuu ya shi shitonale.


text:
Omuwa ne ku futile shoka we shi ningi. Kala u na ondjambi ya gwanenena ya za kOmuwa Kalunga kaIsrael, kungoka we ya okukonga egameno.”


text:
Rut okwa yamukula: “Tatekulu, ngoye owa sile ndje ohenda. Ondu uvite nawa, sho wa popitha ndje nombili, nando ngame ine gwana, onda fe gumwe gwomaapiya yoye.”


text:
Pethimbo lyomwiha Boas okwa lombwele Rut: “Ila, u pewe sha shokulya, u shi elele momahoka.” Osho ngeyi a kuutumba pamwe naateyi, Boas e te mu pe omaha ga yaywa. Rut okwa li e ta kuta nokwa hupitha ko.


text:
Sho a yi ishewe, a ka pupule, Boas okwa lombwele aateyi ta ti: “Mu pitikeni, a pupule pooha dhoondudhi, ne inamu mu indika. Shila oku mu homononena omitse dhimwe moondudhi, e dhi toole po.”


text:
Osho Rut a tsikile okupupula mepya sigo ongulohi. Sho a yungula, okwa mono mo oolata mbali dhiishokelya.


text:
Okwa kutha iilya e ta yi koshilando noku ulukile yinamweno shoka a gongele. Rut okwe mu pe wo iikulya mbyoka ya hupu komwiha.


text:
Naemi okwe mu pula: “Owa pupula peni nena? Owa teya mepya lyalye? Kalunga na laleke nuuyamba omulumentu ngoka e ku sile ohenda.” Osho Rut okwa hokololele yinamweno nokutya okwa teya mepya lyomulumentu edhina lye Boas.


text:
Naemi okwi igidha a ti: “Omuwa na yambeke Boas! Omuwa oha dhiginine omauvaneko ge kaanamwenyo nokaasi.” Okwa tsikile ko ta ti: “Omulumentu ngoka ogwomezimo lyetu, oye gumwe gwomwaamboka ye na oku tu sila oshimpwiyu.”


text:
Nena Rut okwa ti: “Ndele okwa lombwele ndje wo, ndi tsikile ashike okupupula pamwe naateyi ye sigo opehulilo lyeteyo.”


text:
Naemi okwa ti kuRut: “Eewa, mumwandje, oshe ku opalela okulonga pamwe naakiintu yaandjaBoas. Momapya gayalwe oto vulu okungwandjagulwa.”


text:
Osho nduno Rut a pupula puyo, sigo iishokelya nosiima ya pu okuteywa. Okwa kala pamwe nayinamweno nombili.


text:
Dhimbulukwa kutya omulumentu nguka Boas ngu gwaakiintu mwa teya nayo, omukwetu. Pulakena nduno ngashingeyi. Ongulohi yonena ota ka yungulitha iishokelya.


text:
Iyoga ano e to igwayeke nde to zala nawa. Inda kolupale, ihe kambadhala, waa monike kuye, sigo naanaa a mana okulya nokunwa.


text:
Tala mpoka ta ka lala nongele a pwile moomposi, inda u yeluthe ekumbyatha e to lala poompadhi dhe. Nena ote ku lombwele shoka u na oku shi ninga.”


text:
Boas sho a mana okulya nokunwa, okwa li a shambukwa. Okwa ka lala pondumba yiilya. Rut okwa gogonyotokele kuye e ta yelutha ekumbyatha e ta lala poompadhi dhe.


text:
Okwe mu pula: “Ongoye lye?” Omukiintu okwa yamukula: “Ongame omuntu gwoye Rut, tatekulu. Shoka ngoye ogwomezimo lyetu, osho oshinakugwanithwa shoye okusila ndje oshimpwiyu.”


text:
Boas okwa ti: “Omuwa ne ku yambeke, mumwandje. Mushoka wa ningi ngashingeyi, owa holola ohole yuunezimo shi vule shoka wa ningile nyokomweno, sho inoo lambalala aalumentu aagundjuka, aayamba nenge oohepele.


text:
Ino tila, Rut, otii ku ningile ashihe shoka to pula. Kehe omuntu moshilando shika okwa tseya kutya ngoye omukiintu wo opala.


text:
Eeno, oshoshili, ngame omunezimo nguka ndi na oku ku sila oshimpwiyu, ihe ope na gumwe gwomekoto e vule ndje.


text:
Kala mpaka uusiku mbuka. Ongula otatu tala, ngele te ku kutha po. Ngele te shi ningi, onawa, nongele ite shi ningi, nena ote gana kuKalunga omunamwenyo kutya otii ku sile oshimpwiyu. Lala ashike, u tege ku she.”


text:
Osho Rut a lala poompadhi dhaBoas, ihe okwa penduka, manga inaaku sha nawa, oshoka Boas ka li a hala, shi tseyike kutya Rut okwe ya kolupale.


text:
Boas okwa ti kuye: “Hula mo eguyo lyoye u liyale mpee.” Rut okwe shi ningi. Nena Boas okwa tile po oolata mbali dhiishokelya e te mu tsike kepepe lye. Rut okwa shuna koshilando.


text:
Sho e ya kegumbo yinamweno okwe mu pula: “Oshe ende ngiini?” Rut okwe mu hokololele ashihe e shi ningilwa kuBoas.


text:
Okwa gwedha ko ta ti: “Okwa lombwele ndje kutya itandi ya niikaha yowala kungoye, omolwasho a pe ndje iishokelya mbika ayihe.”


text:
Naemi okwa ti kuye: “Ngashingeyi idhidhimika, Rut, sigo to mono, ayihe mbika nkene tayi ende. Boas ita fudha, manga inaa tsakanitha oshinima shika.”


text:
Boas okwa yi kehalandjandja lyoshigongi posheelo shoshilando e ta kuutumba. Omunezimo gwaElimelek gwomekoto, oye tuu ngoka a tomonenwe kuBoas e mu vule, okwa holoka po, naBoas okwa ti kuye: “Ila komeho, kuume kandje, u kuutumbe.” Okwa yi e ta kuutumba.


text:
Nena Boas okwa kutha aakuluntu omulongo yomoshilando nokwe ya indile, ya kuutumbe wo. Manga nee ya kuutumba,


text:
okwa ti kumukwawo: “Kuku Naemi sho a galuka kuMoab, okwa hala okulanditha po epya lyomukwetu Elimelek.


text:
Ote dhiladhila kutya ou na oku shi tseya. Nena ngele owe li hala, li landa po montaneho yaalumentu mbaka ya kuutumba mpaka. Ihe ngele ino li hala, shi popya, oshoka uuthemba woku li landa owoye tango nopo ihe te landula ko.” Omulumentu okwa ti: “Otandi li landa po.”


text:
Ye Boas ta ti: “Onawa, ihe nge to landa epya kuNaemi, nena oto landa wo Rut, omuselekadhi Omumoabi, opo epya li kale mezimo lyomusi.”


text:
Omulumentu okwa yamukula: “Nena otandi etha uuthemba wandje woku li landa, oshoka otashi ti kutya aamwandje itaye li thigulula. Li landa po, ngame itii shi vulu.”


text:
Pethimbo ndiyaka muIsrael omwa li ohedhi kutya omulandithi oha gandja olukaku komulandi. Shika osha holola kutya oshinima tashi kulilwa nenge tashi landithwa, osha kolekwa.


text:
Nena Boas okwa ti kaakuluntu nokwaayehe yalwe: “One oonzapo dhandje nena kutya onda landa kuNaemi ashihe shoka sha li shaElimelek noyanamati Kilion naMaklon.


text:
Shika otashi ti wo kutya Rut Omumoabi, omuselekadhi gwaMaklon, ota ningi mukadhandje. Shika otashi kalitha emona mezimo lyomusi noludhi lwondhikwa ndjika otalu ka kala mokati kaakwawo nomoshilando shika. One oonzapo nena ndjika.”


text:
Aakuluntu nayalwe oya ti: “Eeno, otse oonzapo. Omuwa na fethithe mukadhoye ngaashi Rakel naLea, mboka ya valele Jakob oluvalo. Ninga omuyamba muEfrata nomusimanekwa muBetlehem.


text:
Aanona mboka to ka pewa kOmuwa mumukadhoye, naa ninge ezimo lyoye ngaashi ezimo lyaPerez, omuna gwaJuda naTamar.”


text:
Aakiintu oya lombwele Naemi: “Pandula Omuwa, sho e ku pe okatekulu ngashingeyi, ke ku sile oshimpwiyu. Okamati naka ninge omunenentu muIsrael!


text:
Oshitenya shoye oshi ku hole noshe ku ningile oshindji shi vulithe paamati yaheyali. Nonena oshe ku etela ko okatekulu, nkoka take ku mwenyeke notake ku sile oshimpwiyu muukulupe woye.”


text:
Aakulukadhi yopuushiinda oya luku okamati Obed. Oya lombwelathana: “Naemi a valelwa okamati.” Obed oye he yaIsai, ngoka he yaDavid.


text:
Ndika olyo elandulathano lyezimo okuza kuPerez sigo oDavid: Perez, Hezron, Ram, Aminadab, Nahashon, Salmon, Boas, Obed, Isai, David.


text:
MuRama moshitopolwa shoondundu dhaEfraim omwa li omusamane edhina lye Elkana, gwomezimo lyaEfraim. Okwa li omuna gwaJeroham nomutekulu gwaElihu, gwomegumbo lyaTohu nogwomoludhi lwaZuf.


text:
Elkana okwa li e na aakiintu yaali, Hanna naPeninna. Peninna okwa li e na aanona, ihe Hanna ke na omunona.


text:
Omumvo kehe Elkana okwa zi maandjawo muRama, a ka galikane Omuwa Omunankondoawike kuShilo noku mu yambela omayambo. Aana yaali yaEli, Hofni naPinehas, oya li aayambi hoka.


text:
Ethimbo kehe Elkana sho a ka yamba omayambo ge, okwa li ha gandja oshitopolwa shimwe shonyama kuPeninna nashimwe komwana kehe.


text:
Nonando okwa li e hole Hanna noonkondo, okwe mu pe owala oshitopolwa shimwe, oshoka Omuwa ina pa Hanna oluvalo.


text:
Peninna, omukondjithi gwe, okwa li he mu ehameke noku mu sitha ohoni, oshoka Omuwa ine mu pa oluvalo.


text:
Shika osha ningwa omimvo nomimvo, aluhe sho ya yi kongulu yOmuwa. Peninna okwa hindi Hanna unene, nolwindji Hanna okwa lili nokwa tindi okulya.


text:
Omulume Elkana okwe mu pula ta ti: “Hanna, oto lilile shike? Oshike inoo hala okulya? Omolwashike wa nika uupongo aluhe? Ku li nani, ngaashi handi dhiladhila, kutya ngame pungoye oshi vulithe aamwoyemati omulongo?”


text:
Esiku limwe sho ya mana okulya mongulu yOmuwa muShilo, Hanna okwa yeluka po. Okwa li u uvite uudhigu e ta lili noonkondo ta galikana Omuwa. Omuyambi Eli okwa li a kuutumba peha lye pomweelo.


text:
Hanna oku uvaneke a ti: “Omuwa Omunankondoawike, tala ndje, ongame omuntu gwoye! Tala kuudhigu wandje e to dhimbulukwa ndje! Ino dhimbwa ndje! Oshoka ngele to ka pa ndje okanona okamati, otandi uvaneke kutya otandi ke ku yapulile, ka kale koye okukalamwenyo kwako akuhe ko itaka kululwa nando.”


text:
Okwa li ta galikana momwenyo a mwena, omilungu dhe adhike dha li tadhi inyenge, ihe ita popi ewi lyu uvitike. Eli okwa dhiladhila kutya okwa kolwa


text:
Hanna okwa yamukula a ti: “Aawe, inandi kolwa, tatekulu, inandi nwa! Onda dhigupalelwa nonda galikana nda aneka uudhigu wandje koshipala shOmuwa.


text:
Ino dhiladhila kutya ngame omukiintu omwiinayi. Onda galikana ngeyi, oshoka ondi na uudhigu noluhodhi.”


text:
Ongula ya landula ko Elkana naangandjawo oya meneka, nokonima yokugalikana Omuwa, oya shuna kaandjawo kuRama. Elkana okwa monathana nomukadhi Hanna, Omuwa nokwa yamukula omagalikano gaHanna.


text:
Onkee okwa ningi omusimba nokwa mono okamati. Okwe ka luku Samuel, ndyoka tali ti: “Onde mu indile kOmuwa.”


text:
Ethimbo olya thiki ishewe lyaElkana naangandjawo, ya ye kuShilo oku ka yambela Omuwa omayambo gokomumvo nomayambo geuvaneko.


text:
Ihe pethimbo ndika Hanna ina ya ko. Okwa lombwele omulume a ti: “Omunona ngele a toyo, otandi mu fala mbala kongulu yOmuwa, nkoka ta ka kala aluhe.”


text:
Elkana okwa yamukula: “Eewa, ninga shoka to tala sho opala; kala ano pegumbo, sigo we mu toyitha Omuwa na tsakanithe euvaneko lyoye.” Osho ngeyi Hanna okwa kala pegumbo e ta yamutha okamwana.


text:
Sho e ka toyitha, okwa kutha ontsezi yomimvo ndatu, olata yimwe yuusila womunziya nombago yu udha omaviinu e ta fala okanona Samuel kuShilo kongulu yOmuwa.


text:
Hanna okwa ti kuye: “Ombili, tatekulu. Oto dhimbulukwa ndje tuu? Ongame omukiintu ngwiyaka wa li wa mono a thikama mpaka ta galikana Omuwa.


text:
Onkee otandi ka yapulile Omuwa. Oko okOmuwa mokukalamwenyo kwako akuhe.” Nena oya simaneke Omuwa nkoka.


text:
Hanna okwa galikana a ti: “Omuwa oku udhitha omutima gwandje enyanyu; ondu uvite uunelago kushoka Omuwa a ningile ndje! Otandi yolo aatondi yandje; onda nyanyukwa, oshoka Kalunga okwa kwatha ndje!


text:
Inamu popya mokule omaitango geni; etheni oohapu dhomwiityo gweni. Oshoka Omuwa oye Kalunga a tseya ayihe nota pangula ashihe shoka aantu haye shi ningi.


text:
Aantu mboka ya li aanekuta, ngashingeyi otaa hehela iipalutha, ihe aantu mboka ya li aanandjala, ondjala yawo ya kodha. Omukulukadhi ihaa vala, okwa mono uunona uheyali, ihe yina yoyendji ota thigwa e li owala.


text:
Ota yambula ohepele montsi nota kutha omukwanaluhepo muukweyi. Ote ya ningi ookuume kaana yokombanda e te ya tula pomahala gesimano. Omakankameno gevi ogOmuwa; okugo Omuwa a tungile uuyuni.


text:
Ota gamene oomwenyo dhaamboka ye mu inekela, ihe aakolokoshi otaa kanene momilema; omulumentu ita sindana molwoonkondo dhe mwene.


text:
Aatondi yOmuwa otaa ka yonwa po; ote ke ya ndundumina e li megulu. Omuwa ota ka pangula uuyuni auhe; ota ka pa omukwaniilwa gwe oonkondo, omukwaniilwa omuhogololwa gwe ote ke mu ninga omusindani.”


text:
Nena Elkana okwa shuna kegumbo kuRama, ihe omumati Samuel okwa kala muShilo nokwa longele Omuwa mewiliko lyomuyambi Eli.


text:
noinaa gwanenwa kushoka aayambi ya vulu okupula koshigwana. Pehala lyasho, manga omuntu a li ta yamba ontselelandjambo ye, omupiya gwomuyambi okwe ya noshizigitho shoonyala ndatu. Onyama manga tayi pi,


text:
ota tsu oshizigitho mombiga, naashoka te shi zigi mo, ooshoka shomuyambi. Aaisraeli ayehe mboka yi ile kuShilo okuyamba, osho ya ningwa ngaaka.


text:
Nokuli manga oofu inaadhi kuthwa ko, dhi ka lungunithwe, omupiya gwomuyambi okwe ya nokwa lombwele nakuyamba ontselelandjambo: “Pe ndje onyama yomuyambi yokuyotha; ina hala onyama ya pakwa po, oondjoka ashike ombihu.”


text:
Omuntu ngele ota yamukula ta ti: “Natu ningeni shoka shu uka, natu lungunitheni tango oofu; nena oto kutha shoka wa hala,” omupiya gwomuyambi ota ti: “Aawe! Yi pe ndje ngashingeyi! Ngele ito shi ningi, otandi ke yi kutha koonkondo.”


text:
Uulunde mbuka waana yeEli owa li wa vuka unene koshipala shOmuwa, oshoka oya kala nokudhina omayambo gOmuwa.


text:
Omumvo kehe yina okwe mu tungile okanguwo kokombanda naasho ye ya nomulume kotempeli okuyamba ontselelandjambo yokomumvo, okwe ke mu etele.


text:
Nena Eli okwa laleke nuuyamba Elkana nomukadhi nokwa ti kuElkana: “Omuwa ne ku pe aanona yalwe momukulukadhi nguka, ya kale peha lyaanguka mwe mu gandja kuye.” Konima yaashika oya shuna kaandjawo.


text:
Omuwa okwa yambeke Hanna. Hanna okwa vala aamati yatatu naakadhona yaali. Omumati Samuel okwa kokele mongulu yOmuwa.


text:
Eli okwa li a kulupa unene. Oku uvu ayihe mbyoka ya ningwa koyana ye yi ningile Aaisraeli kutya oya li ya lala nokuli naakiintu mboka ya li haa yakula posheelo shetsalihangano.


text:
Onkee Eli okwa nyenyetele oyana a ti: “Omolwashike tamu ningi iinima mbika? Shaa ngoka ota hokololele ndje uuwinayi mboka tamu ningi.


text:
Omuntu ngele ota yono komuntu omukwawo, Kalunga ota vulu oku mu popila, ihe olye ta vulu okupopila omuntu ngoka ta yono kuKalunga?” Ihe inaa pulakena he. Onkee Omuwa okwa tokola oku ya dhipaga po.


text:
Omuhunganeki okwe ya kuEli nelaka lya zi kOmuwa tali ti: “Hokulu Aaron negumbo lye sho ya li aapika muEgipiti, onde mu ihololele.


text:
Onda hogolola oluvalo lwe momazimo agehe gaIsrael, lu ninge aayambi yandje, ya yakule moshiyambelo, ya fike iitsinino, ya zale omapepenguwo, opo ya thike koshipala shandje. Onde ya pe uuthemba wokukutha oshitopolwa shomafikilondjambo koshiyambelo.


text:
Omolwashike ano ne mwa fukila omafikilondjambo niikulyandjambo mbyoka handi pula kaantu yandje? Ngoye Eli, omolwashike to simaneke aamwoye shi vule okusimaneka ndje, sho to ya etha, yi iyondodhe noontumba oombwanawa dhomafikilondjambo taga yambelwa ndje koshigwana shandje?


text:
Ngame, Omuwa Kalunga kaIsrael, ondu uvaneka nale kutya ezimo lyoye noludhi lwoye lu kale aluhe aayambi yandje. Ihe nena otandi ti kutya inandi lu hala we! 30 Ngame ote simaneke mboka haa simaneke ndje note tondo mboka taa dhini ndje.


text:
Pulakeneni, ethimbo otali ya, uuna tii ka dhipaga po aagundjuka ayehe maandjeni nomoludhi lwoye, opo maandjeni mwaa kale omuntu ngoka ta adha epipi lyuukulupe.


text:
Otamu ka kala muudhigu e tamu tala nefupa omayambeko agehe ngoka tandi ke ga pa aantu yalwe muIsrael, ihe maandjeni itamu ka kala ngoka e na omwenyo omule.


text:
Onkene ngaa otii ka hupitha po gumwe gwomoluvalo lwoye, a kale e na omwenyo nota ka kala omuyambi gwandje. Ihe ota ningi omuposi nota kanitha etegameno alihe. Ayehe yalwe moluvalo lwoye otaa ka sa mokudhipagwa.


text:
Aamwoyemati yaali Hofni naPinehas otaa si esiku limwe. Shika otashi ku ulukile kutya ashihe shoka nda popi, oshoshili.


text:
Otandi ka hogolola omuyambi ngoka ta kala omwiinekelwa gwandje nota gwanitha ayihe, ngaashi omwenyo gwandje gwa hala. Otandi ke mu pa oluvalo ndoka talu yakula aluhe koshipala shomukwaniilwa omuhogololwa gwandje.


text:
Kehe ngoka gwomoluvalo lwoye ta hupu po, oku na okuya komuyambi ngoka e ti indile iimaliwa niikulya ye e ta pula, a ziminwe okuyakula aayambi, opo a mone sha shokulya.”


text:
Pomasiku ngeyaka, manga Samuel a li ta longele Omuwa mewiliko lyaEli, omalaka ga za kOmuwa, oga li ga pumba, nomamoniko oga li gaa ko we.


text:
Samuel wo okwa li a kothela motempeli, moka mwa li oshikethahangano oshiyapuki. Manga inaaku sha, nonyeka ya li ya minikila natango,


text:
Nokwa matukile kuEli e ta ti: “Ongame nguka wi ithana.” Ihe Eli okwa yamukula: “Inandi ku ithana; inda, u ka lale.” Onkee Samuel okwa shuna, a ka lale.


text:
Omuwa okwi ithana ishewe Samuel. Omumati ina tseya nando kutya oye Omuwa, oshoka Omuwa okwa li inaa popya naye nale. Onkee okwa penduka po nokwa yi kuEli e ta ti: “Owi ithana ndje, ongame nguka.” Ihe Eli okwa yamukula: “Mumwandje, inandi ku ithana; shuna, u ka lale.”


text:
Omuwa okwi ithana Samuel olutitatu. Okwa penduka e ta yi kuEli e ta ti: “Ongoye wi ithana ndje, ongame nguka.” Nena Eli okwa dhimbulula kutya Omuwa oye ti ithana omumati.


text:
Onkee okwa ti kuye: “Inda, u ka lale; nongele te ku ithana ishewe, tya: ‘Popya, Omuwa, omuntu gwoye onda pulakena.’ ” Osho ngaaka Samuel okwa shuna, a ka lale.


text:
Omuwa okwe ya nokwa thikama hwiyaka, nokwi ithana ngaashi nale: “Samuel! Samuel!” Samuel okwa yamukula: “Popya, omuntu gwoye onda pulakena.”


text:
Omuwa okwa ti kuye: “Pomasiku ngaka mAaisraeli otii ka ninga mo oshinima oshitilithi, nakehe ngoka te shi uvu, ota ka kunkwa.


text:
Mesiku ndyoka otandi ka tsakanitha omalondodho gandje agehe megumbo lyaEli okuza ketameko sigo okehulilo.


text:
Onde mu lombwela nale nokuli kutya otandi ka geela egumbo lye sigo aluhe, oshoka oyana oya dhini ndje. Eli okwa li e shi shi sho haa ningi, ihe ine ya ganda.


text:
Onkee onda gana kutya eyono lyezimo lyaEli itali ka kuthwa po komafikilondjambo nenge kiikulyandjambo.”


text:
Samuel okwa kala a lala sigo ongula; nena okwa penduka e te egulula omiyelo dhongulu yOmuwa. Okwa li a tila okuhokololela Eli emoniko ndyoka.


text:
Eli okwe mu pula a ti: “Omuwa okwe ku lombwele shike? Ino holeka ndje nando osha. Kalunga ne ku geele sigo aluhe, ngele ito hokololele ndje adhihe ndhoka a ti.”


text:
Onkee Samuel okwe mu lombwele adhihe; ina holeka po nando osha. Eli okwa ti: “Oye Omuwa; na longe shoka she mu opalela.”


text:
Samuel okwa koko, Omuwa okwa li pamwe naye nokwa tsakanitha oohapu dhe adhihe a li e dhi mu lombwele.


text:
Onkee Aaisraeli ayehe moshilongo ashihe, okuza kuDan sigo okuBeersheba, oya li ya tseya kutya Samuel oye omuhunganeki gwOmuwa.


text:
Omuwa okwa tsikile okwiiholola muShilo, moka a holokele Samuel nokupopya naye. NaSamuel ngele a popi, nena Aaisraeli ayehe oya pulakene.


text:
Pethimbo ndiyaka Aafilisti oya gongala, ya hingile Aaisraeli iita. Onkee Aaisraeli oya tokola oku ya kondjitha. Aaisraeli oya yungu ontanda yawo puEbenezer nAafilisti opuAfek.


text:
Aafilisti oya ponokele Aaisraeli, nokonima yolugodhi olululu oye ya dhenge noya dhipaga konyala aalumentu omayuvi gane.


text:
Mboka ya hupu po, sho ye ya kontanda, aawiliki yaIsrael oya ti: “Omolwashike Omuwa e etha Aafilisti, ye tu dhenge nena? Tu yeni, tu ka tale oshikethahangano shOmuwa kuShilo, opo e ende natse, e tu hupithe kaatondi yetu.”


text:
Onkee oya tumu aatumwa kuShilo noya kutha oshikethahangano shOmuwa, shoka shi lile po oshipangelapundi shOmuwa Omunankondoawike. Aana yaali yaEli, Hofni naPinehas, oya thindikile oshikethahangano.


text:
Aafilisti sho yu uvu onkugilili, oya ti: “Pulakeneni shoka tashi kugililwa montanda yAahebeli! Otashi ti ngiini?” Sho ya dhimbulula kutya nani oshikethahangano shOmuwa she ya montanda yAahebeli,


text:
oya li ya tila noya ti: “Okalunga e ya montanda yawo! Yaye tse! Nonale inatu ningilwa iinima yi thike mpa!


text:
Yafilisti ne, ikoleleleni! Kondjeni ngaashi aalumentu, opo twaa ninge aapika yAahebeli, ngaashi yo ya li aapika yetu. Onkee tu kondjeni twa mana mo!”


text:
Aafilisti oya kondjo noonkondo noya dhenge Aaisraeli, onkee oya yi ondapo kaandjawo. Ekanitho olya li enene: aakwiita Aaisraeli omayuvi omilongo ndatu oya dhipagwa.


text:
Omulumentu gwomezimo lyaBenjamin okwa zi kolugodhi ta matuka e ta thiki kuShilo esiku tuu ndyoka. Opo a holole oluhodhi lwe, okwa li a tuula oonguwo dhe nokwiigunda evi momutse.


text:
Eli, ngoka a li i impwiyika unene noshikethahangano, okwa li a kuutumba koshipundi pooha dhondjila ta talatala. Omulumentu okwa taandelitha elaka moshilando ashihe, naayehe oya kugu kuumbanda.


text:
Eli oku uvu euyagano nokwa pula: “Euyagano ndyoka olyashike?” Omulumentu okwe ya kuEli meendelelo nokwe mu hokololele.


text:
Omulumentu okwa ti: “Onda zi ontuku kolugodhi nonda matuka ondjila ayihe nena.” Eli okwa pula: “Oshike sha ningwa ko, mumwandje?”


text:
Omutumwa okwa yamukula: “Aaisraeli oya yi Aafilisti ontuku; otwa dhengwa nayi. Nokuli aamwoye Hofni naPinehas oya dhipagwa, noshikethahangano shaKalunga osha kwatwa po!”


text:
Omulumentu sho a tumbula oshikethahangano, Eli okwa gu ongali koshipundi she popepi nosheelo. Okwa li a kulupa noku na oshipapa sholutu, onkee mokugwa okwa teka othingo e ta si. Okwa li a wilike Aaisraeli omimvo omilongo ne.


text:
Oshitenya shaEli, mukadhaPinehas, okwa li omusimba e li pokuvala. Sho a kundana kutya oshikethahangano shaKalunga osha kwatwa po, osho wo hemweno nomulume oya sa, okwa adhika mbala koshitheta e ta vala.


text:
Sho a li pokusa, aakulukadhi mboka ya li puye, oye mu lombwele ya ti: “Ikolelela! Owa mona omumati!” Ihe ina pupa ko ye ina yamukula sha.


text:
Okwa luku okamati edhina lyako Ikabod nokwa ti: “Esimano lyaKalunga lya thigi po Israel.” Noohapu ndhika oku ulike ekwatopo lyoshikethahangano neso lyahemweno nolyomulume.


text:
Oye a ti: “Esimano lyaKalunga lya thigi po Israel, oshoka oshikethahangano shaKalunga sha kwatwa po.”


text:
Konima Aafilisti sho ya kwata po oshikethahangano, oye shi kutha kuEbenezer e taye shi fala koshilando shawo Ashdod,


text:
Ongula onene sho kwa shi, aantu yokuAshdod oya mono efano lyoshiyelekela shaDagon lya gwila pevi nolya sizimaneka oshipala pevi komeho goshikethahangano shOmuwa. Oyo oye li toola po e taye li tula pehala lyalyo.


text:
Ongulangula ya landula oya mono ishewe oshiyelekela shaDagon sha gwile pevi komeho goshikethahangano. Omutse gwasho nomaako gasho agehe oya li ya teka ko, yi li lwoposheelo; olutu aluke lwa li lwa kala po.


text:
(Omolwashika aayambi yaDagon naasimaneki ye ayehe muAshdod ihaa lyata po we pehala mpoka sigo onena.)


text:
Omuwa okwa geele aantu yokuAshdod noonkondo e te ya tilitha. Okwe ya geele pamwe naantu yomomikunda dhe ya kunduka nokwe ya etele iitumbuka.


text:
Sho ya mono mbika ya ningwa, oya ti: “Kalunga kaIsrael ote tu geele e ta geele wo kalunga ketu Dagon. Itatu vulu we okukala noshikethahangano shika.”


text:
Onkee oya tumu aatumwa noyi ithana aakwaniilwa yatano yAafilisti ya gongale noye ya pula: “Oshikethahangano shaKalunga kaIsrael otatu shi ningi ngiini?” Aakwaniilwa oye ya yamukula ya ti: “Shi faleni kuGat.” Osho ngaaka ye shi fala kuGat, oshilando shilwe shAafilisti.


text:
Ihe sho sha thiki ko, Omuwa okwa geele noshilando shika wo nokwe eta ehaluko enene. Okwe ya geele niitumbuka maantu ayehe yomoshilando, aanona naakuluntu.


text:
Oya tumu ishewe oshikethahangano kuEkron, oshilando shilwe shAafilisti; ihe sho sha thiki ko, aantu oyi igidha ya ti: “Oya tumu huka oshikethahangano shaKalunga kaIsrael, opo shi tu dhipage po atuhe!”


text:
Oya gongaleke ishewe aakwaniilwa ayehe yAafilisti noya ti kuyo: “Shunii ko oshikethahangano kehala lyasho, opo shaa tu dhipage po naangandjetu.” Moshilando ashihe omwa li etilo, oshoka Kalunga okwe ya geele noonkondo.


text:
aantu oyi ithana aayambi noonganga noye ya pula ya ti: “Oshikethahangano shOmuwa otatu shi ningi ngiini? Ngele tatu shi shunitha nkoka sha li, otatu shi tumu nashike?”


text:
Oya yamukula ya ti: “Ngele otamu shunitha oshikethahangano shaKalunga kaIsrael, omu na oku mu faalela omagano, mu futile ondjo yeni. Oshikethahangano kashi na okushuna shaa na magano. Opo ihe otamu ka aluka notamu ka dhimbulula kutya omolwashike e mu geele.”


text:
Aantu oya pula ya ti: “Otatu mu tumine omagano gashike?” Oya yamukula ya ti: “Iiyelekela yoshingoli itano yiitumbuka noombuku ntano dhoshingoli, ano omwaalu ngoka gu thike pamwe nomwaalu gwaakwaniilwa yAafilisti. Egeelo ndika olye mu adha ne amuhe naakwaniilwa yeni yatano.


text:
Hambuleni ano iiyelekela yiitumbuka noyoombuku ndhoka dha hepeke oshilongo sheni, ne mu simaneke Kalunga kaIsrael. Pamwe ta mweneke ondjahi ye yoku mu geela, one niikalunga yeni noshilongo sheni.


text:
Omolwashike tamu ikukutike, ngaashi omukwaniilwa gwaEgipiti nAayegipiti ya ningi? Inamu dhimbwa, nkene Kalunga e ya posipaleke, sigo ye etha Aaisraeli, ya tembuke muEgipiti.


text:
Pangeleni ano etemba epe ne mu kuthe oonzinzi mbali oonyali ndhoka inaadhi humbata nale ondjoko; dhi kutileni ketemba, ihe uutana wadho u tuleni koshigunda,


text:
Kutheni oshikethahangano shOmuwa, mu shi tule metemba ne mu tule mo ontega nasho okaketha ke na iiyelekela yoshingoli mbyoka tamu tumine Kalunga kaIsrael omagano gokufuta oondjo dheni. Ukitheni etemba moshitauwa ne mu li ethe, li ye nondjila yalyo.


text:
Li undjeni; ngele otali yi lyu uka koshilando Bet Shemesh, shika otashi ti kutya Kalunga kaIsrael oye a tumu egeelo ndika. Ihe ngele hasho, nena otatu tseya kutya nani haye a tumu uuvu mbuka, osha li pamwe oshiponga shi iyeta.”


text:
Oya ningi, ngaashi ya lombwelwa: oya kutha oonzinzi mbali oonyali e taye dhi kutile ketemba, ihe uutana oye u edhilile moshigunda.


text:
Oonzinzi odha yi dhu ukilila ondjila yokuBet Shemesh, inadhi penga mo mondjila nando. Odhe ende tadhi lili. Aakwaniilwa yAafilisti yatano oye dhi landula sigo okongamba yaBetShemesh.


text:
Aantu yokuBet Shemesh oya li taa teya osiima molusilu, nohaluka sho ya ligamene ko, oya mono oshikethahangano noya nyanyukilwa oku shi mona.


text:
Etemba olya thiki pepya lyomulumentu gwomuBet Shemesh edhina lye Josua e tali thikama popepi nemanya enene. Aantu oya tyaya po etemba noya dhipaga oonzinzi e taye dhi yambele Omuwa efikilondjambo.


text:
Aalevi oya toola po oshikethahangano nokaketha kiiyelekela yoshingoli e taye yi tula pemanya enene. Nena aantu yaBet Shemesh oya yambele Omuwa omafikilondjambo noondjambo oonkwawo.


text:
Aakwaniilwa yatano yAafilisti oya li taye ya undju, sho taa longo ngeyi, noya shuna kuEkron esiku tuu ndyoka.


text:
Aafilisti oya tumu omagano giitumbuka itano yoshingoli kOmuwa okufuta oondjo dhawo; moshilando kehe omwa zi shimwe: Ashdod, Gaza, Ashkelon, Gat naEkron.


text:
Oya tumu wo oombuku dhiingoli; moshilando kehe shaambyoka itano omwa zi yimwe, nayi kale iilandohote nenge omikunda dha kala pontundulu. Emanya enene mepya lyaJosua kuBet Shemesh, moka ya tula oshikethahangano shOmuwa, oko li li sigo onena onzapo yaashoka sha ningilwe ko.


text:
Omuwa okwa dhipaga aalumentu omilongo heyali yokuBet Shemesh, oshoka oya tala moshikethahangano. Aantu noya lili oosa, oshoka Omuwa okwe ya geele ngaaka.


text:
Aalumentu yokuBet Shemesh oya ti: “Olye ta vulu okukala koshipala shOmuwa, Kalunga omuyapuki? Omuwa otatu mu fala peni, a ze mokati ketu?”


text:
Oya tumu aatumwa kaantu yokuKiriat-Jearim taa ti: “Aafilisti oya galula oshikethahangano shOmuwa. Ileni, mu shi kuthe po.”


text:
Nena aantu yokuKiriat-Jearim oya kutha po oshikethahangano shOmuwa e taye shi fala megumbo lyomusamane edhina lye Abinadab, ngoka a kala koshikulundundu. Oya yoolola omwana Eleasar, a kale omukeeleli gwasho.


text:
Oshikethahangano shOmuwa osha kala muKiriatJearim ethimbo ele, omimvo omilongo mbali nokuli. Methimbo ndika Aaisraeli ayehe oya kugile Omuwa ekwatho.


text:
Samuel okwa ti koshigwana shaIsrael: “Ngele otamu ka galukila kOmuwa noomwenyo dheni adhihe, etheni iikalunga ayihe iikwiilongo niiyelekela yoshikalungakiintu Astarte. Igamekeni lela kOmuwa noye awike mu simanekeni, note ke mu mangulula miikaha yAafilisti.”


text:
Nena Samuel okwa tumu kAaisraeli ayehe, ya gongale muMispa ta ti: “Otandi ke mu galikanena koshipala shOmuwa.”


text:
Oyo oya gongala ayehe muMispa. Oya teke omeya noye ga tilehi okuyambela Omuwa noyi idhilike iikulya esiku alihe. Oyi ihokolola ya ti: “Otwa yono kOmuwa.” (MuMispa omo Samuel u utha iihokolola yAaisraeli.)


text:
Aafilisti sho ya kundana kutya Aaisraeli oya gongala muMispa, aakwaniilwa yatano oya zi ko naantu yawo, ye ya ponokele. Aaisraeli oye shi uvu noya tila.


text:
Samuel okwa dhipaga onzigona e te yi fikile Omuwa omudhidhi. Nena okwa galikana Omuwa, a gamene Aaisraeli, nOmuwa okwa yamukula egalikano lye.


text:
Samuel manga a li ta yamba omayambo, Aafilisti oya hedha ko oku ya ponokela, ihe Omuwa okwe ya ndundumine kegulu. Oya piyagana e taa tila.


text:
Nena Samuel okwa kutha emanya e te li dhike pokati kaMispa naJeshana. Okwe li luku Ebenezer (Emanya lyekwatho) e ta ti: “Sigo oompaka Omuwa okwe tu kwatha.”


text:
Osho ngaaka Aafilisti oya dhengwa. Omuwa okwe ya keelele okumatukila oshilongo shaIsrael, Samuel manga a li e na omwenyo.


text:
Iilando ayihe yopokati kaEkron naGat, mbyoka Aafilisti ya li ye yi kwata po, oya shuna kAaisraeli. Osho ngaaka Israel okwa shunithilwa oshilongo she ashihe. Pokati kAaisrael nAakaanana opwa li pu na wo ombili.


text:
Omumvo kehe okwa yi kolweendo kuBetel, Gilgal naMispa, nomomahala ngaka okwa pulakene iihokolola nokugandja omatokolo.


text:
Nena okwa shuna kaandjawo kuRama, naankoka wo oku utha iihokolola. MuRama okwa tungile Omuwa oshiyambelo.


text:
Ihe inaa landula oshiholelwa shahe; oya li ya hokwa iimaliwa, onkee oya taamba oombumbo noinaa utha oohapu pamukalo gu uka.


text:
Oya ti kuye: “Tala, ngoye owa kulupa, naamwoye inaa landula oshinkoti shoye. Onkee ano tu langekela omukwaniilwa, e tu pangele, opo tu kale tu na omukwaniilwa, ngaashi iilongo yilwe yi li.”


text:
Omuwa okwa ti: “Pulakena kwaashihe shoka aantu taye ku lombwele. Hangoye ya tindi; ongame ya tindi, ndaa kale we omukwaniilwa gwawo.


text:
Okuza poku ya tembudha muEgipiti oya pilamene ndje e taa simaneke iikalunga yilwe. Ngashingeyi otaye ku ningile shoka haa ningile ndje.


text:
Ya pulakena ano, ihe ya londodha noonkondo e to ya fatululile nawa shoka omukwaniilwa gwawo te ke ya ningila.”


text:
Samuel okwa ti: “Omukwaniilwa gweni ote ke mu pula iinima mbika. Aana yeni aamati ote ke ya ninga aakwiita ye; yamwe yomuyo otaa ka hinga omatembakwiita ge, yamwe otaa ka ninga aakayilinkambe nayamwe otaa ka matuka komeho gomatembakwiita ge.


text:
Ota ka ninga yamwe aambala naakuluntu yomatanga geyuvi, nayamwe oyomatanga gomilongo ntano. Aana yeni otaa ka pulula omapya ge, otaa ka teya iilya ye notaa ke mu hambulila iikondjitho nokupangela omatembakwiita ge.


text:
Aana yeni aakadhona otaye ke mu longekidhila omigwayo dhiizimba notaye ke mu telekela iithima niikwiila.


text:
Omatathapya geni ote ga kutha po, iitsambe yeni yomiviinu nomiti dheni dhomiolivi e te dhi pe aambala ye.


text:
Ota ka kutha oshitimulongo shiilya yeni noshomandjembele geni, yi ninge yaambala ye aapanguli naambala ooyakwawo.


text:
Uuna ethimbo ndika tali thiki, otamu ka nyenyetela omukwaniilwa gweni, ngoka mwe mu ihogololele, ihe ita ka uva nando omayemato geni.”


text:
opo tu kale ngaashi iigwana yilwe, tu kale nomukwaniilwa gwetu yene te tu pangele note tu wilike miita.”


text:
Omuwa okwa yamukula a ti: “Ninga, ngaashi ya hala, ya pa omukwaniilwa.” Nena Samuel okwa lombwele aalumentu ayehe yaIsrael, ya shune komagumbo.


text:
Okwa li ku na omunenentu omuyamba edhina lye Kish gwomezimo lyaBenjamin; okwa li omuna gwaAbiel nomutekulu gwaZeror gwomegumbo lyaBekorat, ondhikwa yoludhi lwaAfiak.


text:
Okwa li e na omwana a shitika edhina lye Saul. Saul okwa li metifa lyonkalamwenyo ye. Okwa li omule, omutse gwe gwa lunda aantu yalwe, noku na ondjelo yi vule yayalwe.


text:
Oye ende oshilongo shokoondundu dhaEfraim noshitopolwa shaShalisha, ihe inaye u mona. Onkee oyu uka kuShaalim, ihe uusino kawa li ko nando. Nena oya kongo moshitopolwa shaBenjamin, ihe naankoka inaye u mona ko.


text:
Sho ye ya moshitopolwa shaZuf, Saul okwa ti komumati: “Natu shune kegumbo, oshoka tate pamwe ita dhiladhila we uusino, ihe otse e na oshimpwiyu natse.”


text:
Omumati okwa yamukula a ti: “Ihe tala! Moshilando shika omu na omulumentu omuyapuki, ngoka a simana unene, oshoka shaa shoka ta popi, otashi ningi shoshili. Natu ye kuye, otashi vulika te tu lombwele mpoka tatu ka adha uusino.”


text:
Saul okwa yamukula a ti: “Ngele otatu yi kuye, otatu ke mu pa shike? Moompunda dhetu kamu na we nando oshikwiila, nokatu na sha shoku mu pa, nenge otu na ngaa sha?”


text:
Omumati okwa yamukula a ti: “Ondi na po ngaa okamaliwa koshisiliveli. Otandi vulu oku ke mu pa, nonena ote ke tu lombwela mpoka tatu vulu oku u mona.”


text:
Saul okwa yamukula: “Edhiladhilo ewanawa! Natu ye!” Osho ngaaka ya yi koshilando nkoka kwa kala omulumentu omuyapuki. Manga taa londo kondundu yu uka koshilando, oya tsakaneke po aakadhona yamwe ya zi moshilando taa ka teka omeya. Oya pula aakadhona: “Moshilando omu na Omumoni?” (Pethimbo ndiyaka omuhunganeki okwa li hi ithanwa omumoni, onkee shaa ngoka a li a hala okupula sha kuKalunga, okwa ti: “Natu yeni komumoni.”)


text:
Aakadhona oya yamukula ya ti: “Eeno, omo e li. Oku li naanaa ho mu uka. Ngele otamu endelele, otamu ke mu adha. Shampa tuu mwa yi moshilando, otamu mu mono. Okwe ya mo nena moshilando, oshoka aantu otaa ka yamba omatselelandjambo koshiyambelo shokondundu. Aantu mboka ya hiywa, itaa tameke okulya, manga omumoni inaa ya ko, oshoka oku na okugalikanena omatselelandjambo tango. Ngele otamu yi ngashingeyi, otamu ke mu adha, manga inaa ya kondundu, a ka lye.”


text:
Osho ngaaka Saul nomumati gwe oya yi koshilando, nomanga taa yi mo, oya mono Samuel ta zi komeho gawo e li mondjila u uka kehala lyelongelokalunga.


text:
“Ngula pethimbo ngaandika otandi ke ku tumina omulumentu a za mezimo lyaBenjamin. Mu gwayeka, a ninge omuleli gwaantu yandje Aaisraeli. Oye te ke ya mangulula miikaha yAafilisti. Onda mono okuhepekwa kwaantu yandje nondu uvu onkugo yawo.”


text:
Samuel sho a mono Saul, Omuwa okwe mu lombwele a ti: “Omulumentu oye naanaa nguka nde ku lombwelele. Ota ka lela aantu yandje.”


text:
Nena Saul okwa yi u ukilila kuSamuel, ngoka a li popepi nosheelo, e te mu pula ta ti: “Lombwela ndje, omumoni oku li peni?”


text:
Samuel okwa yamukula: “Ongame omumoni. Tetekeleni kehala lyelongelokalunga. Amuhe yaali otamu ka lya pamwe nangame nena. Ngula mokupenduka otandi ka yamukula omapulo geni agehe notandi mu laleke, mu tsikile ondjila yeni.


text:
Ngele okombinga yuusino mbu wa kanene konima yomasiku gatatu, inamu ipyakidhila nawo; owa monika nale nokuli. Ihe oshike shoka sha hokiwa unene kAaisraeli? Ongoye mwene negumbo lyaho.”


text:
Saul okwa yamukula a ti: “Ngame ogwomezimo lyaBenjamin, ezimo eshonashona muIsrael, negumbo lyetu kali na simano lyasha. Omolwashike to lombwele ndje oohapu dha tya ngawo?”


text:
Nena Samuel okwa fala Saul nomumati gwe mongulu onene e te ya pe ehala lyokomeho poshitaafula, moka mwa li konyala aayenda omilongo ndatu ya kuutumba.


text:
Nena omuteleki okwe eta ontumba ombwanawa yokoshilama e te yi tula mekolo lyaSaul. Samuel okwa ti: “Tala, mpaka ope na ontumba ndjoka wa li wa pungulilwa. Onde yi ku hupithile, u yi lye pethimbo ndika pamwe naantu mbaka nda hiya.” Osho ngaaka Saul naSamuel ya lile pamwe esiku ndyoka.


text:
nokwa lala nkoka. Pokupita kwetango Samuel okwi ithana Saul kontala a ti: “Penduka. Otandi ku thindikile, ndi ku laleke.” Saul okwa penduka nokwa thindikilwa kuSamuel.


text:
Sho ya thiki pooha dhoshilando, Samuel okwa ti kuSaul: “Lombwela omumati, a tetekele komeho getu.” Omumati okwa yi, naSamuel okwa tsikile a ti: “Kala mpaka okathimbo, notandi ku lombwele shoka Kalunga a ti.”


text:
Nena Samuel okwa kutha ohanga yomagadhi e te ga tile komutse gwaSaul e te mu thipi komilungu e ta ti: “Omuwa okwe ku gwayeke, u ninge omuleli gwaantu ye Aaisraeli. Oto ka lela aantu mbaka e to ya popile kaatondi yawo. Naandika olyo endhindhiliko kungoye kutya Omuwa okwe ku hogolola, u ninge omuleli gwaantu ye:


text:
Shaa wa zi pungame nena, oto ka tsakaneka aalumentu yaali popepi nombila yaRakel puZelzak moshitopolwa shaBenjamin. Otaye ke ku lombwela kutya uusino mboka to kongo, owa monika, onkee ho ke na we oshimpwiyu nawo, ihe onangoye noti ipula: ‘Akwetu, ote ningi ngiini molwomumwandje?’


text:
Okuza mpoka oto ka tsikila, sigo wa thiki pomwandi gwiidhila puTabor, mpoka to ka tsakaneka aalumentu yatatu mondjila taa ka yamba omayambo kuKalunga kuBetel. Gumwe gwomuyo okwa humbata uukombwena utatu, mukwawo okwa humbata iikwiila itatu nomutitatu okwa humbata ombago yu udha omaviinu.


text:
Nena oto ka ya kondundu yaKalunga muGibea, nkoka ku na ontanda yAafilisti. Posheelo shoshilando oto ka tsakaneka ongundu yaahunganeki taa zi koshiyambelo kondundu taa hiki uuharpa, oontunda, oohiya nuushandja yo taa kakuka.


text:
Oto ka tetekela ndje kuGilgal, nkoka tandi ke ku tsakaneka noku ka yamba omafikilondjambo nomakwatathanondjambo. Tegelela nkoka omasiku gaheyali, sigo tandi ya, ndi ku lombwele shoka u na okuninga.”


text:
Saul sho a punguluka, a ze po puSamuel, Kalunga okwe mu shitulula. Naashihe shoka e shi lombwelwa kuSamuel, osha ningwa esiku ndyoka.


text:
Saul nomumati gwe sho ya thiki kuGibea, ongundu yaahunganeki oye mu tsakaneke. Ohaluka ombepo yaKalunga oye ya muye, nokwa tameke okukakuka pamwe nayo.


text:
Aantu mboka ya li ye mu shi nale, sho ye mu mono mokati kaahunganeki, oya pulathana ya ti: “Oshike sha adha omuna gwaKish? Saul okwa ningi omuhunganeki?”


text:
Omulumentu gumwe gwaankoka okwa pula a ti: “Aahunganeki mbaka yalwe oolye, noohe oolye?” Mpaka opwa zi omukalo gwokupula: “NaSaul wo okwa ningi omuhunganeki?”


text:
Hekulu yaSaul okwe mu mono pamwe nomumati nokwe ya pula a ti: “Omwa li peni?” Saul okwa yamukula a ti: “Otwa li tatu kongo uusino. Sho twa nyengwa oku u mona, otwa yi kuSamuel.”


text:
Saul okwa yamukula a ti: “Okwe tu lombwele kutya owa monika,” ihe ina lombwela hekulu shoka a lombwelwa kuSamuel kutya ota ningi omukwaniilwa.


text:
nokwa ti kuyo: “Omuwa Kalunga kaIsrael ota ti: ‘Onde mu tembudha muEgipiti nonde mu yululula miikaha yAayegipiti noyaantu yalwe mboka ya li taye mu hepeke.


text:
Ongame Kalunga keni, ngoka nde mu mangulula momaudhigu nomomaupyakadhi geni agehe, ihe nena omwa dhini ndje nomwi indile ndje, ndi mu pe omukwaniilwa. Ano ngashingeyi gongaleni koshipala shOmuwa ezimo nezimo, oludhi noludhi.’ ”


text:
Nena Samuel okwa hedhitha kuye omaludhi gomezimo lyaBenjamin, noludhi lwaMatri olwa tomonwa mo. Nena aalumentu yomoludhi lwaMatri oye ya po, naSaul yaKish okwa tothwa mo. Oye mu kongo, ihe sho ya li kaaye mu wete,


text:
oya pula Omuwa ya ti; “Ope na ngaa natango omuntu gulwe mpano?” Omuwa okwa yamukula a ti: “Saul oye ngwiyaka a holama konima yomatemba.”


text:
Mbaka oya matuka noye eta mo Saul e taye mu thikameke mokati koshigwana. Oya dhimbulula kutya oye omule, omutse gwe ogwa lunda aantu ayehe yalwe.


text:
Samuel okwa ti koshigwana: “Omulumentu oye nguka a hogololwa kOmuwa. Mokati ketu kamu na muntu e mu fa.” Aantu ayehe oyi igidha ya ti: “Omukwaniilwa na kale aluhe e na omwenyo!”


text:
Samuel okwa fatululile aantu oompango niinakugwanithwa yomukwaniilwa nokwe yi nyolele membo, ndyoka e li pungula muuyapuki. Nena okwa shunitha aantu kaandjawo.


text:
Saul naye wo okwa yi kaandjawo kuGibea. Aalumentu yamwe aanankondo, mboka oomwenyo dhawo dha li dha gumwa kuKalunga, oya yi naye.


text:
Ihe aadhudhu yamwe oya ti: “Omumentu nguka ota vulu ngiini, e tu ningile uuwanawa washa?” Oya dhini Saul noinaye mu etela nando omagano gasha.


text:
Konyala omwedhi gumwe sho gwa piti po, Nahash, omukwaniilwa gwaAmmon, okwa ka kondjitha Jabesh shomuGilead nokwe shi kondeke. Aantu yomuJabesh oya ti kuNahash: “Uvathana natse, notatu ku taamba, u ninge omuleli gwetu.”


text:
Nahash okwa yamukula a ti: “Otandi ka uvathana nane, ngele tamu zimine, ndi tsipule mo eho lyokolulyo lyomuntu kehe, opo ndi sithe Aaisraeli ayehe ohoni.”


text:
Aawiliki yomuJabesh oya ti: “Tu pa omasiku gaheyali, tu tume aatumwa noshilongo ashihe shaIsrael. Ngele kape na ngoka te tu kwatha, nena otatu ningi aantu yoye.”


text:
Aatumwa oya thiki kuGibea, nkoka kwa kala Saul. Sho ya tseyitha oshinima shika, aantu oya tameke okulila.


text:
Saul okwa adhika opo te ya ta zi kepya noonani dhe nokwa pula: “Oshike ano? Omolwashike aantu taa lili?” Oye mu hokololele elaka lyaatumwa mboka ya zi kuJabesh.


text:
Okwa kutha oonani mbali e te dhi tetagula iintimbu nokwa tumu aatumwa ya humbata iintimbu taye ende noshilongo ashihe ye na elondodho ndika: “Shaa ngoka itaa landula Saul naSamuel molugodhi, oonani dhe osho tadhi ka ningwa ngeyi!” Aaisraeli oya tilithwa kushoka Omuwa ta vulu okuninga, onkee aantu ayehe oya gongala.


text:
Oya lombwele aatumwa mboka ya zi kuJabesh: “Ka lombweleni yakweni kutya ngula pokati komutenya otaa ka kala ya hupithwa.” Aantu yokuJabesh sho yu uvu elaka ndika, oye li nyanyukilwa


text:
Ongula onene yesiku lya landula, Saul okwa topola aantu ye momatanga gatatu noya matukile ontanda yaatondi e taa ponokele Aayammoni. Edhipago olya tsikile sigo opokati komutenya. Aahupipo oya halakana, shaa ngoka okwi iyukile.


text:
Nena Aaisraeli oya ti kuSamuel: “Aantu mboka ya tile kutya Saul ita ningi omukwaniilwa gwetu, oye li peni? Naa ye kutse, tu ya dhipage!”


text:
Onkee ayehe oya yi kuGilgal, nokoshipala shOmuwa oya langeke Saul muukwaniilwa. Oya yamba omakwatathanondjambo, naSaul nAaisraeli ayehe oya dhana oshituthi shenyanyu enenenene.


text:
Samuel okwa lombwele Aaisraeli a ti: “Onda gwanitha shoka mwa pula ndje, ndi shi ninge. Onde mu pe omukwaniilwa, e mu lele.


text:
Ngashingeyi omu mu na, e mu wilike. Ngame onda kulupa ndi na oomvi, naamwandje oya li mokati keni. Onda kala omuwiliki gweni okuza muugundjuka wandje sigo ongashingeyi.


text:
Ongame nguka. Ngele onda ninga sha mepuko, tamanekii ndje nena koshipala shOmuwa noshomukwaniilwa ngoka e mu hogolola. Onda yuga po ongombe yomuntu nenge okasino ke? Onda kotokela omuntu nenge nde mu thiminika? Ope na ngoka nda taamba ombumbo ye? Ngele onda ninga sha sha tya ngaaka, otandi ka futila po shoka nda kutha po.”


text:
Aantu oya yamukula ya ti: “Aawe, ino kotokela nenge u tu thiminike; ino kutha po nando osha shomuntu.”


text:
Samuel okwa yamukula a ti: “Omuwa pamwe nomukwaniilwa ngoka e mu hogolola oyo oonzapo nena ndjika, sho mwa mono ndje ndaa na uusama washa.” Oya yamukula: “Eeno, Omuwa oye onzapo yetu.”


text:
Ngashingeyi mweneni, ndi mu tamanekele koshipala shOmuwa nondi mu dhimbuluthe iilongankondo ayihe Omuwa e yi ningi, sho e mu hupitha noohokulu.


text:
Jakob negumbo lye olya tembukile kuEgipiti nAayegipiti oye ya hepeke, oohokulu oya kugu onkugo kOmuwa, e ya kwathe. Omuwa okwa tumu Moses naAaron, mboka ye ya tembudha muEgipiti noye ya eta mevi ndika.


text:
Ihe aantu oya dhimbwa Omuwa Kalunga kawo, onkee okwe ya ethele miikaha yAafilisti noyomukwaniilwa gwaMoab naSisera, ondjayi yetanga lyoshilando Hazor, noye ya kondjitha e taye ya sindi.


text:
Nena oya pula ekwatho kOmuwa noya ti: ‘Omuwa, otwa yono, oshoka otwe ku pilamene notwa simaneke iimenka yaBaal naAstarte. Tu mangulula momake gaatondi yetu, notatu ke ku simaneka.’


text:
Omuwa nokwe ya tumine Gideon naBarak nosho wo Jefta nohugunina ongame. Kehe gumwe gwomutse, okwe mu mangulula miikaha yaatondi yeni, nomwa kala megameno.


text:
Ndele sho mwa mono Nahash, omukwaniilwa gwAayammoni, te mu matukile, omwa tindi Omuwa, a kale omukwaniilwa gweni nomwa lombwele ndje mwa ti: ‘Otwa hala omukwaniilwa, e tu pangele.’


text:
“Ngashingeyi omukwaniilwa ngu mwa hogolola, oye nguka; one mwe mu pula, ngashingeyi Omuwa okwe mu mu pe.


text:
Ngele ne amuhe nomukwaniilwa gweni otamu simaneke Omuwa Kalunga keni, tamu mu longele, tamu mu pulakene notamu vulika kiipango ye, nena ayihe otayi ke enda nawa.


text:
Ihe ngele itamu vulika kOmuwa, ihe tamu kala aatangalali ne itamu vulika kiipango ye, ote ke mu geela kumwe nomukwaniilwa gweni.


text:
Ethimbo ndika lyongashingeyi olyokwenye, ihe otandi indile Omuwa, a ndundumithe omityalakato nokulokitha omvula. Shika shampa sha ningwa, otamu dhimbulula kutya ne omwa yono nayi kOmuwa, sho mwe mu pula omukwaniilwa.”


text:
Samuel okwa galikana, nomesiku tuu ndyoka Omuwa okwa ndundumitha omvula noku yi lokitha. Nena aantu ayehe oya tila Omuwa naSamuel


text:
noya ti kuSamuel: “Ombili, tatekulu, tu galikanena kOmuwa Kalunga koye, opo twaa se. Ngashingeyi otwa dhimbulula kutya kakele komayono getu galwe, otwa gwedha ko ndika, sho twi indile omukwaniilwa.”


text:
Samuel okwa yamukula a ti: “Inamu tila. Nando omwa ningi uuwinayi u thike mpoka, inamu pilamena Omuwa, ihe mu longeleni nomutima aguhe.


text:
Inamu landula iikalunga yiifundja; itayi vulu oku mu kwatha nenge oku mu hupitha, oshoka kayi shi yoshili.


text:
Ihe ngame, nashi kale ndje kokule, ndaa yone kuye, ngele itandi mu galikanene. Ondi na oku mu longa wo shoka oshiwananawa noshu uka.


text:
Vulikeni kOmuwa, ne mu mu longele nuudhigini nomitima dheni adhihe. Dhimbulukweni iinima iinene e yi mu ningile.


text:
Saul okwa hogolola aalumentu omayuvi gatatu. Okwa kaleke omayuvi gaali puye muMikmash nokombinga yokoondundu dhaBetel. Eyuvi limwe okwe li tumu nomwana Jonatan kuGibea, moshitopolwa shezimo lyaBenjamin. Aantu yalwe Saul okwe ya shunitha kaandjawo.


text:
Jonatan okwa dhipaga ondjayi yiita yAafilisti muGeba, nAafilisti ayehe oye shi uvu. Nena Saul okwa tumu aatumwa, ya ka hike ombenda noshilongo ashihe nokuhiyila Aahebeli kiita.


text:
Aaisraeli ayehe oya li ya lombwelwa kutya Saul okwa dhipaga ondjayi yiita yAafilisti, nAafilisti oya li ye ya tonde. Omolwashoka Aaisraeli oye ya kuGilgal, ya landule Saul kiita.


text:
Aafilisti oya gongala, ya kondjithe Aaisraeli; oya li ye na omatembakwiita omayuvi omilongo ndatu, aakawilinkambe omayuvi gahamano naakwiita oyendjiyendji ya fa ehekevi lyomooha dhefuta. Oya yi kuMikmash, kuuzilo waBetaven, noya yungu ontanda nkoka.


text:
Aaisraeli sho ya mono kutya oya li moshiponga oshinene, oya holama momakololo nokomitutu nenge pokati komamanya nenge miikweyo nomomithima.


text:
Yakwawo oya taaguluka omulonga Jordan e taa yi koshitopolwa shaGad noshaGilead. Saul okwa li natango muGilgal. Aantu mboka ya li puye, oya li taa kakama kuumbanda.


text:
Omasiku gaheyali okwa tegelele Samuel, ngaashi e mu lombwelele, e shi ninge, ihe Samuel ka li e ya natango kuGilgal. Aantu oya tameke okuthiga po Saul.


text:
Onkee ano okwa ti kuyo: “Etelii ndje efikilondjambo nekwatathanondjambo.” Okwa yamba efikilondjambo.


text:
ihe Samuel okwa ti: “Owa ningi shike?” Saul okwa yamukula a ti: “Aantu oya li taa thigi ndje po, nangoye wo ino ya pethimbo ndyoka wa tile, nando Aafilisti oya gongala muMikmash.


text:
Onda dhiladhila kutya Aafilisti otaa ka ponokela ndje muka muGilgal, manga inaandi konga ekwatathano nOmuwa. Onkee onda li ndu uvite ndi na okuyamba efikilondjambo.”


text:
Nena Samuel okwa yamukula a ti: “Owa ningi nayi. Ino vulika koshipango shOmuwa Kalunga koye e shi ku pa. Ando owa li wa vulika, ando okwe ku etha noluvalo lwoye, mu lele Aaisraeli sigo aluhe.


text:
Ihe ngashingeyi elelo lyoye itali ka kalelela we. Oshoka ino vulika kuye, Omuwa ote ki imonena omulumentu e mu opalela note mu ningi omuleli gwaantu ye.”


text:
Samuel okwa zi muGilgal nokwa tsikile ondjila ye. Oshihupe shaantu osha landula Saul, sho a ka tsakaneka aakwiita ye. Oya zi kuGilgal yu uka kuGibea moshitopolwa shaBenjamin. Saul okwa konakona omatanga ge, konyala aalumentu ye thike pomathele gahamano.


text:
Saul nomwana Jonatan naakwiita yawo oya yungu ontanda muGeba moshitopolwa shaBenjamin. Ontanda yAafilisti oya li muMikmash.


text:
Montanda yAafilisti omwa zi omatanga gatatu, ga ka homone. Etanga limwe olyu uka lwokuOfra moshitopolwa shaShual,


text:
Pethimbo ndiyaka muIsrael kamwa li aahambudhi nando ogumwe, oshoka Aafilisti oye ya keelele okuhambula omagongamwele nomagonga.


text:
(Aaisraeli oya li ye na okuya kAafilisti, opo ya upikithe iipululo, omatemo, omakuya niimwitho yawo.


text:
Ofuto oya li okamaliwa kamwe okuupikitha ekuya nenge okwoopalekitha epanda nuumaliwa uyali okuupikitha oshipululo nenge etemo.)


text:
Onkee ano kakele kaSaul nomwana Jonatan, mesiku lyolugodhi muIsrael kamwa li nando omukwiita e na egongamwele nenge egonga.


text:
Esiku limwe Jonatan okwa lombwele omuhumbati gwomatati ge a ti: “Tu taaguluke, tu ye kontanda yAafilisti.” Ihe Jonatan ina lombwela nando he Saul,


text:
ngoka a li a yungu ontanda momuti omugranati muMigron popepi naGibea; okwa li e na aalumentu konyala omathele gahamano.


text:
(Omuyambi ngoka a zala omapepenguwo, okwa li Ahija yaAhitub. Ahitub okwa li omumwayina gwaIkabod yaPinehas nomutekulu gwaEli, ngoka a li nale omuyambi gwOmuwa muShilo.) Aantu inaa tseya kutya Jonatan okwa ya.


text:
Metaulilo lyaMikmash, moka Jonatan a li e na okweenda, e ye kontanda yAafilisti, mondjila omwa li omamanya gaali, Bozez naSene ga tegama.


text:
Ndyoka lya taalela kuMikmash, olya li kombinga yuumbangalantu wetaulilo, nekwawo lya taalela kuGeba, okombinga yuumbugantu.


text:
Jonatan okwa ti komumati: “Natu ye popepi nontanda yAafilisti mboka aapagani. Pamwe Omuwa te tu kwatha. Ngele ote shi ningi, nena kape na shoka tashi mu imbi, e tu pe esindano, nando otu li po aashona.”


text:
Ihe ngele otaye tu lombwele, tu ye kuyo, nena natu ye, oshoka shika osho endhindhiliko kutya Omuwa okwe tu pa esindano, tu ya sinde.”


text:
Ano oyi imonitha kAafilisti, nAafilisti oya ti: “Taleni! Aahebeli yamwe oyo mbeyaka taa hololoka momakololo moka ya li ya holama.”


text:
Nena oyi igidha Jonatan nomumati ya ti: “Ileni huka! Otu na sha oku mu lombwela.” Jonatan okwa ti komumati: “Landula ndje. Omuwa okwa gandja esindano kuIsrael, e ya sinde.”


text:
Jonatan okwa londo ta kookaya ta zi metaulilo, nomumati okwe mu landula. Jonatan okwa ponokele Aafilisti e te ya hata pevi, nomumati okwe ya dhipaga.


text:
Meponokelo ndika lyotango Jonatan nomumati oya dhipaga konyala aalumentu omilongo mbali mehala eshona.


text:
Aafilisti ayehe montanda oya haluka; aaponokeli naakwiita Aafilisti oya kwatwa kuumbanda; evi olya kakama, nokwa li epiyagano enene.


text:
Nena Saul okwa ti kaantu ye: “Yaluleni aakwiita, mu mone mboka yaa po.” Oye shi ningi noya mono kutya Jonatan nomumati gwe ngoka ha humbata omatati ge, kaye po.


text:
Saul okwa lombwele omuyambi Ahija ta ti: “Eta omapepenguwo huka.” (Esiku ndyoka Ahija okwa li e ga zala montaneho yAaisraeli.)


text:
Manga Saul ta popi ta lombwele omuyambi, epiyagano montanda yAafilisti olya lundu pombanda noonkondo. Nena Saul okwa ti kuAhija: “Kape na ompito okupula omayele kOmuwa.”


text:
Opo ihe oya matukile kolugodhi okukondjitha Aafilisti, mboka ya li taa kondjithathana molwokupiyagana kwawo.


text:
Aahebeli yamwe mboka ya li ya gama kombinga yAafilisti noya yi nayo kontanda, oye ya pilukile e taa gama kuSaul naJonatan.


text:
Yalwe mboka ya li ya holama moondundu dhaEfraim, oyu uvu kutya Aafilisti otaa yi ontuku. Onkee oya gama kuyakwawo e taa ponokele Aafilisti.


text:
Aaisraeli oya li ya loloka noya sa ondjala esiku ndyoka, oshoka Saul okwa li a gandja nokugana oshipango tashi ti: “Shaa ngoka ta li sha nena, manga inaandi galulila aatondi ondjahi yandje, na thingwe.” Onkee kakwa li omuntu a li a lya sha esiku alihe.


text:
Okuti okwa li ku udha omagadhi goonyushi, ihe kapwa li ngoka a vulu oku ga lya, oshoka ayehe oya li ya tila etulomutima lyaSaul.


text:
Ihe Jonatan okwa li inaa uva kutya he okwa tilitha aantu nethingo. Onkee okwa hoyo nondhimbo ndjoka a li nayo, a tsu mo mehila lyoonyushi nomagadhi oga zi mo e ta li. Ohaluka okwa ndjangumukwa nawa.


text:
Ihe gumwe gwomaantu okwa ti: “Tse atuhe otwa sa ondjala, ihe ho okwe tu kotokele a ti: ‘Oongoka ta li sha nena, na thingwe.’ ”


text:
Jonatan okwa yamukula a ti: “Akwetu, tate okwa ningile aantu ye iihuna yi thike peni! Taleni, nkene nda ndjanga, sho nda makele omagadhi goonyushi.


text:
Ando aantu yetu ya lile iikulya mbyoka ye yi kutha aatondi, ando oya ndjanga ngiini noya dhipaga Aafilisti yangapi!”


text:
Esiku ndyoka Aaisraeli oya dhenge Aafilisti noye ya tidhagana ondjila ayihe okuza kuMikmash sigo okuAjalon. Ihe Aaisraeli oya li ya nongwa nayi kondjala.


text:
Oya mbulukutile koshihakanwa ye shi yugu aatondi, oya kutha oonzi noongombe noya tselele mpoka noya li onyama yi na ombinzi.


text:
Saul okwa lombwelwa kwa tiwa: “Tala, aantu otaa yono kOmuwa, sho taa li onyama yi na ombinzi.” Saul okwi igidha a ti: “Yagwaaleki ne! Galangatithilii ndje huka emanya enene.”


text:
Okwe ya lombwele ishewe a ti: “Indeni mokati kaantu, mu ya lombwele, ye ete oongombe dhawo noonzi huka. Naye dhi tsele yo ye dhi lile mpaka; inaa yona kOmuwa mokulya onyama yi na ombinzi.” Uusiku mbwiyaka oye eta iimuna yawo ayihe noye yi tselele mpoka.


text:
Saul okwa ti kaantu ye: “Natu ka tidhagane Aafilisti uusiku, tu ya yuge, sigo taku shi tse tu ya dhipage ayehe.” Oya yamukula ya ti: “Ninga shoka wa tala sho opala.” Ihe omuyambi okwa ti: “Natu puleni tango Kalunga.”


text:
Saul okwa pula Kalunga a ti: “Nandi ka ponokele Aafilisti? Oto ke tu pa esindano?” Ihe Kalunga ina yamukula esiku ndyoka.


text:
Otandi uvaneke koshipala shaKalunga omunamwenyo, ngoka ta pe Israel esindano, kutya omunandjo ngoka ota ka dhipagwa, nando na kale omumwandje Jonatan.” Ihe kapwa li ngoka a popya sha.


text:
Nena Saul okwa ti kuyo: “Amuhe thikameni kombinga ndjiyaka, manga tse naJonatan tatu thikama kombinga ndjika.” Oya ti: “Ninga shoka sho opala momeho goye.”


text:
Saul okwa ti kOmuwa Kalunga kaIsrael: “Omuwa, oshike inoo yamukula ndje nena? Omuwa Kalunga kaIsrael, yamukula ndje momamanya omayapuki. Ngele uusama owaJonatan nenge owandje, yamukula muUrim; ihe ngele owaantu yoye Aaisraeli, yamukula muTummim.” Eyamukulo olyu ulike Jonatan naSaul, aantu noya manguluka.


text:
Nena Saul okwa pula Jonatan: “Owa ninga shike?” Jonatan okwa yamukula: “Onda lya uugadhi woonyushi. Ongame nguka, ondi ilongekidhila okusa.”


text:
Ihe aantu oya ti kuSaul: “Ngiini? Jonatan a se, ngoka a sindile Israel esindano enene? Aawoo! Otatu gana kuKalunga omunamwenyo kutya ita ka kanitha nando ondali yefufu lyokomutse gwe. Shoka a ningi nena, okwe shi ningi kekwatho lyaKalunga.” Osho ngaaka aantu oya popile Jonatan, kaa se.


text:
Saul sho a ningi omukwaniilwa gwaIsrael, okwa kondjitha aatondi ye ayehe koombinga adhihe: Aamoabi, Aayammoni nAaedomi, aakwaniilwa yaZoba, nAafilisti. Shaa nkoka a ka kondja, okwa sindana.


text:
Okwa kondjo nuupenda nokwa dhenge nokuli Aayamaleki. Okwa mangulula Aaisraeli kwaamboka ya li haye ya yugu.


text:
Aana aamati yaSaul oya li Jonatan, Ishvi naMalkishua. Omwana omukadhona omukuluntu oye Merab, nomushona oMikal.


text:
Ethimbo alihe mokukala kwe Saul okwa kondjitha Aafilisti. Shampa a mono omulumentu omunankondo nofule, okwe mu taamba momatanga ge.


text:
Samuel okwa ti kuSaul: “Ngame onda tumwa kOmuwa, ndi ku gwayeke omukwaniilwa gwaantu ye Aaisraeli. Ngashingeyi pulakena shoka Omuwa Omunankondoawike ta ti.


text:
Inda, u ka matukile Aayamaleki, u hanagule po thilu ashihe ye shi na. Ino hupitha nando osha; dhipaga aalumentu, aakiintu, aanona nuuhanona; oongombe, oonzi, oongamelo nuusino.”


text:
Saul okwa hiya omatanga ge, ga gongale e te ga konakona puTelem: okwa li aakwiita 200 000 ya za muIsrael na 10 000 ya za muJuda.


text:
Saul okwa londodha Aakeni a ti: “Zii mo, mu thige po Aayamaleki, opo ndaaye mu dhipage pamwe nayo, oshoka oohokulu oya li ya ningi nawa Aaisraeli, sho ya zi kuEgipiti.”


text:
Ihe Saul naantu ye oya hupitha Agag noinaa dhipaga oonzi oombwanawa, oongombe dho ondoka, uutana wo opala nuunzona nenge shaa shoka shi na ondilo; oya hanagula po ayihe mbyoka yaa na shilonga noyaa na mwago.


text:
“Onde ehama komwenyo, sho nda ningi Saul omukwaniilwa; okwa pilamene ndje noinaa vulika kiipango yandje.” Samuel okwa li a geya nokwa galikana Omuwa uusiku auhe.


text:
Ongula sho kwa shi, okwa meneka, a ka konge Saul. Oku uvu kutya Saul okwa yi koshilando Karmel, nkoka i itungile ondhimbulutho, nokwa yi ihe kuGilgal.


text:
Samuel okwa yi kuSaul. Saul okwe mu kundu ta ti: “Omuwa ne ku yambeke. Onda vulika kelombwelo lyOmuwa.”


text:
Saul okwa yamukula a ti: “Aantu yandje oye dhi yugu Aayamaleki. Oya hupitha oonzi oombwanawa noongombe dho ondoka dhokuyambela Omuwa Kalunga koye omayambo, ihe ayihe yilwe otwe yi yono po thilu.”


text:
Samuel okwa ti: “Mwena thilu, ndi ku lombwele shoka Omuwa a lombwele ndje uusiku wonena.” Saul okwa ti: “Lombwela ndje.”


text:
Samuel okwa ti: “Nando ngoye oho idhini, ongoye omuwiliki gwomazimo gaIsrael. Omuwa okwe ku gwayeke omukwaniilwa gwaIsrael


text:
nokwe ku tumu nelombwelo lyokuhanagula po Aayamaleki mboka aakolokoshi. Okwe ku lombwele, u kondje, sigo we ya dhipaga ayehe.


text:
Omolwashike inoo vulika kuye? Oshike wu uluma okuyuga iihakanwa nowa ningi shoka inaashi opalela Omuwa?”


text:
Saul okwa yamukula: “Ihe onda vulika kOmuwa. Onda yi, ngaashi a lombwele ndje, onde eta omukwaniilwa Agag nonda dhipaga Aayamaleki ayehe.


text:
Ihe aantu yandje inaa dhipaga oonzi noongombe oombwanawa ndhoka ye dhi kwata, ihe oye dhi etelele nkuka kuGilgal, ye dhi yambele Omuwa Kalunga koye omayambo.”


text:
Samuel okwa ti: “Omuwa okwa hokwa shike: evuliko nenge omayambo noontselelandjambo? Okuvulika kuye okuwanawa ku vule oondjambo dhoonzi dho opala.


text:
Okwaavulika kOmuwa oku thike pamwe nuumpulile, nuutangalali owo ondjo yi shi kuyelekwa nokulongela iimenka. Molwashoka owe ekelehi elombwelo lyOmuwa, naye wo e ku ekelehi waa kale we omukwaniilwa.”


text:
Saul okwa yamukula: “Eeno, onda yono. Onda li nda tila aantu yandje nonda ningi shoka ya li ya hala.


text:
Ihe ngashingeyi otandi ku indile: dhimina ndje po ondjo yandje e to zimine ndje, tu ye pamwe kuGilgal, ndi ka simaneke Omuwa.”


text:
Samuel okwa yamukula: “Itandi shuna nando nangoye. Ngoye owe ekelehi elombwelo lyOmuwa, naye wo e ku ekelehi, waa kale we omukwaniilwa gwaIsrael.”


text:
Samuel okwa ti kuye: “Nena tuu ndjika Omuwa okwe ku kutha uukwaniilwa waIsrael nokwe u pe ngoka u ku vule.


text:
Kalunga omupangelinkondo gwaIsrael iha fundju nenge a lundulule omadhiladhilo ge. Ke shi omuntu — iha lundulula nando omadhiladhilo ge.”


text:
Saul okwa yamukula a ti: “Onda yono. Ihe simaneka ndje montaneho yaawiliki yaantu yandje nAaisraeli ayehe. Zimina ndje, tu ye pamwe, opo ndi ka simaneke Omuwa Kalunga koye.”


text:
Samuel okwa popi a ti: “Etelii ndje omukwaniilwa Agag.” Agag okwe ya kuye ta kakama kuumbanda ti idhiladhilile ta ti: “Akwetu, okusa oshinima oshitilithi ngiinyee!”


text:
Samuel okwa ti: “Ngaashi egongamwele lyoye lya kutha aakulukadhi oyendji oluvalo, osho nena nanyoko na kanithe oluvalo.” Nokwa tetagula Agag iintimbu koshipala sheyambelo muGilgal.


text:
Okuza mpoka Samuel ina mona we Saul, sigo okeso lye, nokwe mu ehamenwa unene. Omuwa okwa li u uvite nayi, sho a ningi Saul omukwaniilwa gwaIsrael.


text:
Omuwa okwa ti kuSamuel: “Sigo uunake to kala we ehamenwa Saul? Onde mu ekelehi, kaa kale we omukwaniilwa gwaIsrael. Ihe ngashingeyi kutha omagadhi gooholivi, u ye kuBetlehem komulementu edhina lye Isai, oshoka onda hogolola gumwe gwomoyana, a ninge omukwaniilwa.”


text:
Samuel okwa pula a ti: “Otandi shi ende ngiini? Saul nge te shi uvu, ota ka dhipaga ndje.” Omuwa okwa yamukula: “Faalela okatana e to ti kutya oto ka yambela Omuwa ondjambo nkoka.


text:
Hiya Isai koshituthi shontselelandjambo notandi ke ku lombwela shoka u na okuninga. Oto ka gwayeka omulumentu ngoka tandi ku lombwele, a ninge omukwaniilwa.”


text:
Samuel okwa ningi, ngaashi Omuwa e mu lombwele. Sho a yi kuBetlehem, aawiliki oye ya, ye mu tsakaneke taa kakama taa pula taa ti: “Ombili tuu, tatekulu?”


text:
Okwa yamukula a ti: “Ombili. Onde ya okuyambela Omuwa ontselelandjambo. Ilongekidheni, tu yeni pamwe.” Okwa lombwele wo Isai noyana, yi ilongekidhile okuya kontselelandjambo.


text:
Sho ya thiki, Samuel okwa mono Eliab lyaIsai nokwa dhiladhila: “Omulumentu nguka a thikama mpaka koshipala shOmuwa, oshili oye a hogololwa kOmuwa.”


text:
Ihe Omuwa okwa ti kuye: “Ino tala koshuuluko she, sho e na omuthika omule nondjelo ombwanawa. Onde mu tinda, oshoka ite pangula, ngaashi omuntu ta pangula. Omuntu oha tala kombanda, ihe ngame ondi wete momutima.”


text:
Nena Isai okwi ithana omwana Abinadab nokwe mu eta kuSamuel. Ihe Samuel okwa ti: “Aawe, Omuwa naye wo ine mu hogolola.”


text:
Osho ngeyi Isai okwe eta oyanamati yaheyali kuSamuel. Ihe Samuel okwa ti kuye: “Aawe, Omuwa ina hogolola nando ogumwe gwomuyo.”


text:
Nena okwa pula Isai a ti: “Aamwoye oyo ayeke mbano?” Isai okwa yamukula: “Oku na onkelo, ihe oku li kuusita woonzi.” Samuel okwa ti: “Mu lombwela, e ye huka. Itatu ka yamba ontselelandjambo, manga inee ya.”


text:
Onkee Isai okwa tumu, e ki ithanwe. Ye okwa li omumati a ndjanga e na ondjelo ombwanawa nomeho taga konita. Omuwa okwa ti kuSamuel: “Oye nguka, mu gwayeka.”


text:
Samuel okwa kutha omagadhi gooholivi e ta gwayeke David montaneho yaamwayina. Mbalambala Ombepo yOmuwa oye ya muDavid noya kala muye okuza esiku ndyoka. Nena Samuel okwa shuna kuRama.


text:
Onkee tu lombwela, tatekulu, notatu ke ku kongela omuntu ngoka e shi kuhika okaharpa. Nena uuna ombepo ombwinayi tayi ya mungoye, omuntu ngoka ota hiki okaharpa ke, nangoye to pepelelwa.”


text:
Gumwe gwomaamati ye okwa ti: “Isai gwomoshilando Betlehem oku na omwanamati, ngoka onkulungu mokuhika okaharpa. Ye ependa wo nomulumentu gwondjelo, omukwiita ofule noku shi kupopya nawa. Omuwa oku li pamwe naye.”


text:
David okwe ya kuSaul nokwa ningi omuyakuli gwe. Saul okwa li e mu hole unene nokwe mu hogolola omuhumbati gwomatati ge.


text:
Okuza mpoka shampa ombepo ombwinayi ya tumwa kuKalunga, ye ya muSaul, nena David okwa kutha okaharpa ke nokwe ka hiki. Ombepo ombwinayi oya thigi po Saul, nokwa pepelelwa e ta ngungumana.


text:
Aafilisti oya gongalele olugodhi muSoko, oshilando shimwe shomuJuda. Oya yungu ontanda mehala haku tiwa Efes Dammim, pokati kaSoko naAseka.


text:
Saul nAaisraeli oya gongala wo noya yungu ontanda molusilu lwaEla, moka ya langele komauta, ya kondje nAafilisti.


text:
Omulumentu gumwe edhina lye Goliat, ogwomoshilando Gat, okwa zi montanda yAafilisti ti igidha Aaisraeli. Okwa li gwomuthika gwoometa ndatu konyala


text:
Egonga lye olya li li na oshikwatelo shi thike pondisimbumu, nefo lyegonga lye olya li osheela shuudhigu wookilograma heyali. Komeho ge ohaku kala omukwiita a humbata ehuuyanza lye.


text:
Goliat okwa thikama nokwi igidha Aaisraeli ta ti: “Otamu ningi shike mpoka mwi ilongekidhila olugodhi? Ongame Omufilisti, one aapika yaSaul! Hogololeni mokati keni omulumentu, e ye, tu kondje.


text:
Ngele ta sindana e ta dhipaga ndje, otatu ningi aapika yeni, ihe ngele tandi mu sindi e tandi mu dhipaga, otamu ningi aapika yetu.


text:
David yaIsai okwa li Omuefrata gwomuBetlehem shomuJuda. Isai okwa li e na aamati yahetatu, nopethimbo lyuukwaniilwa waSaul okwa li omukokele.


text:
Oyanamati yatatu aakuluntu oya adhika ya yi kiita metangakwiita lyaSaul. Omukuluntu gwawo okwa li Eliab, ontowele oAbinadab nashilandula oShamma.


text:
Esiku limwe Isai okwa lombwele David: “Kutha oolata mbali dhiilya ya kangwa niikwiila omulongo, u yi fale nziya kaamwanyoko kontanda.


text:
Iipambu mbika omulongo yehini yi faalela ondjayi yiita. Inda, u ka talele po aamwanyoko, nokutya oye li po ngiini, e to galuka nendhindhiliko lyasha tali holola kutya owe ya mona noye li nawa.


text:
Ongula onene yesiku lya landula David okwa meneka. Oonzi okwe dhi thigile omusita omukwawo. Okwa kutha iikulya e ta yi, ngaashi he e mu lombwele. Kontanda okwa thiki ko pethimbo ndyoka Aaisraeli ya li taa piti mo, ya ka kondje, noya kaluluka onkugo yolugodhi.


text:
David okwa thigi po iikulya pomukeeleli gwompungulilo e ta matukile keha lyolugodhi. Okwa yi kaamwayina e te ya pula kutya oye li po ngiini.


text:
Oya lombwelathana ya ti: “Mu taleni! Pulakeneni omakudhilo ge. Omukwaniilwa Saul oku uvaneke okugandja ofuto onene komuntu ngoka te mu dhipaga. Omukwaniilwa ote ke mu pa ishewe omwana omukadhona, e mu hokane, noyaandjawo otaa mangululwa mokufendela oompale.”


text:
David okwa pula mukwawo ngoka a li popepi naye a ti: “Omuntu ngoka ta dhipaga Omufilisti nguka nota mangulula Israel momukundu nguka, ota ningwa ngiini? Nokuli omupagani nguka omufukolume oshike, sho ta nyana etangakwiita lyaKalunga omunamwenyo?”


text:
Eliab, omumwayina gwaDavid, oku uvu sho David ta lombwele aantu. Okwa geele David ta ti: “Oto ningi shike mpaka? Olye ta litha oonzi peha lyoye kombuga? Ntseyele ngoye! Owe ya ashike okutala olugodhi!”


text:
David okwa ti kuSaul: “Nkeyama, kape na mpumbwe yokutila Omufilisti nguka. Otandi yi, ndi ka kondje naye.”


text:
Saul okwa yamukula: “Aawe, oto vulu ngiini oku mu kondjitha? Ongoye omunona natango, ye omukwiita okuza kuugundjuka we.”


text:
David okwa ti: “Nkeyama, ohandi litha oonzi dhatate. Nongele onkoshi nenge emwanka tali nakula mo onzigona,


text:
otandi li landula e tandi li dhenge note yululula ko onzigona. Nongele onkoshi nenge emwanka tali galukile ndje, otandi li kwata momunino e tandi li dhipaga.


text:
Onda dhipaga oonkoshi nomamwanka, nosho tii ka ningila Omufilisti nguka omupagani, nguka a nyana aakwiita yaKalunga omunamwenyo.


text:
Omuwa okwa hupitha ndje koonkoshi nokomamwanka; ota ka hupitha ndje wo kOmufilisti nguka.” Saul okwa yamukula a ti: “Onawa, inda ano; Omuwa na kale nangoye.”


text:
Saul okwa zaleke David omahwahwa ge mwene: egala lyosheela okwe li tula komutse gwe nokwe mu pe ondjatha yosheela.


text:
David okwi izaleke egongamwele lyaSaul kombanda yoonguwo dhiiyela nokwa kambadhala okweenda, ihe ine shi vula nando, oshoka okwa li ina igilila oku dhi zala. Okwa ti kuSaul: “Itandi vulu okukondja nando, sho nda zala ndhika, oshoka inandi dhi longitha nale.” Onkee okwe dhi hula mo.


text:
Okwa kutha ondhimbo nokwa toola omamanya gatano gothethengele molusilu e te ga tula mokampunda ke. Okwa ka tsakaneka Goliat e na oshuumbitho shomamanya moshikaha she.


text:
Omufilisti okwa tameke okuhedha kuDavid e na omuhumbati gwehuuyanza lye te ende komeho ge. Okwa hedha ko.


text:
Okwa ti kuDavid: “Ondhimbo oyashike? Oto dhiladhila ngame ombwa?” Okwa thingi David medhina lyiikalunga ye.


text:
David okwa yamukula a ti: “Oto ya, u kondjithe ndje u na egongamwele, omwele negonga, ihe ngame otandi ku kondjitha medhina lyOmuwa Omunankondoawike, Kalunga komatangakwiita gaIsrael, ngoka we mu nyana.


text:
Nena ndjika Omuwa ote ku gandja miikaha yandje; otandi ke ku dhenga e tandi tete ko omutse gwoye. Notandi ka gandja omidhimba dhaakwiita Aafilisti okuliwa koondhila nokiilikama. Nena uuyuni auhe otau ka tseya kutya Israel oku na Kalunga,


text:
noshaa ngoka e li mpaka ota ka mona kutya Omuwa ita pumbwa nando omagongamwele nenge omagonga, a hupithe aantu ye. Oye esindano molugodhi, note ke mu gandja amuhe miikaha yetu.”


text:
Goliat okwa tameke okweenda ta hedha ishewe kuDavid, naDavid okwa matukile nanziya komalondo gAafilisti, e mu kondjithe.


text:
Okwa hiti oshikaha she mokampunda ke e ta kutha mo emanya, a dhaadhigile kuGoliat. Olye mu dhenge mombamba yoshipala e tali ningine molukwe lwomutse, naGoliat okwa gwile pevi noshipala sha sizimana mevi.


text:
Okwa matukile kuye e ta thikama puye e ta pweya mo egongamwele lyaGoliat molumpangwa e ta tete ko omutse, sho e mu dhipaga. Aafilisti sho ya mono kutya ofule yawo oya sa, oya fadhuka po.


text:
Aaisraeli nAajuda oya kugilile noye ya tidha ye ya landula ondjila ayihe, sigo okuGat nokomiyelo dhaEkron. Aafilisti oomwahe oya kangawala ondjila ayihe ndjoka yu uka kuShaarajim, sigo okuGat naEkron.


text:
David okwa kutha po omutse gwaGoliat e te gu fala kuJerusalem, ihe egonga lyaGoliat okwe li kaleke motenda ye.


text:
Saul sho a mono David ta yi, a ka kondjithe Goliat, okwa pula ondjayi yetangakwiita lye Abner a ti: “Abner, omunona nguka ogwalye?” Abner okwa yamukula: “Nkeyama, kandi mu shi nando.”


text:
Opo ihe David sho a galukile kontanda konima yokudhipaga Goliat, Abner okwe mu fala kuSaul. David okwa li natango e na omutse gwaGoliat.


text:
Saul okwe mu pula: “Mumati, ngoye omuna gwalye?” David okwa yamukula: “Ongame omuna gwaIsai, omupiya gwoye gwokuBetlehem.”


text:
David okwa mana okupopya naSaul. Okuza mpoka Jonatan yaSaul okwa panga uukuume wa kola naDavid nokwa li e mu hole, ngaashi i ihole ye mwene.


text:
Okwa hula mo elwaakani lye ndyoka a li a zala e te li gandja kuDavid pamwe nomahwahwa ge negongamwele lye, uutati nekwamo.


text:
David okwa li e na elago akuhe nkoka Saul e mu tumine, naSaul okwe mu ningi omunashihako metangakwiita lye. Shika osha li sho opalela Saul naambala ye naantu ye.


text:
David sho a adhika a sindi Goliat noya li taa galukile komagumbo, aakiintu oya zi miilando ayihe yomuIsrael, ya ka tsakaneke omukwaniilwa Saul. Oya li taa imbi, taa ligola, taa tembula notaa hiki uuntunda nuushandja.


text:
Saul ka li e shi hokwa nokwa geye unene. Okwa ti: “David otaku tiwa omayuvi omulongo, ihe ngame eyuvi limwe alike. Komeho otaye ke mu ninga omukwaniilwa.”


text:
Esiku lya landula ombepo ombwinayi ya tumwa kuKalunga, oye ya muSaul, nokwa li a pwidhuka maandjawo a fa omuyanankwengu. David okwa li ta hiki okaharpa, ngaashi he shi ningi shito, naSaul okwa li e na egonga peke.


text:
Saul okwa dhiladhila: “Otandi mu alele kekuma,” nokwe mu umbu egonga lwaali, ihe David okwe li yanda.


text:
Onkee Saul okwe mu tumu po e mu ningi ondjayi yetanga lyeyuvi. David okwa wilike aantu ye molugodhi,


text:
Nena Saul okwa ti kuDavid: “Onda hala ndi ku hokanithe nomumwandjekadhona omukuluntu Merab, ngele to longele ndje nuupenda miita yOmuwa.” (Saul okwa dhiladhila kutya Aafilisti otaye mu dhipaga, noita pumbwa oku shi ninga ye mwene.)


text:
Ihe ethimbo sho lya thikana, Merab a hokanwe kuDavid, Saul okwe mu gandja po komulumentu gulwe edhina lye Adriel a za kuMehola.


text:
Okwa dhiladhila: “Ngele tandi gandja Mikal kuDavid, otandi ke mu yula, opo a ka dhipagwe kAafilisti.” Nena Saul okwa ti kuDavid ishewe: “Oto ningi oshitenya shandje.”


text:
Okwa lombwele aambala ye, ya popye naDavid monguwi taa ti: “Omukwaniilwa okwe ku hokwa naambala ye oye ku hole, onkee ethimbo olyo opala kungoye okuhokana omwanakadhona.”


text:
Sho ya lombwele David oohapu ndhika, okwa yamukula: “Okuninga oshitenya shomukwaniilwa osho esimano enene, unene tuu komuntu omuthigona ngangame.”


text:
Saul okwe ya lombwele, ya lombwele David ya tye: “Omukwaniilwa ina hala iigonda yilwe yomufuko, uupa owala wokuulumentu wAafilisti ethele ya sa, a galulile aatondi ondjahi ye.” (Ondunge ndjika Saul okwe yi dhiladhila, a dhipagithe David kAafilisti.)


text:
Aambala yaSaul oya tseyithile David shoka Saul a ti, naDavid okwa li a hokwa okuninga oshitenya shomukwaniilwa. Esiku lyu uthilwa ohango manga inaali thika,


text:
David naantu ye oya yi e taa dhipaga Aafilisti omathele gaali. Okwa tete ko uupa wuulumentu nokwe u eta komukwaniilwa nokwe u mu yalulile, opo a ninge oshitenya. Onkee Saul okwa gandja omwanakadhona Mikal, a hokanwe kuDavid.


text:
Omatangakwiita gAafilisti oga li hage ya notaga kondjo, ihe molugodhi kehe David okwa li e na elago e vule aaniihako ayehe yalwe yaSaul. Onkee David okwa ningi omusimani unene.


text:
Saul okwa lombwele omwana Jonatan naambala ayehe kutya ye okwa dhiladhila okudhipaga David. Ihe shoka Jonatan okwa li e hole David,


text:
okwa ti kuye: “Tate ota kambadhala oku ku dhipaga. Ano kala wa kotoka ngula yanakwasha ongulangula; holama meha lyomonguwi, u kale mo manga.


text:
Otandi ka ya e te thikama putate melundu moka wa holama, notandi ke ku popya kutate. Ngele onda dhimbulula sha, otandi ya, ndi ku tseyithile.”


text:
Jonatan okwa tanga David puSaul ta ti: “Tate, omupiya gwoye David ino mu ningila uuwinayi washa. Ina yona sha kungoye, ihe aluhe okwe ku longele nuudhiginini.


text:
Okwa li a hupula omwenyo gwe, sho a dhipaga Goliat, Omuwa nokwa pe Israel esindano enene. Sho we shi mono, owa li wa nyanyukwa. Omolwashike ngashingeyi wa hala okuninga nayi omulumentu kee na ndjo noku mu dhipaga iipundjamenye yowala?”


text:
Konima Jonatan okwi ithana David e te mu hokololele ayihe. Okwe mu fala kuSaul, naDavid okwa yakula omukwaniilwa, ngaashi a li ha ningi shito.


text:
Esiku limwe ombepo ombwinayi ya tumwa kOmuwa, oya yi muSaul. Okwa li a kuutumba megumbo lye e na egonga peke, naDavid omo a li ta hiki okaharpa ke.


text:
Saul okwa kambadhala okwaalela David kekuma negonga lye, ihe David okwe li yanda, negonga olya ndjikama mekuma. David okwa lupuka mo e ta yi ontuku.


text:
Uusiku mbwiyaka Saul okwa tumu aalumentu yamwe, ya langele egumbo lyaDavid, opo ye mu dhipage, nge kwa shi. MukadhaDavid Mikal okwe mu londodha a ti: “Ngele ito fadhuka po uusiku wonena, ngula yanakwasha oto ka sa.”


text:
Nena Mikal okwa kutha oshimenka shomegumbo e te shi langeke kombete. Okwa tula ewiiwili lyiifufu yiikombo komutse gwasho e te shi siikile nelwaakani.


text:
Ihe Saul okwe ya tumununa, ya ka tale David. Okwe ya lombwele a ti: “Mu humbateleni huka nontala ye, notandi ke mu dhipaga.”


text:
Oya yi megumbo noya mono oshimenka shomegumbo shi li mombete shi na ewiiwili lyiifufu yiikombo komutse gwasho.


text:
Saul okwa pula Mikal: “Omolwashike wa kotokele ndje ngeyi nowa pitika omutondi gwandje, a ye ontuku?” Mikal okwa yamukula a ti: “Okwa tile kutya ota dhipaga ndje, ngele itandi mu kwatha, a ye ontuku.”


text:
David okwa hupu e ta yi kuSamuel kuRama e te mu hokololele ayihe e yi ningilwa kuSaul. Nena yo naSamuel oya yi kongulu yaahunganeki noya kala nkoka.


text:
okwa tumu ko aatumwa, ye mu kwate. Oya mono ongundu yaahunganeki taa kakuka ye li nomuwiliki gwawo Samuel. Nena ombepo yaKalunga oye ya maatumwa yaSaul, nayo wo oya tameke okukakuka.


text:
Saul sho e shi uvu, okwa tumu aatumwa yalwe, ihe nayo wo oya tameke okukakuka. Okwa tumununa ko aatumwa olutitatu, nayo wo oya ningi ngashikwawo.


text:
Nena okwi ikwatele ko ye mwene, a ye kuRama. Sho e ya pomuthima omunene muSeku, okwa pula Samuel naDavid mpoka ye li, nokwa lombwelwa kutya omongulu yaahunganeki muRama.


text:
Sho a li mondjila ta yi ko, ombepo yaKalunga oye ya wo muye nokwa kakuka ondjila ayihe sigo okongulu yaahunganeki.


text:
Okwi ihula oonguwo dhe nokwa kakuka koshipala shaSamuel nokwa lala e li omudhuu omutenya nuusiku auhe. (Mpaka okwa zi omukalo gwokupula: “NaSaul wo okwa ningi omuhunganeki?”)


text:
Nena David okwa zi mongulu yaahunganeki muRama e ta yi ontuku kuJonatan e te mu pula ta ti: “Onda ningi ano shike? Onda yono ngiini? Oshike sha puka nda ningi puho, sho a hala okudhipaga ndje?”


text:
Jonatan okwa yamukula a ti: “Aawe, ito si. Tate oha lombwele ndje ashihe shoka ta ningi, oshinene nenge oshishona. Ite shi holeke ndje nokuli, ngele a hala oku ku dhipaga. Aawe, ite shi ningi.”


text:
Ihe David okwa yamukula a ti: “Ho oku shi shi nawa kutya ou hole ndje. Onkee okwa tokola, kee shi ku tseyithile, oshoka otashi ku ehameke unene. Otandi ku ganene koshipala shOmuwa omunamwenyo kutya ondi na ko owala onkatu yimwe, ndi se.”


text:
David okwa yamukula: “Ngula oku na oshituthi shomwedhi omupe, notandi tegelelwa, ndi lye pamwe nomukwaniilwa. Ihe ngele oshe ku opalela, otandi ka holama melundu sigo ongulohi yahela.


text:
Ngele ho ta dhimbulula kutya kandi po poshitaafula, mu lombwela kutya owa pitika ndje, ndi matukile kuBetlehem, oshoka pethimbo ndika ezimo lyetu alihe ohali yamba ondjambo yokomumvo.


text:
Ngele ta ti: ‘Onawa,’ nena kandi na mbudhi; ihe ngele ota geye, oto tseya kutya okwa tokola, a yone ndje po.


text:
Omolwehangano lyetu lyuukuume sila ndje ohenda. Ihe ngele ondi na ondjo, dhipaga ndje ngoye mwene! Ino fala ndje kuho, a dhipage ndje!”


text:
Jonatan okwa yamukula a ti: “Ino shi dhiladhila nokuli. Ando tandi dhimbulula kutya tate okwa hala oku ku yona po, ando otandi shi ku lombwele. Osho oshili.”


text:
Jonatan okwa ti kuDavid: “Omuwa Kalunga kaIsrael na ninge onzapo yetu. Ngula nahela pethimbo ngaandika otandi ka pula tate. Ngele oku na ohenda nangoye, otandi ku tumine elaka.


text:
Ngele ota dhiladhila oku ku yona po, Omuwa na dhipage ndje, ngele itandi shi ku tseyithile, opo u ye ontuku. Omuwa na kale nangoye, ngaashi a li natate!


text:
Nongele te kala ndi na omwenyo, kwatha ndje, u dhiginine euvaneko lyoye nou inekele ndje; ihe ngele te si,


text:
sila ohenda oluvalo lwandje ndoka talu ka kala ko. Uuna Omuwa a adhika a mana po aatondi yoye ayehe,


text:
Lumwe natango Jonatan oku uvathanitha David kutya oku mu hole, oshoka Jonatan okwa li e hole unene David, ngaashi i ihole mwene.


text:
Nena Jonatan okwa ti kuye: “Oshoka ngula oku na oshituthi shomwedhi omupe, okwaahakalapo kwoye poshililo otaku ka dhimbululwa.


text:
Hela okwaahakalapo kwoye otaku ka dhimbululwa ishewe noonkondo; onkee ano inda kehala nkoka wa ka holamene nale e to holama konima yondumba yomamanya.


text:
Nena otandi ka lombwela omupiya gwandje, a ye, e ke yi toole. Nongele tandi mu lombwele te ti: ‘Tala, iikuti oyi li kombinga ndjika yoye; yi toola,’ otashi ti kutya ku na mbudhi noto vulu okuhololoka mo. Otandi ku ganene koshipala shaKalunga omunamwenyo kutya ito kala nando moshiponga.


text:
Ihe ngele otandi mu lombwele te ti: ‘Iikuti oyi li kombinga ndjiyaka yoye,’ nena inda, oshoka Omuwa okwe ku laleke, u ye.


text:
e ta kuutumba pehala lye lyoshito lwopekuma. Abner okwa li a kuutumba ontega naye, naJonatan okwa kuutumba e mu taalela. Eha lyaDavid olya li owala,


text:
ihe Saul ina tya sha esiku ndyoka, oshoka okwa dhiladhila: “Ngiika oku na po sha, noku li po ino opala pamisindilo.”


text:
Esiku lya landula oshituthi shomwedhi omupe ehala lyaDavid olya li natango owala, naSaul okwa pula Jonatan: “Omolwashike ano David inee ya koshililo ohela ndele nonena?”


text:
Okwa ti: ‘Nandi ye, oshoka ezimo lyetu otali dhana oshituthi shoondjambo moshilando, nomumwameme okwa lombwele ndje, ndi kale po. Onkee ano ngoye ngele okuume kandje, pitika ndje, ndi ka talele po aakwetu.’ Omolwashoka inee ya koshililo.”


text:
Saul okwa geele Jonatan nokwa ti kuye: “Muna gwomudhimbwe ngoye! Nena ondi shi shi kutya ngoye owa panga uukuume naDavid nowi iyetele ohoni ngoye mwene nanyoko.


text:
Ku shi shi nani kutya manga David e na omwenyo, ito ka ninga omukwaniilwa gwoshilongo shino? Ngashingeyi inda, u ke mu tale, e ye huka, oshoka oku na okusa!”


text:
Nena Saul oku umpile Jonatan negonga, e mu dhipage, naJonatan okwa dhimbulula kutya he okwa mana mo shili, a dhipage David.


text:
Jonatan okwa yambuka po a zi poshitaafula a thita po kondjahi noina lya sha esiku ndyoka etiyali lyoshituthi shomwedhi omupe. Okwa li e ehamenwa shili David, oshoka Saul okwe mu sitha ohoni.


text:
Ongula ya landula Jonatan okwa yi komalundu, a ka tsakaneke David, ngaashi yu uvathana. Okwa yi ko nokamati


text:
nokwa ti kuko: “Matuka, u ka toole iikuti mbyoka tandi ka umba.” Omumati okwa matuka, naJonatan oku umbu oshikuti komeho ge.


text:
Omumati sho a thiki peha mpoka oshikuti sha ndjakele, Jonatan okwe mu igidha ta ti: “Oshikuti oshi li komeho!


text:
Omumati sho a yi, David okwa hololoka mo a zi konima yondumba yomamanya. Okwa tsu oongolo nokwa sizimike oshipala she pevi lutatu. Ayehe yaali oya li taa lili, sho taa thipathana komilungu; oluhodhi lwaDavid olwa li olunene lu vule lwaJonatan.


text:
Nena Jonatan okwa ti kuDavid: “Kalunga na kale nangoye. Omuwa oye onzapo nokutya tse nangoye, osho wo oluvalo lwoye naandoka lwandje otalu ka dhiginina euvaneko ndyoka eyapuki twe li uvanekelathana.” Nena David okwa yi, naJonatan okwa shuna koshilando.


text:
David okwa yi komuyambi Ahimelek muNob. Ahimelek okwe ya oku mu tsakaneka ta kakama e ta pula: “Omolwashike we ya ongoye awike; ku li nando onomuntu?”


text:
David okwa yamukula: “Ondi li miilonga yambala. Omukwaniilwa okwa lombwele ndje, ndaa tseyithile nando olye shoka a tumine ndje. Naantu yandje onde ya lombwele, ya tsakaneke ndje peha lyontumba.


text:
Omuyambi okwa ti: “Kandi na iikwiila yilwe, oombika iiyapuki ayike; oto vulu oku yi taamba, ngele aantu yoye opwa piti elala inaa gumathana naakiintu.”


text:
David okwa yamukula: “Aawe, inaye shi ninga. Aantu yandje ohaa idhiginine yo yene, ya kale aayogoki pamisindilo, shampa tatu yi kolweendo; unene tuu ngashingeyi, sho tu li molweendo nduka lwa sheywa!”


text:
Omuyambi okwa pe David iikwiila iiyapuki; okwa li kee na iikwiila yilwe, oombika ayike ya adhika ya kuthwa po koshitaafula oshiyapuki, sho ya pingenithwa niikwiila iipe.


text:
(Omukuluntu gwaasita yaSaul, Omuedomi Doeg, oko a li nkoka esiku ndyoka, oshoka okwa li e na okugwanitha oshinakugwanithwa she shelongelokalunga.)


text:
David okwa ti kuAhimelek: “Ou na po egonga nenge egongamwele to vulu oku li pa ndje? Omalombwelo gomukwaniilwa oge endelelitha ndje unene, onkee inandi kutha egonga lyandje nenge uutati washa.”


text:
Ahimelek okwa yamukula: “Ondi na po egongamwele lyOmufilisti Goliat, ngoka wa dhipagele mesilu lyaEla; oli li konima yomapepenguwo lya gonyenwa melapi. Ngele owe li hala, li kutha po, oshoka olyo alike li li mpaka.” David okwa ti: “Li pa ndje. Kaku na egongamwele lilwe li vule ndi.”


text:
Aambala yaAkish oya ti komukwaniilwa gwawo: “Nguka ndishi oDavid, omukwaniilwa gwoshilongo she? Oye omulumentu ngoka a ligolelwa kaakiintu taa tembula yo taa ti: ‘Saul okwa dhipaga eyuvi, ihe David omayuvi omulongo.’ ”


text:
Onkee okwi ifethitha omuyanankwengu montaneho yawo nokwa pwidhuka, sho ya kambadhala oku mu thiminika. Okwa li ta nyolagula komiyelo dhoshilando nokwa ziyithile omayeye moombenzi dhe.


text:
Kandi na ano aapwidhi ya gwana? Omolwashike mwe eta ishewe gumwe, a piyaganeke ndje niikungunika ye megumbo lyandje?”


text:
David okwa zi moshilando Gat e ta yi ontuku popepi noshilando Adullam. Aamwayina naantu yalwe yezimo lye sho ye shi uvu, oye ya kuye.


text:
KuDavid okwe ya aantu aathiminikwa, aanangunga naayemati, aalumentu konyala omathele gane, nokwa ningi omuwiliki gwawo.


text:
David okwa zi nkoka nokwa yi kuMispa muMoab e ta ti komukwaniilwa gwaMoab: “Kwatha ndje, ndi ithane tate nameme, ye ye ya kale nangoye, sigo te mono shoka Kalunga ta ningile ndje.”


text:
David okwa fala aakuluntu ye komukwaniilwa gwaMoab, oyo noya kala nkoka ethimbo alihe David a li a holama mekololo.


text:
Nena omuhunganeki Gad okwe ya kuDavid e ta ti: “Ino kala mpaka; inda kevi lyaJuda.” David nokwa zi nkoka e ta yi kokuti kwaHeret.


text:
Esiku limwe Saul okwa li muGibea a kuutumba komulondo momuti omutamarisk e na egonga lye peke. Aambala ye ayehe oya thikama ye mu kunduka. Okwa li a lombwelwa kutya David naantu ye oya monika.


text:
Saul okwa ti kaambala ye: “Pulakeneni, ne Aabenjamin! Otamu dhiladhila tuu kutya David ota ka gandja kune amuhe omapya niitsambe yomiviinu note mu ningi aaniihako yetangakwiita lye?


text:
Kape na nando ogumwe gwomune a lombwela ndje kutya omumwandje okwa hangana naDavid. Kape na nando oongoka e na nangame nenge a lombwele ndje kutya David, gumwe gwomaantu yandje, oku li po ta kongo ompito yokudhipaga ndje, nomumwandje ote mu tsu omukumo!”


text:
Doeg okwa li a thikama pamwe naaniihako yaSaul nokwa ti: “Onda mwene David, sho a yile kuAhimelek yaAhitub muNob.


text:
Ahimelek okwa pula Omuwa kutya David oku na okuninga shike, nokwe mu pe iikulya negongamwele lyOmufilisti Goliat.”


text:
Omukwaniilwa Saul okwa tumu omuyambi Ahimelek, a ka talwe nezimo lye alihe lyaamboka ya li aayambi muNob, noye ya kuye.


text:
Saul okwe mu pula: “Omolwashike ne naDavid mwa ninga ndje iineya? Omolwashike we mu pe iikulya negongamwele e to mu pulile omayele kuKalunga? Ngashingeyi okwa pilukila ndje nota kongo ompito okudhipaga ndje.”


text:
Ahimelek okwa yamukula: “David omwiinekelwalela maambala yoye. Oye oshitenya shoye nondjayi yetanga yoku ku tonatela nokwa simanekwa unene kushaa ngoka gwomuuwa.


text:
Eeno, onda pula ehalo lyaKalunga molwe, nohasho shotango nda ningi. Ngele iineya kungoye, Nkeyama, ino pa ndje uusama nenge gulwe mezimo lyandje. Inandi tseya nando osha miinima ya tya ngaaka.”


text:
Nena okwa ti kaatonateli mboka ya li ya thikama puye: “Dhipageni aayambi yOmuwa! Oya hangana naDavid noinaa lombwela ndje kutya a yi ontuku, nando oye shi shi nale nokuli.” Ihe aatonateli oya tindi okudhipaga aayambi yOmuwa.


text:
Opo mpoka Saul okwa ti kuDoeg: “Ya dhipaga!” Doeg okwe ya dhipaga ayehe. Esiku ndyoka okwa dhipaga aayambi omilongo hetatu nayatano, mboka haa zala omapepenguwo.


text:
MuNob, oshilando shaayambi, Saul okwa dhipagitha aakalimo ayehe: aalumentu naakiintu, aanona nuuhanona, osho wo iimuna, uusino noonzi — ayihe oya dhipagwa.


text:
David okwa ti kuye: “Sho nda mono Doeg mpeyaka esiku ndiyaka, onda li nda tseya nokuli kutya ote ke shi lombwela Saul. Onkee ongame nde eta omupya gweso kezimo lyeni alihe.


text:
Kala pungame, ino tila. Saul okwa hala, e tu dhipage atuhe tse nangoye, ihe pungame oto kala waa na nando ombudhi.”


text:
Oye okwa pula Omuwa: “Nandi ye, ndi ka matukile Aafilisti?” Omuwa okwa yamukula: “Eeno, ya ponokela, u hupithe Keila.”


text:
Ihe aantu yaDavid oya ti kuye: “Otu na uumbanda wa gwana muka muJuda; otau ka geya unene, ngele tatu yi kuKeila, tu ponokele Aafilisti.”


text:
David okwa pululula Omuwa, Omuwa nokwa ti kuye: “Ka ponokele Keila, oshoka otandi ke ku pa esindano okusinda Aafilisti.”


text:
Okuza mpoka David naantu ye oya yi kuKeila e taa ponokele Aafilisti. Oya dhipaga oyendji yomuyo e taa kwata po iimuna yawo. Osho David a mangulula Aakeila miikaha yAafilisti.


text:
Saul okwa lombwelwa kutya David okwa yi kuKeila, nokwa ti: “Kalunga okwe mu gandja miikaha yandje. David okwi itegele omwigo ye mwene mokuya moshilando shi na omiyelo dha kola.”


text:
Onkee Saul okwa hiyile omatanga ge kiita, opo ga katukile Keila onkatu nokukondekela mo David naantu ye.


text:
David sho u uvu kutya Saul okwa dhiladhila oku mu ponokela, okwa ti komuyambi Abiatar: “Eta omapepenguwo huka.”


text:
Nena David okwa ti: “Omuwa Kalunga kaIsrael, ondu uvu kutya Saul ota dhiladhila okuya kuKeila, e shi hanagule po molwandje, omuntu gwoye.


text:
Aakeila otaa ka gandja ndje miikaha yaSaul? Saul ote ya shili, ngaashi ndu uvu? Omuwa, Kalunga kaIsrael, otandi ku galikana, u yamukule ndje.” Omuwa okwa yamukula: “Saul ote ke ya.”


text:
David okwa pula ishewe: “Aakeila otaa ka gandja aantu yandje nangame mwene kuSaul?” Omuwa okwa yamukula a ti: “Eeno, otaye ke shi ninga.”


text:
Nena David naantu ye — konyala omathele gahamano ayehe kumwe — oya zi muKeila polumwe noya yi. Saul sho u uvu kutya David i iyaka ko kuKeila, okwe etha omadhiladhilo ge.


text:
David okwa kala a holama moshilongo shokoondundu, mombuga popepi naSif. Saul okwa li ta kambadhala aluhe, e mu mone, ihe Kalunga ina gandja David miikaha ye.


text:
David okwe shi mono mo kutya Saul ota kongo oku mu dhipaga. David okwa li muHoresh, mombuga popepi naSif.


text:
ta ti kuye: “lno tila. Tate Saul ita vulu oku ku ninga sha. Ota tseya nawa kutya ngoye oto ka ninga omukwaniilwa gwaIsrael nangame ote kala elenga lyoye lyotango.”


text:
Ayehe yaali yu uvanene euvaneko eyapuki lyuukuume. David a kala muHoresh, naJonatan okwa shuna kegumbo.


text:
Aantu yamwe ya za kuSif, oya yi kuSaul kuGibea e taa ti: “David okwa holama moshilongo shetu muHoresh kondundu Hakila muumbugantu wombuga yaJudea.


text:
Nkeyama, otwa tseya kutya owa hala unene oku mu kwata; onkee ila koshilongo shetu, otatu ke shi sila oshimpwiyu, opo u mu kwate.”


text:
Indeni, mu shi konakone nawa, mu tale mpoka oshinkoti she tashi monika naangoka e mu mona, oshoka onda lombwelwa kutya okwa lungundja.


text:
Moneni naanaa omahala mpoka a holama, ne mu etele ndje elaka lyu ukilila. Nena otandi ka ya nane. Ngele omo e li mombinga ndjoka, otandi ke mu shilila, nando nee ne konge evi alihe lyaJuda.”


text:
Mbaka oya shuna kuSif ya tetekela Saul. David naantu ye oya li mombuga yaMaon molusilu luuwike muumbugantu wombuga yaJudea.


text:
Saul naantu ye oya ka konga David, ihe ye okwe shi kundana e ta yi kondundu yomamanya mombuga yaMaon e ta kala nkoka. Saul sho e shi uvu, okwa landula David.


text:
Saul naantu ye oya li handiyaka yondundu, manga David naantu ye ye li handika yondundu. Oya li taa endelele okuya ontuku Saul naantu ye ngoka e ya hokele, konyala e ya kwate.


text:
Osho ngaaka Saul e etha okulandula David nokwa shuna, a ka kondjithe Aafilisti. Epandja ndyoka olyi ithanwa ihe “Emanya lyetopoko”.


text:
Saul sho a galuka kolugodhi okukondjitha Aafilisti, okwa li a lombwelwa kutya David oku li mombuga popepi naEngedi.


text:
Saul okwa kutha aakwiita aapyokoki yomuIsrael omayuvi gatatu nokwa yi, a ka konge David naantu ye kuuzilo wOmamanya goomenye.


text:
Okwe ya kekololo popepi niigunda yoonzi pondjila nokwa hiti mo, a ka hundame. Nani kosindo yekololo ndyoka oko kwa li kwa holama David naantu ye.


text:
Oya ti kuye: “Opo mpoka ihe! Omuwa okwe ku lombwele kutya ota tula omutondi gwoye miikaha yoye noto vulu oku mu ninga shoka wa hala nena.” David okwa nyootoka ta yi kuSaul e ta tete okalapi monguwo ye, manga Saul kee shi po sha.


text:
nokwa ti kaantu ye: “Omuwa na gamene ndje, ndaa ningile mwene gwandje uuwinayi washa; oye tuu ngoka Omuwa e mu hogolola omukwaniilwa!”


text:
Osho ngeyi David a tompo aantu ye, yaa ponokele Saul. Saul okwa thikama po, a zi mekololo e ta tsikile ondjila ye.


text:
Nena David okwa piti mo e mu landula e te mu igidha ta ti: “Nkeyama!” Saul sho a punguluka, David okwa nyongameke omutse gwe pevi te mu simaneke


text:
Oto vulu oku shi imonena ko kutya mekololo Omuwa opo a li e ku gandja miikaha yandje. Aantu yandje yamwe oya lombwele ndje, ndi ku dhipage, ihe onde ku sile ohenda. Onda dhiladhila kutya itandi ku ehameke nando okashona, oshoka ngoye owa hogololwa kOmuwa, u ninge omukwaniilwa.


text:
Tate, tala utale okalapi nkaka komonguwo yoye ndi ka na. Onda li te vulu oku ku dhipaga, ihe onda tete ko ashike okalapi nkaka. Ku wete kutya inandi dhiladhila okutsa ondumbo nangoye nenge oku ku dhipaga? Ongoye to kongo ndje, u dhipage ndje, nando inandi yona sha kungoye.


text:
Omuwa na tokole kutya olye gwomutse a puka. Omuwa ne ku geelele iilonga yoye yokukondjitha ndje, oshoka ngaye itandi ke ku ningila uuwinayi nando owasha.


text:
Owa tseya aakulu yonale taa ti: ‘Uuwinayi ohau ningwa ashike kaantu aawinayi.’ Ano ngame itandi ku dhipaga nando.


text:
Omuwa ota ka tokola e tu utha kutya olye gwomutse a puka. Oye na tale nawa oshinima shandje, na popile ndje nokuhupitha ndje miikaha yoye.”


text:
David sho a mana okupopya, Saul okwa ti: “Ongoye lela shili mumwandje David?” Oye nokwa tameke okulila.


text:
Nena okwa ti kuDavid: “Ou li mondjila, ngame onda puka. Owa ningi ndje nawa, manga nde ku dhiladhilile uuwinayi.


text:
Nena ndjika owa hololele ndje uuwanawa, oshoka ino dhipaga ndje, nando Omuwa okwa gandja ndje miikaha yoye.


text:
Oshoka omuntu ngele ti itsu omutondi gwe, ihe mu hunutha we ngaaka. Omuwa ne ku yambekele uuwanawa mboka wa ningile ndje nena.


text:
Ngashingeyi ondi shi shi nawa kutya oto ka ninga omukwaniilwa gwaIsrael, nuukwaniilwa mboka otau ka kalelela melelo lyoye.


text:
Ihe uvanekela ndje medhina lyOmuwa kutya oto ka hupitha oluvalo lwandje, opo edhina lyandje nedha lyezimo lyandje lyaa dhimbiwe po thiluthilu.”


text:
David oku uvaneke kutya ote ke shi ninga. Nena Saul okwa shuna kegumbo, ndele David naantu ye oya shuna koshiholameno shawo.


text:
Samuel okwa si, nAaisrael ayehe oya gongala e taa lili oosa dhe. Nena oye mu fumvike pegumbo lye muRama. Konima yaambika David okwa yi kombuga yaParan.


text:
Oko kwa li ku na omulumentu gwomoludhi lwaKaleb edhina lye Nabal. Okwa za moshilando Maon nokwa li e na ohambo ye popepi noshilando Karmel. Okwa li omuyambalela a likola oonzi omayuvi gatatu niikombo eyuvi limwe. Omukadhi Abigal okwa li omwaanawa nomunandunge, ihe Nabal okwa li inaa pwa nawa, nomugeyentu. Nabal okwa li ta kulula oonzi dhe muKarmel,


text:
ya tye: “Kuume koye David te ku kundile po, te ku halele uuwanawa ngoye mwene, aangandjeni naayihe u yi na.


text:
Oye okwa kundana kutya oto kulula oonzi dhoye nokwa hala, u tseye kutya aasita yoye oya kala natse inaatu ya hinda. Iinima yawo inayi yakwa po ethimbo alihe ya kala puKarmel.


text:
Ya pula ashike, notaye ke ku lombwela. Otwe ya koshituthi, naDavid okwi indile, u tu taambe nombili. Tu kwatha ano, u tu pe shoka to vulu oku tu pa tse aapiya yoye nakuume koye David.”


text:
Ihe Nabal okwa pula ta ti: “David? Oye lye? Inandi mu uva nale! Oshilongo oshu udha ngashingeyi embulukuto lyaapika!


text:
Itandi ka kutha nando oshikwiila nomeya niimuna mbyoka nda tselele aakululi yandje, ngaye ndi yi pe aantu kaandi shi ho ya za!”


text:
Nena David okwe ya lombwele a ti: “Itapakanekeni omagongamwele geni!” Oye shi ningi, aalumentu konyala omathele gane oya yi pamwe naDavid, ihe aalumentu omathele gaali oya kala piinima montanda.


text:
Omupiya gumwe gwomaapiya yaNabal okwa ti kuAbigal: “Owa uva ngaa kutya David okwa tumu aatumwa ya zi mombuga ye na omakundo gamwene gwetu, ihe okwa vavauka nayo?


text:
Aantu yaDavid oya li ya gama kutse. Inaye tu imba sha, nethimbo alihe twa li nayo momakuti, iinima yetu inayi yakwa po.


text:
Shi tala nawa, meme, u tokole shoka tashi ningwa. Otashi vulika, shi etele mwene gwetu omupya omwiinayi negumbo lye alihe. Oye omunanyati ihaa pulakene omuntu.”


text:
Abigal okwa kutha nziya iikwiila omathele gaali, oombago ndatu dhu udha omaviinu noonzi ntano dha yothwa, oontungwa ntano dhiilya ya kangwa, omahila gomandjembele ethele nomakaka goondhiye omathele gaali, e te yi kutile kuusino.


text:
Okwa li a kayila okasino ke nokwa kulukile mesilu lyondundu, nohaluka okwa tsakaneke David naantu ye taa ziilile komeho ge.


text:
David okwa li ta dhiladhila: “Akwetu, ondi ihepeke owala okugamena eliko lyomulumentu nguka mombuga. Kape na nando oshinima she sha yakwa po, ndele nena ota galulile ndje uuwinayi molwekwatho lyandje oku mu kwatha.


text:
Kalunga na dhenge ndje, ndi se, ngele ite kala nda dhipaga aalumentu mbeyaka ayehe, manga inaaku sha!”


text:
Kwatha ndje, waa pulakene oohapu dhaNabal, oye egoya, ngaashi naanaa edhina lye tali ti. Kanda li po, aatumwa yoye sho yi ile ko.


text:
Omuwa oye e ku gamene kokugalulila aatondi yoye ondjahi noku ya dhipaga. Ngashingeyi otandi ku ganene Omuwa omunamwenyo kutya aatondi yoye naayehe mboka ya li ya hala oku ku dhipaga, otaa ka geelwa ya fa Nabal.


text:
Tatekulu, dhima po oondjo dhandje mukehe shoka nda ningi. Omuwa ote ke ku ninga omukwaniilwa, noluvalo lwoye wo, oshoka oto kondjo olugodhi lwe noto ka ninga uusama washa, manga u na omwenyo.


text:
Ngele ope na ngoka te ku matukile nota kambadhala oku ku dhipaga, Omuwa Kalunga koye ote ke ku gamena, ngaashi omuntu ta langele eliko li na ondilo. Aatondi yoye ote ya dhogele kokule, ngaashi omuntu tu umbu omamanya noshuumbitho.


text:
Shampa Omuwa a tsakanitha iinima mbyoka ayihe iiwanawa e yi ku uvanekele nokwe ku ningi omukwaniilwa,


text:
nena ito ka sa nando oluhodhi nenge u lile, tatekulu, molwasho wa dhipaga pwaa na etompelo lyasha nenge wa galulile aatondi yoye ondjahi. Nuuna nee Omuwa te ke ku yambeka, tatekulu, ino dhimbwa ndje.”


text:
Kalunga na hambelelwe molwoondunge dhoye oombwanawa nomolwashoka wa ningi nena ndjika okugamena ndje kiihuna yedhipago nokugalulila aatondi yandje ondjo yawo.


text:
Omuwa okwa gamene ndje ndaa ku alule. Ihe ote gana kuKalunga kaIsrael omunamwenyo kutya ando owa li inoo endelela u tsakaneke ndje, ando ongula pokupita kwetango aantu ayehe yaNabal oya adhika ya sa.”


text:
Nena David okwa taamba shoka Abigal e mu etele nokwa ti kuye: “Shuna kegumbo nombili. Otandi ka ninga shoka wa hala.”


text:
Abigal okwa shuna kuNabal, ngoka a li pegumbo e li metifa lyoshituthi ongomukwaniilwa. Okwa li a kolwa nomuutoye wa pwila po, onkee Abigajil ine mu hokololela sha, sigo taku shi ongula.


text:
David sho a kundana kutya Nabal a si, okwa ti: “Omuwa na hambelelwe! Okwa geele Nabal molwokuvavauka nangame nokwa gamene ndje omuntu gwe kokulonga iihuna. Omuwa okwa geelele Nabal uuwinayi we.” Nena David okwe endele Abigal, a ninge omukadhi.


text:
Aamati yaDavid oya yi kuye kuKarmel e taa ti kuye: “David okwe tu tumu, tu ku ile, u ka ninge omukadhi.”


text:
Abigal okwi inyongamene pevi e ta ti: “Ngame omuntu gwe, ndi ilongekidhila okuyoga oompadhi dhaapiya ye.”


text:
Okwa yambuka nziya e ta kayile okasino ke. Okwa thindikilwa kaadhike ye yatano a yi naantu yaDavid e ta ningi omukadhi.


text:
Ihe Saul okwa adhika a gandja omwana Mikal, ngoka a li mukadhaDavid, kuPalti yaLajish, ngoka a za momukunda Gallim.


text:
Aantu yamwe oya zi muSif ye ya kuSaul muGibea noye mu lombwele kutya David okwa holama mondundu Hakila koongamba dhombuga yaJudea.


text:
Okwa yungu ontanda pondjila yu uka kondundu Hakila. David okwa li natango mombuga. Sho a kundana kutya Saul okwe ya oku mu konga,


text:
Nena David okwa yi ko wo nokwa koneke ehala mpoka Saul naAbner yaNer, ondjayi yiita yaSaul, ya kothela. Saul okwa lala meni lyontanda, naantu ye oye mu kunduka.


text:
Nena David okwa pula Omuheti Ahimelek naAbisai, mumwayina gwaJoab (yina yawo oZeruia) ta ti: “Oguni gwomune yaali te ya, tu ye naye kontanda yaSaul?” Abisai okwa ti: “Ongame.”


text:
Uusiku mboka David naAbisai oya yi montanda yaSaul noya adha Saul a kotha pokati kontanda negonga lye lya ndjikwa mevi popepi nomutse gwe. Abner pamwe naakwiita oya kotha ye mu kunduka.


text:
Abisai okwa ti kuDavid: “Kalunga okwa gandja omutondi gwoye miikaha yoye uusiku mbuka. Ngashingeyi nandi mu tse egonga, li tunukile mevi polumwe aluke — ite pumbwa oku mu umpila lwaali!”


text:
Ihe David okwa ti: “Ino mu dhipaga, oshoka kape na ngoka ta gumitha oshikaha omukwaniilwa omugwayekwa kOmuwa ndee ta kala inaa geelwa.”


text:
David okwa tsikile e ta ti: “Ondi shi shi kutya Omuwa oku na omwenyo, oye mwene ta ka dhipaga Saul, shampa tuu uuna ethimbo lye lya thiki okusa eso lyomwenyo ngu gwomomayulu, nenge ta ka sila miita.


text:
Omuwa na keelele ndje, ndaa kambadhale okudhipaga omuntu ngoka a hogololwa kOmuwa, a ninge omukwaniilwa! Natu kuthe po egonga lye nombago ye, tu ye.”


text:
Osho ngaaka David a kutha po egonga nombago ontega nomutse gwaSaul, noya yi yo naAbisai. Nokapwa li ngoka e shi mono nenge e shi tseya shoka sha ningwa po, nenge ando a penduke. Ayehe oya li taa kotha, oshoka Omuwa okwe ya umbu oomposi oondhigu.


text:
Nena David okwa taagulukile handiyaka yolusilu e ta londo kondungu yondundu, nopokati kawo opwa li elala lya gwana nawa, pwaa ye oshiponga shasha.


text:
Nena David okwi igidha aakwiita yaSaul naAbner ta ti: “Abner! Ou uvite ndje?” Abner okwa pula a ti: “Olye ano ti igidha ta kudhile omukwaniilwa?”


text:
David okwa yamukula: “Abner, ndishi ongoye ngaa sha muIsrael? Oshike ano inoo gamena mwene gwoye, omukwaniilwa? Oshoka montanda omwi ile omuntu, a dhipage mwene gwoye.


text:
Wa ponyo miilonga yoye, Abner! Otandi gana kOmuwa omunamwenyo kutya ne amuhe omwi ilongela okusa, oshoka inamu gamena mwene gweni, ngoka a hogololwa kOmuwa. Taleni! Egonga lyomukwaniilwa oli li peni? Ombago ye oyi li peni, ndjoka ya li ontega nomutse gwe?”


text:
Saul okwa dhimbulula ewi lyaDavid e ta pula: “Ongoye ngaa David, omumwandje?” David okwa yamukula a ti: “Eeno, Nkeyama.”


text:
Okwa tsikile ta ti: “Ano oshike, tatekulu, to tidhagana ndje ngaa, omuntu gwoye? Onda ningi shike? Oshinima nda yona, oshishike ano?


text:
Nkeyama, pulakena shoka te ti. Ngele Omuwa oye te ku tidhitha ndje, nena mu yambela omagano, opo a lundulule omadhiladhilo ge, ihe ngele aantu nena Omuwa ne ya tule omutima. Oshoka oya tidha ndje moshilongo shevi lyOmuwa, ndi ye kevi nkoka te vulu okulongela ashike iikalunga iikwiilongo.


text:
Ino dhipagithila ndje mevi lyuundjendi, kokule nOmuwa. Omolwashike omukwaniilwa gwaIsrael te ya okudhipaga ndje ona ngaa yowala? Omolwashike ta kongo ndje nda fa ondhila yomokuti?”


text:
Saul okwa yamukula: “Onda puka. Galuka, mumwandje David. Itandi ku dhipaga we, oshoka owa hupitha omwenyo gwandje uusiku mbuka. Onda ningi uugoya. Onda longo iihuna.”


text:
Omuwa ota futu aayinekelwa naayuuki. Nena okwe ku gandja miikaha yandje, ihe inandi ku dhipaga, ngoye ngoka wa hogololwa kOmuwa, u ninge omukwaniilwa.


text:
Saul okwa ti kuDavid: “Kalunga ne ku yambeke, mumwandje! Oto ka tompola ayihe mbyoka to longo.” Opo ihe David okwa tsikile nondjila ye, manga Saul a shuna kaandjawo.


text:
David okwi ipopile a ti: “Siku limwe Saul ona ka dhipaga ndje. Ondi na ashike ompito yimwe, okufadhukila kevi lyAafilisti. Nena Saul ote etha okukonga ndje muIsrael, note hupu ihe.”


text:
David naantu ye oya kala muGat nomagumbo gawo. David okwa kala naakiintu ye yaali, Ahinoam a za kuJesreel naAbigal, omuselekadhi gwaNabal, a za kuKarmel.


text:
David okwa ti kuAkish: “Ngoye ngele okuume kandje, pe ndje okalando, ndi kale mo, oshoka ite pumbwa okukala pamwe nangoye moshilandopangelo.”


text:
Methimbo ndyoka David naantu ye oya li haa ponokele Aageshuri, Aagirzi nAayamaleki, mboka ya kala ethimbo ele moshitopolwa shoka sha taandela sigo oShur nokuEgipiti.


text:
Okwa dhipaga aalumentu naakiintu ayehe e ta kutha po oonzi, oongombe, uusino, oongamelo nomizalo nokuli. Sho a galukile kuAkish,


text:
Akish okwe mu pula: “Nena omwa ka yugile peni?” David okwe mu hokololele kutya okwa yile kuumbugantu waJuda nenge koshilongo sholudhi lwaJerakmeel nenge koshilongo shAakeni.


text:
David okwa dhipaga shaa ngoka, aalumentu naakiintu; inapa hupa nando ogumwe, e ke shi hokolole kuGat kutya ye naantu ye oya longo shike. David osho a li ha ningi ngaaka ethimbo alihe, sho a kala mevi lyAafilisti.


text:
Ihe Akish okwa li i inekele David nokwi ipopile ta ti: “Oku tondike unene koyaandjawo Aaisraeli, ota ka longela ndje okukalamwenyo kwe akuhe.”


text:
Pethimbo ndiyaka Aafilisti oya hiya omatanga gawo, ya ka hingile Israel iita. Akish okwa ti kuDavid: “Shu uva ko nawa kutya ngoye naantu yoye ou na okukondja wa gama kungame.”


text:
David okwa yamukula a ti: “Eewa ngame omupiya gwoye, noto ki imonena ko, nkene te ningi.” Akish okwa ti: “Onawa, otandi ke ku ninga omulangeli gwandje.”


text:
Samuel okwa adhika a sa, nAaisraeli oya li ye mu lila oosa noku mu fumvika momukunda gwe muRama. Saul okwa li a tidha mo oonganga noompulile adhihe moshilongo shaIsrael.


text:
Omatanga gAafilisti oga gongala nokuyunga oontanda popepi noshilando Shunem; Saul okwa gongele Aaisraeli e taa yungu ontanda kondundu Gilboa.


text:
Okwa pula Omuwa shoka e na okuninga. Ihe Omuwa ine mu yamukula nando, hamondjodhi nenge mokulongitha Urim na Tummim nenge kaahunganeki.


text:
Nena Saul okwa lombwele aambala ye: “Kongelii ndje omukulukadhi e na ombepo yuumpulile, notandi ka ya kuye, ndi ke mu pule.” Oya yamukula ya ti: “Oku na gumwe e li muEndor.”


text:
Saul okwi idhimbike ye mwene; okwa zala oonguwo dhilwe dhi ili nokwa yi naapiya ye yaali uusiku, ya ka konge omukulukadhi. Sho ye ya kuye, Saul okwa ti kuye: “Pulila ndje aathithi, u lombwele ndje shoka tashi ka ningwa. Ithanena ndje aathithi yomuntu ngoka tandi ku lombwele edhina lye.”


text:
Omukulukadhi okwa yamukula a ti: “Ndishi ou shi shi naanaa shoka omukwaniilwa Saul a ningi, nkene a tidha mo oonganga noompulile muIsrael. Omolwashike to kambadhala okutega ndje, u dhipagithe ndje?”


text:
Nena Saul okwa gana egano eyapuki a ti kuye: “Otandi uvaneke kuKalunga omunamwenyo kutya ito ka geelelwa iilonga mbika.”


text:
Omukulukadhi sho a mono Samuel, okwi igidha a ti kuSaul: “Omolwashike wa kotokele ndje? Nani ongweye omukwaniilwa Saul!”


text:
Omukwaniilwa okwa ti kuye: “Ino tila! Ou wete shike?” Omukulukadhi okwa yamukula: “Ondi wete oshihehelela tashi zi mevi.”


text:
Saul okwa pula a ti: “Osha tya ngiini?” Omukulukadhi okwa yamukula: “Omusamane a kulupa ta hololoka mo. Okwa zala elwaakani ele.” Nena Saul okwa tseya kutya oSamuel, nokwa isizimike pevi, e mu simaneke.


text:
Samuel okwa ti kuSaul: “Omolwashike to kudhile ndje, sho to hololokitha ndje mo?” Saul okwa yamukula: “Ondi li miihuna iinene! Aafilisti otaa hingile ndje iita, naKalunga okwe etha ndje. Ita yamukula ndje we, hakaahunganeki nenge wo tuu moondjodhi. Onkee nde ku ithana, u lombwele ndje shoka ndi na okuninga.”


text:
Samuel okwa ti: “Omolwashike to ithana ndje, nando Omuwa okwe ku thigi po e ta ningi omutondi gwoye?


text:
Omuwa okwe ku ningile shoka e ku lombwele mokana kandje: okwe ku kutha uukwaniilwa nokwe u pa mukweni David.


text:
Ngoye ino vulika koshipango shOmuwa noino yona po Aayamaleki thiluthilu naashoka ye na. Omolwashoka Omuwa te ku ningile ngaaka ngashingeyi.


text:
Ote ke ku gandja nAaisraeli miikaha yAafilisti. Ngula yanakwasha ngoye naamwoye ngaandyoka omu li mpaka pungame, nOmuwa ota ka gandja wo omatanga gAaisraeli miikaha yAafilisti.”


text:
Ohaluka Saul okwi idhenge pevi a lala a kangawala a halukila shoka a lombwelwa kuSamuel. Okwa li ta yi etelele, oshoka ina makela sha esiku ndyoka alihe omutenya nuusiku.


text:
Omukulukadhi okwa yi kuye nokwa mono kutya okwa haluka. Okwa ti kuye: “Ombili, tatekulu, onda hupula omwenyo gwandje, sho nda ningi shoka wa pula ndje.


text:
Ngashingeyi kwatha ndje, u ninge shoka tandi pula. Nandi ku telekele oshithima. Oto pumbwa okumakela sha, opo u vule okweenda.”


text:
Saul okwa tindi nokwa ti kutya ye ita li sha. Ihe aambala ye wo oye mu thiminike, a lye. Hugunina okwa pitika, a yambuka po pevi e ta kuutumba kombete.


text:
Omukulukadhi okwa dhipaga mbalambala okatana nkoka a adhika e ka ondodha. Nena okwa kutha uusila womunziya, e u lungu e te u ningi oshikwiila shaa na efulika.


text:
Aafilisti oya gongaleke omatanga gawo agehe puAfek, manga Aaisraeli ya yunga ontanda poluthithiya molusilu lwaJesreel.


text:
Aakwaniilwa yatano yAafilisti oya piti mo taa ndhelela nomangathithi gawo gaalumentu omathele nomayuvi. David naantu ye wo oye li moshinkoti nomukwaniilwa Akish.


text:
Oondjayi dhiita yAafilisti odhe ya mono no pula dha ti: “Aahebeli mbano otaa ningi shike mpano?” Akish okwa yamukula: “Nguka oDavid, omupiya gwomukwaniilwa gwaIsrael Saul. Okwa kala pungame ethimbo ele ngashingeyi. Ina ninga sha shomepuko ethimbo ndyoka alihe a kala nangame.”


text:
Ihe oondjayi dhAafilisti odha geele Akish nodha ti kuye: “Omulumentu ngoka mu shunithila koshilando shoka we mu pa. Ina ya miita pamwe natse, ota ningi e tu pilukile molugodhi. Oshike tashi mu hokitha kumwene gwe, ngele haso lyaantu yetu?


